חשבונאות למנהלים - 13002

מחברת הקורס לסמסטר 2025ב

Table of Contents

[מנהלות 2](#_Toc190197707)

[מפגש הנחייה 1 - מבוא לחשבונאות ודיווח כספי 3](#_Toc190197708)

[מפגש הנחייה 2 - נכסים שוטפים 23](#_Toc190197709)

[מפגש הנחייה 3 - נכסים לא שוטפים 55](#_Toc190197710)

[מפגש הנחייה 4 - התחייבויות והון עצמי 92](#_Toc190197711)

[מפגש הנחייה 5 - הדוח על תזרימי המזומנים 138](#_Toc190197712)

[מפגש הנחייה 6 – יחסים פיננסיים 163](#_Toc190197713)

# **מנהלות**

**פרטי מרכז ההוראה:**

ד״ר שי צבאן

דוא״ל: [shay.tsaban@gmail.com](mailto:shay.tsaban@gmail.com)

נייד: 050-6551519

התקשרות לפניות אישיות בדוא״ל מועדפת, לציין שם מלא ומספר קורס, וכן יום למידה בכל פניה

בשאלות מקצועיות – בפורום הרלוונטי.

**מחברת הקורס** (הקובץ הנוכחי)

קובץ זה יכלול, עקרונית, את כל המידע הנדרש לסמסטר זה (self-contained). יחד עם זאת, הוא ערוך במתכונת של ״סיכומי שיעור״ יתירה על ״ספר קורס״ מסודר. לצורך ספר הקורס, יש לפנות לאתר הקורס הרשמי, למקראות.

בכל מקרה, אין צורך לבצע שימוש בספרי הקורס עצמם (הספרים הכוללים את 3 הכרכים). אלא רק במערכי שיעור אלו, ובמידת הצורך בהרחבה פורמלית – למדריך הלמידה.

**הבחינה:**

בחינת הגמר בקורס תתקיים כסדרה בפורמט ה״רגיל״, הווי אומר: בחינה **מקוונת** (דרך האתר, אתם מבצעים אותה בבית), **עם חומר פתוח**. לקראת סיום הסמסטר נדריך בהתאם.


בסמסטרים האחרונים בוצעה התאמה של תכני המטלות, כך שהן חופפות במידה רבה לשאלות הבחינה.

**ספרי הקורס ולמידה עצמית:**

למרות קיומם של ספרי הקורס באתר, הם אינם מותאמים למתכונת הקורס והבחינה. לכן, יש להישען על מחברת הקורס ובמידת הצורך בהרחבה, על מדריך הלמידה באתר.

**יותר קצר – איך לומדים?**

1. **מחברת הקורס** (הקובץ הזה) – מחייבת, במלואה, כל אות ואות וכל מילה הכלולה בה.
2. **מדריך הלמידה** באתר הרשמי (לא 3 הכרכים!) – תחת קטגוריית ״חומרי קריאה״ – למי שמעוניין / מעוניינת בהרחבה תיאורטית פורמלית על החומר המחייב שמוקנה בשיעורים בצורה יותר חופשיה ופרקטית.
3. **הגשת המטלות** – ולימוד פתרונן המורחב באופן מלא.



והשיעורים מוקלטים אם החמצתי?

אוף-קורס



# **מפגש הנחייה 1 - מבוא לחשבונאות ודיווח כספי**

מטרות:

1. הצגת תפקיד החשבונאות הפיננסית
2. הצגת המבנה הבסיסי של דוחות כספיים עיקריים ותפקידם
3. הצגת הגדרות עיקריות של נכסים, התחייבויות, הון, הכנסות והוצאות
4. קבוצות משנה של ההגדרות העיקריות ומבנה הדוחות
5. תרגול ההגדרות על בסיס תיעוד בסיסי של עסקאות והמשמעות הנגזרת מכך
   1. **הצגת תפקיד החשבונאות הפיננסית**

החשבונאות **הפיננסית** [שבה נעסוק בקורס זה] היא מערכת הניתוח, התיעוד והבקרה של מידע כספי לגבי ישות (**חברה** או ארגון אחר) אשר נועד לייצר מידע כספי שיהיה שימושי לצרכים של קבלת החלטות כלכליות.

ככלל, המידע הכספי המיוצר במערכת החשבונאות הפיננסית הוא בגדר דיווח כספי ל״מטרות כלליות״, הווי אומר, **לא** מיועד כשלעצמו לניהול פנימי ברמת החברה, אלא יותר למידע אגרגטיבי (כולל / מצרפי) שיאפשר החלטות לגבי ניתוב משאבים לחברה מנקודת ראות חיצוניים. בפשטות - המידע הזה אמור לסייע בהחלטות כגון - האם להשקיע בחברה (לרכוש את מניותיה)? האם להעניק לחברה אשראי (הלוואה)? וכן על זה הדרך.

מן המותר לציין כי למידע כספי מטרות נוספות ושימושים נוספים (הנהלה; רשות המסים); אך אלו העיקריים, בהם נתמקד ועל בסיסם נמחיש את המשמעויות של ההגדרות שנעניק.

* 1. **המבנה הבסיסי של דוחות כספיים עיקריים ותפקידם**

תפקיד הדוחות הכספיים הוא לספק את המידע המרכזי שמאפשר לקבל החלטות מסוג זה שסקרנו לעיל. מידע זה כולל:

1. מידע על ״המצב הכספי״ (לנקודת זמן) - נכסים (משאבים), אל מול מקורות המימון ששימשו בהיווצרותם - התחייבויות והון עצמי. הדוח המספק מידע זה נקרא בעבר ״מאזן״.
2. מידע על ״תוצאות הפעילות״ (לתקופה) - דוח רווח והפסד - מספק מידע בדבר הכנסות החברה והוצאותיה, בחלוקה לתחומי פעילות.
3. מידע על ״תזרימי המזומנים״ - נדון בהמשך.
4. מידע בדבר ״השינויים בהון״ - נדון בהמשך.

הדגמה לגבי מבנה בסיסי מפושט של דוח רווח והפסד - חברת ״נקניקיות״ בע״מ לשנת 2022:

|  |  |
| --- | --- |
|  | ש״ח |
| הכנסות (מכירות) | 500,000 |
| עלות המכר | (300,000) |
| רווח גולמי | 200,000 |
| הוצאות מכירה ושיווק | (20,000) |
| הוצאות הנהלה וכלליות | (80,000) |
| רווח תפעולי | 100,000 |
| הוצאות מימון, נטו | (10,000) |
| רווח לפני מס | 90,000 |
| הוצאות מס על ההכנסה | (18,000) |
| רווח אחרי מס (נקי) | 72,000 |

|  |  |  |  |
| --- | --- | --- | --- |
| הדגמה לגבי הדוח על המצב הכספי (לשעבר ״מאזן״) של החברה ל-31.12.2022 | | |  |
| **נכסים** | ש״ח | **התחייבויות והון עצמי** | ש״ח |
|  |  |  |  |
| **נכסים שוטפים** |  | **התחייבויות שוטפות** |  |
| מזומן | 40,000 | אשראי לזמן קצר | 40,000 |
| לקוחות | 60,000 | ספקים | 20,000 |
| מלאי | 20,000 | זכאים | 8,000 |
| סה״כ נכסים שוטפים | 120,000 | סה״כ התחייבויות שוטפות | 68,000 |
|  |  |  |  |
| **נכסים לא שוטפים** |  | **התחייבויות לא שוטפות** |  |
| רכוש קבוע | 150,000 | אשראי לזמן ארוך | 80,000 |
| השקעות לזמן ארוך | 50,000 | סה״כ התחייבויות לא שוטפות | 80,000 |
| סה״כ נכסים לא שוטפים | 200,000 |  |  |
|  |  | סה״כ התחייבויות | 148,000 |
|  |  |  |  |
|  |  | **הון עצמי** |  |
|  |  | הון מניות | 100,000 |
|  |  | יתרת רווח מצטבר / עודפים | 72,000 |
|  |  | סה״כ הון עצמי | 172,000 |
|  |  |  |  |
| **סה״כ נכסים** | **320,000** | **סה״כ התחייבויות והון עצמי** | **320,000** |

* 1. **ההגדרות העיקריות - נכסים, התחייבויות, הון, הכנסות והוצאות**

נדון אינטואיטיבית.

**רכיבים והגדרות - הדוח על המצב הכספי / מאזן:**

ונתחיל מנכסים - נכסים מתחלקים לשני סוגים: נכסים ״טריביאליים״, כאלו שקל מאד להבין מדוע הם מהווים נכסים והם למעשה סוגים שונים של ״רכוש״ (מכונות, ציוד, מזומן, מלאי ועוד) לעומת נכסים שעיקר קיומם הוא בפוטנציאל הטבות שהם משקפים. הנכסים בקבוצה השנייה יכללו למשל את נכס הלקוחות, המבטא את חוב הלקוחות כלפי החברה, שפוטנציאל ההטבות בו צפוי להתגשם בעת גביית החוב. בכל מקרה, קיום הנכסים חייב לנבוע מאירועי עבר, אין להכיר בנכסים עתידיים שהתשתית לזכאות להם טרם נתגבשה.

התחייבויות משקפות יציאה צפויה של הטבות כלכליות כתוצאה מאירועי עבר שכבר גובשו. כאן קל יותר לחשוב על התחייבויות בגין הלוואות, מחויבות לתשלום לספקים וכיוצא בזה.

הון עצמי (או בקיצור ״הון״) הוא המורכב ביותר לדיון; שהרי הוא לא מוגדר באופן ישיר אלא משקף כל מקור מימון שאיננו התחייבותי (סך הנכסים בניכוי סך ההתחייבויות). בהקשר זה נציג כרגע שני מקורות מימון כאלו - הון מניות המשקף השקעת בעלים, לצד רווח מצטבר.

**רכיבים והגדרות - דוח רווח והפסד - הדוח על תוצאות הפעילות:**

בדוח זה מופיעות ההכנסות, אשר משקפות את הערך הכספי של פעילות עסקית יוצרת ערך, ובעיקר - מכירות או מתן שירות. חשוב להדגיש, הכנסות אינן משקפות זרימת מזומן. בהחלט ייתכן שחברה מכרה מוצרים אך טרם גבתה את תמורתם; במקרה כזה תירשם הכנסה במלוא גובה המכירה מיד במועד ביצועה.

הוצאות משקפות את הערך הכספי של פעילות שצורכת ערך או משאבים או שירותים. כך, צריכת שירותי עבודה עשויה להירשם כהוצאות שכר, וצריכת חשמל תירשם כהוצאות חשמל. גם כאן נדגיש, כי ההוצאה לא נמדדת לפי עיתוי זרימת המזומן בעדה, אלא לפי המועד שבו נצרכו המשאבים או השירותים.

* 1. **קבוצות משנה של ההגדרות העיקריות**

**הדוח על המצב הכספי (המאזן):**

כאמור, זהו הדוח המציג את הנכסים, ההתחייבויות וההון העצמי, ערוך לפי סדר **נזילות**: בפרט, הנכסים המופיעים ראשונים הם נכסים שוטפים, כאלו שפרק הזמן הצפוי עד מימושם שנה או פחות;

הנכסים המופיעים לאחר מכן הם נכסים לא שוטפים, כאלו שפרק הזמן הצפוי עד מימושם מעל שנה.

דוגמאות לנכסים שוטפים הם כמובן מזומן, השקעות לזמן קצר (כגון פיקדונות לזמן קצר) מלאי (שמימושו צפוי בקרוב) ולקוחות (שמייצגים חוב כלפי החברה אשר פרק הזמן הצפוי עד הגבייה מהם קצר משנה).

דוגמאות לנכסים לא שוטפים יכללו רכוש קבוע, כגון מכונות, ציוד וכלי רכב שפרק הזמן הצפוי לשימוש בהם עולה על שנה, נדל״ן להשקעה, השקעות אחרות לזמן ארוך וכיו״ב.

לגבי ההתחייבויות וסדר הצגתן, הכיוון דומה.

תחילה מוצגות ההתחייבויות ה״שוטפות״ שפרק הזמן הצפוי עד פרעונן איננו עולה על שנה, ולאחר מכן ההתחייבויות הלא-שוטפות.

רק לבסוף מופיעים פריטי ההון העצמי (השקעת הבעלים = הון מניות, ורווח / הפסד מצטבר).

חשוב להדגיש כי תמיד מתקיים שסך הנכסים שווה לסך ההתחייבויות וההון העצמי, או: סך המשאבים חייבים להיות שווים לסך המקורות ששימשו בהיווצרותם. מאליו יובן, שההון העצמי הוא למעשה סך הנכסים בניכוי סך ההתחייבויות (כל מקור מימון שאיננו התחייבות).

**דוח רווח והפסד (תוצאות הפעילות):**

דוח רווח והפסד ערוך באופן פונקציונלי; קרי, כל רכיב (סעיף / שורה) בדוח מציג פעילות שונה, ובסך הכל, החלוקה הזו לתחומי פעילות משקפת את הפונקציות השונות בגינן נתהוו ההכנסות וההוצאות.

מתחילים מהפעילות העיקרית - בדרך כלל מכר או מתן שירות, אשר ערכה הכספי משתקף בסעיף ההכנסות (לעתים נקרא גם ״מכירות״). מיד לאחר סעיף ההכנסות / מכירות מכן קיים סעיף ״עלות המכר״ המשקף את ״עלות המוצרים שנמכרו״. סעיף זה רלוונטי כמובן רק לחברות העוסקות במכירה, כך שחברות המתמקדות במתן שירות (כגון בזק) אינן צפויות להציגו.

הסעיף הבא הוא הרווח הגולמי, והוא ההפרש בין המכירות לעלות המכר, ולאחר מכן מופיעים סעיפי הוצאה נוספים:

* הוצאות מכירה ושיווק, המייצגות עלויות מכירה, שיווק והפצה
* הוצאות הנהלה וכלליות - שהוא בגדר סעיף סל הכולל מגוון רחב מאד של עלויות שוטפות שאין להן שיוך פונקציונלי ספציפי.
* סעיף הרווח התפעולי הוא ההפרש בין הרווח הגולמי לבין הוצאות המכירה והשיווק, ההנהלה והכלליות, וניתן לקרוא לו גם ״רווח מפעולות״ או ״רווח עסקי״. כי למעשה הוא מציג את המשמעות של כלל הפעילות העסקית (ללא פעילות פיננסית - ריבית, וללא מסים)
* הסעיפים העוקבים הם הוצאות המימון (או הכנסות המימון) הכוללות ערך כספי של ריביות, עמלות בנקים ורווחים / הפסדים מנכסים פיננסיים.
* וכמובן הוצאות מס.
* השורה התחתונה בדוח רווח והפסד לאחר ניכוי כל ההוצאות נקראת רווח / הפסד נקי. שימו לב, שהרווח הנקי התקופתי מגדיל למעשה את הרווחים הצבורים (עודפים) שהם חלק מההון העצמי בדוח על המצב הכספי (מאזן).
  1. **תרגול ההגדרות - תיעוד עסקאות בודדות והשפעתן על רכיבי הדיווח [הכנסות והוצאות/ נכסים התחייבויות והון עצמי]**

ברי כי צבר ההגדרות לעיל עלול להרגיש מעט מנותק מקונטקסט ממשי. לכן, נקדיש את רוב המפגש לתרגול בהיבטים הרלוונטיים של הגדרות אלו. למעשה, כל מה שאמרנו עד עכשיו – התייחס למבנה הכללי של המידע הכספי ברמת רווח והפסד והמאזן (הדוח על המצב הכספי). כדי באמת להרגיש את משמעותם, צריך להתחיל מהבסיס – מעסקאות בודדות והאופן שבו הן תקבלנה ביטוי וישפיעו על רכיבי הדיווח.

**שאלת צ1**

חברת אוהדים בע״מ הוקמה ב-1.1.2020. מיד במועד הקמתה גייסה החברה כסף מבעלים על ידי הנפקת 40,000 מניות בנות 2 ש״ח ערך נקוב כל אחת, בתמורה ל-80,000 ש״ח במזומן.

נדרש: מהם הרכיבים בדיווחים הכספיים שיושפעו כתוצאה מהאירוע?

הדרך המקובלת לתיעוד אירועים היא כזו שנשענת על אקסיומה כלכלית ברורה: תמיד ולעולם סך השינוי בנכסים חייב להיות שווה לסך השינוי במקורות המימון ששימשו בהיווצרותם. במלים אחרות – אם המזומן (שהוא נכס) עלה, אנו חייבים להיות מסוגלים להסביר מה מקור העלייה בו.

|  |  |  |  |
| --- | --- | --- | --- |
|  | נכסים = | התחייבויות + | הון עצמי |
| מזומן | הון מניות |
| הנפקת מניות | 80,000 | אין שינוי | 80,000 |

הנפקת מניות משמעה עסקה מול בעלים במסגרתה הבעלים מזרימים לחברה כסף או הטבה כלכלית אחרת, ובתמורה, מקבלים ״זכויות בעלות״ בחברה (מניות).

הואיל והסדר הנפקת המניות איננו בגדר הלוואה (בגסות, אפשר להביט עליו כעל השקעה ״יזמית״) הרי שהעלייה בנכס המזומן הנובעת מהאירוע לא משנה את מצבת ההתחייבויות.

**שאלה צ2**

חברת רועי בע״מ נטלה הלוואה לתקופה של 5 שנים בסכום של 700,000 ש״ח. יש לתעד.

כדי לתעד את עסקת ההלוואה – אלא אם נאמר אחרת – המטרה היא להתייחס להשפעתה על הדיווחים במועד נטילתה. התיעוד החשבונאי הוא בסדר כרונולוגי.

|  |  |  |
| --- | --- | --- |
| נכסים | התחייבויות | הון עצמי |
| מזומן | הלוואה לזמן ארוך |  |
| 700,000 | 700,000 |  |

כך שבעסקה זו, חלה עלייה במזומן מצד אחד במעוד נטילתה, ומצד שני, אנו מסבירים את הגורם / המקור לעלייה במזומן באמצעות תיעוד ההסדר ההתחייבותי שנוצר (הלוואה).

**שאלה צ3**

חברת נדבלים מספקת לבסיסים צבאיים שירותי חימום נקניק. בשנת 2025 סיפקה החברה שירות ללקוחותיה בשווי של 900,000 ש״ח. יחד עם זאת, עד לתום שנת 2025 גבתה החברה 720,000 ש״ח בלבד.

נדרש: תעדו את מכלול השפעות העסקה על הדיווח הכספי בשנת 2025.

פתרון:

עקרונית, אם זיהיתי שינוי במזומן, בהגדרה, אתעד זאת כעלייה / ירידה בנכס המזומן. המזומן עלה ב-720,000.

נשאלת השאלה כעת מה מקור העלייה במזומן?

התשובה היא שבמקרה זה – החברה סיפקה שירות. הזכרנו שפעילות עסקית כמו מכירה / מתן שירות זוהי הדוגמה המובהקת ביותר להכנסה (בדוח רווח והפסד). כשחברה מבצעת מכירות ומעניקה שירותים, נוצרות לה הכנסות שמגדילות את הרווח, **בהתאם לשווי השירות שסופק**.

רווחים הם אחד ממנועי ההון העצמי הגדולים ביותר – גם בחברות וגם במישור הפרטי.

ההפרש בין סך ההכנסה / שווי השירות שסופק ללקוח בסך 900,000 ש״ח לבין היקף המזומן שנגבה בסך 720,000 ש״ח, מייצר חוב של לקוחות החברה כלפיה.

שימו לב – חוב כלפי החברה איננו התחייבות אלא נכס, במקרה זה – נכס לקוחות.

התחייבות – אני מחוייב לשלם ״החוצה״ (זה לא המצב פה).

לקוחות – חייבים לי, נכס (צפויה גבייה, כניסת מזומנים פנימה).

|  |  |  |  |
| --- | --- | --- | --- |
| נכסים | | התחייבויות | הון עצמי |
| מזומן | לקוחות |  | הכנסות |
| 720,000 | 180,000 |  | 900,000 |

בקצרה: אם סיפקנו שירות וגבינו רק חלק מהתמורה – ההכנסה תירשם על כל שווי השירות, המזומן לפי התקבולים, וההפרש מהווה נכס נפרד המייצג חוב כלפינו.

הערה: אם היו שואלים ״מהו סך הנכסים שיוכרו בעקבות העסקה״ תשובתנו היתה 900,000 ש״ח, לאור חיבור ההשפעות על המזומן והלקוחות יחד.

**שאלת צ4**

חברת ״מחממים״ בע״מ שכרה ב-1.10.2022 את שירותי הייעוץ בתחום חימום הנקניק של היועץ הקולינרי אוהד. הסכם ההעסקה של אוהד קובע כי ישולם לו מיד במועד חתימת ההסכם סכום של 150,000 ש״ח, כאשר השירות ייפרס על פני תקופה של שנתיים החל ממועד החתימה על ההסכם.

נדרש: הציגו את השפעות העסקה על נכסי החברה / התחייבויותיה / הונה העצמי בשנת 2022 וכן בשנת 2023.

פתרון:

העסקה קצת מורכבת; אבל אם יש מידע ספציפי שקל להבחין בו – הוא עצם התשלום במזומן בסך 150,000 ש״ח מיד במועד חתימת ההסכם. **בחשבונאות מקובל לייצג ערכים שליליים בסוגריים.**

בנוסף, הדיון כאן הוא בצריכת שירות על ידי החברה. בשונה ממתן שירות, שמוביל לתיעוד הכנסות, צריכת שירות מובילה לתיעוד הוצאות – בהתאם לשווי השירות **שנצרך** בתקופת הדיווח.

|  |  |  |  |  |
| --- | --- | --- | --- | --- |
|  | נכסים | | התחייבויות | הון עצמי |
|  | מזומן | הוצאות מראש |  | הוצאות |
| שנת 2022 | (150,000) | 131,250 |  | (18,750) |

עלינו לפעול על מנת להעריך את שווי שירות הייעוץ אשר נצרך ספציפית בשנת 2022. בהיעדר נתונים סותרים, כאשר מדובר בעסקת שירות מתמשך, יש להניח שהיא מתפלגת באופן אחיד על פני תקופת ההסדר.

כלומר, נוכל, למשל, לחשב שווי שירות לחודש אחד:

ושווי השירות לחודשים אוקטובר, נובמבר, דצמבר (החודשים שבהם ההסדר היה בתוקף ב-2022) הוא הסכום שיקבע את ההוצאה:

אם שילמנו לספק 150,000;

והוא העניק לנו שירות בשווי של 18,750 בלבד;

ההפרש מספק **חוב** של הספק כלפינו בגובה ההפרש: 131,250.

חוב כלפינו מסווג כנכס שנקרא ״הוצאות מראש״.

[התחייבות – אנחנו מחויבים להוציא / לשלם; חוב – חייבים לנו, נכס]

את שנת 2023 אני מתחיל למעשה עם חוב של הספק כלפיי, בסכום של 131,250 ש״ח.

בשנה זו, אינני משלם לספק דבר, ולכן השינוי במזומן 0.

לצד זאת, החברה צרכה שירותי חימום נקניק של היועץ במשך 12 חודשים!

סכום זה מהווה הוצאה.

הסכום לא שולם במזומן השנה; אלא מהווה צריכה / שימוש ביתרת נכס ההוצאות מראש (למעשה, חוב הספק כלפיי, המשתקף בנכס ההוצאות מראש, קטן בעקבות השירות שסיפק השנה).

|  |  |  |  |  |
| --- | --- | --- | --- | --- |
|  | נכסים | | התחייבויות | הון עצמי |
|  | מזומן | הוצאות מראש |  | הוצאות |
| שנת 2023 | 0 | (75,000) |  | (75,000) |

**שאלת צ5**

עדיה סיפקה ללקוחות מוסדיים שירותים שווי של 1,000,000 ש״ח בשנת 2022. השירות ניתן כחלק מהסכם כללי יותר, במסגרתו היא צפויה לספק שירותים בהיקף כולל של 4,500,000 ש״ח בסך הכל, במהלך השנים 2022, 2023 ו-2024.

תנאי התשלום עליהם סוכם עם עדיה קובעים שרק לאחר חציית סף ביצוע (threshold) בהיקף של 1,400,000 ש״ח יועבר לעדיה התשלום. בשנת 2023, סופקו שירותים בהיקף כולל של 300,000 ש״ח.

נדרש: מהן השפעות העסקה בשנים 2022 ו-2023?

פתרון:

בשנת 2022, החברה סיפקה שירות בשווי של 1,000,000. ללא תלות בהיקף התקבול בשנה זו, יש להכיר בהכנסה בסך 1,000,000 משום שהכנסות משקפות שווי פעילות עסקית יוצרת ערך כגון מכר / מתן שירות ללא תלות בעיתוי ההתחשבנות.

הואיל והתמורה בעד השירות אשר סופק טרם התקבלה, אנו חייבים להכיר במקביל בנכס המשקף את חוב הלקוח כלפינו.

בשנת 2023, סופק שירות נוסף בסכום של 300,000 ש״ח. ושוב, ללא תלות באמצעי התמורה ועיתויה, תוכר מיד הכנסה בסכום זה. לאור העובדה שסך הביצוע המצטבר בשנים 2022 ו-2023 ביחד עומד על 1,300,000 ש״ח, ערך הנמוך מהרף שהגדיר הלקוח כמזכה בפעימת תשלום, לא יהיה שינוי במזומן, אלא עלייה במקביל בנכס הלקוחות בסכום זהה.

|  |  |  |  |
| --- | --- | --- | --- |
|  | נכסים | התחייבויות | הון עצמי |
|  | לקוחות (הכנסות לקבל) |  | הכנסות |
| 2022 | 1,000,000 |  | 1,000,000 |
| 2023 | 300,000 |  | 300,000 |

**שאלת צ6**

מאיר נטל הלוואה ב-1.10.2025 לתקופה של 20 שנים לטובת מימון רכישת מכונה ענקית לחימום נקניק לעובדי המשרד. סכום ההלוואה 600,000 ש״ח והיא נושאת ריבית שנתית בשיעור 24% המשולמת ב-1.10 של כל שנה (כך שתשלום הריבית הראשון יבוצע ב-1.10.206). קרן ההלוואה תפרע בתשלום אחד בתום 20 השנים.

נדרש:

1. מהן הוצאות הריבית שעליהן תדווח החברה בשנת 2025?
2. מהי ההשפעה על ההתחייבויות בשנת 2025?

פתרון:

במועד נטילת ההלוואה, נכס המזומן גדל בגובהה. מקור המימון התחייבותי – הלוואה לזמן ארוך. שני הערכים בסימן חיובי: המזומן עלה, וההתחייבויות לגורמים חיצוניים עלו.

עד לתום 2025, החברה לא משלמת ריבית בכלל, כי תשלום הריבית הראשון הוא רק ב-2026 כנתון. נשאלת השאלה, האם זה אומר שאין צורך ברישומים נוספים? אנחנו טוענים ש**לא**. מדוע? כי גם אם ריבית לא משולמת – היא נצברת.

ניתן להתייחס לריבית שנצברה וטרם שולמה כאל ״שווי שירותי מימון שנצרכו״.

לכן, יש לחשב את הוצאות הריבית לפי החלק היחסי של הריבית המשוייכת לתקופת הדיווח כלומר עבור החודשים 10, 11, 12.

ריבית זו, שנצברה וטרם שולמה, מצטרפת להתחייבויות החברה, בחשבון ייעודי שנקרא ״ריבית לשלם״ [מהווה התחייבות שוטפת, שמועד פרעונה בזמן הקצר]. זאת בנפרד מיתרת ההלוואה לזמן ארוך [שמהווה התחייבות לא שוטפת, שמועד פרעונה בזמן ארוך].

|  |  |  |  |  |
| --- | --- | --- | --- | --- |
|  | נכסים | התחייבויות | | הון עצמי |
|  | מזומן | הלוואה לזמן ארוך | ריבית לשלם | הוצאות |
| 1.10.2025 | 600,000 | 600,000 |  |  |
| 31.12.2025 |  |  | 36,000 | (36,000) |

כזכור, עצם העובדה שהריבית טרם שולמה, אין משמעה שלא מכירים בהוצאות; שהרי הוצאות לא משקפות תשלומים אלא שווי שירות שנצרך, וכאן, נצרכו על ידי החברה שירותי אשראי בשווי 36,000 ש״ח בשנת 2025.

טיפ: אם שואלים ״מהם סך רכיבי ההתחייבויות שקיימים בגין ההלוואה בדוח על המצב הכספי ל-31.12.2025״ התשובה תהיה פשוטה: הלוואה לזמן ארוך + ריבית לשלם: 636,000

**שאלת צ6**

חברת המאור המאיר חתמה בשנת 2025 על שלושה הסכמים למתן שירות:

הסכם א: נחתם ב-1.10.2025 לתקופה כוללת של 3 שנים, בשווי כולל של 360,000 ש״ח.

הסכם ב: נחתם ב-1.7.2025 לתקופה של שנה, בשווי כולל של 400,000 ש״ח.

הסכם ג: נחתם ב-1.11.2025, לתקופה של 4 שנים, בסכום כולל של 600,000 ש״ח.

להלן מידע נוסף לגבי ההסכמים:

בהסכמים א ו-ב, קצב מתן השירות קבוע.

בהסכם ג, קצב מתן השירות נקבע לפי דרישות הלקוח. עד ליום 31.12.2025, סיפקה החברה 20% מהיקף השירות הכולל המצופה במסגרת החוזה.

נדרש: חשבו (ללא טבלה חשבונאית מלאה) את סכום ההכנסה שתכיר בה החברה בשנת 2025, בגין מגוון הפעילויות המתועדות בחוזים שתוארו.

**פתרון:**

ראשית, נשים לב שאין זה מקרי שסכומי התקבול במזומן לא נתונים; שהרי לפי ההגדרה, סכום ההכנסה איננו מותנה בעיתוי התשלום – אלא במועד ביצוע הפעילות העסקית / שווי השירות שסופק בתקופת הדיווח.

ולכן:

הסברים:

בגין הסכמים א ו-ב שסומנו לעיל כ-A,B, ההסדר הוא בקצב שירות קבוע על פני זמן (ואגב, זו גם ברירת מחדל אם לא נאמר אחרת). המשמעות היא שאם נחשב את שווי השירות לחודש אחד, ונכפול במספר חודשי הצריכה בכל שנה, נגיע לשווי השירות שסופק השנה, כלומר לסך ההכנסה.

לעומת זאת, בגין הסכם ג שסומן לעיל כ-C, קיים נתון מפורש שסותר את הקצאת השירות הלינארית על פני זמן. הנתון המפורש קובע ששווי השירות בגין הסכם זה בשנת 2025 הוא בדיוק 20% מהשווי הכולל.

בסך הכל, ההכנסה שתוכר בשנה הנדונה היא סיכום ערכי ההכנסות בגין ההסכמים כולם:

זו התשובה הסופית.

**שאלה צ7**

חברת אוהד יהודה רועי בע״מ העסיקה בשנת 2025 לצורך פעילותה 2 עובדים. עובד אחד – ד״ר צבאן השמנמן, בעלות שכר של 60,000 ש״ח לחודש, ועובד נוסף – בוניטו – בעלות שכר של 15,000 ש״ח לחודש.

במהלך השנה, החברה שילמה את השכר החודשי באופן שוטף, למעט את שכר דצמבר, שצפוי להיות משולם בתחילת 2026.

נדרש:

1. מהו סכום ההוצאה שתוכר במסגרת הוצאות השכר בשנת 2025?
2. מהי ההתחייבות שתוכר, אם בכלל, בדוחות החברה בגין העסקה ליום 31.12.2025?

פתרון:

**סעיף א**

ההוצאות תחושבנה לפי שווי השכר הכולל בגין פעילות השנה (12 חודשים) ללא תלות בתשובה לשאלה האם כל השכר שולם או לא.

**סעיף ב**

רכיב השכר שנצרך וטרם שולם מהווה התחייבות בספרי החברה. במקרה זה, השכר שטרם שולם הוא בגין חודש אחד בלבד:

**שאלה 0.0.3**

חברת ״גלי י״ בע״מ (להלן: ״החברה״) סיפקה לחברת ״ענבל ש״ בע״מ (להלן: ״הלקוחה״) שירות בשווי כולל של 900,000 ש״ח במהלך שנת 2022.

עד לתום שנת 2022, קיבלה החברה במזומן מהלקוחה סכום של 720,000 ש״ח בעד השירות. בהתאם להסכם שנחתם מול הלקוחה, היתרה תשולם לחברה בשנת 2023.

**נדרש**: מה תהיה השפעת העסקה על הדוחות הכספיים בשנת 2022 [הדרכה: מהי ההשפעה על ההכנסות בחברה, מהי ההשפעה על נכסי החברה, ומהו הקשר להון העצמי שלה].

הגדרות – הכנסות לעומת נכסים:

הכנסה: שווי פעילות עסקית שיוצרת ערך (בדרך כלל בצורה של זכאות לתמורה) לחברה המבצעת אותה. בפשטות: הסכום הכספי של מכירות ו/או מתן שירות מהווה הכנסה.

נכסים: מזומן, פריטי רכוש אחרים (מכונות, ציוד, נדל״ן, השקעות, ניירות ערך וכן הלאה), וכן סכומי חוב כלפי החברה שצפויים להניב לה גבייה בעתיד.

ננסה לנתח את המידע בשאלה הספציפית לפי ההגדרות הבסיסיות הנ״ל:

הכנסה ב-2022 >>> שווי הפעילות העסקית החיובית שבוצעה, במקרה זה: שווי השירות שסופק בשנת 2022, בסך 900,000 ש״ח.

נכסים ב-2022:

נכס המזומן >>> גדל ב-720,000 ש״ח.

נכס הלקוחות (חוב לקוחות החברה כלפיה) >>> גדל ב-180,000 = 720,000 – 900,000

הגדרה של אופן הרישום המלא:

בכל נקודת זמן, ולאחר כל עסקה, סך השינוי בנכסים שווה לסך מקורות המימון ששימשו בהיווצרותם (התחייבויות / הון עצמי). זה אומר שאם נזהה הכנסות / הוצאות בעסקה, נשתמש במסגרת הבאה:

|  |  |  |
| --- | --- | --- |
| נכסים = | התחייבויות + | הון עצמי |
|  |  | לרבות הכנסות +  והוצאות (-) |

ניישם את האמור בנתוני השאלה (תכל׳ס – זה מה שצריך לדעת)

בשאלה נתון שבוצע מתן שירות בהיקף 900,000 ש״ח, מתוכן גבינו 720,000 ש״ח והיתרה בסך 180,000 ש״ח מהווה חוב כלפי החברה.

|  |  |  |  |
| --- | --- | --- | --- |
| נכסים = | | התחייבויות + | הון עצמי |
| מזומן | לקוחות |  | הכנסות |
| 720,000 | 180,000 |  | 900,000 |

בקצרה: מכירה ו/או מתן שירות גורמת לרישום מלוא שווי המכר / השירות כהכנסה בצד ההון העצמי ומנגד לעלייה בנכסים – בדרך כלל מדובר במזומן ו/או חוב לקוח.

**שאלה 0.0.4**

חברת ״נקניקי העיר״ עוסקת בייעוץ קולינרי והיא סיפקה בשנת 2020 שירות למשרד הביטחון בשווי של 140,000 ש״ח. עד לתום 2020 גבתה החברה מהלקוח 90,000 ש״ח היתרה תגבה במהלך שנת 2021.

להלן מספר היגדים הקשורים להשפעות העסקה על הדיווחים הכספיים בשנת 2020:

טענה 1: בשנת 2020, העסקה תוביל להכרה בהכנסה בסכום של 90,000 ש״ח

טענה 2: בשנת 2020, העסקה תוביל לעלייה במזומן בסכום של 140,000 ש״ח

טענה 3: כאשר החברה תגבה את שארית התמורה בשנת 2021, לא תוכר הכנסה נוספת.

טענה 4: סך העלייה בנכסי החברה בעקבות האירוע בשנת 2020 היא 140,000 ש״ח.

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענות 2 ו-3
4. טענות 3 ו-4
5. טענה 4 בלבד

פתרון:

נתחיל מדיון בתיעוד מלא של העסקה והשפעותיה בשנת 2020, מה שיאפשר לנו לדון בטענות 1, 2, 4.

|  |  |  |  |
| --- | --- | --- | --- |
| שנת 2020 | | | |
| נכסים = | | התחייבויות + | הון עצמי |
| מזומן | לקוחות |  | הכנסות |
| 90,000 | 50,000 |  | 140,000 |

הכנסות: מוכרות בהתאם לשווי השירות שסופק, ומתועדות בסימן חיובי תחת ההון העצמי.

נכס מזומן: גדל בהתאם לסכום התקבול השנה מהלקוח.

נכס הלקוחות: גדל בהתאם לעלייה בחוב הלקוח כלפי החברה, שמצידה היא ההפרש בין סך השירות שסופק לו, לסכום שנגבה ממנו בשנת הדיווח. 50,000 = 90,000 – 140,000

טענה 1: בשנת 2020, העסקה תוביל להכרה בהכנסה בסכום של 90,000 ש״ח **שגוי**

טענה 2: בשנת 2020, העסקה תוביל לעלייה במזומן בסכום של 140,000 ש״ח **שגוי**

טענה 4: סך העלייה בנכסי החברה בעקבות האירוע בשנת 2020 היא 140,000 ש״ח. **נכון**

סך העלייה בנכסים היא סיכום ההשפעות על צד הנכסים: 140,000 = 90,000 + 50,000

טענה 3: כאשר החברה תגבה את שארית התמורה בשנת 2021, לא תוכר הכנסה נוספת. **נכון**

הכנסה משקפת שווי שירות שסופק / היקף מכירה שבוצעה.

בהיעדר נתונים המעידים על מכירות או אספקת שירותים מפורשת ב-2021, אין הכנסות ב-2021.

נכון, היתה גבייה. נכון, נכנס כסף. אבל זו לא ההגדרה של הכנסה בחשבונאות!

מה שכן, המזומן בהחלט גדל בהתאם לגבייה: 50,000.

במקביל, יש להכיר בקיטון נכס הלקוחות (חוב הלקוחות כלפי החברה) בסכום זהה.

|  |  |  |  |
| --- | --- | --- | --- |
| שנת 2021 | | | |
| נכסים = | | התחייבויות + | הון עצמי |
| מזומן | לקוחות |  | הכנסות |
| 50,000 | (50,000)  בחשבונאות, סוגריים מייצגים ערכים שליליים (מינוס) |  | ממש לא הכנסה ☹ |

בסופו של יום: טענות 3 ו-4 נכונות. **תשובה ד**.

**שאלה 0.1**

חברת ״הדר ג ה ב ז ח״ בע״מ סיפקה בשנת 2024 ללקוחותיה שירות ששוויו (במונחי מחיר לצרכן) הנו 55,000 ש״ח. עד ליום 31.12.2024 החברה קיבלה במזומן בגין השירות סכום כולל של 20,000 ש״ח. את היתרה, בסך 35,000 ש״ח, בכוונתה לגבות (על פי ההסדר מול הלקוח) בשנה הבאה.

נדרש: מהי השפעת העסקה על רכיבי הדיווח הכספי?

ככלל, אנו הצגנו בינתיים 2 סוגים של דיווחים כספיים: הדוח על המצב הכספי (מאזן) ודוח רווח והפסד (הדוח על תוצאות הפעילות).

נתמקד לרגע בהיבט של הדוח על המצב הכספי. כזכור, הדוח הזה כולל פירוט של נכסי החברה לצד מקורות המימון ששימשו בהיווצרותם (התחייבויות / הון עצמי).

|  |  |  |  |
| --- | --- | --- | --- |
| נכסים | | = התחייבויות + | הון עצמי |
| מזומן | לקוחות |  | הכנסות |
| 20,000 | 35,000 |  | 55,000 |

שינוי במזומן: לפי סכום המזומן שהתקבל: 20,000+

שווי השירות שסופק: מהווה הכנסה (פעילות עסקית חיובית יוצרת ערך): 55,000.

לכאורה, הכנסות אינן חלק מרכיבי הדוח על המצב הכספי בצורה ישירה;

אבל בואו נחשוב על זה בצורה עקיפה:

הכנסה >>> רווח גדל >>> החברה הפיקה מקור מימון שאיננו התחייבות >>> הון עצמי

ההפרש בין סך שווי השירות שסופק (55,000) לסך התמורה שנגבתה (20,000) מייצג עלייה בחוב לקוחות החברה כלפיה – נכס שנקרא ״נכס לקוחות״ (גם חובות כלפי החברה הם סוג של נכס).

**שאלה 0.2 ברמת מבחן**

חברת ״דורון ש״ עוסקת בייעוץ בתחום משתיקי הקול. ידוע כי החברה צרכה שירותי עבודה בשווי של 24,000 ש״ח, בגין חודשי העבודה ינואר-דצמבר 2024. הניחו כי עלויות השכר בחברה מתפלגות באופן אחיד על פני חודשי השנה. לפניכם מספר טענות:

טענה 1: אם החברה טרם שילמה את שכר דצמבר, הוצאות השכר שתדווחנה בחברה בשנת 2024 הן 22,000 ש״ח בלבד.

טענה 2: רק אם החברה שילמה את השכר עבור כלל החודשים, הוצאות השכר שתדווחנה בחברה בשנת 2024 תהיינה זהות לסך שווי שירותי העבודה שנצרכו

טענה 3: העסקה צריכה להיות מתועדת על בסיס רישום הוצאות בקטגוריית ההתחייבויות בסכום של 24,000 ש״ח

טענה 4: ללא תלות באמצעי התשלום, החברה תכיר בשנת 2024 בהוצאות שכר בסכום של 24,000 ש״ח.

הטענה / הטענות הנכונה / הנכונות:

1. טענה 1 בלבד
2. טענות 1 ו-2
3. טענה 3
4. טענה 4
5. קומבינציית התשובות הנכונות שונה מהאפשרויות שסופקו לעיל

פתרון:

בנתוני הרקע נאמר מפורשות כי שווי שירותי העבודה שנצרכו הוא 24,000 ש״ח. זכרו: הכנסות והוצאות בחשבונאות אינן נרשמות על בסיס עיתוי התשלום בעדן; אלא לפי עיתוי אספקת השירותים או המכר (במקרה של הכנסה) או לפי עיתוי צריכת השירותים או המשאבים (במקרה של הוצאה).

בדיון קודם (0.1) הראינו שכאשר מספקים שירות, תירשם הכנסה לפי שווי השירות תחת קטגוריית ההון העצמי בסימן חיובי (לאור ההשפעה העקיפה של הכנסות על הרווח ועל ההון).

באופן דומה אך הפוך, תירשם הוצאה לפי שווי השירות שנצרך תחת ההון העצמי בסימן שלילי (לאור ההשפעה העקיפה של הוצאות על הרווח – הקטנת הרווח – ובהתאם הקטנת ההון).

*טענה 1: אם החברה טרם שילמה את שכר דצמבר, הוצאות השכר שתדווחנה בחברה בשנת 2024 הן 22,000 ש״ח בלבד.*

|  |  |  |  |  |
| --- | --- | --- | --- | --- |
| נכסים | | = התחייבויות + | הון עצמי | |
| מזומן |  | ״שכר לשלם״  התחייבות בגין שכר | הכנסות  + | הוצאות  (-) |
| (22,000) |  | 2,000 |  | (24,000) |

הטענה **שגויה**. עצם ביצוע התשלום או היעדרו לא משפיע על סך ההוצאה שמטרתה לבטא את סך שווי השירות שנצרך, שהוא 24,000 ש״ח. העובדה ששכר דצמבר טרם שולם, משמעה שמתוך 24,000 ש״ח שנתיים (2,000 לחודש), סכום של 22,000 שולם (עבור 11 חודשים), היתרה שטרם שולמה – לא גורמת להקטנת ההוצאה אלא לרישום התחייבות על רכיב השכר שטרם שולם.

לכן בסך הכל: המזומן קטן ב-22,000, ההתחייבויות גדלות ב-2,000, ההון קטן (דרך ההוצאה) ב-24,000.

*טענה 2:* ***רק אם*** *החברה שילמה את השכר עבור כלל החודשים, הוצאות השכר שתדווחנה בחברה בשנת 2024 תהיינה זהות לסך שווי שירותי העבודה שנצרכו*

הטענה **שגויה**. כאמור בהנמקה לטענה 1, בכל מקרה תוכר הוצאה בהתאם למכלול הערך שנצרך, ללא תלות בהיקף היחסי של התשלום.

טענה 3: העסקה צריכה להיות מתועדת על בסיס רישום הוצאות בקטגוריית ההתחייבויות בסכום של 24,000 ש״ח

|  |  |  |  |  |
| --- | --- | --- | --- | --- |
| נכסים | | = התחייבויות + | הון עצמי | |
|  |  |  | הכנסות  + | הוצאות  (-) |
|  |  |  |  | (24,000) |

**שטויות במיץ**. הוצאות לעולם לא נרשמות כהתחייבות; זה נכון שאם יש הוצאה, ונתון שחלק ממנה טרם שולם, אותו רכיב שטרם שולם מהווה התחייבות. אבל ההוצאה כהוצאה היא ירידה בהון ולא התחייבות.

טענה 4: ללא תלות באמצעי התשלום, החברה תכיר בשנת 2024 בהוצאות שכר בסכום של 24,000 ש״ח.

סוף סוף טענה **נכונה**. היקף ההוצאה הוא בלתי תלוי באמצעי התשלום אלא בהתאם להיקף השירות שנצרך, שהנו 24,000 ש״ח על פי נתוני השאלה הבסיסיים.

**הואיל ורק טענה 4 נכונה, התשובה אותה נסמן היא ד.**

**שאלה 1**

חברת ״אזדרכת המים״ בע״מ סיפקה בשנת 2022 שירות בשווי של 800,000 ש״ח. עד לתום 2022 החברה טרם גבתה סכום כלשהו מתוך ערך זה, הואיל ולפי ההסכם עם הלקוח, התשלום יועבר רק ב-15.1.2023. העניקו ביטוי לעסקה זו ולהשפעתה על רכיבי הדיווח הכספי בשנת 2022.

פתרון:

כאשר מבקשים להעניק ביטוי לעסקה, למעשה שואלים כיצד היא השפיעה על רכיבי הדיווח הכספי שהצגנו קודם. כלומר, האם וכיצד השפיעה העסקה על הנכסים, ההתחייבויות, ההון העצמי, ההכנסות וההוצאות.

תחילה אשאל: האם היתה כאן הכנסה או הוצאה? ההגדרה של הכנסה היא ״שווי פעילות עסקית יוצרת ערך, כגון שווי מכר או מתן שירות שבוצע השנה״. במקרה זה, החברה אכן סיפקה שירות, ולכן חובה להכיר בהכנסה בסכום שווי השירות: 800,000.

תמיד ולעולם, בעקבות כל אירוע וכל עסקה, יתועד שינוי בסכום כולל זהה בסך נכסי החברה ובסך התחייבויותיה והונה העצמי (סך השינוי בנכסים = סך השינוי במקורות המימון).

אנו יודעים שהייתה כאן הכנסה - כי החברה סיפקה שירות; הכנסות מגדילות את הרווח; ורווח הוא אחד ממקורות ההון העצמי. לכן בעקיפין: הכנסה מגדילה את ההון העצמי.

והשאלה, אם היתה הכנסה (סיפקנו שירות), האם לא נכון לומר שגם נוצר נכס? אז בדרך כלל כן. הנכס שנוצר פה איננו מזומן (ב-2022), נוצר חוב של הלקוח כלפי החברה. לחוב זה יש שם: **נכס לקוחות**. ב-2022 התיעוד יהיה:

|  |  |  |  |  |
| --- | --- | --- | --- | --- |
| נכסים = | התחייבויות + | הון עצמי | | |
| לקוחות |  |  | הכנסות | הוצאות |
| 800,000 |  |  | 800,000 |  |

שימו לב: למרות שמזומן לא התקבל במהלך 2022, עצם מתן השירות מוביל לצורך להכיר בהכנסה; והואיל והמזומן לא גדל - הנכס שגדל במקביל הוא נכס הלקוחות: נכס המשקף את חוב לקוחות החברה כלפיה.

**תקציר: כאשר חברה מוכרת או מעניקה שירות בתקופה מסוימת, בהכרח תירשם הכנסה באותה התקופה לפי שווי המכירה / השירות. אם הסכום כולו או חלקו טרם נגבה, אזי במקביל נגדיל את נכס הלקוחות שמשקף חוב לקוח כלפי החברה - ובהתאם, תקבול עתידי (במקום את נכס המזומן).**

**שאלה 2**

חברת ״תפוח רקוב״ בע״מ סיפקה בשנת 2023 שירות בשווי של 400,000 ש״ח. עד לתום שנת 2023 גבתה החברה חלק יחסי של 40% מסכום זה (160,000 ש״ח, היתרה בסך 240,000 ש״ח תגבה ב-2024). העניקו ביטוי לעסקה זו ולהשפעתה על רכיבי הדיווח הכספי בשנת 2023.

פתרון:

שאלה מנחה: האם סופק שירות ו/או בוצעה מכירה, שהרי במידה וכן - יש להכיר בהכנסה לפי **שווי השירות**! קרי בסכום של 400,000 ש״ח וזאת ללא תלות בתשובה לשאלה איזה חלק מהסכום התקבל במזומן השנה.

אך בשונה מהשאלה הקודמת, כאן חלק מסכום שווי השירות התקבל במזומן: 40%. בהתאם, סכום של 160,000 לפי 40% \* 400,000 = 160,000 יירשם כעלייה בנכס המזומן.

וכיצד יטופל ההפרש בין סך ההכנסה 400,000 לבין סך המזומן שהתקבל 160,000? הפרש זה, בסך 240,000, משקף חוב של לקוחות החברה כלפיה, שיתועד כנכס נפרד ״לקוחות״.

ולכן בשנת 2023 הרישום יהא:

|  |  |  |  |  |
| --- | --- | --- | --- | --- |
| נכסים = | | התחייבויות + | הון עצמי |  |
| מזומן | לקוחות |  | הכנסה |  |
| 160,000 | 240,000 |  | 400,000 |  |

**שאלה 3**

חברת ״מצליחים יפה״ בע״מ נטלה ב-1.1.2023 הלוואה בסכום של 500,000 ש״ח לתקופה של 4 שנים. הכספים הועברו לעו״ש החברה. ההלוואה איננה נושאת ריבית. העניקו ביטוי לעסקה זו במועד נטילת ההלוואה לרבות השפעתה על רכיבי הדיווח הכספי.

פתרון:

שימו לב: למרות שנוצרה כניסת מזומן (נכס המזומן גדל) הרי שהמקור לעלייה במזומן הוא התחייבות בגין הלוואה. לכן נתעד את המזומן בנכסים וכן את ההלוואה בהתחייבויות.

|  |  |  |
| --- | --- | --- |
| נכס = | התחייבויות + | הון עצמי |
| מזומן | הלוואה ל-4 שנים |  |
| 500,000 | 500,000 |  |

**שאלה 4**

חברת ״שוכרי העובדים״ בע״מ העסיקה במהלך שנת 2022 כולה 10 עובדים שעלות השכר החודשית של כל אחד מהם היא 6,000 ש״ח. שכר דצמבר 2022 טרם שולם (כלומר, החברה שילמה במזומן עד סוף 2022 בגין 11 חודשי ינואר-נובמבר בלבד). העניקו ביטוי לעסקה זו בגין שנת 2022.

פתרון:

האם יש כאן הוצאה? תזכורת: הוצאה משקפת את שווי **השירות שנצרך**. כאן: את **שווי שירותי העבודה שנצרכו**. לאור זאת, יש להכיר בהוצאה בגין כלל חודשי השנה (12 חודשי פעילות של העובדים):

מס׳ עובדים: 10

שכר חודשי לעובד: 6,000

סה״כ שווי שירותי עבודה הנצרכים בחברה, לחודש: 60,000 = 10 \* 6,000

מס׳ חודשי צריכת השירות: 12 (כל השנה)

לכן שווי השירות שנצרך וייזקף כהוצאה: 720,000 = 12 \* 60,000

הוצאה מקטינה את הרווח (בשונה מהכנסה שמגדילה אותו) ולכן בעקיפין מקטינה את ההון העצמי. מקובל לייצג ערכים שליליים בחשבונאות בסוגריים.

|  |  |  |
| --- | --- | --- |
| נכסים = | התחייבויות + | הון עצמי |
| מזומן | הוצאות שכר לשלם (\*) | הוצאות |
| (660,000) | 60,000 | (720,000) |

(\*) הוצאות שכר לשלם = חשבון התחייבותי המשקף רכיב הוצאות שכר שטרם שולם. רכיב זה הוא בגין חודש אחד בלבד במקרה זה, בשווי של 60,000 ש״ח.

המזומן קטן (נכס) בהתאם ל-11 חודשי השכר שכן שולמו: 660,000 = 11 \* 60,000 או לפי המשלים מ-60,000 שכר לשלם ל-720,000 סך ההוצאה.

**שאלה 5**

בהמשך לשאלה 4, האם נכון לומר שהוצאות נרשמות **רק** במועד תשלום בפועל?

מה פתאום! יש הבדל בין תשלומים להכנסות והוצאות

פתרון:

A person wearing glasses and headphones

Description automatically generated

כמובן שלא! ראינו בדוגמא קודמת שסכום ההוצאה היה 720,000 ש״ח למרות שהסכום ששולם 660,000 ש״ח בלבד. באופן כללי, אנו הדגשנו - הוצאות נרשמות בעיתוי צריכת המשאבים / השירותים, ולא במועד התשלום.

**שאלה 5.1**

חברת ״איילות בחושך״ בע״מ רכשה מכונה ענקית לחימום נקניק לעובדי המשרד ב-31.12.2024. עלות המכונה היא 400,000 ש״ח, והיא צפויה לשרת את עובדי החברה השמנמנים והשמנמנות שנים ארוכות. החברה שילמה במועד הרכישה 100,000 ש״ח בעד המכונה. היתרה תשולם (בתיאום עם הספק) ב-1.2.2025.

נדרש: להלן מספר טענות לגבי השפעת העסקה על הדיווחים הכספיים של שנת 2024:

טענה 1: החברה תרשום הוצאות בסך 400,000 ש״ח בדוחות 2024

טענה 2: החברה תרשום הוצאות בסך 100,000 ש״ח בדוחות 2024

טענה 3: החברה תרשום הכרה בנכס מכונות נקניק בסך 400,000 ש״ח

טענה 4: סך נכסי החברה יגדלו בעקבות האירוע

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענות 2 ו-3
5. כל יתר הקומבינציות המתוארות שגויות

|  |  |  |  |  |
| --- | --- | --- | --- | --- |
| נכסים | | = התחייבויות + | הון עצמי | |
| מזומן | מכונת נקניק | ספקים |  | הוצאות |
| (100,000) | 400,000 | 300,000 |  |  |

בתור התחלה: המזומן קטן בהתאם לסכום ששולם בפועל.

הסכום שטרם שולם (ביחס לסך העלות, קרי 400,000 בניכוי 100,000) מהווה התחייבות לספקים.

לא ניתן לסווג את העלות כולה כהוצאה; הוצאה היא שווי שירותים או משאבים שנצרכו. במועד שבו נרכשים מכונות, ציוד, כלי רכב, מבנים ועוד – פריטים בני קיימא שצפויים לשרת את החברה תקופה ממושכת – טעות תהא לטעון שיש להכיר בהוצאה (צריכה / התכלות) של המשאב.

במקום זה, מעתה נאמר:

**רכישת פריט בר קיימא – פריט שצפוי להניב לחברה באופן ישיר או עקיף הטבות תקופה ממושכת (גם אם זה לעובדים, או למנהלים, או ללקוחות או ווטאבר) – יירשם כנכס במועד רכישתו; ולא כהוצאה.**

הערה: הוצאה כן תוכר בהמשך, באופן הדרגתי, לאורך שנות השימוש בפריט, ונקרא לה (בהמשך) ״פחת״. אבל במועד הרכישה, אני רק מכניס את הנכס עצמו – לרישום.

מסקנה: הטענות הנכונות הן רק 3 ו-4. **התשובה ה**.

**שאלה 5.2**

חברת ״ליאור ד״ (להלן: ״החברה״) חתמה על הסכם עם ספק שירותי חימום נקניק לתקופה של שנתיים, החל מ-1.10.2022. החברה שילמה את מלוא התמורה בעד השירות לשנתיים במזומן בסך 360,000 ש״ח ב-1.10.2022 (מועד החתימה על ההסדר). בהנחה שמדובר בהסכם חד פעמי, מהן השפעות העסקה על הדיווחים הכספיים בשנים 2022, 2023 ו-2024?

פתרון:

כאן, החברה צורכת שירות ולא מספקת אותו. כשם שבעת מתן שירות נרשמת הכנסה, בעת צריכת שירות – שווי השירות שנצרך יתועד כהוצאה.

וכשם שהכנסה מגדילה (בעקיפין) את ההון העצמי (לאור השפעתה החיובית על הרווח) כך הוצאות מקטינות (בעקיפין) את ההון העצמי (לאור השפעתן השלילית על הרווח).

|  |  |  |  |  |
| --- | --- | --- | --- | --- |
| שנת 2022 | | | | |
| נכסים | | = התחייבויות + | הון עצמי | |
| מזומן | הוצאות מראש (נכס = חוב של הספק כלפיי) |  |  | הוצאות |
| (360,000) | 315,000 |  |  | (45,000) |

בעוד שהירידה במזומן היא עובדתית וחד משמעית בהתאם לתשלום שבוצע בשנה זו, הדיון בהוצאות הוא עדין יותר. הוצאה משקפת שווי שירות שנצרך; הואיל וכאן מדובר בשירות מתמשך על פני שנתיים, הרי שבהיעדר נתונים סותרים – המשמעות היא ששווי השירות שנצרך ב-2022, מ-1.10.2022 עד 31.12.2022 הוא:

מה עשינו פה? אם שווי השירות לשנתיים 360,000, כברירת מחדל שווי שירות לשנה הוא 180,000, ושווי השירות ל-3 חודשי השימוש מ-1.10.2022 עד 31.12.2022 הוא חלק יחסי של 3/12 (3 חודשים) מסכום שנתי זה.

הואיל ושילמנו ״הרבה״ 360,000, וצרכנו ״מעט״ 45,000, ההפרש משקף חוב של הספק כלפינו. חוב כלפינו (כלפי החברה) גם אם ייפרע בדרך של קבלת שירותים נוספים, מהווה נכס שלה. במקרה זה, שם הנכס הוא הוצאות מראש. 315,000 = 45,000 – 360,000

|  |  |  |  |  |
| --- | --- | --- | --- | --- |
| שנת 2023 | | | | |
| נכסים | | = התחייבויות + | הון עצמי | |
| מזומן | הוצאות מראש |  |  | הוצאות |
|  | (180,000) |  |  | (180,000) |

בשנת 2023, החברה צרכה שירות במשך שנה שלמה:

עצם צריכת השירותים מהווה הוצאה שנרשמת בסימן שלילי בקטגוריית ההון העצמי. השאלה מה עוד יכול להשתנות כאן? התשובה היא שנכס ההוצאות מראש קטן; הרי הוא משקף את שווי השירות שהחברה זכאית לקבל. שווי שירות זה קטן בעקבות הניצול החלקי ב-2023.

|  |  |  |  |  |
| --- | --- | --- | --- | --- |
| שנת 2024 | | | | |
| נכסים | | = התחייבויות + | הון עצמי | |
| מזומן | הוצאות מראש |  |  | הוצאות |
|  | (135,000) |  |  | (135,000) |

בשנת 2024, על פי נתוני השאלה המקוריים, ההסכם יגיע לסיומו ב-1.10.2024. זה אומר שהחברה צרכה 9 חודשי שירות בלבד בשנה זו.

**שאלה 5.3**

חברה סיפקה בשנת 2020 שירות ללקוח מרכזי.

השירות סופק לפי הסכם שבמסגרתו הלקוח צפוי לצרוך מהחברה שירות בהיקף כולל של 1,000,000 ש״ח.

היקף השירותים שסופק ספציפית ב-2020 הוא 400,000 ש״ח, אך החברה קיבלה במזומן במהלך 2020 סכום של 300,000 ש״ח בלבד.

במהלך שנת 2021 בהתאם להסכם ההתחשבנות של החברה עם הלקוח, היא קיבלה את שארית התמורה, בסך 700,000 ש״ח.

החברה סיפקה ב-2021 שירות בהיקף כולל של 500,000 ש״ח.

לפניכם מספר טענות:

טענה 1: החברה תכיר בהכנסות בשנת 2020 בסכום של 1,000,000 ש״ח (לפי נפח החוזה הכולל)

טענה 2: החברה תכיר בהכנסות ב-2020 בסכום של 300,000 ש״ח

טענה 3: החברה תכיר בהכנסות ב-2021 בסכום של 500,000 ש״ח

טענה 4: נכון ליום 31.12.2021 בדוחות החברה תיכלל התחייבות כלפי הלקוח.

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. טענות 3 ו-4

פתרון:

נפתור שאלה זו בגישה שלא תתבסס על טבלה, אלא על חידוד ההגדרות של הכנסות ושל התחייבויות.

נתחיל מעולמן של ההכנסות:

הכנסה מוכרת בהתאם לשווי הפעילות העסקית שבוצעה בתקופת הדיווח, הווי אומר – שווי המכירה או שווי השירות שסופק בכל אחת מהתקופות. נשים לב שבהינתן מידע מפורש בדבר שווי השירות שסופק אין לבצע פריסה על פני שנים / חודשים.

|  |  |
| --- | --- |
| שנה | הכנסה – לפי שווי השירות שסופק |
| 2020 | 400,000 |
| 2021 | 500,000 **טענה 3 נכונה**. |

טענה 4: נכון ליום 31.12.2021 בדוחות החברה תיכלל התחייבות כלפי הלקוח. **טענה 4 נכונה**.

באופן כללי, המצב הטבעי הוא שלקוח חייב כסף לחברה (נכס שלה). מקרה נפוץ שבו תיווצר התחייבות כלפי הלקוח הוא מצב שבו הלקוח שילם מראש – על שירות שטרם סופק לו.

במקרה שלנו, אם נביט על העסקה והשתלשלותה במהלך השנים, נגלה:

|  |  |  |  |
| --- | --- | --- | --- |
| שנה | הכנסה – לפי שווי השירות שסופק | תקבול מהלקוח (נתון) | ״מי חייב למי״:  הלקוח חייב לי (נכס)  אני מחויב ללקוח (התחייבות) |
| 2020 | 400,000 | 300,000 | הלקוח חייב לי (נכס): 100,000 |
| 2021 | 500,000 | 700,000 |  |
| מצטבר | 900,000 | 1,000,000 | התחייבות כלפי הלקוח: 100,000 |

מה רואים בטבלה הזו? זו לא טבלת ״זהות חשבונאית״ של נכסים = התחייבויות + הון. זוהי טבלה המתמקדת בהגדרה של נכסים והתחייבויות הנובעים מהתחשבנות מול לקוחות. על פי הטבלה אנו רואים שעד לתום שנת 2020, החברה קיבלה בסך הכל 300,000 עבור היקף שירות מצטבר בסך 400,000 לכן נוצר חוב כלפיה בסך 100,000.

בשנת 2021, החברה סיפקה שירות נוסף בסך 500,000, כך שהיקף השירות המצטבר שסיפקה ללקוח עד וכולל תום 2021 הוא בסך 900,000 ש״ח = 500,000 + 400,000, בעוד שעד לתום שנה זו קיבלה מהלקוח 1,000,000 ש״ח. ולכן, בראי יתרת ההתחייבות בין הצדדים, לחברה יש התחייבות כלפי הלקוח בסך 100,000 ש״ח.

הואיל וטענות 3 ו-4 נכונות, התשובה ד.

**שאלה 6**

חברה רכשה מחשבי MacBook חדשים לשימוש עובדיה בעלות כוללת של 500,000 ש״ח. כל הסכום שולם במזומן. חשב החברה טוען שכתוצאה מכך גדל ההון העצמי של החברה. האם הוא צודק? העניקו ביטוי להשפעות העסקה ונמקו בהתאמה.

פתרון:

נשים לב לכך שאכן שולם מזומן, ולכן נכס המזומן קטן בהכרח. יחד עם זאת, חשוב להזהר ולא לחשוב שמדובר בהוצאה; מדוע? משום שהוצאה משמעה צריכת משאבים או שירותים; במועד שבו המחשב נרכש, עדיין לא בוצעה צריכה של משאבים; אלא רק החלפה של נכס אחד (מזומן) בנכס אחר (מחשב). (\*) בהמשך דרכנו המשותפת נלמד כיצד לחשב את הצריכה ההדרגתית של פריטים כאלו (פחת). אך במועד הרכישה - אין לתעד הוצאה.

|  |  |  |  |
| --- | --- | --- | --- |
| נכסים = | | התחייבויות + | הון עצמי |
| מזומן | מחשבים |  |  |
| (500,000) | 500,000 |  |  |

באופן כללי: כל תשלום מזומן שכתוצאה ממנו מתקבל פריט שצפוי לשרת את החברה ולספק לה הטבות תקופה ממושכת (מחשבים, מכונות, ציוד, כלי רכב ועוד) - משמעו רכישת נכס ולא הוצאה (אירוע של החלפת נכס אחד – מזומן, בנכס אחר).

שימו לב: **הון משקף מקור מימון ״חדש״ שנוצר אגב העסקה המתועדת, כגון הכנסות (שמגדילות רווחים שנצברו) או השקעת בעלים (עליה נרחיב בהמשך)**. כמובן שעצם רכישת נכס לא יוצרת אף אחד מאלו. לפיכך, אין להכיר בעלייה בהון העצמי.

**שאלה 6.1**

״ארז ז״ בע״מ הציגה את טיוטת הדוחות הכספיים לאישור הנהלת החברה ב-31.12.2024. החברה הציגה נכון לאותו היום יתרת (סך) הון עצמי נמוך מציפיות המשקיעים.

להלן מספר הצעות שהועלו לפתרון הבעיה (עסקאות שביצוען לטענת המשתתפים עשוי להגדיל את ההון העצמי):

הצעה 1: ״הבה ניטול הלוואה לזמן קצר, ונפקיד את כספיה בעו״ש. בדרך כזו, לא נייצר התחייבות ארוכת טווח, וההון העצמי יעלה כתוצאה מהעלייה במזומן״

הצעה 2: ״הבה נשקיע את המזומן שברשותנו בקרקעות הממתינות להפשרה לבנייה בנהריה. עצם רכישת הקרקע שהיא פריט הוני מובהק ולטווח ארוך, תגדיל מיידית את ההון העצמי בחברה״

הצעה 3: ״יש לשקול הנפקה של מניות למשקיעים. בדרך כזו, נוכל להגדיל את המשאבים מבלי ליצור התחייבויות נוספות״

ההצעה / ההצעות הנכונה / הנכונות:

1. הצעה 1 בלבד
2. הצעה 2 בלבד
3. הצעה 3 בלבד
4. הצעות 2 ו-3
5. הצעות 1 ו-3

פתרון:

הצעה 1: ״הבה ניטול הלוואה לזמן קצר, ונפקיד את כספיה בעו״ש. בדרך כזו, לא נייצר התחייבות ארוכת טווח, וההון העצמי יעלה כתוצאה מהעלייה במזומן״

|  |  |  |  |
| --- | --- | --- | --- |
| נכסים = | | התחייבויות + | הון עצמי |
| מזומן |  | הלוואה לזמן קצר |  |
| + |  | + |  |

שגוי. מקור העלייה במזומן במקרה כזה הוא התחייבות. העסקה לא תשפיע על ההון העצמי.

הצעה 2: ״הבה נשקיע את המזומן שברשותנו בקרקעות הממתינות להפשרה לבנייה בנהריה. עצם רכישת הקרקע שהיא פריט הוני מובהק ולטווח ארוך, תגדיל מיידית את ההון העצמי בחברה״

|  |  |  |  |
| --- | --- | --- | --- |
| נכסים = | | התחייבויות + | הון עצמי |
| מזומן | קרקעות |  |  |
| (-) | + |  |  |

שגוי. רכישת נכסים כשלעצמה למעשה ממירה נכס אחד (מזומן) בנכס אחר (כגון קרקע). לא יחול שינוי בהתחייבויות (כי אין רכיב רכישה / הוצאה שטרם שולם) וגם לא בהון העצמי (כי לא נוצר מקור מימון חדש לחברה).

הצעה 3: ״יש לשקול הנפקה של מניות למשקיעים. בדרך כזו, נוכל להגדיל את המשאבים מבלי ליצור התחייבויות נוספות״

|  |  |  |  |
| --- | --- | --- | --- |
| נכסים = | | התחייבויות + | הון עצמי |
| מזומן |  |  | הון מניות ופרמיה  ״השקעת בעלים״ |
| + |  |  | + |

ההצעה נכונה.

כאשר מנפיקים מניות למשקיעים, מכניסים למעשה ״שותפים״ חדשים לחברה. בעל מניות הוא למעשה אחד מהבעלים בחברה, ושיעור בעלותו בחברה הוא נגזרת של המניות שהוא מחזיק ביחס לסך מניות החברה. עצם השקעת הבעלים בחברה למעשה מקנה לו זכות ״יזמית״ בחברה. החברה לא מחויבת להחזיר לו שום דבר; הבעלים איננו בגדר בעל חוב; שאיפתו היא שהחברה תצליח, ואז חלקו היחסי בחברה יהיה גבוה. במידה והחברה מתרסקת – את התחייבויותיה לבנק היא תצטרך להחזיר, אך את הסכום שהשקיעו הבעלים – לא.

ואם כך, וקצר יותר (נרחיב בהמשך על הנושא) – השקעת בעלים (כנגד הנפקת מניות) מספקת לחברה מקור מימון **לא התחייבותי** ולפיכך – מדובר במקור מימון הוני.

**התשובה: ג.**

**שאלה 7**

חברה נטלה הלוואה. כספי ההלוואה זרמו לעו״ש החברה. סמנכ״ל הכספים טען שמדובר בפעולה שיצרה עלייה בהון העצמי של החברה, זאת הואיל והמזומן גדל. האם הטענה נכונה? נמקו.

פתרון:

הון איננו מזומן! הון משקף מקור מימון כגון רווחים שנצברו או השקעת בעלים. כאן, לא נוצר רווח כלשהו, מקור המזומן איננו השקעת בעלים; אלא התחייבות. ראו דוגמא מספרית בין היתר בשאלה 3 לעיל.

**שאלה 8**

חברה העניקה שירותים בסכום של 500,000 ש״ח בשנת 2022, מתוכם גבתה 50,000 ש״ח במזומן, שכן היתרה צפויה להתקבל בשנה הבאה. בנוסף, החברה צרכה שירותים בסכום של 40,000 ש״ח, שכולם שולמו במזומן. חשבו את הרווח / ההפסד השנתי לשנת 2022, בהנחה שלא התרחשו עסקאות / אירועים נוספים בחברה.

פתרון:

השאלה מתמקדת באופן שבו מוגדרות ונמדדות הכנסות והוצאות ספציפית (השאלה לא ביקשה תיעוד מלא כולל השפעות על הנכסים וכו׳).

הכנסה נמדדת לפי שווי השירות שסופק ו/או שווי המוצר שנמכר, והוצאה לפי שווי השירות שנצרך. כל זה, ללא תלות בעיתוי התקבול / התשלום בפועל.

הכנסות + 500,000 לפי שווי השירות שסופק

הוצאות (-) (40,000) לפי שווי השירות שנצרך

רווח = 460,000 התשובה

לשם ההרחבה (לא נדרש פה) נציג גם את טבלת הזהות החשבונאית ונמלא בה את ערכי העסקאות:

|  |  |  |  |  |  |
| --- | --- | --- | --- | --- | --- |
| אירוע | נכסים | | התחייבויות | הון עצמי | |
|  | מזומן | לקוחות |  | הכנסות | הוצאות |
| הכנסות | 50,000 | 450,000 |  | 500,000 |  |
| הוצאות | (40,000) |  |  |  | (40,000) |

**שאלה 8.1**

חברת נתנאלים בע״מ נטלה הלוואה ב-1.7.2024 בסכום של 500,000 ש״ח. ההלוואה היא לתקופה של 10 שנים, והיא משלמת ריבית שנתית בשיעור 10% ב-1.7 של כל שנה (כך שתשלום הריבית הראשון יבוצע ב-1.7.2025). קרן ההלוואה תפרע בתשלום אחד בחלוף 10 שנים ממועד נטילת ההלוואה. הניחו כי חישובי הריבית בחברה הם חישובים יחסיים / פשוטים.

נדרש: הציגו את מכלול השפעות העסקה על הדוחות הכספיים של שנת 2024.

|  |  |  |  |  |
| --- | --- | --- | --- | --- |
| תאריך | נכסים | התחייבויות | | הון עצמי |
|  | מזומן | הלוואה | ריבית לשלם | הוצאות |
| 1.7.2024 | 500,000 | 500,000 |  |  |
| 31.12.2024 |  |  | 25,000 | (25,000) |

כברירת מחדל, אם לא נאמר אחרת – כספי הלוואה זורמים לעו״ש ובהתאם מגדילים את המזומן באופן מיידי בסכום ההלוואה.

במועד נטילת ההלוואה, לצד העלייה במזומן, יש לתעד את קרן ההלוואה כהתחייבות. שימו לב, בשום פנים ואופן לא נכלול את סך הריביות העתידיות כהתחייבות; ריבית היא ערך שנצמח ונוצר בחלוף הזמן, ולא באופן מידי במועד נטילת ההלוואה.

**בקצרה: במועד נטילת הלוואה ללא תלות בריבית נתעד עלייה במזומן לצד עלייה בהתחייבות בגין קרן ההלוואה.**

לצד זאת, הריבית שנצברה עד מועד הדיווח וטרם שולמה (הריבית עד וכולל 31.12.2024, המועד שבו מפיקים את הדוחות הכספיים) קיימת ומתועדת ועוד איך. היא תתועד כהתחייבות (ריבית שנצברה וטרם שולמה) וגם כהוצאה – משום שלמעשה צבירת הריבית השנתית בגין הלוואה שנטלתי היא כעין ״עלות צריכת שירותים פיננסיים״. הסכום יחושב (בגין ריבית) לפי 10% ריבית שנתית, כפול 6/12 או ½ שנה שחלפה ממועד נטילת ההלוואה 1.7 עד מועד הדיווח 31.12, כפול קרן ההלוואה – 500,000 כדלקמן:

(\*) בשאלה – כתוב ״חישוב ריבית יחסי״ = בקורס שלנו אנו לא נעסוק בחישובי ריבית דריבית וריבית אפקטיבית שלעתים ברמה הפרקטית משנים את המשוואה (בשביל זה אתם תאכלו לקרדה ב-13005).

**שאלה 8.2**

עמיחי פק בע״מ חתמה ב-1.1.2024 על הסכם עם עובד להעסקתו במשך 3 שנים החל מאותו מועד. סך התמורה המגיעה לעובד בגין שירותי עבודתו לאורך כל התקופה, בסך הכל, היא 180,000 ש״ח.

עד ליום 31.12.2024 החברה טרם שילמה לעובד את שכרו.

הניחו התפלגות אחידה של שירותי העבודה על פני שנות ההסדר.

נדרש:

הציגו את השפעת העסקה על רכיבי הדיווח הכספי:

|  |  |  |  |  |
| --- | --- | --- | --- | --- |
| תאריך | נכסים | התחייבויות | | הון עצמי |
|  |  | שכר לשלם |  | הוצאות |
| 1.1.2024 | בדיווח הכספי עצמו – לא נרשום דבר | | | |
| 31.12.2024 |  | 60,000 |  | (60,000) |

החשבונאות היא מאד עובדתית ובעיקר מוטה להיסטוריה; במובן זה שרק ערכים כספיים שמתארים אירועים שכבר נתגבשו באופן מלא, ואינם מותנים בהתרחשויות עתידיות – יתועדו. במלים אחרות, עם כל הכבוד לעובד שחתם על הסכם העסקה, ויש כבוד – אני לא מחויב לו ברמה המהותית אם הוא עבד אצלי ולו יום אחד. במלים אחרות, במועד חתימת ההסכם – יש תיעוד פנימי בחברה – אך אין תיעוד בדיווח הכספי.

ב-31.12.2024 יש להכיר בהוצאות שכר בגין שנה אחת מתוך ה-3 קרי: 60,000 = 3 / 180,000. העובדה שטרם שולם תוביל גם לרישום הסכום במסגרת התחייבות רלוונטית.

**שאלה 9**

חברה נטלה ב-1.1.2022 הלוואה לתקופה של 10 שנים. סכום ההלוואה הוא 100,000 ש״ח והיא נושאת ריבית שנתית בשיעור של 8% המשולמת ב-31.12 של כל שנה (כך שתשלום הריבית הראשון יבוצע ב-31.12.2022). קרן ההלוואה תפרע בתשלום אחד בתום השנה ה-10. בנתונים אלו, **תעדו את כלל השפעות העסקה בשנת 2022**.

פתרון:

במועד נטילת ההלוואה - יש לתעד את סכומה כעלייה בנכס המזומן, לצד קיומה כהתחייבות חדשה. באותו מועד, אין לתעד עדיין הוצאות ריבית; שכן הן נרשמות בחלוף זמן (שווי שירותי אשראי = פונקציה של פרק הזמן שבו ההלוואה היתה ברשותי).

בתום 2022, יש לתת ביטוי לצריכת שירותי האשראי (שנה שלמה שבה כספי ההלוואה ברשות החברה) ולעלות שירות זה, שכמובן מחושב בהתאם לריבית: 8,000 = 8% \* 100,000. יש לרשום ירידה במזומן וכן הוצאות שמשפיעות לשלילה על ההון העצמי (ערכים שליליים מקובל להציג בחשבונאות בסוגריים).

|  |  |  |  |  |
| --- | --- | --- | --- | --- |
| תאריך | פרטים | נכסים | התחייבויות | הון עצמי |
| מזומן | הלוואה ל-10 שנים | הוצאה |
| 1/1/2022 | נטילת הלוואה | 100,000 | 100,000 |  |
| 31/12/2022 | הוצאות ריבית (ששולמו) | (8,000) |  | (8,000) |

זהירות! זו טעות חמורה לטעון שההוצאה היא 80,000 ש״ח (בגין 10 שנות ההלוואה). זאת משום שמטרת דוח רווח והפסד היא לתאר את תוצאות הפעילות לתקופה, לשנה מסוימת. לא נכון לומר שבשנה ספציפית נצרכו שירותי אשראי בשווי המתאים ל-10 שנים. **כל שנה והוצאות הריבית הספציפיות שלה.**

משל למה הדבר דומה? שחברה תכיר בכל הוצאות השכר של עובדיה מיום קליטתם עד הפנסיה באותו היום. אין דבר כזה! כל שנה והוצאות השכר שלה, בהתאם לשווי שירותי השכר בגין אותה שנה.

זכרו שכמו תמיד – הוצאות מקטינות את הרווח, רווח הוא אחד ממקורות ההון, ולכן הוצאה בעקיפין מקטינה הון.

**שאלה 9.1**

ורוניקה בע״מ חתמה על הסכם עם ד״ר צבאן לפיו החברה תשלם לו היום (1.3.2024) סכום של 150,000 ש״ח עבור שירותי הוראה לתקופה של 50 חודשים שתחילתם חודש לאחר מועד חתימת ההסכם.

נדרש: בטאו את מכלול השפעות העסקה על הדוחות הכספיים בשנת 2024.

|  |  |  |  |  |
| --- | --- | --- | --- | --- |
|  | נכסים | |  | הון עצמי |
|  | מזומן | הוצאות מראש |  | הוצאות |
| 1.3.2024 | (150,000) | 150,000 |  |  |
| 31.12.2024 |  | (27,000) |  | (27,000) |

כאשר אנו משלמים בעד שירות שטרם נצרך, מערכת היחסים שנוצרת לנו כלפי ספק השירותים היא של חוב כלפינו (חוב של ספק השירותים כלפינו).

חוב כלפי החברה, בין אם יסולק בדרך של זרימת מזומן אלינו, ו/או בדרך של צריכת שירותים או הטבה אחרת, הוא נכס שלנו. במקרה זה, הנכס ייקרא ״הוצאות מראש״ = חשבון שמשקף את החוב של הספק כלפיי אשר יסולק בדרך של מתן שירות על ידו.

במלים אחרות, כל תשלום שחברה מבצעת ״מראש״ מבלי לקבל תמורה – לרבות תשלומים מראש, מקדמות וכן הלאה – מייצרים נכס בספריה, לקבלת התמורה בעתיד בגין תשלום זה.

בבואנו ל-31.12.2024, מתוך 50 חודשי שירות, ד״ר צבאן סיפק 9 חודשי שירות (ההסכם נחתם בתחילת מרס, והשירותים מתחילים בתחילת אפריל). אנחנו רוצים לחשב את שווי השירות שנצרך:

שווי השירות שנצרך מהווה הוצאה שתתועד באופן עקיף כירידה בהון העצמי.

במקביל, הצריכה של השירות הלכה למעשה מקטינה את חוב הספק כלפיי, או במלים אחרות – את נכס ההוצאות מראש.

**שאלה 10**

חברה חתמה על הסכם לצריכת שירותים מחברה אחרת, בשווי כולל של 200,000 ש״ח, בפריסה ל-4 שנות שירות שיינתנו בגין זאת. מועד החתימה שזהה למועד תחילת השירות הוא 30.6.2022, ובמועד זה שולמו מלוא ה-200,000 ש״ח במזומן. מהן סך ההוצאות בגין העסקה בשנת 2022?

פתרון:

תזכורת:

* הוצאה משקפת את שווי השירות **שנצרך** בשנת הדיווח **ללא תלות בעיתוי התשלום**.
* הואיל ואין כאן מידע ספציפי לגבי שווי השירות שנצרך ספציפית ב-2022, ניעזר בהנחת היסוד הבאה:
* כאשר מדובר בהסכם שירות על פני זמן וסכומו הכולל ידוע, ההנחה היא שקצב הצריכה הוא לינארי (יחסית).
* כלומר: שווי שירות של 200,000 ל-4 שנים משמעו צריכת שירות שנתית (שנה שלמה) בסך של 50,000 = 4 / 200,000
* אלא שבמקרה זה, צריכת השירות בשנה הספציפית לגביה נשאלנו (2022) היא לחצי שנה בלבד: מה-30.6 עד ה-31.12. לכן, סכום ההוצאה הרלוונטי לחצי שנה: 25,000 = 2 / 50,000 וזו התשובה.

הרכיב ששולם וטרם נצרך (שילמנו 200,000, צרכנו רק 25,000, לכן שילמנו ״ביתר״ 175,000) מהווה נכס, אך בסוגיה זו נעמיק בשאלה 13, שכן שאלה זו התמקדה ברכיב ההוצאות בלבד.

**אם שילמתי הרבה כסף וטרם צרכתי הכל, הרכיב שטרם נצרך מהווה נכס.**

|  |  |  |  |
| --- | --- | --- | --- |
| **נכסים** | | **התחייבות** | **הון עצמי** |
| מזומן | נכס ״הוצאות מראש״ |  | הוצאות (-) |
| (200,000) | 175,000 |  | (25,000) |

שיטת ייגור: פריסה של השירות לחודשים:

**שאלה 11**

חברה חתמה על הסכם לאספקת שירותים לחברה אחרת, בשווי כולל של 500,000 ש״ח בפריסה ל-20 שנה. הסכום כולו יתקבל במזומן בתום שנת השירות ה-10. מועד חתימת ההסכם הנו 1.1.2023 והשירות מתחיל באותה העת. מהן ההכנסות שתירשמנה בגין ההסכם ב-2023?

פתרון:

שאלה שאשאל את עצמי: כמה שנים אני צריך לעבוד עבור 500,000 ש״ח? שהרי לפי התשובה לשאלה זו נוכל לדעת מהו שווי השירות המסופק בכל שנה ושנה, שלפיו תקבע ההכנסה. בהינתן שתקופת השירות היא 20 שנים, הרי שללא תלות בעיתוי התשלום בפועל, שווי השירות לשנה הוא 25,000 = 20 / 500,000. לפיכך, יש להכיר בהכנסה בשנת 2023 בסך של 25,000 ש״ח. התשובה אם כך: 25,000

בשביל הספורט (הרחבה/רשות):

|  |  |  |  |  |
| --- | --- | --- | --- | --- |
|  | נכסים | | התחייבויות | הון עצמי |
| שנה | מזומן | ״לקוחות״ | התחייבות  ״הכנסות מראש״ | הכנסה |
| 2023 | 0 | 25,000 |  | 25,000 |
| 2024 | 0 | 25,000 |  | 25,000 |
| . | ... | ... | ... | ... |
| 2031 - שנה 9 | 0 | 25,000 |  | 25,000 |
| 2032 - שנה 10 | 500,000 | (225,000) | 250,000 | 25,000 |
| 2033 ואילך |  |  | (25,000) | 25,000 |

בעצם, בטבלה מורכבת זו, החורגת מהנשאל, הראינו את העיקרון הכללי לפיו עד וכולל תום השנה ה-9, מכירים בהכנסה השנתית כנגד גידול בנכס לקוחות (חוב כלפי החברה, שהוא נכס), ובשנה ה-10 מקבלים את כל הסכום בסך 500,000, מאפסים את כל החוב כלפי החברה (נכס הלקוחות) בגין 9 השנים הקודמות, מכירים בהכנסה שנתית של 25,000, כאשר המחצית מהסכום הכולל שהיא עבור 10 השנים הבאות בסך 250,000 ש״ח מהווה התחייבות שתסולק בהדרגה לאורך 10 שנות השירות העוקבות.

**שאלה 11.1**

עמיחי הוא מנהל התפעול בחברת ״נקניקי הכפר״ והוא התקשר בעסקת ביטוח למכונת חימום הנקניק הראשית בחברה. מועד ההתקשרות בהסכם הוא ה-1.6.2024, כאשר הביטוח הוא בתוקף לשנה החל מאותו המועד. דמי הביטוח לשנה הראשונה כאמור הסתכמו ב-12,000 ש״ח. מיד בתום תקופת הביטוח הוא חודש לשנה נוספת בעלות שנתית של 18,000 ש״ח. פרמיית הביטוח משולמת באופן מידי במזומן בכל חתימת הסכם ביטוחי.



נדרש: הציגו את השפעות העסקה בדוחות 2024 ו-2025.

|  |  |  |  |  |  |
| --- | --- | --- | --- | --- | --- |
| תאריך | נכס | |  |  | הון עצמי |
|  | מזומן | הוצ׳ ביטוח מראש |  |  | הוצאות |
| 1.6.2024 | (12,000) | 12,000 |  |  |  |
| 31.12.2024 |  | (7,000) |  |  | (7,000) |
| 31.5.2025 |  | (5,000) |  |  | (5,000) |
| 1.6.2025 | (18,000) | 18,000 |  |  |  |
| 31.12.2025 |  | (10,500) |  |  | (10,500) |

היקף צריכת הביטוח ב-2024: 7,000 = 7 \* 12 / 12,000 (7 חודשים מה-1.6 עד 31.12). רישום הוצאות הביטוח יבוצע כנגד הקטנת נכס הוצאות ביטוח מראש.

בטווח התאריכים: 1.1.2025 עד 31.5.2025, הושלמה צריכת שירותי הביטוח לפי ההסדר ה״ישן״. בהתאם, עלינו להכיר בהוצאות על יתרת נכס הוצאות ביטוח מראש לאותו מועד, ולהקטין את ההוצאות מראש בהתאם (לאפסן).

בטווח התאריכים 1.6.2025-31.12.2025 מנצלים חלק יחסי מהנכס החדש,

בסכום של: 10,500 = 7 \* 12 / 18,000.

**שאלה 11.2**



חברת ״ליאור״ רכשה מכונה ענקית לחימום נקניק שתשרת את מטבחון המשרד בחברה. עלות המכונה היא 150,000 ש״ח, והובלתה לחברה עלתה 10,000 ש״ח נוספים. הרכישה וגם ההובלה בוצעו ב-1.1.2022, ובמועד זה המכונה הגיעה לחברה והפכה לזמינה לשימוש.

החברה מעריכה ברמה התפעולית בהתאם לחוות דעת מקצועית כי אורך החיים השימושיים של המכונה צפוי להיות 5 שנים ממועד רכישתה. כמו כן, בהתאם להערכות, קצב השחיקה של הפריט הוא לינארי / קבוע על פני זמן.

לפניכם מספר טענות:

טענה 1: החברה תכיר בשנת 2022 בהוצאות בסך 160,000 ש״ח

טענה 2: החברה תכיר בשנת 2022 בהוצאות בסך 10,000 ש״ח

טענה 3: החברה תציג ב-31.12.2022 את הפריט בסכום של 150,000 ש״ח כנכס לא שוטף

טענה 4: החברה תציג את הפריט לפי סכום שניתן להגדרה באמצעות הביטוי הבא, וזאת ל-31.12.2022.

**הנדרש: מהי הטענה / הטענות הנכונה / הנכונות:**

הגדרה [שעוד תורחב בהמשך, יש לנו פרק שלם על זה]: כאשר חברה מתקשרת בעסקה במסגרתה היא מקבלת פריט בר קיימא; כזה שצפוי לשרת אותה או מי מטעמה תקופה ממושכת. התפיסה החשבונאית היא שמדובר בנכס ולא בהוצאה. זאת לאור ההטבות המתמשכות שצפויות להתקבל מהנכס אגב פעילותו. ספציפית, כאן מדובר בסוג נכס לא שוטף (לזמן ארוך) שנקרא רכוש קבוע. קבוצה זו כוללת מכונות, ציוד, מבנים (במקרים מסוימים), כלי רכב, מחשבים, ריהוט ופריטים נוספים שמתאפיינים בקיום מוחשי ובאורך חיים ממושך.

הדילמה הראשונה: האם רכישת פריט בעלות של 150,000 ש״ח הדורשת גם הובלתו לחברה בעלות 10,000 יוצרת נכס של 160,000 או שמא יש להכיר ב-150,000 כנכס וב-10,000 הוצאה?

התשובה: כל הסכום בסך 160,000 ש״ח יוכר כנכס במועד הרכישה. מדוע? כי התפיסה היא שכדי ליצור את הנכס אצלי, באופן שיאפשר שימוש בו – כל העלויות החיוניות שמתהוות עד שהפריט מגיע לרשות החברה ומוכן לעבודה, הן חלק מעלותו.

בקצרה: בשנת 2022, שנת הרכישה – יוכר הפריט כנכס במועד רכישתו בסך 160,000 ש״ח. כאשר מגיעים ליום 31.12.2022, לאחר שחלפה שנה אחת מתוך 5 שנות החיים השימושיים של הפריט, אך הגיוני לשקף את יתרתו באופן שמייצג את הצריכה היחסית שמשתקפת בשחיקה שלו בפרק זמן זה.

הרעיון הכללי: נותרנו עם 4 שנות חיים לפריט מתוך 5, ולכן שוויו היחסי הוא 4/5 מהעלות הכוללת המקורית.

(\*) שימו לב, ברגע שהוגדר פריט רכוש קבוע לפי עלותו הכוללת, קרי מכלול סיכום המשאבים שיצאו בכדי להציגו, זה יהיה הבסיס להפחתתו ולחישוב ערכו החשבונאי בתקופות העוקבות. זאת, משום שהתפיסה היא שרכוש קבוע לא אמור לשקף את שוויו; אלא את החלק היחסי מהעלות הכוללת שטרם נצרך. [הרחבה בפרק 3]

לכן **הטענה היחידה הנכונה היא 4**.

**שאלה 12**

חברה חתמה על הסכם לאספקת שירותים לחברה אחרת, בשווי כולל של 500,000 ש״ח בפריסה ל-20 שנה. הסכום כולו יתקבל במזומן בתום שנת השירות ה-10. מועד חתימת ההסכם הנו 31.12.2023 בחצות והשירות מתחיל באותה העת. מהן ההכנסות שתירשמנה בגין ההסכם ב-2023?

1. 50,000 ש״ח
2. 25,000 ש״ח
3. 500,000 ש״ח
4. 0 ש״ח
5. כל יתר התשובות שגויות

פתרון:

בהגדרה, הכנסה נרשמת בגין תקופה שבמהלכה בוצע מתן שירות / מכר.

כאן - הואיל והשירות החל רק ביום האחרון של השנה בחצות, הרי שדה-פקטו, מועד תחילת השירותים ובהתאם, מועד תחילת ההכרה בהכנסות, יהיה שנת 2024 ואילך, כך שסכום ההכנסה המדווחת בגין 2023 הוא 0.

בנוסף: ב-2023 כלל לא יוכרו נכסים! הלקוח עדיין לא שילם לחברה (אין שינוי במזומן) והוא גם לא חייב לה שום דבר (כי עדיין לא סופק לו שירות עד תום 2023).

**שאלה 13**

חברה שילמה לספק שירותים סכום של 30,000 ש״ח ב-1.12.2022. עד ליום 31.12.2022 טרם צרכה שירות בפועל מהספק. האם נוצרה לחברה התחייבות כלפי הספק (נכון ל-31.12.2022)? נמקו על בסיס תיעוד מלא של רכיבי העסקה.

פתרון:

התשובה שלילית. לפי ההגדרה: התחייבות לתאריך מסוים משמעה שנכון לתאריך זה, קיימת מחויבות לשלם בעתיד. אם שילמתי לספק, ועדיין לא צרכתי שירותים, האם יש התחייבות כלפיו? כמובן שלא. ספציפית כאן, נוצר דווקא **חוב של הספק כלפי החברה שלנו**; שילמנו לו, הוא טרם סיפק לנו שירות, ולכן הוא מחויב כלפינו לספק לנו שירות בעתיד. מקרה כזה, של זכאות החברה לקבל מהספק, מתאר **נכס שלה**.

תיאור טבלאי:

|  |  |  |  |  |
| --- | --- | --- | --- | --- |
|  | נכסים | | התחייבויות | הון עצמי |
|  | מזומן | הוצאות מראש |  | הוצאות |
| תשלום לספק שירותים | (30,000) | 30,000 |  |  |

כלומר: נכס המזומן קטן, ונכס אחר, שמייצג את החוב של הספק כלפינו, לספק לנו, אשר נקרא ״הוצאות מראש״ גדל באותו הסכום.

מטרת שאלה זו היא למנוע בלבול בין המושג ״חוב כלפינו״ (נכס) לבין המושג ״התחייבות״ (להוציא החוצה משאבים).

**שאלה 14**

חשב חברת ״מבולבלים״ טוען: ״השקעה (רכישה) ברכוש קבוע היא בעצם הכנסה, משום שאם משקיעים ברכוש קבוע, אנחנו מצפים לקבל הכנסה כתוצאה מכך״.

פתרון:

טענת החשב שגויה. תזכורת: הכנסה תירשם כאשר מבוצעת פעילות עסקית יוצרת ערך, כגון מכר או מתן שירות. עצם ההשקעה / הרכישה של פריט שצפוי לשרת את החברה לאורך זמן (רכוש קבוע) אין משמעה עמידה בהגדרת הכנסה, אלא החלפה של נכס אחד (מזומן) בנכס אחר (רכוש קבוע).

|  |  |
| --- | --- |
| נכס מזומן | נכס רכוש קבוע |
| (X) | +X |

**באופן דומה: אם חברה הפקידה כסף בפיקדון בנקאי נושא ריבית, במועד ההפקדה היא לא תרשום הכנסה. היא תרשום קיטון במזומן כנגד גידול בנכס הפקדון.**

**שאלה 15 - יורחב מאד במפגש 3 (אז לא להלחץ!)**

חברת ״שייקונים״ רכשה 8 מחשבי Macbook Air M1 בעלות של 4,000 ש״ח למחשב ב-1.1.2020 במזומן. אורך החיים השימושיים של המחשבים הנו 10 שנים, ויש להניח שהם מאבדים מכושר התפקוד שלהם באופן לינארי (בכל שנה, אובדן של 1/10). בנתונים אלו, באיזה סכום יוצגו המחשבים כנכס ״רכוש קבוע״ בדוח על המצב הכספי (המאזן) ל -31.12.2022?

פתרון:

במועד הרכישה, נכס המחשבים נוצר בגובה מלוא **עלותו**: 32,000 = 4,000 \* 8

השחיקה המצטברת בערך הפריטים במהלך 3 שנים - **פחת נצבר**: (9,600) = 10 / 32,000 \* 3

**הערך שראוי להציג כנכס מחשבים נטו בחלוף 3 שנים - 31.12.2022: 22,400 = 9,600 - 32,000**

הואיל והפריטים עלו 32,000 ש״ח וכנתון נשחק על פני 10 שנים בקצב אחיד, הרי ההוצאה בגין שחיקת הפריטים (״צריכתו״ = הוצאה) היא בסך 3,200 ש״ח לשנה = 10 / 32,000 וסכום זה נקרא הוצאות פחת. בהוצאות אלו נכיר כל שנה, ולצד רישומן כהוצאה, הן גם יגדילו את הסכום הכספי (השלילי) שנקרא פחת נצבר ומשקף את הקיטון בערכו של נכס.

|  |  |  |  |  |  |
| --- | --- | --- | --- | --- | --- |
|  |  | נכסים | | | הון עצמי |
| תאריך | תיאור | מזומן | מחשבים  Asset | פחת נצבר  Contra Asset | הוצאות (פחת) |
| 1/1/2020 | רכישת המחשבים | (32,000) | 32,000 |  |  |
| 31/12/2020 | הוצאות פחת |  |  | (3,200) | (3,200) |
| 31/12/2021 | הוצאות פחת |  |  | (3,200) | (3,200) |
| 31/12/2022 | הוצאות פחת |  |  | (3,200) | (3,200) |
| **דיווח כנכס** |  |  | **32,000** | **(9,600)** |  |

**שאלה 16**

חברת ״שובו בשלום״ בע״מ נטלה ב-1.1.2021 הלוואה ל-5 שנים בסכום של 800,000 ש״ח. ההלוואה נושאת ריבית שנתית בשיעור 5%, המשולמת ב-1.1 של כל שנה (כך שתשלום הריבית הראשון יבוצע ב-1.1.2022). קרן ההלוואה תפרע בתשלום אחד ב-1.1.2026. בנתונים אלו, תעדו את השפעות העסקה על רכיבי הדיווח בשנת 2021.

פתרון:

נשאלת השאלה, האם בהינתן העובדה שעד לתום 2021 טרם שולמה ריבית בפועל במזומן, ניתן להימנע מהכללת הוצאות ריבית בגין שנה זו? **התשובה שלילית**. לשון אחרת: חובה לכלול התייחסות מתעדת להוצאות הריבית בגין השנה שחלפה, גם אם טרם בוצע תשלום. ההתייחסות שלנו לריבית היא כאל שווי שירותי אשראי שנצרכו; ושווי שירות הוא הוצאה גם אם טרם שולם בפועל (במצב כזה - נכיר בהתחייבות במקביל).

|  |  |  |  |  |  |
| --- | --- | --- | --- | --- | --- |
|  |  | נכסים = | התחייבויות + | | הון עצמי |
| תאריך | פרטים | מזומן | הלוואה (קרן) | ריבית לשלם | הוצאות |
| 1/1/2021 | נטילת הלוואה | 800,000 | 800,000 |  |  |
| 31/12/2021 | הוצאות ריבית (שטרם שולמה) |  |  | 40,000 | (40,000) |

A person taking a selfie

Description automatically generated

שי אני בסאונה רטובה תשנה את צבע המסך שאוכל לקרוא

אופן חישוב הוצאות הריבית: 40,000 = 5% \* 800,000. הערך ״ריבית לשלם״ משמעו התחייבות בגין ריבית שנצברה וטרם שולמה ונהוג להפרידו מההתחייבות בגין ההלוואה (המייצגת את הקרן, ללא ריבית).

הערה קטנה: מדוע לא לכלול את הריבית בהתחייבויות מתחת לעמודת ״הלוואה״? התשובה היא שמקובל להפריד בין קרן הלוואה לבין ריבית; ובמקרה זה, ההפרדה חשובה פי כמה, שהרי ההלוואה תפרע רק בעוד שנים ארוכות (2026), התחייבות לא שוטפת, בעוד שהריבית שנצברה תשולם ״מחר״ (1.1.2022).

**שאלה 17**

חברת ״שייקונלים״ הנפיקה 60,000 מניות בנות 2 ש״ח ערך נקוב כל אחת בתמורה ל-120,000 שח במזומן. תעדו את העסקה והעניקו ביטוי להשפעתה על רכיבי הדיווח הכספי (בטבלת הזהות המקובלת).

פתרון:

הנפקת מניות על ידי חברה משמעה גיוס משאבים ממשקיעים באופן שמקנה להם זכויות בעלות והצבעה (השפעה) על החברה, לרבות זכאות לחלק יחסי מרווחיה (במקרה של חלוקתם כדיבידנדים).

החברה איננה **מחויבת** לשלם חזרה למשקיעים במניותיה; מדובר בהסכם חוזי שאיננו כולל התחייבות בלתי מותנית להשבת הכספים, ובכך, עסקה זו שונה מהותית מהלוואה.

בשפה פשוטה: הנפקת מניות על ידי חברה מגדילה את משאביה (בהתאם למזומן שמתקבל) אך במקביל, לא יוצרת התחייבות כלשהי של החברה למשקיעים. בהתאם, מקור המימון הנ״ל (השקעת בעלים) הוא מקור מימון הוני שנקרא ״הון מניות״.

|  |  |  |
| --- | --- | --- |
| נכס מזומן | התחייבויות | הון עצמי: הון מניות |
| 120,000 |  | 120,000 |

**שאלה 17.1**

חברת ענבלוש נטלה ב-1.4.2020 הלוואה לתקופה של 20 שנה. סכום ההלוואה הוא 1,000,000 ש״ח והיא נושאת ריבית שנתית בשיעור 9% לשנה המשולמת ב-1.4 של כל שנה (הריבית תשולם לראשונה ב-1.4.2021). קרן ההלוואה תפרע בתשלום אחד ב-1.4 של תום השנה ה-20. לפניכם מספר טענות:

טענה 1: החברה לא תדווח על הוצאות ריבית בשנת 2020, הואיל ותשלומי הריבית נדחו ל-2021

טענה 2: החברה תדווח על הוצאות ריבית בשנת 2020, בסכום של 90,000 ש״ח

טענה 3: ההתחייבויות בחברה בגין ההלוואה ל-31.12.2020 ייכללו את קרן ההלוואה וכן התחייבות נוספת בסכום של 90,000 ש״ח

טענה 4: בגין ההלוואה, תיווצרנה התחייבויות לא שוטפות בלבד בדוח על המצב הכספי ל-31.12.2020.

נדרש:

מהי / מהן הטענה / הטענות הנכונה / הנכונות?

פתרון:

|  |  |  |  |  |  |
| --- | --- | --- | --- | --- | --- |
| תאריך | תיאור | נכסים | התחייבויות | | הון עצמי |
| מזומן | הלוואה לזמן ארוך | ריבית לשלם | הוצאות |
| 1.4.2020 | נטילת הלוואה | 1,000,000 | 1,000,000 |  |  |
| 31.12.2020 | צבירת הריבית |  |  | 67,500 | (67,500) |

במועד נטילת ההלוואה, יש להכיר בעלייה במזומן ובהתחייבות בגין ההלוואה בהתאם לסכום הקרן שלה. נשים לב, שלא נכיר מיד במועד הנטילה בריבית; ריבית נצברת בחלוף זמן ולמעשה אפשר להתייחס אליה בתור שווי שירותי אשראי שנצרכו; כאשר צריכתם היא בהתאם לחלוף הזמן.

בפרט, בשנת 2020, נצרכו שירותי המימון שאותם מייצגת ההלוואה במשך 9 חודשים: מ-1.4.2020 עד 31.12.2020. בהינתן שהריבית השנתית היא 9%, הוצאות המימון (״שווי הריבית שנצרכה״) בשנת 2020 הן:

טענה 1: החברה לא תדווח על הוצאות ריבית בשנת 2020, הואיל ותשלומי הריבית נדחו ל-2021

הטענה **שגויה**. החברה צרכה ב-2020 שירותי מימון ששווים 67,500 ויש להכיר בהוצאות ריבית בסכום זה. נכונה הטענה שריבית זו טרם שולמה בפועל; אך עובדה זו לא תשפיע על רישומה כהוצאה, אלא על כך שלצד ההוצאה, במקום לרשום ירידה במזומן נרשום התחייבות מתאימה.

טענה 2: החברה תדווח על הוצאות ריבית בשנת 2020, בסכום של 90,000 ש״ח

הטענה **שגויה**. הואיל ובשנת 2020 ההלוואה היתה בתוקף ונצרכה 9 חודשים בלבד, שווי שירותי המימון שנצרכו בשנה קלנדרית זו, כמחושב לעיל הוא 67,5000 ולא 90,000 ש״ח [מה שהיה מתאים אילו ההלוואה היתה ניטלת ב-1.1.2020].

טענה 3: ההתחייבויות בחברה בגין ההלוואה ל-31.12.2020 ייכללו את קרן ההלוואה וכן התחייבות נוספת בסכום של 90,000 ש״ח

הטענה **שגויה**. ההתחייבויות תכלולנה את קרן ההלוואה במלואה, אבל רכיב ההתחייבות הנוספת הוא רק בגין הריבית היחסית שנצברה וטרם שולמה בגין 9 חודשים, קרי 67,500 ש״ח.

טענה 4: בגין ההלוואה, תיווצרנה התחייבויות לא שוטפות בלבד בדוח על המצב הכספי ל-31.12.2020.

לפי ההגדרה, התחייבות שוטפת היא התחייבות שמועד פרעונה הוא בחלוף שנה או פחות ממועד הדיווח. בשפה פשוטה: התחייבויות שתסווגנה כהתחייבויות שוטפות בדוחות ל-31.12.2020 אלו אותן התחייבויות שעיתוי פרעונן הוא במהלך 2021.

|  |  |  |  |  |  |
| --- | --- | --- | --- | --- | --- |
| תאריך | תיאור | נכסים | התחייבויות | | הון עצמי |
| מזומן | הלוואה לזמן ארוך | ריבית לשלם | הוצאות |
| 1.4.2020 | נטילת הלוואה | 1,000,000 | 1,000,000 |  |  |
| 31.12.2020 | צבירת הריבית |  |  | 67,500 | (67,500) |

כאן: ההלוואה לזמן ארוך היא כמובן התחייבות לא שוטפת, נתון שעיתוי פרעון הקרן הוא בחלוף 20 שנה.

לעומת זאת, רכיב הריבית לשלם יסולק ב-1.4.2021. לכן רכיב זה הוא בגדר התחייבות שוטפת.

מסקנה: בגין ההלוואה ייווצר גם חלק של התחייבויות שוטפות, ולכן הטענה **שגויה**.

**שאלה 18**

חברת ״לימור כ״ נטלה ב-30.9.2022 הלוואה ל-7 שנים. סכום ההלוואה 100,000 ש״ח והיא נושאת ריבית שנתית בשיעור 12% (בחישוב פשוט: כלומר הריבית היא 1% לחודש, 3% לרבעון, 6% לחצי שנה...). עיתוי תשלום הריבית הוא ב-30.9 של כל שנה עוקבת, כך שתשלום הריבית הראשון יבוצע ב-30.9.2023. סמנו את הטענה הנכונה:

1. בשנת 2022 אין להכיר בהוצאות ריבית, הואיל וטרם שולמה ריבית בפועל על ידי החברה.
2. בשנת 2022 יש להכיר בהוצאות ריבית בסכום של 12,000 ש״ח
3. בשנת 2022 יש להכיר בהוצאות ריבית בסכום של 3,000 ש״ח
4. בשנת 2022 יש להכיר בהוצאות ריבית בסכום של 9,000 ש״ח
5. סך כל ההתחייבויות לבנק ליום 31.12.2022 הן בסך 100,000 ש״ח

|  |  |  |  |  |
| --- | --- | --- | --- | --- |
|  | נכס | התחייבויות | | הון עצמי |
|  | מזומן | הלוואה ל-7 שנים | ריבית לשלם | הוצאות |
| נטילת הלוואה 30.9.22 | 100,000 | 100,000 |  |  |
| הוצאות ריבית 30.9-31.12  (שטרם שולמו) |  |  | 3,000 | (3,000) |

סך הוצאות הריבית בגין תקופת האשראי שחלה בשנה הקלנדרית 2022 (3 חודשים):

הואיל והריבית שנצברה טרם שולמה, תוכר במקביל התחייבות בגין ריבית לשלם. **תשובה ג**.

**שאלה 19**

חברת ״גיא ג״ הוקמה ב-1.1.2020.

בשנת 2020, סך הכנסות החברה הסתכמו ב-300,000 ש״ח, וסך הוצאות החברה הסתכמו ב-350,000 ש״ח.

בשנת 2021, סך הכנסות החברה הסתכמו ב-800,000 ש״ח וסך הוצאות החברה ב-540,000 ש״ח.

בשנת 2022, החברה נטלה הלוואות ל-10 שנים בסכום כולל של 140,000 ש״ח, והרווח הנקי שלה בשנה זו הוא 230,000 ש״ח.

בשנת 2023, החברה רכשה קרקעות בדימונה בסכום של 50,000 ש״ח והרווח הנקי שלה בשנה זו הוא 280,000 ש״ח.

בשנת 2024, החברה הנפיקה מניות לבעלים בתמורה ל-380,000 ש״ח.

נדרש: מהו סך ההון העצמי בחברה ליום 31.12.2024?

הונה העצמי של חברה, בהתאם לסוגי העסקאות אותן למדנו לתעד עד כה (בהמשך נלמד נוספות...) מושפע מהכנסות (או רווחים) בסימן חיובי, מהוצאות (או הפסדים) בסימן שלילי, ומהשקעת בעלים בסימן חיובי. כל יתר הערכים הם נתוני סרק בהיבט הנדרש הספציפי.

|  |  |  |
| --- | --- | --- |
| שנה | תיאור | השפעה על ההון |
| 2020 | הכנסות | 300,000 |
| 2020 | הוצאות | (350,000) |
| 2021 | הכנסות | 800,000 |
| 2021 | הוצאות | (540,000) |
| 2022 | רווח נקי | 230,000 |
| 2023 | רווח נקי | 280,000 |
| 2024 | הנפקה לבעלים | 380,000 |
| 31/12/2024 | יתרה מצטברת | 1,100,000 |

**שאלה 20**

ב-1.1.2020, חתמה איילת על הסכם לפיו תספק שירותים בטווח התאריכים בין 30.6.2020-30.6.2025. בהתאם לבקרת שיעורי השירות שסופקו, התברר כי 20% מהתמורה הכוללת בגין הפרויקט סופקה ללקוח במהלך 2020, ש-30% מהתמורה הכוללת סופקה ב-2021, ויתר התמורה נפרסה על פני יתר השנים. התמורה הכוללת בגין החוזה כולו היא 100,000 ש״ח.

חשב החברה מעוניין להכיר בהכנסות בחברה בשנת 2020 לפי החישוב הבא:

האם טענת החשב נכונה? נמקו.

הסבר:

החשב טועה. אמנם, נכונה הטענה לפיה בהיעדר נתונים סותרים וכברירת מחדל, היקפי שירות על פני שנים – נפרסים לינארית על פני זמן וכך גם הראינו בתרגילים קודמים. יחד עם זאת, זוהי רק ברירת מחדל הניתנת לסתירה. ובהינתן נתונים מפורשים על היקפי השירות בכל אחת מהשנים – בהכרח תקבע ההכנסה לפי היקף השירות הנתון, וכאן – ב2020 ההכנסה שתוכר היא לפי:

**שאלה 21**

חברת ״נפתלי״ רכשה מכונה ענקית לחימום נקניק לעובדי המשרד, שצפויה לשרת את מטבחון החברה במשך 15 שנים. המכונה נרכשה ב-1.1.2020, כאשר עלותה הכוללת היא 300,000 ש״ח. מתוך עלות כוללת זו, שילמה החברה 100,000 ש״ח במזומן במעמד הרכישה, 150,000 ש״ח נוספים ב-1.3.2020, והיתרה תשולם לפי תנאי ההסדר בשנה הבאה.

נדרש: תעדו את השפעת העסקה על הדיווחים הכספיים של שנת 2020 (התעלמו מהיבטי פחת).

|  |  |  |  |  |  |
| --- | --- | --- | --- | --- | --- |
|  |  | נכס | | התחייבויות | הון עצמי |
|  |  | מזומן | מכונת נקניק | ספק המכונה |  |
| 1/1/2020 | רכישת מכונה | (100,000) | 300,000 | 200,000 |  |
| 1/3/2020 | תשלום לספק | (150,000) |  | (150,000) |  |
| 31/12/2020 | סה״כ | (250,000) | 300,000 | 50,000 |  |

**שאלה 21.1**

חברת קרינה מבצעת את מכירותיה באמצעות סוכני מכירות שטח (פרילנסרים) בתמורה לעמלה חודשית קבועה. בסך הכל, מעסיקה קרינה 100 סוכני שטח, אשר הועסקו במהלך שנת 2020 במהלך החודשים מרס-דצמבר. העמלה החודשית לכל סוכן היא 6,000 ש״ח, והיא משולמת בגין כל חודש ב-15 לחודש העוקב.

נדרש: בטאו את השפעת העסקת סוכני המכירות על הדיווחים הכספיים בשנת 2020 (נכסים, התחייבויות, והכנסות / הוצאות לרבות השפעתן העקיפה על ההון – בקיצור, טבלה).

פתרון:

|  |  |  |
| --- | --- | --- |
| נכסים = | התחייבויות + | הון עצמי |
| מזומן | עמלת סוכנים לשלם | הוצאות |
| (5,400,000) | 600,000 | (6,000,000) |

אנו יודעים: הוצאות מחושבות בהתאם לשווי השירותים שנצרכו, גם אם התשלום כולו או חלקו מבוצע בתקופת דיווח אחרת. כאן: ההעסקה היא במהלך 10 חודשים (ממרס עד דצמבר כולל), כך שסכום ההוצאה בגין 100 סוכנים ובהינתן 6,000 ש״ח עמלה חודשית לסוכן:

על פי נתוני השאלה, השכר משולם ב-15 לחודש העוקב. במלים אחרות, שכר מרס עד נובמבר שולם, אך שכר דצמבר טרם שולם עד לתום שנת 2020. תיווצר אם כך, התחייבות לסוכני המכירות, לתשלום שכר בגין חודש אחד:

בעבור 9 החודשים האחרים, תשלום כן בוצע, והמזומן יקטן בהתאם:

**הדרכה:** ודאו שאתם עובדים לעומק על כל מערך השיעור המתומצת הזה; על ההגדרות, הרכיבים, התרגילים והפתרונות. רק לאחר מכן גשו לתרגילים במטלה. כדי להקל עליכם, סדר השאלות לתרגול לעיל דומה יחסית לסדר השאלות במטלה.

**סיכום ביניים לא ממצה (הנקודות הקריטיות ביותר):**

* מטרת המידע הכספי שמספקת מערכת החשבונאות הפיננסית הוא בראש ובראשונה להוות את התשתית לקבלת החלטות כלכליות בדבר גיוס או השקעת משאבים בחברה המדווחת (בשפה פשוטה: שימושי מאד למלווים ולבעלי מניות).
* התיעוד של כל עסקה ואירוע כספי מבוצע באופן ששומר על הזהות: נכסים = התחייבויות + הון עצמי (כאשר בהון עצמי נכלול גם הכנסות בסימן חיובי וגם הוצאות בסימן שלילי).
* חשוב מאד לזכור - מטרת תיעוד ההכנסות וההוצאות היא לספק מידע בדבר פעילויות החברה; ובהתאם - הכנסות והוצאות אלו תתועדנה בהתאם לשווי השירותים שסופקו או נצרכו, ללא תלות בעיתוי התשלום.

# **מפגש הנחייה 2 - נכסים שוטפים**

**רקע קצר:**

במפגש הקודם (מפגש הנחייה 1) עסקנו בהגדרות בסיסיות של נכסים, התחייבויות, הון עצמי – הכנסות והוצאות, והמקרים שבהם יתועדו על בסיס עסקאות שונות.

כעת – אנו מתמקדים. ורוצים לדון ספציפית בסוגים עיקריים של נכסים שוטפים. ההתמקדות תאפשר לנו להעמיק את הבנתנו בדבר הערך המיוצג בפריטים אלו ועקרונות החישוב המרכזיים הקשורים בהם.

**נכסים שוטפים** הם נכסים שפרק הזמן הצפוי עד מימושם (עד למיצוי ההטבה הכלכלית הגלומה בהם) הוא שנה או פחות.

נכסים אלו הם ״נזילים״ במהותם, וכוללים בין היתר:

* מזומן (הנכס הנזיל ביותר)
* **לקוחות** (חוב שוטף כלפי החברה, שצפוי להיפרע ולהיות ממומש בטווח הקצר)
* השקעות למסחר (השקעות לזמן קצר, לרבות בבורסה)
* פקדונות לזמן קצר
* מלאי (פריטים המוחזקים למכירה במהלך העסקים הרגיל, כחלק מעיסוקה המרכזי).
* נכסים קצרי מועד נוספים.

אנו נתמקד בדיוננו הנוכחי ב-2 נכסים שוטפים: **לקוחות** ו**מלאי** (תוצרת גמורה), שיספקו לנו יריעה די רחבה של היישומים הבסיסיים של העקרונות החשבונאיים בהקשרם. ל**השקעות למסחר** נגיע אם יישאר זמן, אחרת החומר בהקשרם (שהוא פשוט למדי) יוותר ללימוד עצמי (שימו לב, השקעות למסחר \*בחומר\* בסמסטר 2025א, גם אם בחרתי משיקולי עומס לא לשאול עליהן במטלה, יופיעו בבחינה).

**חלק 1 של המפגש - נכס הלקוחות:**

נכס הלקוחות מייצג את חוב לקוחות החברה כלפיה.

המדובר בנכס, לאור הצפי לכניסת משאבים לחברה בעקבותיו (נכס מייצג, פרט לפריטי ״רכוש״ במובן האינטואיטיבי, כל פריט שכתוצאה ממנו צפויות לזרום לחברה הטבות כלכליות בעתיד, ובמקרה של לקוחות - הטבה הצפויה מהתקבול הנובע מהגבייה מהם).

השאלה הנשאלת היא כיצד למדוד את נכס הלקוחות, באיזה סכום יוצגו בדיווח הכספי. התשובה האינטואיטיבית היא: לפי גובה חובם העדכני כלפי החברה במועד הדיווח.

אלא שתשובה זו לא מביאה בחשבון את העובדה שבמקרים **רבים** חלק מהחוב של הלקוחות כלפי החברה צפוי **שלא** להגבות. זאת, לא רק כתוצאה מתקלות בלתי צפויות או ״כוח עליון״ - אלא בשל הסתברות סטטיסטית שבמקרים רבים קיימת במתן אשראי אשר חושף את החברה לסיכון.

מסיבה זו (לאור הסיכון לחדלות פירעון / כשל גבייה שעלינו לבטא), נכס **סעיף הלקוחות בדוח על המצב הכספי** (המאזן) כפי שייכלל בקבוצת הנכסים השוטפים, יכלול את ההפרש בין שני רכיבים:

1. הלקוחות ״ברוטו״ = החוב המשפטי של לקוחות החברה כלפיה
2. **בניכוי** ״צפי חוב בעייתי״ = החוב שהחברה צופה שלא תגבה

ההפרש = צפי הגבייה = **לקוחות נטו, הסכום שיוצג כנכס הלקוחות בדוח על המצב הכספי**

בהיבט טרמינולוגיה, צפי ה״חוב הבעייתי״ נקרא בשם המקצועי הלח״מ: **ה**פרשה **לח**ובות **מ**סופקים. המונח נקרא כך הואיל ומייצג את החוב שגבייתו מוטלת בספק. לעתים במקום לציין הלח״מ מציינים הפרשה לחומ״ס. המושגים זהים.

ואם כך, ההגדרות הבסיסיות שילוו אותנו:

* לקוחות ״ברוטו״ (או: ״חשבון לקוחות״): חוב הלקוחות הכולל כלפי החברה למועד הדיווח.
* יתרת הלח״מ: הסכום הכולל של החובות לגביהם צפוי כשל גבייה, נכון למועד הדיווח.
* לקוחות ״נטו״ (או: ״יתרת סעיף הלקוחות כפי שתוצג כנכס בדוח על המצב הכספי״): ההפרש בין השניים – מייצג את הגבייה הצפויה.
* הוצאות הלח״מ: שינוי שלילי לרעה שנוצר ספציפית בתקופת הדיווח הנובע מכשל גבייה צפוי שנבע מפעילות התקופה. היגד זה, כך אני משער – ברור פחות, ונמחיש אותו בתרגילים הכמותיים אותם נפתור.

**שאלה 0**

חברת ״אילה 17״ בע״מ היא חברה הפועלת בתחום שיווק הנקניקיות והיא מעניקה אשראי משמעותי ללקוחותיה, בשוק הפרטי ובשוק המוסדי. נכון ליום 31.12.2022 יתרת הלקוחות ברוטו המשקפת את סך החובות הפתוחים (שטרם נגבו) של לקוחות החברה כלפיה היא 150,000 ש״ח.

בהתאם לאומדנים והערכות שבוצעו בהנהלת החברה בדבר סיכוני כשל הפירעון של הלקוחות השונים היא מעריכה את שיעור כשל הפירעון ב-10%.

נדרש: מהו הסכום שבו יוצג נכס / סעיף הלקוחות (״נטו״) בקבוצת הנכסים השוטפים בדוח על המצב הכספי (מאזן) ליום 31.12.2022? הציגו גם את הביאור הנלווה לסעיף זה.

פתרון:

מטרת נכס הלקוחות, אגב מדידתו החשבונאית, היא לשקף את ההטבה הכלכלית הצפויה מהגבייה הצפויה מהלקוחות. משום כך, הנכס יימדד לפי סכום החוב ברוטו בניכוי כשל הפירעון הצפוי.

הכינוי ה״חשבונאי המקצועי״ ל״כשל פירעון צפוי״ או ״סך החובות בסיכון״ הוא **הפרשה לחובות מסופקים (הפרשה לחומ״ס או אפילו הלח״מ).**

הפרשה בהקשר זה = אומדן, ערך שסכומו לא ודאי, אך ניתן להערכה.

לחובות מסופקים = לחובות שקיים ספק בדבר גבייתם (כלומר קיים כשל פירעון צפוי).

כדי לחשב את סך החובות הבעייתיים או אם נרצה: את סך יתרת ההלח״מ בסך הכל נכפול את סכום הלקוחות ״ברוטו״ בשיעור ההלח״מ (שיעור = אחוז כשל הפרעון הצפוי).

יתרת ההלח״מ ליום 31.12.2022:

כדי להציג נכונה את סעיף הלקוחות (נטו) בדוח על המצב הכספי בקבוצת הנכסים השוטפים, נשתמש ב״ביאור״ הלקוחות (באופן כללי, ביאורים הם מידע נוסף בדיווחים, מעבר לדוחות עצמם, שמסביר כיצד חושבו ערכים מסוימים):

ביאור הלקוחות, נטו:

31.12.2022

ש״ח

לקוחות, ברוטו 150,000 החוב הכולל ברוטו של לקוחות החברה כלפיה

הלח״מ (15,000) הפרשה לחובות מסופקים = חוב בסיכון כשל

לקוחות, נטו 135,000 >>> רק ערך זה יופיע במאזן

**שאלה 0.1**

לפניכם מספר טענות:

טענה 1: סעיף הלקוחות המופיע בדוח על המצב הכספי משקף את סך החוב המשפטי הפתוח של לקוחות החברה כלפיה למועד הדיווח, בלבד

טענה 2: כאשר בחברה קיימת יתרת הלח״מ, המשמעות היא שמדובר בחוב אבוד שסיכויי גבייתו אפסו

טענה 3: שיעור ההלח״מ בחברה קבוע. שינויים ברמת הסיכון של הלקוחות לא אמורים להשפיע עליו.

הטענה / הטענות הנכונה/הנכונות:

1. טענה 1 בלבד
2. טענה 2 בלבד
3. טענה 3 בלבד
4. כל הטענות נכונות
5. כל הטענות פח אשפה

פתרון:

טענה 1: **שגויה**. ברמה הטכנית, סעיף הלקוחות המופיע בדוח על המצב הכספי (המאזן) הוא ״נטו״ כלומר לפי החוב הפתוח ברוטו בניכוי הלח״מ (בניכוי כשל הגבייה הצפוי, על בסיס הערכת סיכוני האשראי). מעבר לזה, ברמה המהותית הכלכלית, זכרו כי נכסים המוצגים בדיווח אמורים לייצג את ההטבה הכלכלית הצפויה לנבוע מהם (צפויה = בסבירות גבוהה). אם אנו צופים שחלק מהלקוחות לא ישלמו, המשמעות היא שההטבה הכלכלית הצפויה נמוכה יותר. זהו פשר ניכוי ההלח״מ וההצגה בנטו – כלומר לפי צפי גבייה ולא לפי חוב משפטי.

טענה 2: הלח״מ (ראשי תיבות של הפרשה לחובות מסופקים) הוא ערך כספי המייצג את סכום החוב הכולל שהחברה **מעריכה** (על פי נסיון העבר, אינדיקטורים כלכליים או מודלים אחרים) שלא תצליח לגבות. הדגש על הערכה / אומדן. יתרת ההלח״מ היא יתרה בסיכון וככזו, ינוהלו לגביה מאמצי גבייה. לכן, יתרה זו לא מייצגת חוב אבוד, שעליו נדבר בנפרד. **הטענה שגויה.**

טענה 3: רבות הן הטענות המטומטמות; אך את עלית על כולנה. כל הרעיון בשיעור ההלח״מ הוא לבטא את סיכון כשל הגבייה שהוא כמובן דינמי בהתאם להתפתחויות העסקיות. **הטענה שגויה.**

התשובה ה.

**שאלה 0.1.1**

לפניכם מספר טענות:

טענה 1: בדוח על המצב הכספי (המאזן) יימדד נכס הלקוחות לפי סך החוב של לקוחות החברה כלפיה למועד הדיווח

טענה 2: בדוח על המצב הכספי (המאזן) יימדד נכס הלקוחות לפי סך החוב של לקוחות החברה כלפיה למועד הדיווח, בניכוי חובות שזוהו כבעיתיים בשנים קודמות לשנות הדיווח

טענה 3: בדוח על המצב הכספי (המאזן) יימדד נכס הלקוחות לפי סך החוב של לקוחות החברה כלפיה בניכוי האומדן העדכני ביותר לכשל גבייה / חוב בסיכון נכון למועד הדיווח

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענות 2 ו-3
4. טענה 3 בלבד
5. כל הטענות שגויות

פתרון:

טענה 1: לא. החוב של לקוחות החברה כלפיה איננו משקף את צפי הגבייה. בעולם האמיתי, בעסקים, כל מכירה באשראי טומנת סיכון אשראי (סיכון לכשל גבייה). סיכון זה יש להביא לידי ביטוי באומדן ערך הנכס במאזן.

טענה 2: לא. אין שום הכרח שאומדן החוב הבעייתי של שנים קודמות אכן משקף ורלוונטי בהיבט מצבת החובות הבעיתיים למועד הדיווח.

טענה 3: כן! אנו מודדים את נכס הלקוחות (נטו) בדוח על המצב הכספי בהתאם למצבת החוב (ברוטו) בניכוי סך החוב שמוערך כבעייתי, ואשר נקרא מקצועית ״הפרשה לחובות מסופקים״ (הלח״מ):

31.12.2023

ש״ח

לקוחות, ברוטו 100,000

בניכוי הלח״מ (3,000)

לקוחות, נטו (יוצג במאזן) 97,000

התשובה ד.

**שאלה 0.1.2**

בחברה ידוע כי יתרת הלקוחות ברוטו ליום 31.12.2020 היא בסך 150,000 ש״ח. נכון למועד זה מעריכה החברה את שיעור ההלח״מ לפי שיעור של 4% מיתרת הלקוחות המעודכנת.

במהלך שנת 2021 החברה ביצעה מכירות בסכום של 120,000 ש״ח, מתוכן מכירות באשראי בסכום של 75,000 ש״ח. יתר המכירות בוצעו במזומן. כמו כן, גבתה החברה מלקוחות (על חשבון חוב) סכום של 40,000 ש״ח.

נכון ליום 31.12.2021 החברה מעריכה את שיעור ההלח״מ לפי 5% מיתרת הלקוחות המעודכנת ליום זה.

נדרש:

1. מהן הוצאות ההלח״מ בחברה לשנת 2021?
2. מהי יתרת ההלח״מ החברה ליום 31.12.2021?
3. מהי יתרת הלקוחות נטו ליום 31.12.2021?

**פתרון:**

בבואי לנתח שינויים בלקוחות ובחוב הבעייתי שהוא פונקציה (אחוז) מהלקוחות, תחילה ארצה לגלות מהי יתרת הלקוחות (ברוטו) לתחילת השנה (תום 2020, במקרה זה) ולתום השנה (תום 2021). מתוך זה אגזור את החוב הבעייתי (יתרת ההלח״מ) לכל מועד דיווח ואת השינויים בו.

הערה קטנה: בשונה מהמפגש הקודם, שביקש דיון מלא בכל השפעות רכיבי העסקה על הדיווח, כשאנו עוסקים ברכיב ספציפי של הדוחות ומתעמקים בו, נרצה לדעת רק את השינויים בו. כלומר, אם לא דרשו אחרת, אין צורך לבטא את מכלול השפעות העסקה, אלא רק את השינויים בסעיפים הנדונים.

|  |  |  |
| --- | --- | --- |
|  | לקוחות (ברוטו) | הלח״מ |
| 31/12/2020 = יתרות פתיחה ל-2021 | 150,000 | 6,000 = 4% \* 150,000 |
| מכירות (באשראי בלבד) | 75,000 |  |
| גבייה מלקוחות | (40,000) |  |
| הוצאות הלח״מ |  | 3,250 PN |
| 31/12/2021 = יתרות סגירה ל-2021 | 185,000 | 9,250 = 5% \* 185,000 |

**סדר פעולות:**

שלב 1: חשבו את יתרת הלקוחות ברוטו לתום השנה – על בסיס יתרת הפתיחה בתוספת שינויים כגון מכירות באשראי (+), גבייה מלקוחות (-)

שלב 2: כפלו את יתרת הלקוחות ברוטו לתום השנה בשיעור ההלח״מ לתום השנה. קבלו את יתרת ההלח״מ לתום השנה.

שלב 3: **אם אין חובות אבודים**, הוצאות ההלח״מ הן ההפרש (PN) בין יתרת הסגירה של ההלח״מ לתום השנה, לבין יתרת הפתיחה של ההלח״מ לתחילת השנה.

הנדרשים: א = 3,250; ב = 9,250; ג = 175,750 = 9,250 – 185,000

**שאלה 0.1.3**

בחברת ״עומרי ל״ יתרת הלקוחות ברוטו ליום 31.12.2008 היא בסך 100,000 ש״ח ושיעור ההלח״מ למועד זה הנו 3%.

במהלך שנת 2009 החברה ביצעה מכירות בסכום של 300,000 ש״ח, מתוכן מכירות במזומן בסכום של 85,000 ש״ח והיתר באשראי.

כמו כן, גבתה החברה מלקוחות (בגין חוב) סכום של 125,000 ש״ח וגילתה (רשמה) חוב אבוד בסך 2,000 ש״ח. נכון ליום 31.12.2009 החברה מעריכה את שיעור ההלח״מ לפי 5% מיתרת הלקוחות המעודכנת.

נדרש:

1. מהי יתרת הלקוחות ברוטו ליום 31.12.2009?
2. מהי יתרת ההלח״מ ליום 31.12.2009?
3. מהי יתרת הלקוחות נטו ליום 31.12.2009?
4. מהן הוצאות ההלח״מ לשנת 2009?

|  |  |  |
| --- | --- | --- |
|  | לקוחות (ברוטו) | הלח״מ |
| 31/12/2008 = יתרות פתיחה ל-2009 | 100,000 | 3,000 = 3% \* 100,000 |
| מכירות באשראי | 215,000 |  |
| גבייה מלקוחות | (125,000) |  |
| חוב אבוד | (2,000) | (2,000) |
| הוצאות הלח״מ |  | 8,400 PN |
| 31/12/2009 = יתרות סגירה ל-2009 | **188,000**  **תשובה א** | **9,400** = 5% \* 188,000  **תשובה ב** |

מכירות באשראי = סך המכירות בניכוי המכירות במזומן = 215,000 = 85,000 – 300,000

לגבי החוב האבוד = זהו חוב שאפסו סיכויי גבייתו. הטיפול החשבונאי בו דורש מחיקתו ממצבת החובות בסיכון (כי הוא כבר לא בסיכון, אלא לא ייגבה בוודאות) ובמקביל מחיקתו (נטרולו, במינוס) מהלקוחות ברוטו.

בהתקיים חובות אבודים, לא נוכל לחשב את הוצאות ההלח״מ על בסיס ההפרש הפשוט בין יתרת הסגירה של ההלח״מ ליתרת הפתיחה. במקום זה נפעל כך:

יתרת פתיחה הלח״מ 3,000

בנטרול חוב אבוד (2,000)

״סיכום ביניים״ 1,000

הוצאות הלח״מ PN 8,400 = 9,400 – 1,000 **תשובה ד**

יתרת סגירה הלח״מ 9,400

לקוחות נטו (תשובה ג) לפי לקוחות ברוטו בניכוי הלח״מ: 178,600 = 9,400 – 188,000 **תשובה ג**

**שאלה 0.1.4**

חברת ענברררר מבצעת מכירות נקניק באשראי לקוחות ארוך טווח בהיקפים גדולים. יתרת הלקוחות ברוטו בחברה ליום 31.12.2020 היא 500,000 ש״ח ושיעור ההלח״מ במועד זה הוא 10% מיתרת הלקוחות ברוטו.

במהלך שנת 2021 התרחשו האירועים הבאים:

1. החברה ביצעה מכירות בהיקף כולל של 250,000 ש״ח מתוכן 100,000 ש״ח במזומן והיתר באשראי.
2. בוצעה גבייה בגין חוב בסכום של 120,000 ש״ח.
3. לקוח שרכש מהחברה באשראי גילה תולעת בנקניק, וזוכה ב-10,000 ש״ח.
4. החברה גילתה ורשמה חוב אבוד בסך 8,000 ש״ח.
5. נכון ליום 31.12.2021 ענבר בדקה ומצאה כי יתרת לקוחותיה מורכבת מ-3 קבוצות. קבוצה אחת, המהווה 30% מיתרת הלקוחות ברוטו למועד זה, היא ברמת סיכון כזו ששיעור ההלח״מ בגינה 5%. קבוצה שניה, המהווה 50% מיתרת הלקוחות היא כזו ששיעור ההלח״מ בגינה 15%. בגין כל יתר הלקוחות ברוטו, שיעור ההלח״מ 18%.

נדרש:

בנתונים אלו, מהן סך הוצאות ההלח״מ עליהן תדווח חברת ענברררר בדוח רווח והפסד לשנת 2021?

|  |  |  |
| --- | --- | --- |
|  | לקוחות (ברוטו) | הלח״מ |
| יתרות פתיחה – 1.1.2021 | 500,000 | 50,000 = 10% \* 500,000 |
| מכירות באשראי | 150,000 |  |
| גבייה מלקוחות | (120,000) |  |
| זיכוי לקוח | (10,000) |  |
| חוב אבוד | (8,000) | (8,000) |
| הוצאות הלח״מ |  | 22,512 PN **התשובה** |
| יתרות סגירה – 31.12.2021 | 512,000 | **64,512 (ראו להלן)** |

אם לקוח קנה באשראי וזוכה – יתרת החוב שלו קטנה.

אם לקוח קנה במזומן וזוכה (זה לא המקרה, אני רק מסביר לטובת הפן הכללי) – לא יחול שינוי בלקוחות.

|  |  |  |  |
| --- | --- | --- | --- |
|  | שיעור בסך החוב | סכום החוב | שיעור הלח״מ לקבוצה |
| קבוצה 1 | 30% | 153,600 = 30% \* 512,000 | 5% |
| קבוצה 2 | 50% | 256,000 = 50% \* 512,000 | 15% |
| קבוצה 3 | 20% | 102,400 = 20% \* 512,000 | 18% |

סך ההלח״מ לתום השנה:

**שאלה 0.1.5 – גיול חייבים**

בחברת ״קרינה״ מוכרים שוקולד בטעם נקניק באשראי לקוחות ארוך טווח.

להלן נתונים בדבר יתרת קבוצות הלקוחות בחברה למועדים שונים:

|  |  |  |  |  |
| --- | --- | --- | --- | --- |
|  | חוב לקוח  31/12/2021 | שיעור הלח״מ  31/12/2021 | חוב לקוח  31/12/2022 | שיעור ההלח״מ  31/12/2022 |
| קבוצה א | 100,000 | 10% | 50,000 | 14% |
| קבוצה ב | 500,000 | 15% | 600,000 | 20% |
| קבוצה ג | 600,000 | 18% | 650,000 | 25% |
| קבוצה ד | 700,000 | 20% | 0 |  |

נדרש:

1. מהן הוצאות ההלח״מ בחברה לשנת 2022 בהנחה שלא התגלו בחברה חובות אבודים בשנה זו?
2. כיצד תשתנה תשובתך אם במהלך השנה (2022) התגלו ונרשמו חובות אבודים בסך 3,000 ש״ח?

פתרון:

נדרש א:

כל מה שאני צריך כדי לדעת מהן הוצאות ההלח״מ זה את ההלח״מ לתחילת שנה, לתום השנה וכן את החובות האבודים במידה והיו.

ש״ח

יתרת הלח״מ – 31/12/2021 333,000 = 20% \* 700,000 + 18% \* 600,000 + 500,000 \* 15% + 100,000 \* 10%

חוב אבוד 0

הוצאות הלח״מ 2022 PN (43,500) השפעה שלילית בהוצאות הלח״מ בניתוח התנועה = הכנסה

יתרת הלח״מ – 31/12/2022 289,500 = 25% \* 650,000 + 20% \* 600,000 + 14% \* 50,000

חל פה שיפור במצבת החובות הבעייתיים – ירידה ולא עלייה! כמובן שמדובר בהשפעה חיובית! במצב כזה נכיר ב**הכנסות הלח״מ** בסכום ההפרש: 43,500 ש״ח.

נדרש ב:

ש״ח

יתרת הלח״מ – 31/12/2021 333,000 = 20% \* 700,000 + 18% \* 600,000 + 500,000 \* 15% + 100,000 \* 10%

חוב אבוד (3,000) בסך הכל צריך לתעד פה את החוב האבוד ואז להמשיך

הוצאות הלח״מ 2022 PN (40,500) הכנסות הלח״מ!

יתרת הלח״מ – 31/12/2022 289,500 = 25% \* 650,000 + 20% \* 600,000 + 14% \* 50,000

**שאלה 0.2**

חברת ״תמר״ בע״מ (להלן: ״החברה״) הוקמה ב-1.1.2020 והיא עוסקת בחימום נקניק לאירועים. במהלך שנת 2020 סיפקה החברה שירותים ללקוחות בשווי של 400,000 ש״ח וגבתה מתוך סכום זה עד לתום 2020 סכום של 120,000 ש״ח.

נכון לתום שנת 2020, מעריכה החברה את שיעור ההלח״מ בענף (לפי מודל כלכלי) לפי שיעור של 5% מיתרת הלקוחות ברוטו המעודכנת לאותו המועד.

נדרש:

1. (קל) מהי יתרת הלקוחות נטו, כפי שתוצג בסעיף הלקוחות בדוח על המצב הכספי ליום 31.12.2020.
2. (יותר מעניין, אבל ממש בקטנה) מהן סך הוצאות ההלח״מ בחברה בשנת 2020? לאן תסווגנה הוצאות אלו, ומה הן משקפות.

פתרון:

**סעיף א: מהי יתרת הלקוחות נטו, כפי שתוצג בסעיף הלקוחות בדוח על המצב הכספי ליום 31.12.2020.**

נחשב תחילה את יתרת הלקוחות ברוטו לתום השנה = קרי את סך החובות הפתוחים, שטרם נגבו, למועד הדיווח (החברה הוקמה ב-1.1.2020 לכן היתרה במועד זה היא 0).

לקוחות, ברוטו (ש״ח)

יתרת הפתיחה ל-1.1.2020 0

סך היקף השירות ללקוחות 400,000

בניכוי גבייה מלקוחות (120,000)

יתרת הסגירה ל-31.12.2020 280,000

כדי לחשב את יתרת הלקוחות נטו, ננכה מיתרת הסגירה של הלקוחות ברוטו את ההלח״מ שמהווה כנתון 5% מיתרה זו:

לקוחות, נטו (ש״ח)

31.12.2020

לקוחות, ברוטו 280,000

בניכוי הלח״מ לפי 5% (14,000) = 5% \* 280,000

לקוחות, נטו (למאזן) 266,000

**סעיף ב: מהן סך הוצאות ההלח״מ בחברה בשנת 2020? לאן תסווגנה הוצאות אלו, ומה הן משקפות.**

עד כה הצגנו את יתרת ההלח״מ או סך ההלח״מ. סכום זה משקף את סך החובות הבעייתיים (במצטבר) למועד הדיווח. לצרכים של תיעוד ברמת רווח והפסד, על מנת להבין את הנזק / האובדן שנוצר השנה כתוצאה מחובות בעייתיים כאמור, עלינו להתבסס על ההפרש בין יתרת החוב הבעייתי לתחילת התקופה ליתרת החוב הבעייתי לתום התקופה (אלא אם יש חובות אבודים --- נדבר בהמשך):

הואיל והחבר הוקמה ב-1.1.2020, אין ספק שבמועד זה יתרת הלקוחות שלה 0 ובהתאם, גם יתרת ההלח״מ היא 0.

הלח״מ

יתרת הפתיחה ל-1.1.2020 0

הוצאות ההלח״מ ב-2020 14,000 PN = 14,000 - 0

יתרת הסגירה ל-31.12.2020 14,000

במקרה זה, הואיל ואין חובות אבודים, והחברה הוקמה השנה, ברי כי כל ההלח״מ נוצר השנה ומהווה הוצאה של השנה. מקרה שונה נציג בתרגיל הבא.

הוצאות ההלח״מ נזקפות ברוב החברות להוצאות הנהלה וכלליות והן משקפות את הנזק / ההפסד שנובע מעלייה במצבת החובות בסיכון.

**שאלה 0.3**

בחברת הדר גדגכדגכ ידוע כי יתרת הלקוחות (ברוטו) ליום 31.12.2020 היא 100,000 ש״ח. נכון למועד זה החברה מעריכה את שיעור ההלח״מ לפי 10% מיתרת הלקוחות.

במהלך שנת 2021 החברה ביצעה מכירות בהיקף של 300,000 ש״ח. מתוך זה, מכירות באשראי בסך 120,000 ש״ח (יתר המכירות בוצעו במזומן). בהמשך שנת 2021, גבתה החברה מלקוחות (בגין מכירות באשראי) סכום של 40,000 ש״ח.

נכון ליום 31.12.2021 החברה מעריכה את שיעור ההלח״מ לפי 12% מיתרת הלקוחות לאותו המועד.

נדרש:

1. מהי יתרת הלקוחות ברוטו ליום 31.12.2021?
2. מהי יתרת ההלח״מ ליום 31.12.2021?
3. מהי יתרת הלקוחות נטו ליום 31.12.2021?
4. מהן הוצאות ההלח״מ שתכללנה בדוח רווח והפסד של שנת 2021.

פתרון:

זו כבר שאלה שבמהותה מתקרבת יותר לשאלת בחינה והבנה מלאה יותר של מנגנון התיעוד. לשם כך, אני נערך חגיגית לנייר עבודה תמציתי יותר, שיוכל לאפשר לנו לדון במכלול פני השאלה בצורה מרוכזת ויפה:

|  |  |  |
| --- | --- | --- |
| פרטים | לקוחות (ברוטו) | הלח״מ |
| יתרות ליום 31.12.2020 | 100,000 | 10,000 = 10% \* 100,000 |
| מכירות באשראי (\*) | 120,000 |  |
| גבייה מלקוחות | (40,000) |  |
| הוצאות הלח״מ (\*\*\*) |  | 11,600 PN  תשובה ד |
| יתרות ליום 31.12.2021 (\*\*) | 180,000  תשובה א | 21,600 = 12% \* 180,000  תשובה ב |

תשובה ג – לקוחות, נטו לתום 2021:

לקוחות ברוטו 180,000

בניכוי הלח״מ (21,600)

לקוחות נטו 158,400

תשובה ג

(\*) הערה: כאשר המטרה היא אך ורק לחשב את ערכי הלקוחות נטו, ההלח״מ והוצאות ההלח״מ, נתונים בדבר מכירות במזומן, מעניינים ככל שיהיו בואפן כללי, הם נתוני סרק; משום שהם אינם משפיעים כשלעצמם על חוב הלקוח ובהתאם על ההלח״מ הנגזר מכך.

מאותה הסיבה, גם אין צורך לערוך זהות חשבונאית הואיל ומטרתנו איננה לערוך דוחות מלאים אלא לבחון השפעה נקודתית על היתרות שעל הפרק (לקוחות ברוטו, הלח״מ והוצאות הלח״מ).

(\*\*) יתרת הלקוחות ברוטו ליום 31.12.2021 התקבלה ע״י סיכום יתרת הפתיחה, בתוספת המכירות באשראי, בניכוי גבייה מלקוחות.

(\*\*\*) רק לאחר שיתרת הלקוחות ברוטו לתום השנה ידועה, ועל בסיסה יתרת ההלח״מ לתום השנה חושבה, נחלץ (בהיעדר חובות אבודים) את הוצאות ההלח״מ על בסיס ההפרש בין יתרת ההלח״מ לתום השנה לבין יתרת ההלח״מ לתחילת השנה. 11,600 = 10,000 – 21,600

**שאלה 0.4**

בחברת ״אילונים״ מוכרים כדורי הרזיה. ידוע שליום 31.12.2022 יתרת הלקוחות ברוטו היא 240,000 ש״ח. נכון למועד זה החברה מעריכה את ההלח״מ לפי שיעור של 5% מיתרת הלקוחות.

במהלך שנת **2023** החברה:

ביצעה מכירות בסכום כולל של 300,000 ש״ח.

מתוך היקף המכירות הכולל, המכירות במזומן הסתכמו ב-140,000 ש״ח.

יתר המכירות בוצעו באשראי.

כמו כן, החברה גבתה מלקוחות על חשבון חוב / בגין מכירות באשראי סכום של 60,000 ש״ח.

במהלך שנת 2023, התברר שמושון, אחד מלקוחות החברה העיקריים, שחובו הכולל כלפי החברה 4,000 ש״ח, ברח לתאילנד בשחיה, עקבותיו לא נודעו, ולאחר מיצוי מאמצי הגבייה, החוב של מושון הוכרז כאבוד.

נכון ליום 31.12.2023 החברה מעריכה את שיעור ההלח״מ לפי 10% מיתרת הלקוחות המעודכנת.

נדרש:

1. מהי יתרת הלקוחות ברוטו ליום 31.12.2023? [336,000]
2. מהי יתרת ההלח״מ ליום 31.12.2023? [33,600]
3. מהי יתרת הלקוחות נטו ליום 31.12.2023? [302,400 = 33,600 – 336,000]
4. מהן הוצאות ההלח״מ לשנת 2023? [25,600]

**פתרון:**

|  |  |  |
| --- | --- | --- |
| פרטים | לקוחות (ברוטו) | הלח״מ |
| יתרות ליום 31.12.2022 | 240,000 | 12,000 = 5% \* 240,000 |
| מכירות באשראי | 160,000 |  |
| גבייה מלקוחות | (60,000) |  |
| חוב אבוד | (4,000) | (4,000) |
| הוצאות ההלח״מ |  | 25,600 |
| יתרות ליום 31.12.2023 | 336,000 | 33,600 = 10% \* 336,000 |

המכירות באשראי חושבו לפי סך המכירות בניכוי המכירות במזומן.

**הואיל וההלח״מ משקף חוב בסיכון; והואיל וחוב אבוד איננו בסיכון כי אם בוודאות מלאה בדבר אי גבייתו, ינוטרל החוב האבוד מההלח״מ (יקטין). והואיל ומבחינתנו משמעות גילויו כאבוד היא ״מחיקה״ גם ערכו בלקוחות ברוטו יקטן באותו הסכום.**

**מעתה אמור: הכרה בחוב אבוד ברמה החשבונאית יוצרת רישום שמקטין את ההלח״מ ואת הלקוחות ברוטו באותו הסכום.**

לגבי הוצאות הלח״מ בשנה שבה הוכרז חוב אבוד: תחילה, יש ליטול את ההלח״מ לתחילת השנה בסך 12,000 ש״ח, ממנו לנטרל את החוב האבוד (לנכות, כך שנקבל 8,000) ואז לבחון את הפער בין ערך זה (הלח״מ התחלתי בניכוי חוב אבוד) לבין יתרת הסגירה של ההלח״מ אלו הן הוצאות הלח״מ: 25,600 = 8,000 – 33,600

**שאלה 1**

סמנו את הטענה הנכונה לגבי נכס הלקוחות כפי שמוצג **בדוח על המצב הכספי** (קרי הצגה למשקיע, במאזן):

1. נכס הלקוחות מייצג את נתח השוק של החברה
2. נכס הלקוחות מייצג את פוטנציאל הצמיחה של החברה
3. נכס הלקוחות מייצג את סך המכירות שבוצעו ללקוחות בשנה שחלפה
4. נכס הלקוחות מייצג את סך החוב המשפטי העדכני של לקוחות החברה כלפיה
5. נכס הלקוחות מייצג את הגבייה הצפויה בגין החוב העדכני של לקוחות החברה כלפיה

דיון:

טענה א - שגויה. בחשבונאות, נכס הלקוחות איננו מייצג בשום אופן וצורה נתח שוק, פוטנציאל מכירות עתידי וכיו״ב - אלא את יתרת החוב הקיימת של לקוחות החברה כלפיה (בניכוי רכיב החוב ה״בעייתי״ ככל שקיים).

טענה ב - שגויה. מאותה הסיבה.

טענה ג - שגויה. המכירות הן הכנסה; נכס הלקוחות איננו מייצג את ההכנסה אלא את החלק שטרם נגבה עד למועד הדיווח. זה לא אותו דבר. לשם פשטות: אם חברה ביצעה מכירות בהיקף של 1,000,000, וכולן במזומן, יתרת הלקוחות 0.

בזהות החשבונאית:

נכסים התחייבויות הון עצמי (הכנסות)

מזומן הכנסות

1,000,000 1,000,000

טענה ד - שגויה. נכס הלקוחות המוצג במאזן משקף את הגבייה הצפויה, ולא את החוב המשפטי. הגבייה הצפויה תחושב לפי יתרת החוב המשפטי / ברוטו בניכוי יתרת ההלח״מ (יתרת החובות הבעייתיים).

טענה ה - נכונה במהות. נכס הלקוחות מוצג באופן שמשקף את הגבייה הצפויה. נכון לומר שגבייה צפויה זו מחושבת בצד ה״טכני״ לפי לקוחות ״ברוטו״ בניכוי יתרת החובות הבעייתיים. אך הדבר לא שולל את נכונות הטענה בהיבט משמעותה.

התשובה ה.

**הוצאות בגין חובות בעייתיים (הוצאות הלח״מ / הוצאות הפרשה לחומ״ס)**

כאמור, **יתרת** ההלח״מ היא ערך המשקף את סך החובות שגבייתם **איננה צפויה** למועד מסוים (בדרך כלל אצלנו 31.12). יתרת ההלח״מ משפיעה על תוצאת מדידת נמדד נכס הלקוחות בדוח על המצב הכספי (המאזן): שכאמור מורכב מהחוב ברוטו בניכוי יתרת ההלח״מ.

נשאלת השאלה, האם יש לחובות הבעייתיים (להלח״מ) ולשינויים בהם יש השפעה גם על דוח רווח והפסד (ובעיקר - על ההוצאות הנובעות מהצפי לכשל גבייה)?

התשובה חיובית. הוצאות הלח״מ (או הוצאות הפרשה לחומ״ס) הן העלייה השנתית בסך החובות המוגדרים כבעייתיים.

נבחין לצורך מדידת הוצאות ההלח״מ בין שני מקרים:

מקרה 1: בחברה אין חובות ״אבודים״ (כאלו שמוצו לגביהם תהליכי הגבייה, ללא הצלחה).

מקרה 2: בחברה נוצרו במהלך השנה חובות ״אבודים״ (כאלו שמוצו לגביהם תהליכי הגבייה, ללא הצלחה)

שימו לב. הלח״מ הוא מושג שונה מחוב אבוד. הלח״מ הוא צפי לכשל גבייה, ואילו חוב אבוד הוא חוב שאפסו לחלוטין סיכויי גבייתו. לאור הקושי בהמחשה של עניין זה, נפתור תרגילים רלוונטיים ובסופם נחדד את ההבנה.

**שאלה 2 - מדידה וחישוב הוצאות ההלח״מ (הפסד שנובע מחוב בעייתי), ללא חובות אבודים**

נכון ליום **1.1.2020** יתרת הלקוחות בחברה (משפטית / ברוטו) היא 500,000 ש״ח.

במהלך שנת 2020 גבתה החברה מלקוחות בגין חוב סכום של 200,000 ש״ח.

כמו כן, במהלך 2020 החברה ביצעה מכירות באשראי בהיקף של 300,000 ש״ח.

שיעור ההלח״מ בחברה לפיו נאמדה ההפרשה לחובות מסופקים ל-**1.1.2020** היה 5%.

שיעור ההלח״מ בחברה לפיו נאמדה ההפרשה לחובות מסופקים ל-**31.12.2020** היה 10%.

נדרש: מהן סך הוצאות ההלח״מ לשנת 2020 בדוח רווח והפסד, ומהו הסכום שבו יוצג סעיף הלקוחות (נטו) בדוח על המצב הכספי ליום 31.12.2020?

פתרון:

כאשר אנו מציינים את ״יתרת הלקוחות בחברה״ (בשונה מ״נכס הלקוחות במאזן״) הכוונה היא לסכום החוב המשפטי, ברוטו, לפני ניכוי החובות הבעייתיים.

|  |  |  |  |
| --- | --- | --- | --- |
| תאריך | פרטים | לקוחות (ברוטו) | הלח״מ |
| 1/1/2020 | יתרה נתונה (היסטורית) | 500,000 | 25,000 |
| 2020 | גבייה מלקוח (השנה) | (200,000) |  |
| 2020 | מכירה באשראי (נוספת, השנה) | 300,000 |  |
| 2020 | הוצאות הלח״מ (השנה) |  | 35,000 PN  שלב 3 |
| 31/12/2020 | יתרה לדיווח (לתום השנה) | 600,000  שלב 1 | 60,000  שלב 2 |

גבייה מלקוחות בגין חוב מקטינה את החוב המשפטי (את הלקוחות ברוטו).

מכר באשראי: מכירה שבוצעה מבלי שנתקבל מזומן בעדה. מגדילה את הלקוחות ברוטו.

סיכום יתרת הפתיחה של הלקוחות ליום 1/1/2020 יחד עם השפעות הגבייה והמכירות הנוספות השנה, הובילו ליתרת הסגירה של הלקוחות (ברוטו) לתום השנה.

ההלח״מ חושב לכל מועד דיווח (1/1/2020 ו-31/12/2020) לפי יתרת הלקוחות ברוטו לאותו מועד, כפול שיעור ההלח״מ העדכני הנתון בשאלה לכל תאריך ותאריך.

1.1.2020: 5% \* 500,000 = 25,000

31.12.2020: 10% \* 600,000 = 60,000

כאשר אין חובות אבודים – הוצאות ההלח״מ הן ההפרש הפשוט בין יתרת ההלח״מ לתום השנה, לבין יתרת ההלח״מ לתחילת השנה:

60,000 – 25,000 = 35,000

יתרת **נכס הלקוחות נטו**, כפי שיוצג בקבוצת הנכסים השוטפים במאזן:

31.12.2020

לקוחות, ברוטו 600,000

הלח״מ (60,000)

לקוחות, נטו 540,000 יוצג במאזן

תבנית עבודה סופר מפורט לחובבי הז׳אנר – מדידת לקוחות והלח״מ בהיעדר חובות אבודים:

|  |  |  |  |  |
| --- | --- | --- | --- | --- |
| שלב | פרטים | לקוחות (ברוטו) | הלח״מ | שלב |
| 1 | לקוחות – יתרת פתיחה | + | + | 4 |
| 2 | מכירה באשראי | + |  |  |
| גבייה בגין מכר באשראי | (-) |  |  |
| זיכוי לקוח (שקנה באשראי) | (-) |  |  |
|  | הוצאות הלח״מ |  | + | 6 |
| 3 | לקוחות – יתרת סגירה | + | + | 5 |

תבנית עבודה זו מסבירה לנו את צעדי העבודה המקובלים לפתרון שאלות ברמה הכרונולוגית: מתחילים מיתרת החוב הנתונה, מוסיפים השפעות אירועים כגון מכר באשראי, גביות וזיכוי, מגיעים ללקוחות יתרת סגירה, ומחשבים את ההלח״מ (לתחילת השנה וגם לסוף השנה) בהתאם לאחוז מיתרת הלקוחות (שנתון בשאלה). רק לאחר השלמת חישוב ההלח״מ (פתיחה וסגירה) מחלצים את השינוי בהלח״מ השנה – שנקרא הוצאות הלח״מ.



ד״ר צבאן, אנא הדגש בפניהם ששיטת העבודה והמידול שלה אשר ביצעת כאן נכונה רק **בהיעדר חובות אבודים**, מושג שאתה צריך להגדיר לנו תחילה ולאחר מכן לשקף השפעתו על אופן החישוב

**שאלה 3 - מדידה וחישוב הוצאה, בהינתן חובות אבודים**

נכון ליום 1.1.2020 יתרת הלקוחות בחברה היא 500,000 ש״ח. במהלך שנת 2020 גבתה החברה מלקוחות בגין חוב סכום של 200,000 ש״ח, וכן ביצעה ללקוחות מכירות באשראי בהיקף של 300,000 ש״ח. שיעור ההלח״מ בחברה לפיו נאמדה ההפרשה לחובות מסופקים ל-1.1.2020 היה 5%, ואילו שיעור ההלח״מ בחברה לפיו נאמדה ההפרשה לחובות מסופקים ל-31.12.2020 היה 10%. כמו כן, ידוע שבמהלך 2020 נוצרו בחברה חובות אבודים בהיקף של 5,000 ש״ח.

נדרש: מהן סך הוצאות ההלח״מ לשנת 2020 בדוח רווח והפסד, ומהו הסכום שבו יוצג סעיף הלקוחות בדוח על המצב הכספי ליום 31.12.2020?

פתרון:

עד המשפט באדום - השאלה עם נתונים הזהים לקודמתה.

|  |  |  |  |
| --- | --- | --- | --- |
| תאריך | פרטים | לקוחות (ברוטו) | הלח״מ |
| 1/1/2020 | יתרה נתונה (היסטורית) | 500,000 | 25,000 |
| 2020 | גבייה מלקוח (השנה) | (200,000) |  |
| 2020 | מכירה באשראי (נוספת, השנה) | 300,000 |  |
| 2020 | חוב אבוד (השנה) | (5,000) | (5,000) |
| 2020 | הוצאות הלח״מ (השנה) |  | 39,500 |
| 31/12/2020 | יתרה לדיווח (לתום השנה) | 595,000 | 59,500 |

איך הגענו ברמה הטכנית להוצאות ההלח״מ השנה? התהליך הוא PN שאומר:

פירוט תהליך העבודה – במצב של חוב אבוד:

|  |  |  |  |  |
| --- | --- | --- | --- | --- |
| שלב | פרטים | לקוחות (ברוטו) | הלח״מ | שלב |
| 1 | לקוחות – יתרת פתיחה | + | + | 5 |
| 2 | מכירה באשראי | + |  |  |
| גבייה בגין מכר באשראי | (-) |  |  |
| זיכוי לקוח (שקנה באשראי) | (-) |  |  |
| 3 | חוב אבוד | (-) | (-) | 3 |
|  | הוצאות הלח״מ |  | + | 7 |
| 4 | לקוחות – יתרת סגירה | + | + | 6 |

נשאלת השאלה: מה דינו של חוב אבוד זה? האם הוא משפיע על אחד או יותר מבין הערכים: לקוחות ברוטו, הלח״מ? התשובה: גם וגם. בצד ההלח״מ: חשוב לזכור שחוב מסופק הוא חוב שקיים סיכון גבוה שלא ייגבה, אך עדיין קיים סיכוי (נמוך) שכן ייגבה. ברגע שחוב בעייתי הופך לאבוד, אפסו סיכויי גבייתו, לפיכך יימחק מסך ההלח״מ. בנוסף, לאור העובדה שיתרת הלקוחות ״ברוטו״ אמורה לשקף את הגבייה ב - Best case scenario, הרי שיש למחוק מיתרה זו גם את החוב האבוד: שהרי גם בתרחיש הטוב ביותר הוא לא ייגבה, שהרי סיכויי גבייתו אפסו. **בשורה התחתונה: חוב אבוד מקטין את הלקוחות ברוטו ואת ההלח״מ באותו הסכום.**

**וכיצד מחושבות הוצאות ההלח״מ** בהינתן חוב אבוד? ננכה מיתרת הפתיחה של ההלח״מ 25,000 את החוב האבוד שאותר בסך 5,000. כך נגיע למצב שבו בהיעדר שינויים נוספים, יתרת ההלח״מ היתה ״אמורה להיות״ 20,000 = 5,000 - 25,000. אלא שראינו שנכון לתום השנה יתרת ההלח״מ היא 59,500. כלומר חל אירוע נוסף שיצר עלייה בהלח״מ מ-20,000 ל-59,500 ולכן הוצאות ההלח״מ: 39,500 = 20,000 - 59,500

יתרת הלקוחות נטו (סעיף הלקוחות במאזן / בדוח על המצב הכספי) - 31.12.2020

לקוחות, ברוטו 595,000

בניכוי הפרשה לחובות מסופקים (59,500)

לקוחות, נטו (או: הסכום שיוצג בסעיף הלקוחות במאזן) 535,500

**שאלה 4 - מדידה וחישוב הוצאה, נתונים על פני שנתיים**

חברת ״אורית״ בע״מ הוקמה ב-1.1.2020. במהלך השנה (2020) ביצעה מכירות בהיקף של 800,000 ש״ח מתוכן רכיב של 200,000 ש״ח באשראי והיתרה במזומן. כמו כן, במהלך השנה גבתה החברה במזומן מלקוחות בגין מכירות באשראי סכום של 80,000 ש״ח, ונכון ל-31.12.2020 מעריכה החברה את שיעור ההלח״מ לפי 10% מיתרת הלקוחות המעודכנת.

במהלך שנת 2021, ביצעה החברה מכירות בהיקף של 600,000 ש״ח באשראי. כמו כן, נרשמו במהלך שנת 2021 חובות אבודים בסכום של 5,000 ש״ח וכן בוצעה גבייה מלקוחות בגין מכירות באשראי בסכום של 380,000 ש״ח. נכון ליום 31.12.2021 מעריכה החברה את שיעור ההלח״מ לפי 12% מיתרת הלקוחות המעודכנת.

נדרש: מהן הוצאות ההלח״מ לשנת 2020 ולשנת 2021, ומהו הסכום שבו יוצג סעיף הלקוחות בדוח על המצב הכספי לתום כל אחת מהשנים?

|  |  |  |  |
| --- | --- | --- | --- |
| תאריך | פרטים | לקוחות | הלח״מ |
| 1.1.2020 | הקמה | 0 | 0 |
| 2020 | מכירה באשראי | 200,000 |  |
| 2020 | גבייה | (80,000) |  |
| 2020 | הוצאות ההלח״מ |  | 12,000 |
| **31.12.2020** | **יתרה** | **120,000** | **12,000** |
| 2021 | מכירה באשראי | 600,000 |  |
| 2021 | חוב אבוד | (5,000) | (5,000) |
| 2021 | גבייה | (380,000) |  |
| 2021 | הוצאות הלח״מ |  | 33,200 |
| 31.12.2021 | יתרה | 335,000 | 40,200 |

מכירות באשראי: מגדילות את החוב של הלקוחות, ברוטו.

מכירות במזומן: לא משפיעות על חוב הלקוחות, ברוטו.

גבייה מלקוחות בגין חוב קיים: מקטינה את חוב הלקוחות, ברוטו.

את היתרה של הלקוחות (ברוטו) לתום 2021, **חישבנו לפי היתרה לתום השנה הקודמת 120,000**, בתוספת / בניכוי של ההשפעות הנוספות בשנת 2021: 335,000 = 5,000 - 380,000 - 600,000 + 120,000

את הוצאות ההלח״מ לשנת 2021 חישבנו כדלקמן: יצאנו מיתרת ההלח״מ לתום שנה קודמת, לתום 2020 שהיתה 12,000 ש״ח. מיתרה זו נטרלנו את החוב האבוד בסך 5,000 ש״ח. כך שבהיעדר שינויים נוספים, מצפים היינו ליתרת הלח״מ לתום 2021 של 7,000 = 5,000 - 12,000. אלא שנכון לתום 2021 היתרה האמירה עד לכדי 40,200 ש״ח. לכן הוצאות ההלח״מ הן למעשה העלייה מ-7,000 ל-40,200: 33,200 = 7,000 - 40,200

מסקנות: הוצאות ההלח״מ בדוח רווח והפסד לשנת 2020 הן בסך 12,000 ש״ח.

הוצאות ההלח״מ בדוח רווח והפסד לשנת 2021 הן בסך 33,200 ש״ח.

יתרת הלקוחות נטו, כפי שתוצג כנכס בדוח על המצב הכספי לתום כל אחת מהשנים תהיה:

31/12/2020 31/12/2021

לקוחות, ברוטו 120,000 335,000

הלח״מ (12,000) (40,200)

לקוחות, נטו 108,000 294,800

**עד כאן הדיון הבסיסי בנכס הלקוחות, מדידתו וההשפעות ברווח והפסד.**

**שאלה 4.1 – חישוב יתרת ההלח״מ באופן דיפרנציאלי (חלוקה של חובות לפי רמות סיכון)**

חברת ״לימור כ״ היא חברה ציבורית העוסקת במגוון רחב של פעילויות עסקיות. יתרת הלקוחות ברוטו בחברה ליום 31.12.2020 היא 400,000 ש״ח ושיעור ההלח״מ למועד זה מוערך ב-6% מיתרת הלקוחות ברוטו הכוללת. במהלך שנת 2021, ביצעה החברה מכירות באשראי בהיקף של 550,000 ש״ח וכן ביצעה גבייה מלקוחות אשר להם מכרה באשראי, בסך 440,000 ש״ח. כמו כן, החברה גילתה ב-2021 חוב אבוד בסך 10,000 ש״ח.

נכון ל-31.12.2021, ביצעה החברה חישוב מחודש במחלקת ניהול סיכוני האשראי, המתייחס למאפייני הסיכון השונים של הלקוחות בעלי יתרת חוב למועד זה. החברה מעריכה כי מתוך חוב הלקוחות הכולל (ברוטו), 20% מהלקוחות הם בסיכון גבוה מאד, ושיעור ההלח״מ בגינם 30%, 60% מחוב הלקוחות הם בסיכון בינוני, ושיעור ההלח״מ בגינם 6%, וכל יתר הלקוחות הם בסיכון נמוך, ושיעור ההלח״מ בגינם 4%.

נדרש: מהן הוצאות ההלח״מ בחברה בשנת 2021?

|  |  |  |  |
| --- | --- | --- | --- |
| תאריך | פרטים | לקוחות (ברוטו) | הלח״מ |
| 31/12/2020 | יתרת פתיחה 2021 | 400,000 | 24,000 |
| 2021 | מכירות באשראי | 550,000 |  |
| 2021 | גבייה מלקוחות | (440,000) |  |
| 2021 | חוב אבוד | (10,000) | (10,000) |
| 2021 | הוצאות ההלח״מ |  | 38,000 |
| 31/12/2021 | יתרת סגירה 2021 | 500,000 | 52,000 (\*) |

פילוח יתרת הסגירה של הלקוחות ברוטו לקבוצות – לשם חישוב ההלח״מ בגין כל קבוצה:

|  |  |  |  |
| --- | --- | --- | --- |
| חלק יחסי | ערך | שיעור הלח״מ | סכום הלח״מ (\*) |
| 20% מהחוב הכולל |  | 30% | 30,000 |
| 60% מהחוב הכולל |  | 6% | 18,000 |
| 20% מהחוב הכולל |  | 4% | 4,000 |
| סה״כ |  |  | 52,000 |

**טיפים נוספים לשאלות המטלה – 2025ב בנושא לקוחות והלח״מ:**

שאלה 1 – מאד דומה לשאלות הראשונות במחברת בנושא הלקוחות (עם חוב אבוד).

שאלה 2 – מאד דומה לשאלה 4.1 במחברת.

שאלה 5 – מאד דומה לשאלות הראשונות; רק שאת ההלח״מ לסוף השנה עליכם לחשב באופן הבא: קחו את יתרת הלקוחות ברוטו, פצלו אותה לשני חלקים שווים (חצי – חצי). על החצי הראשון חשבו הלח״מ לפי 10%, על החצי השני חשבו הלח״מ לפי 15%. חברו את המכפלות וקבלו את ההלח״מ לתום השנה. משם ואילך, המשך הטיפול כרגיל.

שאלה 6 – תיאורטית. קראו את החומר במחברת והשיבו לפיו.

שאלה 7 – כאשר לקוח שמכרנו לו באשראי מחזיר סחורה, חוב הלקוח קטן (למעשה, ההתייחסות היא כאל גבייה בהיבט ההשפעה על לקוחות ברוטו, למרות שזו עסקה שונה לחלוטין).

שאלה 8 – מאד דומה ל-4.1, עם טוויסט קטן ברמת הניסוח. כשאומרים שהיתרה מגלמת חוב אבוד, זה אומר שבניתוח הוצאות ההלח״מ חייבים להתייחס לחוב האבוד כפי שלמדנו. כשאומרים שלא התגלו חובות אבודים, אין צורך בכך.

שאלה 9 – תיאורטית.

**חלק 2 של המפגש - נכס המלאי:**

מלאי מוגדר **כפריט המוחזק למכירה במהלך העסקים הרגיל** (העיקרי, השוטף) בחברה. כמו כן כולל המלאי גם חומרי גלם וחומרי עזר המשמשים בייצור מלאי שכזה (אם כי בסוגי מלאי כאלו, המאפיינים בעיקר חברות יצרניות, לא נעסוק בסמסטר הנוכחי).

המלאי הוא נכס שוטף לאור **הכוונה והיכולת למכור אותו בזמן קצר ולממש את תמורתו בתוך שנה או פחות**. מדובר בנכס מרכזי מאד, הן בחברות יצרניות והן בחברות המשווקות מוצרים מן המוכן.

השאלה הנשאלת היא, כיצד ראוי למדוד את נכס המלאי, קרי למדוד את ערכו הכספי לצורך הצגה בדיווח הכספי. יש למעשה שתי אסכולות (גישות) עקרוניות:

גישה 1: נמדוד את המלאי לפי שוויו כמובן - מחיר מכירתו הצפוי, בהתאם למידע העדכני ביותר.

גישה 2: נמדוד את המלאי לפי עלותו, המגובה בסימוכין עובדתיים (עלות הרכישה המוכחת).

בפועל, המדידה נשענת על שילוב של השניים. מחד, החשבונאות היא מטיבה וטבעה שמרנית; וזה אומר שהיא איננה ממהרת להכיר בהכנסות טרם התגבשו באופן מלא הנסיבות המזכות בהן. אם ברשותי מלאי מוצרים שעלותו 500 ש״ח ומחיר מכירתו הצפוי נטו 900 ש״ח, לא נוכל להכיר מיד בהכנסה ובעליית ערך בסך 400 ש״ח משום שהאקט המזכה בערך הכספי של 900 (המכירה) טרם בוצע. קרי, בינתיים, גישה 2 היא השלטת לצרכים חשבונאיים.

אבל מצד שני, זה לא לגמרי מדויק; שהרי בעקבות אותה שמרנות וזהירות בדיוק, כאשר מלאי הוא בעל עלות של 500 אך מחיר מכירתו הצפוי 100 (בעקבות נזק, למשל, או בעקבות שינוי חד בתנאי השוק), ברי כי החשבונאות לא תאשר לחברה ״לטמון את ראשה בחול״ ולהתעלם מהנזק.

משום כך, ובקצרה, מלאי יוצג בדיווח הכספי לפי **הנמוך** מבין שני ערכים:

1. עלותו (העלות ששולמה ברכישה, לרבות עלויות נלוות הכרחיות כגון מסי ייבוא ואגרות)
2. שווי המימוש נטו שלו: מחיר מכירתו העתידי הצפוי בניכוי עלויות ההשלמה והמכירה הנדרשות להשלמת עסקת המכר.

**שאלה 4.0.3 – תנועות במלאי ומשמעותן**

לפניכם נתונים בדבר תנועות במלאי חברת ״דורונים״ בשנת 2022. החברה מנהלת מלאי מסוג אחד ויחיד - נקניק (זה המקרה היחיד שבו נעסוק בקורס) כאשר המלאי מנוהל בשיטת FIFO.

בתאריך 1.1.2022 מלאי הפתיחה כולל 1,000 יח׳ בעלות של 800 ש״ח ליחידה.

בתאריך 15.1.2022 נרכשו 4,000 יח׳ בעלות של 750 ש״ח ליח׳.

בתאריך 17.2.2022 נרכשו 3,000 יח׳ בעלות של 880 ש״ח ליח׳.

בתאריך 15.5.2022 נמכרו 3,500 יח׳ בתמורה ל-1,000 ש״ח ליח׳.

בתאריך 17.8.2022 נרכשו 6,000 יח׳ בעלות של 900 ש״ח ליח׳.

בתאריך 25.9.2022 נמכרו 4,800 יח׳ בתמורה ל-1,200 ש״ח ליח׳.



לא מאמין שזה לא נגמר

נדרש:

1. מהי עלות מלאי הסגירה ליום 31.12.2022.
2. בהנחה שנכון ליום 31.12.2022 החברה צופה כי תוכל למכור כל פריט מלאי בתמורה ל-920 ש״ח, אך בכדי למכור כל פריט עליה לארוז אותו בעלות של 30 ש״ח וכן לשלם לסוכן המשווק 50 ש״ח, מהו שווי המימוש נטו של מלאי הסגירה?
3. בהתבסס על תשובותיכם לסעיפים א, ב חשבו את ערכו החשבונאי של המלאי כפי שיוצג בקבוצת הנכסים השוטפים בדוח על המצב הכספי ליום 31.12.2022.
4. כיצד ישתנו חישוביכם אם בכלל, בהנחה שהמלאי מנוהל בשיטת הממוצע (במקום FIFO).
5. חשבו את עלות המכר ואת הרווח הגולמי בשיטת FIFO ובשיטת הממוצע בהתאמה.

**פתרון סעיף א – עלות מלאי הסגירה בשיטת FIFO**

בתור התחלה, נתבסס על נתוני הגלם של השאלה, ונסדר אותם בטבלת תנועות יפה ואיכותית:

אלו נתוני הגלם:

בתאריך 1.1.2022 מלאי הפתיחה כולל 1,000 יח׳ בעלות של 800 ש״ח ליחידה.

בתאריך 15.1.2022 נרכשו 4,000 יח׳ בעלות של 750 ש״ח ליח׳.

בתאריך 17.2.2022 נרכשו 3,000 יח׳ בעלות של 880 ש״ח ליח׳.

בתאריך 15.5.2022 נמכרו 3,500 יח׳ בתמורה ל-1,000 ש״ח ליח׳.

בתאריך 17.8.2022 נרכשו 6,000 יח׳ בעלות של 900 ש״ח ליח׳.

בתאריך 25.9.2022 נמכרו 4,800 יח׳ בתמורה ל-1,200 ש״ח ליח׳.

וזו הטבלה המסודרת:

|  |  |  |  |  |
| --- | --- | --- | --- | --- |
| תאריך | פרטים | ביח׳ | עלות ליח׳  ש״ח | מחיר מכירה ליח׳ ש״ח |
| 1/1/2022 | מלאי פתיחה | 1,000 | 800 |  |
| 15/1/2022 | קניה | 4,000 | 750 |  |
| 17/2/2022 | קניה | 3,000 | 880 |  |
| 15/5/2022 | מכירות | (3,500) |  | 1,000 |
| 17/8/2022 | קניה | 6,000 | 900 |  |
| 25/9/2022 | מכירות | (4,800) |  | 1,200 |

בתור התחלה, הבה נגלה כמה יח׳ מלאי (פיזיות) נותרו במלאי לתום השנה. זאת על בסיס התייחסות למלאי הפתיחה ביח׳, בתוספת הקניות ביח׳, ובניכוי היח׳ שנמכרו.

יח׳ במלאי הסגירה ל-31/12/2022: 5,700 = 4,800 – 6,000 + 3,500 – 3,000 + 4,000 + 1,000

כדי לשייך עלות ליח׳ מלאי הסגירה, עלינו לדעת מהו אופן ניהול המלאי. אנו נשתמש בקורס זה רק בשתי שיטות – שיטה אחת היא ממוצע. שיטה נוספת, שהיא הנתונה בשאלה ולפיה נפעל היא שיטת FIFO. ראשי תיבות של First In First Out ולכן, בעברית נקראת שיטה זו שיטת נרי״ר.



בשיטה זו, המלאי שנותר מקורו תמיד ביחידות המאוחרות ביותר שנרכשו. מדוע? כי אם מה שנכנס ראשון יצא ראשון, סימן שמה שנותר הוא הכי טרי.

לפיכך, הואיל ומספר היחידות במלאי הסגירה נמוך מהיקף הרכישה האחרונה, נייחס למלאי הסגירה רק את העלות של היחידות בקניה האחרונה:

עלות מלאי הסגירה – [[1]](#footnote-1)FIFO: 5,130,000 = 900 \* 5,700

**פתרון סעיף ב: בהנחה שנכון ליום 31.12.2022 החברה צופה כי תוכל למכור כל פריט מלאי בתמורה ל-920 ש״ח, אך בכדי למכור כל פריט עליה לארוז אותו בעלות של 30 ש״ח וכן לשלם לסוכן המשווק 50 ש״ח, מהו שווי המימוש נטו של מלאי הסגירה?**

הנדרש הקודם ביקש לחשב את עלות המלאי הנותר.

נדרש זה מתייחס לגודל כלכלי אחר – המייצג את שוויו.

בהקשר למלאי, מקובל לדבר על שווי המימוש נטו שלו – שמייצג את הערכת התמורה הנקייה הצפויה ממימושו בעתיד. זו תביא בחשבון לא רק את מחיר מכירתו העתידי הצפוי, אלא את העלויות הנוספות שצפויות להיווצר על מנת להוציא את המכירה אל הפועל.

נחשב אם כך את שווי המימוש נטו ליח׳ אחת כהגדרתו, נכפול במספר היחידות שנותרו במלאי הסגירה ו-Voila, סיימנו:

ש״ח ליח׳

מחיר מכירה (עתידי צפוי) 920

בניכוי – עלויות השלמה (30) ״עלויות פיזיות״

בניכוי עלויות מכירה (50) ״עלויות אחרות – מנהליות וכו׳״

שווי מימוש נטו ליח׳ 840

מספר היחידות במלאי הסגירה 5,700

סך הכל שווי המימוש נטו של המלאי ליום 31.12.2022: **4,788,000** = 840 \* 5,700

**פתרון סעיף ג: בהתבסס על תשובותיכם לסעיפים א, ב חשבו את ערכו החשבונאי של המלאי כפי שיוצג בקבוצת הנכסים השוטפים בדוח על המצב הכספי ליום 31.12.2022.**

זכרו – בסופו של יום, המלאי מוצג בדיווח הכספי לפי הנמוך מבין עלותו (פתרון סעיף א) לבין שווי המימוש נטו שלו (פתרון סעיף ב). כאן:

Min (Cost, Value) = Min (5,130,000 ; 4,788,000) = **4,788,000**

**פתרון סעיף ד: כיצד ישתנו חישוביכם אם בכלל, בהנחה שהמלאי מנוהל בשיטת הממוצע (במקום FIFO)**

תזכורת לגבי נתוני השאלה:

|  |  |  |  |  |
| --- | --- | --- | --- | --- |
| תאריך | פרטים | ביח׳ | עלות ליח׳  ש״ח | מחיר מכירה ליח׳ ש״ח |
| 1/1/2022 | מלאי פתיחה | 1,000 | 800 |  |
| 15/1/2022 | קניה | 4,000 | 750 |  |
| 17/2/2022 | קניה | 3,000 | 880 |  |
| 15/5/2022 | מכירות | (3,500) |  | 1,000 |
| 17/8/2022 | קניה | 6,000 | 900 |  |
| 25/9/2022 | מכירות | (4,800) |  | 1,200 |

בשיטת הממוצע, עלינו לחשב את העלות הממוצעת ליח׳, ולכפול אותה במספר היחידות שנותרו לתום השנה. העלות הממוצעת ליח׳ מחושבת בצורה פשוטה למדי: מחברים את עלות מלאי הפתיחה עם עלות הקניות, ומחלקים זאת בסך היח׳ ש״נכנסו״ (יח׳ מלאי פתיחה + יח׳ שנרכשו):

עלות מלאי הפתיחה: 800,000 = 800 \* 1,000

עלות הקניות: 11,040,000 = 900 \* 6,000 + 880 \* 3,000 + 750 \* 4,000 + 800 \* 1,000

סך עלות מלאי פתיחה וקניות: 11,840,000

יח׳ במלאי הפתיחה 1,000

יח׳ נקנו 13,000 = 6,000 + 3,000 + 4,000

סה״כ יח׳ שנכנסו 14,000

נחשב עלות ממוצעת ליח׳ על בסיס היחס בין עלות מלאי פתיחה וקניות, ליח׳ מלאי פתיחה וקניות:

עלות מלאי הסגירה תהיה המכפלה הפשוטה של היח׳ במלאי לתום השנה 5,700 בעלות הממוצעת ליח׳ כפי שחושבה לעיל:

**שווי המימוש נטו –** בשונה מהעלות – מחושב בכל מקרה אותו הדבר לאור התבססותו על מחירי השוק ולא על עלות הרכישה. אנו ראינו זה מכבר בסעיף ב ששווי המימוש נטו שרלוונטי גם לטובת שיטה זו הוא:

**4,788,000**

**ערכו החשבונאי של מלאי הסגירה בשיטת הממוצע:** נמשיך ליישם את העקרון לפיו בוחרים בנמוך מבין עלות לבין שווי מימוש נטו:

Min (Cost, Value) = Min (4,820,547 ; 4,788,000) = 4,788,000

**סעיף ה: חשבו את עלות המכר ואת הרווח הגולמי בשיטת FIFO ובשיטת הממוצע בהתאמה**

הרווח הגולמי בחברה הוא ההפרש בין סך ההכנסות שלה ממכירות לבין עלות המכר. בעיגול פינות מסוים עלות המכר משקפת את עלות המוצרים שנמכרו.

העתקת נתונים לשם נוחות:

|  |  |  |  |  |
| --- | --- | --- | --- | --- |
| תאריך | פרטים | ביח׳ | עלות ליח׳  ש״ח | מחיר מכירה ליח׳ ש״ח |
| 1/1/2022 | מלאי פתיחה | 1,000 | 800 |  |
| 15/1/2022 | קניה | 4,000 | 750 |  |
| 17/2/2022 | קניה | 3,000 | 880 |  |
| 15/5/2022 | מכירות | (3,500) |  | 1,000 |
| 17/8/2022 | קניה | 6,000 | 900 |  |
| 25/9/2022 | מכירות | (4,800) |  | 1,200 |

טבלת החישוב:

|  |  |  |
| --- | --- | --- |
|  | שנת 2022, שיטת FIFO  ש״ח | שנת 2022, שיטת ממוצע  ש״ח |
| מכירות | 9,260,000 | 9,260,000 |
| עלות המכר (עלות המכירות) | (7,052,000) | (7,052,000) |
| רווח גולמי | 2,208,000 | 2,208,000 |

מכירות: סיכום פשוט של מכפלת היח׳ שנמכרות במחיר המכירה ליח׳:

3,500 \* 1,000 + 4,800 \* 1,200 = 9,260,000

עלות המכירות:

שיטת FIFO שיטת ממוצע

עלות מלאי הפתיחה 800,000 800,000

עלות הקניות 11,040,000 11,040,000

בניכוי מלאי הסגירה (לפי ערכו החשבונאי) (4,788,000) (4,788,000)

עלות המכירות 7,052,000 7,052,000

הערות:

1. את עלות מלאי הפתיחה וכן את עלות הקניות חישבנו באופן מפורט במסגרת חישוב עלות מלאי הסגירה בשיטת הממוצע, ראו לעיל.
2. למרות שבדוגמה ספציפית זו, ערכו החשבונאי של המלאי בשתי השיטות במקרה זה יצא זהה (לאור שווי המימוש נטו שהיה ממש נמוך), אין זה מחייב; ובאופן כללי, בהחלט ייתכן שלאור הבדלים בערכו החשבונאי של מלאי הסגירה במעבר מ-FIFO לממוצע ולהפך, יחול שינוי במלאי הסגירה ובהתאם בעלות המכירות.

**שאלה 4.0.4 – טעויות במלאי, תיקונים ומשמעויות לגבי רווח והפסד**

בחברת עידן פ מוכרים נקניקיות ענקיות.



להלן נתונים בדבר הרווח הגולמי שדווח על ידי החברה בשנים שונות:

|  |  |  |  |  |  |
| --- | --- | --- | --- | --- | --- |
| שנה | 2020 | 2021 | 2022 | 2023 | 2024 |
| רווח גולמי | 700,000 | 950,000 | 1,000,000 | 800,000 | 1,200,000 |

סדנלי, התגלו טעויות חריפות באומדני שווי המלאי שעליהם התבססו חישובי הרווח הגולמי לעיל. להלן מידע בדבר הטעויות, כולן מתייחסות לאומדנים פגומים בדבר ערכו החשבונאי של מלאי הסגירה בשנים שונות:

|  |  |  |  |  |  |
| --- | --- | --- | --- | --- | --- |
| שנה | 2020 | 2021 | 2022 | 2023 | 2024 |
| סוג הטעות | הערכת יתר  50,000 | הערכת יתר  80,000 | הערכת חסר  100,000 | הערכת חסר  150,000 | הערכת חסר  200,000 |

נדרש:

מהו הרווח הגולמי המתוקן בכל אחת מהשנים לאחר התייחסות לתיקון כל הטעויות המתוארות.

|  |  |  |  |  |  |
| --- | --- | --- | --- | --- | --- |
| שנה | 2020 | 2021 | 2022 | 2023 | 2024 |
| רווח גולמי | 700,000 | 950,000 | 1,000,000 | 800,000 | 1,200,000 |
| השפעת תיקון מ״פ | 0 | 50,000 | 80,000 | (100,000) | (150,000) |
| השפעת תיקון מ״ס | (50,000) | (80,000) | 100,000 | 150,000 | 200,000 |
| רווח גולמי מתוקן | 650,000 | 920,000 | 1,180,000 | 850,000 | 1,250,000 |

מ״פ = מלאי פתיחה: שינויים בערכו (שנובעים משינויים במ״ס שנים קודמות) משפיעים על הרווח בסימן הפוך.

מ״ס = מלאי סגירה: שינויים בערכו משנים את הרווח באותו כיוון (יחס ישר).

למשל, ב-2020, מ״ס הוערך ביתר, כדי לתקן הקטנתי אותו, ואת הרווח בהתאם.

ב-2021, מ״ס הוערך ביתר, ושוב הוקטן הרווח בהתאם.

ב-2022, מ״ס הוערך בחסר, לכן צריך להגדילו, הרווח גדל בהתאם.

בכל שנה עוקבת לשנה שבה היה תיקון במלאי, ההשפעה על הרווח (בעקבות השפעות על מלאי הפתיחה) היא בסימן הפוך.

שימו לב:

כשאנו כותבים ״השפעת תיקון מ״פ״ כוונתנו היא: השפעת תיקון מלאי הפתיחה **על הרווח**. למשל, בשנת 2021, התיקון של שנה קודמת (2020) משמעו **הקטנת** מלאי הפתיחה של 2021.

אלא שלאור ההגדרה של עלות המכר:

מלאי פתיחה +

קניות +

מלאי סגירה (-)

הרי שככל שמלאי הפתיחה קטן יותר, העלויות נמוכות יותר, ובהתאם – הרווח דווקא גדל. מעשית / אינטואיטיבית: הואיל ומלאי פתיחה הוא חלק ממשאבי החברה שנצרכים במהלך השנה, ככל שמלאי הפתיחה נמוך יותר המשמעות היא שהחברה צרכה פחות משאבי מלאי במהלך השנה, ולכן רווחיה גבוהים יותר.

**שאלה 4 - ערכו החשבונאי של המלאי**

יתרת המלאי בחברת ״הצלחות״ בע״מ ליום 31.12.2022 כוללת 50,000 יח׳ בעלות של 80 ש״ח ליחידה.

שווי המימוש נטו (מחיר מכירה נטו) למועד זה הנו 120 ש״ח ליחידה.

ב-1.2.2023 רכשה החברה 10,000 יחידות מלאי בעלות של 90 ש״ח ליחידה.

ב-3.3.2023 רכשה החברה 20,000 יחידות מלאי בעלות של 95 ש״ח ליחידה.

ב-4.4.2023 מכרה החברה 55,000 יח׳ מלאי בתמורה ל-105 ש״ח ליחידה.

ב-5.5.2023 רכשה החברה 20,000 יחידות מלאי בעלות 85 ש״ח ליחידה.

ב-1.10.2023 מכרה החברה 22,000 יח׳ מלאי בתמורה ל-120 ש״ח ליח׳.

ב-1.12.2023 רכשה החברה 30,000 יח׳ מלאי בעלות של 70 ש״ח ליחידה.

ידוע כי נכון ליום 31.12.2023 מחיר המכירה הצפוי ליחידת מלאי הנו 100 ש״ח, אך לשם מכירת כל פריט מלאי צפויה החברה לשאת בעתיד בעלויות השלמה בסך 5 ש״ח ליחידה ובעלויות מכירה בסך 10 ש״ח ליחידה.

בנתונים אלו:

1. **מהו ערכו החשבונאי של מלאי הסגירה** ליום 31.12.2023? בצעו חישוביכם הן בשיטת FIFO והן בשיטת הממוצע.
2. חשבו את המכירות, עלות המכירות והרווח הגולמי לשנת 2023 בכל אחת מהשיטות.

**פתרון סעיף א – ערך חשבונאי של מלאי הסגירה**

הואיל וכל נתוני הרכישה והמכירה מופיעים באופן מילולי, לא מאד נעים / מסודר, נבנה תחילה טבלה רק כדי לסבר את העין - שתכיל באופן מסודר ויותר תמציתי את תנועות המלאי.

נתוני גלם (קופי פייסט מהשאלה):

|  |  |  |  |  |
| --- | --- | --- | --- | --- |
| תאריך | פרטים | ביח׳ | עלות ליח׳  ש״ח | מחיר מכירה ליח׳ ש״ח |
| 31/12/2022 | יתרת מלאי | 50,000 | 80[[2]](#footnote-2) |  |
| 1/2/2023 | רכישה | 10,000 | 90 |  |
| 3/3/2023 | רכישה | 20,000 | 95 |  |
| 4/4/2023 | מכירה | (55,000) |  | 105 |
| 5/5/2023 | רכישה | 20,000 | 85 |  |
| 1/10/2023 | מכירה | (22,000) |  | 120 |
| 1/12/2023 | רכישה | 30,000 | 70 |  |

**בתור התחלה, הבה נחשב את עלות המלאי לתום השנה:**

שלב 1: נחשב את מספר היחידות (הפיזיות) במלאי לתום 2023. מדובר בהפרש בין המלאי ההתחלתי ביחידות, בתוספת היחידות שנרכשו, לבין המלאי שנמכר.

יח׳

יתרת מלאי התחלתית (מלאי פתיחה - מ״פ) 50,000

קניות ביח׳ (רכישות) 80,000 = 30,000 + 20,000 + 20,000 + 10,000

מכירות ביח׳ (77,000) = 22,000 + 55,000

מלאי לתום השנה - 31.12.2023 - ביח׳ (מ״ס) 53,000 = 77,000 - 80,000 + 50,000

שלב 2: שיוך לאחור / הקצאת עלויות ליחידות פיזיות אלו:

כדי לדעת מהי עלות מלאי הסגירה – עלינו לדעת מהו מקורן של היחידות שנותרו במחסן למועד הדיווח. האם מקורן ברכישות המאוחרות ביותר? המוקדמות ביותר? שיקלול?

שתי שיטות לניהול מלאי, ובהתאם – לחישוב עלות יתרת המלאי לתום השנה, מקובלות בקורסנו:

שיטה 1: FIFO – First In First Out – נכנס ראשון, יוצא ראשון: המלאי שנותר הוא החדש ביותר.

שיטה 2: שיטת הממוצע – בשיטה זו מחשבים את העלות הממוצעת ליח׳ מלאי וכופלים במס׳ היח׳ שנותרו.

**פתרון – עלות מלאי הסגירה אם דורשים ממני את חישובו בשיטת FIFO**

**A person with glasses smiling

Description automatically generated**

הדגש להם שי שכרגע הצגת להם רק את שיטת FIFO. במבחנים ובתרגילים, כמובן שתגדיר לנו מהי השיטה שבה פועלים.

|  |  |  |  |  |
| --- | --- | --- | --- | --- |
| תאריך | פרטים | ביח׳ | עלות ליח׳  ש״ח | מחיר מכירה ליח׳ ש״ח |
| 31/12/2022 | יתרת מלאי | 50,000 | 80[[3]](#footnote-3) |  |
| 1/2/2023 | רכישה | 10,000 | 90 |  |
| 3/3/2023 | רכישה | 20,000 | 95 |  |
| 4/4/2023 | מכירה | (55,000) |  | 105 |
| 5/5/2023 | רכישה | 20,000 | 85 |  |
| 1/10/2023 | מכירה | (22,000) |  | 120 |
| 1/12/2023 | רכישה | 30,000 | 70 |  |
| **יתרה ביח׳ פיזיות** | | **53,000** |  |  |

מלאי שנותר ביח׳ פיזיות: 53,000 יח׳

מתוך זה: 30,000 יח׳ בעלות 70 ש״ח ליח׳

וכן: 20,000 יח׳ בעלות 85 ש״ח ליח׳

וכן: 3,000 יח׳ בעלות 95 ש״ח ליח׳

סך היח׳ שהוקצתה להן עלות 53,000 יח׳

עלות מלאי הסגירה בשיטת FIFO תהא, בהתאמה:

מה עשינו כאן? הואיל וב-FIFO היח׳ שנותרו - מקורן ברכישות האחרונות, תחילה הקצינו עלות ל-30,000 היח׳ הראשונות מתוך ה-53,000 בהתאם לרכישה האחרונה. העלות של כל יחידה ברכישה זו היא 70 ש״ח, מכאן הביטוי 70 \* 30,000. ל-20,000 היח׳ הבאות הקצינו עלות לפי קניה אחת ״מוקדמת יותר״ לפי 85 ליח׳, כך קיבלנו את הביטוי 85 \* 20,000. בסך הכל, עד שלב זה, הקצינו עלויות ל-50,000 יח׳ (30,000 + 20,000), עדיין עלינו להקצות עלויות ל-3,000 יח׳ נוספות, וזאת מהקניה המוקדמת עוד יותר - לפי 95 ליח׳, ומכאן הביטוי 95 \* 3,000.

**A person with glasses smiling

Description automatically generated**

ומה לגבי שיטת הממוצע?

אם בשאלה מציינים שנדרש לחשב את המלאי בשיטת הממוצע, המשמעות היא שעלותו תחושב בצעדים הבאים:

ראשית, אבדוק כמה יח׳ נותרו פיזית במלאי הסגירה. כאן: 53,000.

שנית, אחשב את העלות הממוצעת ליח׳ מלאי. עלות זו מחושבת על בסיס סיכום העלויות (של מלאי הפתיחה והקניות) ועל בסיס סיכום היח׳ שנכנסו (יח׳ מלאי פתיחה וקניות):

|  |  |  |  |  |
| --- | --- | --- | --- | --- |
| תאריך | פרטים | יח׳  A | עלות ליח׳  ש״ח B | עלות כוללת בש״ח: יח׳ \* עלות יח׳  A\*B |
| 31/12/2022 | יתרת מלאי | 50,000 | 80 | 4,000,000 |
| 1/2/2023 | רכישה | 10,000 | 90 | 900,000 |
| 3/3/2023 | רכישה | 20,000 | 95 | 1,900,000 |
| 5/5/2023 | רכישה | 20,000 | 85 | 1,700,000 |
| 1/12/2023 | רכישה | 30,000 | 70 | 2,100,000 |
| **סך יח׳ שנכנסו (פתיחה וקניות)** | | **130,000** | **סך העלויות** | **10,600,000** |

עלות ממוצעת ליח׳: **81.538461** = 130,000 / 10,600,000

בשלב השלישי והאחרון – נחשב את עלות מלאי הסגירה בשיטת הממוצע בתור מכפלת **מס׳ היח׳ שנותרו** (53,000)ב**עלות הממוצעת ליח׳** (81.53846):

כך שעלות מלאי הסגירה בשיטת הממוצע:

**סיכום ביניים:**

בשיטת FIFO עלות מלאי הסגירה: 4,085,000

בשיטת הממוצע עלות מלאי הסגירה: 4,321,538

השיטה שבה נוקטים חייבת להינתן מפורשות בשאלה. אנחנו לא בוחרים! אנחנו מיישמים שיטה שהיא עקבית עם אופן ניהול המערך הלוגיסטי בחברה.

נו מה אתה אמיתי איתי שלא סיימתי?

A person with her hand on her head

Description automatically generated

לצערי לא... הרי אם שואלים על ערך המלאי, ולא רק על עלותו, עלינו לבחון במקביל גם את השווי מימוש נטו של המלאי, והערך הנמוך מבין השניים הוא שיוצג

A person with glasses and a beard

Description automatically generated

**נמשיך בחישוב שווי מימוש נטו:**

שווי המימוש נטו מוגדר בתור התמורה הנקייה הצפויה (בעתיד) ממימוש המלאי הנותר למועד הדיווח.

באופן פורמלי: מתבססים על מחיר המכירה העתידי הצפוי של המלאי הנותר, בניכוי עלויות השלמת העסקה שנקראות עלויות השלמה ועלויות מכירה.

עלויות השלמה אלו הן עלויות שנדרש להשקיע בפן ה״פיזי״ במוצר טרם מכירתו. כגון ניקיון, שיפוץ, אריזה. עלויות מכירה הן עלויות ״מנהליות״ לשם השלמת המכירה, כגון עלויות הפצה, עמלות סוכנים, אגרות או מסים במכירה וכיו״ב.

שווי מימוש נטו ליח׳ מלאי:

מחיר מכירה עתידי צפוי ליח׳ +

בניכוי עלויות השלמה (-) [עלויות להכשרת הפריט למכירה / פיזית]

בניכוי עלויות מכירה (-) [כגון עמלת סוכנים, אגרת העברת בעלות]

שווי מימוש נטו ליח׳ = [מחיר מכירה, בניכוי ע. השלמה, בניכוי ע. מכירה]

בנתוני השאלה: *״* ***ידוע כי נכון ליום 31.12.2023 מחיר המכירה הצפוי ליחידת מלאי הנו 100 ש״ח, אך לשם מכירת כל פריט מלאי צפויה החברה לשאת בעתיד בעלויות השלמה בסך 5 ש״ח ליחידה ובעלויות מכירה בסך 10 ש״ח ליחידה****.״*

ש״ח ליח׳

מחיר המכירה העתידי הצפוי ליח׳ - ש״ח: 100

בניכוי עלויות השלמה: (5)

בניכוי עלויות מכירה: (10)

שווי מימוש נטו ליח׳ בש״ח: 85 = 10 - 5 - 100

מספר היחידות במלאי הסגירה: 53,000 יח׳ (חושב לעיל)

סה״כ שווי מימוש נטו - של מלאי הסגירה: 4,505,000 = 85 \* 53,000

**כעת, כאשר שווי המימוש נטו בידיי, וכן העלות בשיטות המתאימות, הנמוך מבין העלות לבין שווי המימוש נטו בשיטה המיושמת בחברה תהא הערך החשבונאי של המלאי שיוצג כנכס שוטף בדיווח הכספי:**

|  |  |  |
| --- | --- | --- |
|  | **FIFO** | **ממוצע** |
| עלות | 4,085,000 | 4,321,538 |
| שווי מימוש נטו | 4,505,000 | |
| **ערך חשבונאי – הנמוך מביניהם** | **4,085,000** | **4,321,538** |

**A person with her hand on her face

Description automatically generated**

שי תזהיר אותם לקחת תמיד את הנמוך מבין עלות לבין שווי, לא יודעת למה כולם טועים בזה

**פתרון סעיף ב – חישוב המכירות, עלות המכירות והרווח הגולמי**

על פי נתוני השאלה, בוצעו 2 מכירות בלבד כדלקמן:

|  |  |  |  |
| --- | --- | --- | --- |
| תאריך | פרטים | ביח׳ | מחיר מכירה ליח׳ ש״ח |
| 4/4/2023 | מכירה | (55,000) | 105 |
| 1/10/2023 | מכירה | (22,000) | 120 |

סך **ההכנסה ממכירות** היא סיכום המכפלות של היח׳ שנמכרו במחיר המכירה ליח׳:

סך עלות המכירות (סך עלות המוצרים שנמכרו, שימו לב, זוהי לא תמורת מכירתם):

|  |  |  |  |  |
| --- | --- | --- | --- | --- |
| תאריך | פרטים | יח׳  A | עלות ליח׳  ש״ח B | עלות כוללת בש״ח: יח׳ \* עלות יח׳  A\*B |
| 31/12/2022 | יתרת מלאי | 50,000 | 80 | 4,000,000 |
| 1/2/2023 | רכישה | 10,000 | 90 | 900,000 |
| 3/3/2023 | רכישה | 20,000 | 95 | 1,900,000 |
| 5/5/2023 | רכישה | 20,000 | 85 | 1,700,000 |
| 1/12/2023 | רכישה | 30,000 | 70 | 2,100,000 |
| **סך יח׳ שנכנסו (פתיחה וקניות)** | | **130,000** | **סך העלויות** | **10,600,000** |

משקפת את עלות המוצרים שנמכרו. ההגדרה של **עלות המכירות** ותוצאותיה:

FIFO ממוצע

ערך חשבונאי - מלאי הפתיחה 4,000,000 4,000,000

הוסף: עלות הקניות 6,600,000 6,600,000

בניכוי: ערכו החשבונאי של מלאי הסגירה (4,085,000) (4,321,538)

עלות המכירות 6,515,000 6,278,462

ההפרש בין המכירות לעלות המכירות הוא **הרווח הגולמי**:

FIFO ממוצע

מכירות 8,415,000 8,415,000

עלות המכירות (6,515,000) (6,278,462)

רווח גולמי 1,900,000 2,136,538

**שאלה 5 - תנועות המלאי וחישוב מלא של עלות, ערך חשבונאי והקשר לרכיבי הרווח הגולמי**

להלן נתונים בדבר תנועות במלאי חברת ״בטיאנה״ בע״מ (להלן: ״החברה״). החברה מנהלת סוג מלאי אחד ויחיד.

|  |  |  |  |  |
| --- | --- | --- | --- | --- |
| תאריך | פרטים | כמות | עלות קנייה  ליח׳ (ש״ח) | מחיר מכירה  ליח׳ (ש״ח) |
| 1/1/2023 | מלאי פתיחה | 1,000 | 80 |  |
| 15/03/2023 | רכישה | 2,000 | 90 |  |
| 8/4/2023 | מכירה | (500) |  | 100 |
| 19/7/2023 | רכישה | 700 | 70 |  |
| 24/7/2023 | מכירה | (1,500) |  | 110 |
| 30/8/2023 | רכישה | 3,000 | 95 |  |
| 19/10/2023 | רכישה | 1,000 | 98 |  |
| 11/11/2023 | מכירה | (2,000) |  | 120 |

נתונים נוספים לשנת 2023:

מחיר המכירה הצפוי לכל יחידת מלאי שנותרה במחסן ליום 31.12.2023 הוא 130 ש״ח. לשם מכירת מלאי זה החברה צופה כי תצטרך לשאת בעלויות השלמה בסך 4 ש״ח (ליחידה) ובעלויות מכירה בסך 3 ש״ח (ליחידה).

החברה מנהלת את המלאי בשיטת FIFO תקופתי.

נדרש:

1. מהי עלות מלאי הסגירה ליום 31.12.2023?
2. מהי עלות המכירות כפי שתדווח בדוח רווח והפסד לשנת 2023?
3. מהו הרווח הגולמי בש״ח לשנת 2023?
4. מהו שיעור הרווח הגולמי (היחס בין הרווח הגולמי למכירות) בשנת 2023?

**פתרון סעיף א**

שימו לב, הסעיף לא שואל על ערכו החשבונאי של המלאי לדיווח. הוא שואל על עלותו. כזכור, כדי לדעת מהי עלות מלאי הסגירה עלינו לחשב את מספר היחידות הפיזיות במלאי הסגירה, ולהקצות להן עלויות - ״מהסוף להתחלה״ (מלאי פתיחה וקניות בסימן חיובי, מכירות בסימן שלילי).

ובהקצאת עלויות ליחידות שנותרו ״מהסוף להתחלה״ נקבל את עלות מלאי הסגירה:

**פתרון סעיף ב**

עלות המכירות (**לא** עלויות מכירה) היא חישוב שמייצג את עלות פריטי המלאי שנמכרו. זוהי הוצאה מרכזית בדוח רווח והפסד של חברות המוכרות מוצרים. כדי לחשב את עלות המכירות עלינו לנתח את התנועות במלאי:

חישוב **עלות המכר = עלות המכירות** - תבנית:

מלאי הפתיחה (מלאי ל-1.1 של שנת הדיווח) + 80,000 = 80 \* 1,000

קניות (\*) + 612,000 ראו להלן

בניכוי **ערך חשבונאי** של מלאי הסגירה (\*\*) (-) **(354,500)** ראו להלן

סכום ״עלות המכר״ = עלות המוצרים שנמכרו = 337,500 התשובה לסעיף ב

(\*) חישוב הקניות בש״ח:

הנתונים לפיהם חושבו הקניות (נגזר מטבלת נתוני השאלה לעיל):

|  |  |  |
| --- | --- | --- |
|  | יח׳ | עלות ליח׳ |
| רכישה | 2,000 | 90 |
| רכישה | 700 | 70 |
| רכישה | 3,000 | 95 |
| רכישה | 1,000 | 98 |

(\*\*) **ערכו החשבונאי** של מלאי הסגירה שהוא ורק הוא יוצב בסימן שלילי במשוואת חישוב עלות המכר - מחושב כזכור לפי הנמוך מבין **העלות** לבין **שווי המימוש נטו**.

את עלות מלאי הסגירה - חישבנו בנדרש א: 354,500

נתון שמסייע לחישוב שווי המימוש נטו: מחיר המכירה הצפוי לכל יחידת מלאי שנותרה במחסן ליום 31.12.2023 הוא 130 ש״ח. לשם מכירת מלאי זה החברה צופה כי תצטרך לשאת בעלויות השלמה בסך 4 ש״ח (ליחידה) ובעלויות מכירה בסך 3 ש״ח (ליחידה).

מחיר מכירה צפוי ליח׳ 130

בניכוי עלויות השלמה (4)

בניכוי עלויות מכירה (3)

שווי מימוש נטו ליח׳ בש״ח 123 = 4 - 3 - 130

מספר היח׳ הפיזיות במלאי הסגירה 3,700

שווי מימוש נטו של מלאי הסגירה - בש״ח 455,100 = 123 \* 3,700

**הערך החשבונאי** שהוא הנמוך מבין עלות לבין שווי מימוש נטו, יהא לפיכך: **354,500** = min(354,500 ; 455,100)

**פתרון סעיף ג - רווח גולמי**

לאחר שהחלק המורכב של החישוב (עלות המכר) מאחורינו, כל שעלינו לעשות הוא לחשב את סך המכירות, לפי המכפלה הפשוטה של היח׳ שנמכרו במחיר המכירה ליח׳, ולנכות מהן את עלות המכר שחושבה.

|  |  |  |  |
| --- | --- | --- | --- |
| תאריך | פרטים | כמות | מחיר מכירה  ליח׳ (ש״ח) |
| 08/4/2023 | מכירה | 500 | 100 |
| 24/7/2023 | מכירה | 1,500 | 110 |
| 11/11/2023 | מכירה | 2,000 | 120 |

סך המכירות: 455,000 = 120 \* 2,000 + 110 \* 1,500 + 100 \* 500

בניכוי עלות המכר (סעיף ב) (337,500)

רווח גולמי (תשובה ג) 117,500 = 337,500 - 455,000

הרווח הגולמי מייצג למעשה את ההפרש הבסיסי ביותר בין המכירות לבין עלות המלאי שנמכר. ערך זה, ובמיוחד - שיעורו היחסי ביחס למכירות, מעניק לנו תמונה מעניינת לגבי ה״מרווח״ הבסיסי ברמה המסחרית. רווח גולמי הוא למעשה ״לפני״ התחשבות בעלויות נוספות בחברה כגון הנהלה, שיווק, מיסוי ועוד.

**פתרון סעיף ד - שיעור הרווח הגולמי ביחס למכירות**

סעיף זה דרש מאיתנו לחשב את שיעור הרווח הגולמי אשר מוגדר בתור הרווח הגולמי חלקי המכירות.

**שאלה 5.1 – תרגול נוסף מלא בנושא היבטי מלאי ומדידתו**

חברת ״איילת הנעלמת״ היא חברה המוכרת מוצרים מסוג אחד ויחיד. להלן נתונים בדבר עסקאות ואירועי מלאי בחברה בשנת 2024: יתרת המלאי ליום 1.1.2024 כוללת 40,000 יח׳ בעלות של 150 ש״ח ליחידה. ב-1.2.2024 נרכשו 60,000 יח׳ נוספות בעלות של 170 ש״ח ליח׳. ב-1.4.2024 נרכשו 80,000 יח׳ נוספות בעלות של 180 ש״ח ליח׳. ב-1.5.2024 נמכרו 75,000 יח׳ בתמורה ל-240 ש״ח ליח׳. ב-1.7.2024 נרכשו 100,000 יח׳ בעלות 140 ש״ח ליח׳, ב-1.10.2024 נמכרו 90,000 יח׳ בתמורה ל-190 ש״ח ליחידה. נכון ליום 31.12.2024 החברה צופה כי תצליח למכור את פריטי המלאי הנותרים בתמורה ל-180 ש״ח ליח׳, אך על מנת למכרם, היא תדרש לשלם בעד עלויות השלמה סכום של 3 ש״ח ליח׳, ובגין עלויות מכירה סכום של 2 ש״ח ליחידה.

נדרש:

1. הציגו בטבלה מסודרת את נתוני תנועות המלאי.
2. חשבו את עלות מלאי הסגירה, בהנחה שהמלאי מנוהל בשיטת FIFO.
3. חשבו את שווי המימוש נטו של מלאי הסגירה בהנחה שהמלאי מנוהל בשיטת FIFO.
4. מהו ערכו החשבונאי של מלאי הסגירה (הסכום שעליו נדווח בסעיף המלאי בדוח על המצב הכספי)?
5. כיצד תשתנה תשובתכם לסעיף ג אם המלאי מנוהל בשיטת הממוצע.
6. בהמשך לסעיפים ב, ג ו-ד, חשבו את עלות המכר.
7. בהמשך לסעיף ה, חשבו את הרווח הגולמי.

**שימו לב – הפתרון לשאלה זו איננו במחברת הקורס אלא בקובץ אקסל נפרד שמצורף באתר.**

**שאלה 6 - הקשר שבין טעויות במלאי - הערכות חסר ויתר של מלאי הסגירה לבין השפעות על הרווח הגולמי**

הניחו כי הרווח הגולמי הנכון בחברת ״המק האלמותי״ לשנת 2020 הוא בסך 1,000,000 ש״ח.

בחישובי המלאי של החברה בוצעה טעות של אחראי המחסן: שגרמה לדיווח על מלאי סגירה לפי ערך חשבונאי של 300,000 ש״ח למרות שערכו החשבונאי הנכון הוא 100,000 ש״ח.

שייקה אל תשאל! בטעות בדוחות כתבתי את המלאי לדיווח לתום השנה כ-300,000 במקום 100,000!



נדרש:

1. מהו הרווח הגולמי שידווח (השגוי)?
2. הניחו כעת כי דיווח מלאי הסגירה היה בערך חשבונאי של 40,000 ש״ח במקום הערך החשבונאי הנכון של 100,000 ש״ח. מהו הרווח הגולמי שידווח במצב כזה?
3. הכלילו את מסקנותיכם מהסעיפים הקודמים, כדי לבטא את הקשר בין הערכות בחסר וביתר של מלאי הסגירה, לבין הרווח הגולמי בשנת הדיווח.

פתרון:

**בקצרה: הואיל וערכו החשבונאי של מלאי הסגירה משפיע בסימן שלילי על עלות המכר (בערך מוחלט) - ניפוח (הפרזה) בערך מדווח של מלאי הסגירה, מקטינה את עלות המכר - ומגדילה את הרווח בגובה העיוות. כאן: ב-200,000 ש״ח. זה אומר שאם הרווח הבסיסי 1,000,000 העיוות כלפי מעלה ב-200,000 מוביל לרווח גולמי שגוי של 1,200,000.**

רקע: בשאלה קודמת הצגנו באופן כמותי את ההגדרה של עלות המכר, אשר מושפעת כמובן מערכו החשבונאי של מלאי הסגירה (לתום שנת הדיווח). בהתאם, טעות בערכו המדווח של מלאי הסגירה תשפיע לא רק על הנכסים, אלא גם על דוח רווח והפסד (ההוצאות בגין עלות מכר) ובהתאם, על הרווח.

השאלה הזו עוסקת בדיוק בסוגיה הזו.

פתרון סעיף א: מקוצר:

רווח גולמי נכון 1,000,000

הוסף - דיווח ביתר - מלאי סגירה 200,000 מלאי סגירה ביתר >>> עלות מכר קטנה >>> רווח גדל

רווח גולמי מנופח / שגוי שדווח 1,20,000

פתרון סעיף ב: מקוצר:

רווח גולמי נכון 1,000,000

נכה - דיווח בחסר - מלאי סגירה (60,000) מלאי סגירה בחסר >>> עלות מכר גדלה >>> רווח קטן

רווח גולמי בחסר / שגוי 940,000

**פתרון סעיף א: 1,200,000 - מפורט**

שנת 2020 - ש״ח

רווח גולמי נכון 1,000,000

הואיל ודיווחו על מלאי הסגירה בערך גבוה ב-200,000 מהערך הנכון, הרי שבהינתן שמלאי הסגירה **מקטין** את עלות המכר (הוצאה), אזי הרווח הגולמי המדווח **יגדל** בעקבות העיוות.

בהמחשה גסה:

נניח שהמכירות הן 3,400,000 ועלות המכר:

מלאי פתיחה 500,000

קניות 2,000,000

מלאי סגירה (100,000)

עלות המכר 2,400,000

במצב כזה, המשקף הנתונים הנכונים, הרווח הגולמי:

מכירות 3,400,000

בניכוי עלות המכר (2,400,000)

רווח גולמי תקין 1,000,000

נחזור על התהליך, ובפרט על חישוב עלות המכר, בהנחה שבעקבות עיוות וטעות מלאי הסגירה הוצב כבעל ערך חשבונאי של 300,000 ש״ח:

נניח שהמכירות הן 3,400,000 ועלות המכר:

מלאי פתיחה 500,000

קניות 2,000,000

מלאי סגירה (300,000)

עלות המכר 2,200,000

מכירות 3,400,000

בניכוי עלות המכר (2,200,000)

רווח גולמי מעוות 1,200,000

* **הערכה ביתר של מלאי הסגירה מובילה לניפוח (הערכה ביתר) של הרווח הגולמי בדיוק באותו הסכום; כך שאם מלאי הסגירה הוערך ביתר בסך 200,000, הרווח הגולמי יוערך ביתר בסכום זהה, ובסך הכל בסך 1,200,000.**
* **הרחבה: אילו היתה הערכה בחסר של מלאי הסגירה, הדבר היה מוביל לכיווץ (הערכה בחסר) של הרווח הגולמי בדיוק באותו הסכום.**

**פתרון סעיף ב**

בסעיף זה ציינו שהמלאי מוערך בחסר ב-60,000 ש״ח. משום שערכו הנכון 100,000 והוא דווח בסך 40,000 בלבד. הערכה בחסר של מלאי הסגירה מקטינה את הרווח המדווח באותו הסכום, כך שאם הרווח התקין 1,000,000, נפחית ממנו 60,000 והרווח הגולמי השגוי שידווח יהיה 940,000 = 60,000 - 1,000,000.

**פתרון סעיף ג**

השפעת הערכת יתר (״גבוה מהנכון״) של מלאי הסגירה על הרווח הגולמי: הגדלתו בסכום הערכת היתר.

השפעת הערכת חסר (״נמוך מהנכון״) של מלאי הסגירה על הרווח הגולמי: הקטנתו בסכום הערכת החסר.

**שאלה 7 – שאלה ״קצרה״ לגבי הרווח הגולמי והשפעות תיקונים**

בשנת 2024 דיווחה חברה על רווח גולמי בסך 550,000 ש״ח. בביקורת שנערכה התברר כי מלאי הפתיחה הוערך בחסר בסך 55,000 ש״ח, ומלאי הסגירה הוערך ביתר בסך 33,000 ש״ח. בנתונים אלו, מהו הרווח הגולמי המתוקן לשנת 2023?

תשובה:

רווח גולמי לפני תיקון 550,000

השפעת תיקון הערכת מלאי פתיחה בחסר (55,000)

השפעת תיקון הערכת מלאי סגירה ביתר (33,000)

רווח גולמי מתוקן 462,000

הסברים:

כאשר מלאי הפתיחה נמוך מהנדרש, יש להגדילו. הגדלת מלאי הפתיחה מגדילה את עלות המכר ולכן מקטינה את הרווח.

כאשר מלאי הסגירה גבוה מהנדרש, יש להקטינו. הקטנת מלאי הסגירה מגדילה גם היא את עלות המכר ומקטינה את הרווח גם כן.

**שאלה 8 - טעות במלאי הסגירה המתבטאת בערכי שווי מימוש נטו ו/או בעלות**

חברת ״עפר ט״ בע״מ (להלן: ״**החברה**״) עוסקת במשאבי טבע. חשב החברה, מר מוריס ג, דיווח בשנת 2023 על רווח גולמי בסכום של 500,000 ש״ח. מור האמונה על ביקורת הנתונים הכספיים בחברה עדכנה את המנכל״ית רגא כי חלה טעות באומדן הערכים שהיוו את הבסיס לדיווח, כדלקמן:

עלות מלאי הסגירה דווחה בסכום של 150,000 ש״ח, למרות שהעלות הנכונה היא 130,000 ש״ח.

שווי המימוש נטו לתום השנה דווח בסכום של 160,000 ש״ח, למרות שסכומו הנכון 125,000 ש״ח.

נדרש: מהו הרווח הגולמי המתוקן לאחר ביצוע שינויים מתאימים בדיווחים למתן ביטוי לממצאי רגא?

פתרון:

כדי לגלות השפעה של טעות במלאי על הרווח, אני חייב לדעת קודם כל מהו היקף הטעות: בשפה פשוטה, מהו הערך החשבונאי של המלאי לפני תיקון, ומהו ערכו העדכני לאחר תיקון.

ספציפית כאן, לפני תיקון (על פי הדיווח של מוריס השובב):

עלות מלאי הסגירה: 150,000

שווי מימוש נטו למלאי סגירה: 160,000

ערך חשבונאי לפני תיקון: 150,000 = הנמוך מבין עלות לבין שווי מימוש נטו

לאחר התיקון, הערכים העדכניים של המלאי הם:

עלות מלאי הסגירה: 130,000

שווי מימוש נטו למלאי הסגירה: 125,000

ערך חשבונאי עדכני (מתוקן): 125,000

המשמעות: תיקון הטעות מתבטא בהקטנת ערכו החשבונאי של מלאי הסגירה ב-**25,000** = 125,000 - 150,000.

כאשר מקטינים את ערכו החשבונאי של מלאי הסגירה:

* עלות המכר גדלה.
* רווח גולמי קטן.

כעת, נעניק ביטוי להשפעת התיקון על הרווח הגולמי:

רווח גולמי לפני תיקון 500,000

הפחת: השפעת הקטנת מלאי סגירה מדווח (25,000)

רווח גולמי מתוקן 475,000 תשובה סופית.

**שאלה 9 – השפעה של טעויות בהערכת המלאי על הרווח הגולמי**

חברת ״גילה ב״ הניבה בשנת 2024 רווח גולמי בסך 75,000 ש״ח. התברר לחברה שנתון רווח זה משקף עיוותים שנוצרו במדידת המלאי:

מלאי הפתיחה ליום 31.12.2023 הוערך בחסר (בערך נמוך מהנכון) בסכום של 11,000 ש״ח.

מלאי הסגירה ליום 31.12.2024 הוערך ביתר (בערך גבוה מהנכון) בסכום של 23,000 ש״ח.

נדרש: מהו הרווח הגולמי המתוקן?

בנתוני השאלה – אין שום מידע לגבי עיוותים בהכנסות ממכירות. מה שכן מעוות – אלו הם ערכי המלאי, והם משפיעים על עלות המכר כהגדרתה.

תזכורת:

עלות המכר:

מלאי פתיחה + >>> הגדלת ערכו: עלות המכר גדלה (ולהפך)

קניות + ללא שינוי

מלאי סגירה (-) >>> הגדלת ערכו: עלות המכר קטנה (ולהפך)

סך עלות המכר =

השפעה על עלות המכר – במקרה זה:

הגדלת מלאי פתיחה 11,000+

מלאי סגירה 23,000+

סך העלייה בעלות המכר בעקבות התיקון 34,000+

העלייה בעלות המכר בסך 34,000 משמעה ירידה ברווח הגולמי באותו הסכום. לכן, הרווח הגולמי המתוקן יחושב כך:

רווח גולמי נתון 75,000

נכה: הגדלת עלות המכר (34,000)

רווח גולמי מתוקן 41,000 תשובה סופית

טבלה מסכמת לעדכון ההשפעות של תיקונים של הערכות יתר וחסר על **רווח גולמי**:

|  |  |
| --- | --- |
| רווח גולמי לפני תיקון | + |
| הוסף – הערכת יתר של מלאי פתיחה | + |
| נכה – הערכת חסר של מלאי פתיחה | (-) |
| הוסף – הערכת חסר של מלאי סגירה | + |
| נכה – הערכת יתר של מלאי סגירה | (-) |

**שאלה 10 – השפעה של טעויות בהערכת המלאי על הרווח הגולמי**

חברת גיא עם הראש דיווחה על טיוטת רווח גולמי בסך 440,000 ש״ח לשנת 2023. טרם אישור הדוחות הכספיים הובא לידיעתך שמלאי הפתיחה הוערך ביתר בסך 12,000 ש״ח, ומלאי הסגירה הוערך ביתר בסך 14,000 ש״ח. עלייך לתקן בזריזות במצגת למנהלים את סכום הרווח הגולמי בהתאם לעדכון זה. מה יהיה הרווח הגולמי המתוקן / המעודכן?

|  |  |  |
| --- | --- | --- |
| פרטים | סימן ההשפעה | הצבת הנתון |
| רווח גולמי לפני תיקון | + | 440,000 |
| הוסף – הערכת יתר של מלאי פתיחה | + | 12,000 |
| נכה – הערכת חסר של מלאי פתיחה | (-) |  |
| הוסף – הערכת חסר של מלאי סגירה | + |  |
| נכה – הערכת יתר של מלאי סגירה | (-) | (14,000) |
| רווח גולמי מתוקן | = | 438,000 |

**שאלה 11 – השפעה של טעויות בהערכת המלאי על הרווח הגולמי – כשהתיקונים הם גם לעלות וגם לשווי**

חברת רותם ששש דיווחה על טיוטת רווח גולמי בסך 660,000 ש״ח לשנת 2022. טרם אישור הדוחות הכספיים, הובא לידיעתך ש:

עלות מלאי הפתיחה נלקחה בחשבון לפי סכום של 30,000 ש״ח במקום 23,000 ש״ח.

שווי המימוש נטו של מלאי הפתיחה נלקח בחשבון לפי סכום של 26,000 ש״ח במקום 22,000 ש״ח.

כמו כן:

עלות מלאי הסגירה נלקחה בחשבון לפי סכום של 44,000 ש״ח במקום 40,000 ש״ח.

שווי המימוש נטו של מלאי הסגירה נלקח בחשבון לפי סכום של 50,000 ש״ח במקום 42,000 ש״ח.

נדרש: מהו הרווח הגולמי המתוקן?

בשאלה זו, אני צריך לחשב בעצמי את הערכת היתר / החסר של מלאי הפתיחה ומלאי הסגירה. רק לאחר מכן אוכל להציב ולחשב את ההשפעות על הרווח הגולמי.

|  |  |  |  |
| --- | --- | --- | --- |
|  | מלאי פתיחה  לפני תיקון | מלאי פתיחה  אחרי תיקון | הערכת יתר / חסר וסכום: מלאי פתיחה |
| עלות | 30,000 | 23,000 |  |
| שווי מימוש נטו | 26,000 | 22,000 |  |
| ערך חשבונאי (הנמוך) | **26,000** | **22,000** | הערכת יתר 4,000 |
|  |  |  |  |
|  | מלאי סגירה  לפני תיקון | מלאי סגירה  אחרי תיקון | הערכת יתר / חסר וסכום: מלאי סגירה |
| עלות | 44,000 | 40,000 |  |
| שווי מימוש נטו | 50,000 | 42,000 |  |
| **ערך חשבונאי (הנמוך)** | **44,000** | **40,000** | הערכת יתר 4,000 |

התשובה הסופית:

|  |  |  |
| --- | --- | --- |
| פרטים | סימן ההשפעה | הצבת הנתון |
| רווח גולמי לפני תיקון | + | 660,000 |
| הוסף – הערכת יתר של מלאי פתיחה | + | 4,000 |
| נכה – הערכת חסר של מלאי פתיחה | (-) |  |
| הוסף – הערכת חסר של מלאי סגירה | + |  |
| נכה – הערכת יתר של מלאי סגירה | (-) | (4,000) |
| רווח גולמי מתוקן | = | 660,000 |

**שאלה 11.1 – תרגול נוסף בנושא טעויות במלאי, תיקונן וההשפעות על הרווח הגולמי**

חברת ״נפתלי נתי״ בע״מ הגישה את טיוטת הדיווח הכספי לעיון ההנהלה וחברי הדירקטוריון. במסגרת דיווחים כספיים אלו, נכלל דיווח בדבר רווח גולמי לשנת 2024 בסכום של 1,480,000 ש״ח. טרם אישור הדיווח, התקבלה הודעה דחופה ממנהל המחסן. בנסח ההודעה נרשם כדלקמן:

״חברי הנהלה יקרים,

בתור מנהל המחסן אני, מר נקניק, נוטל אחריות מלאה בדבר טעות באומדן ערכו החשבונאי של המלאי לתחילת שנת הדיווח 2024 (מלאי פתיחה) ולתום שנת 2024 (מלאי הסגירה). מיד עם היוודע הטעות, פעלנו במחסן לילות כימים כדי לשחזר את הערכים העדכניים. על פי ממצאי הבירור, מלאי הפתיחה הוערך בחסר בסך 28,000 ש״ח, ומלאי הסגירה הוערך ביתר בסך 178,000 ש״ח. אני מתנצל על הטעות ומקווה שהתיעוד בזמן יאפשר לתקן את הדיווח בצורה נאותה״

נדרש: מהו הרווח הגולמי המתוקן לשנת 2024?

2024

ש״ח

רווח גולמי מדווח לפני תיקון 1,480,000

השפעת הגדלת מלאי הפתיחה (28,000) הגדלתו >>> מגדילה עלות מכר >>> מקטינה רווח

השפעת הקטנת מלאי הסגירה (178,000) הקטנתו >>> מגדילה עלות מכר >>> מקטינה רווח

רווח גולמי מתוקן **1,274,000 התשובה**

תמצית: תיקון מלאי פתיחה משפיע על הרווח הגולמי בסימן הפוך לסימן התיקון.

תיקון מלאי סגירה משפיע על הרווח הגולמי בסימן התיקון.

**שאלה 11.2 – תרגול נוסף בנושא טעויות מלאי והשפעתן על הרווח**

הרווח הגולמי המדווח בחברת ״גיא ג״ לשנת 2023 היה 100,000 ש״ח. כחלק מהליך חישוב הרווח הגולמי, אמדה החברה את עלות מלאי הסגירה לשנה זו בסך 22,000 ש״ח ואת שווי המימוש נטו של מלאי הסגירה בסך 25,000 ש״ח. התברר שחלה טעות: ועלות מלאי הסגירה היא למעשה 21,000 ש״ח ושווי המימוש נטו הוא 19,000 ש״ח. בנתונים אלו, מה יהא הרווח הגולמי המתוקן לשנת 2023?

על פי נתוני השאלה – מלאי הסגירה ״לפני תיקון״: 22,000 [הנמוך מבין עלות 22,000 לשווי מימוש 25,000]

לאחר התיקון – מלאי הסגירה הוא בסכום של: 19,000 [הנמוך מבין עלות 21,000 לשווי מימוש 19,000]

לכן מלאי הסגירה ערב התיקון מוערך ביתר ב: 3,000

ולכן:

רווח גולמי מדווח לפני תיקון: 100,000

השפעת הקטנת מלאי הסגירה (3,000)

רווח גולמי מתוקן **97,000 התשובה**

**שאלה 11.3 – טעימה מהשפעות תיקונים במלאי על עלות המכר והרווח הגולמי**

רקע: אנו יודעים שעלות המכר (שמשפיעה על הרווח הגולמי) מחושבת כמלאי פתיחה, בתוספת קניות ובניכוי מלאי הסגירה לתום תקופת הדיווח.

לפיכך, עיוותים וטעויות בערכי עלות המכר והרווח בהחלט עשויים לנבוע מטעויות בערכי המלאי.

נעניק כאן דוגמא לנתונים מעוותים של רווחיות ואופן תיקונם, על בסיס זיהוי טעויות המלאי.

נסח השאלה: סלבה בע״מ דיווחה בשנים 2020, 2021 ו-2022 על ערכי עלות המכר והרווח הגולמי כדלקמן (בש״ח):

|  |  |  |  |
| --- | --- | --- | --- |
|  | 2020 | 2021 | 2022 |
| עלות המכר | 500,000 | 600,000 | 700,000 |
| רווח גולמי | 300,000 | 240,000 | 450,000 |

בביקורת שנערכה, התגלו הטעויות הבאות:

טעות 1: המלאי לתום 2020 הוערך ביתר בסך 30,000 ש״ח.

טעות 2: המלאי לתום 2021 הוערך בחסר בסך 40,000 ש״ח.

טעות 3: המלאי לתום 2022 הוערך ביתר בסך 20,000 ש״ח.

נדרש: בנתונים אלו, מהי עלות המכר המתוקנת והרווח הגולמי המתוקן בכל אחת מהשנים?

פתרון:

ידוע כי: עלות המכר:

מלאי פתיחה +

קניות +

מלאי סגירה (-)

עלות המכר =

ככל שמלאי הסגירה גבוה יותר, עלות המכר קטנה – והרווח הגולמי גדל.

ככל שמלאי הסגירה נמוך יותר, עלות המכר גדלה – והרווח הגולמי קטן.

|  |  |  |  |
| --- | --- | --- | --- |
|  | **2020** | **2021** | **2022** |
| עלות המכר לפני תיקון | 500,000 | 600,000 | 700,000 |
| השפעת תיקון מלאי הסגירה | 30,000 | (40,000) | 20,000 |
| השפעת תיקון מלאי הפתיחה |  | (30,000) | 40,000 |
| **עלות המכר המתוקנת** | **530,000** | **530,000** | **760,000** |

|  |  |  |  |
| --- | --- | --- | --- |
|  | **2020** | **2021** | **2022** |
| רווח גולמי לפני תיקון | 300,000 | 240,000 | 450,000 |
| השפעת תיקון מלאי הסגירה | (30,000) | 40,000 | (20,000) |
| השפעת תיקון מלאי הפתיחה |  | 30,000 | (40,000) |
| **רווח גולמי מתוקן** | **270,000** | **310,000** | **390,000** |

**סרטונים נוספים המדריכים עקב בצד אגודל לגבי שאלות הקשורות לטעויות במלאי והשפעה על עלות המכר והרווח הגולמי:**

[**https://youtu.be/RZtNyX3nA0A**](https://youtu.be/RZtNyX3nA0A)

[**https://youtu.be/HSMvPAhM3mE**](https://youtu.be/HSMvPAhM3mE)

[**https://youtu.be/E6SQ4NXMKMg**](https://youtu.be/E6SQ4NXMKMg)

[**https://youtu.be/5BClAGGM\_ko**](https://youtu.be/5BClAGGM_ko)

**שאלה 11.4 – טעויות במלאי**

להלן הרווח הגולמי עליו דיווחה אילה בשנים שונות:

שנת 2008: 500,000 ש״ח

שנת 2009: 520,000 ש״ח

שנת 2010: 750,000 ש״ח

התברר שבחישובי הרווח לעיל חלו מספר טעויות בהקשר לערכי המלאי. להלן הטעויות שנכללו בחישובים:

שנת 2008: הערכה בחסר של מלאי הסגירה (לתום שנה זו) בסך 12,000 ש״ח

שנת 2009: הערכה ביתר של מלאי הסגירה (לתום שנה זו) בסך 18,000 ש״ח

שנת 2010: הערכה בחסר של מלאי הסגירה (לתום שנה זו) בסך 25,000 ש״ח.

נדרש: מהו הרווח הגולמי המתוקן בכל אחת מהשנים?

תהליך העבודה של השפעת תיקוני טעויות במלאי, נשען על התובנה לפיה דיווחים שגויים במלאי סגירה בשנה מסוימת, משפיעים בשני אופנים שונים, שניהם נגזרים מההגדרה של עלות המכירות, שהיא:

מלאי פתיחה + ככל שבשנה קודמת המלאי גבוה יותר, העלות עולה, הרווח יורד

קניות +

מלאי סגירה (-) ככל שבשנה מסוימת המלאי גבוה יותר, העלות יורדת, הרווח עולה

עלות המכירות = הוצאה =

**נתחיל משנת 2008:**

רווח גולמי ״שגוי״: 500,000

השפעת תיקון (כלפי מעלה) של מלאי הסגירה: 12,000

רווח גולמי מתוקן 512,000

הסבר: כאשר מגדילים את מלאי הסגירה, עלות המכר יורדת, ולכן הרווח עולה. בשנה זו לא היו בעיות במלאי הפתיחה משום שלא היו תקלות במלאי / חישובי המלאי בשנים קודמות.

**נעבור לשנת 2009:**

רווח גולמי ״שגוי״ 520,000

השפעת תיקון (כלפי מטה) של מלאי הסגירה (18,000)

השפעת תיקון (כלפי מעלה) של מלאי הפתיחה (12,000) בגין השנה הקודמת, בסימן הפוך

רווח גולמי מתוקן 490,000

הסבר: בשנת 2009, מלאי הסגירה מוערך ביתר (גבוה מדי). לכן הקטנו אותו, והדבר מקטין את הרווח. העניין הוא שהואיל ובשנה קודמת, 2008, היתה טעות במלאי הסגירה גם כן, טעות זו נגררת / עוברת למלאי הפתיחה של השנה הנוכחית 2009. ההשפעה של תיקון הטעות בשנה קודמת על רווחי השנה הנוכחית הוא בסימן הפוך.

לכן, ובקצרה אם תיקנתי רווח בשנה מסוימת, בשנה הבאה תהיה השפעה בסימן הפוך.

נעבור לשנת 2010:

רווח גולמי שגוי 750,000

השפעת תיקון כלפי מעלה של מלאי הסגירה 25,000

השפעת תיקון (כלפי מטה) של מלאי הפתיחה 18,000 בגין השנה הקודמת, בסימן הפוך

רווח גולמי מתוקן 793,000

**חלק 3 של מפגש 2 – אם נגיע אליו – אחרת ללימוד עצמי: השקעות למסחר**

**רקע קצר:**

השקעות למסחר הן השקעות בניירות ערך (מניות או אגרות חוב של חברות אחרות) הנסחרות בבורסה בשוק פעיל, אשר ניתן למכור ולקנות בכל זמן ובאופן מיידי. בנוסף ההגדרה של סעיף זה דורשת כי אותן השקעות יוחזקו בהגדרה, הן מבחינת כוונת המחזיקה והן מבחינת היכולת לזמן קצר בלבד, כחלק מניהול האמצעים הנזילים בחברה.

הטיפול בהשקעות למסחר פשוט יחסית:

1. כל שינוי שווי שלהן – נזקף לדוח רווח והפסד (כהכנסה במקרה של עליית ערך, וכהוצאה במקרה של ירידת ערך).
2. כל דיבידנד אשר נוצרת זכאות לקבלו מאת החברה שבמניותיה השקענו (או כל ריבית שנצברה לזכותנו בגין השקעה באגרת חוב שביצענו) נזקפת כהכנסה.
3. בעת מכירה, יש לאפס את ההשקעה (או את החלק היחסי שנמכר), להכיר בתמורת המזומן כאשר ההפרש יהווה רווח / הפסד מהמכירה, כפי שיוגדר להלן.
4. בדוח על המצב הכספי (המאזן), הסכום שיוצג כנכס השקעות למסחר בקבוצת הנכסים השוטפים יוצג תמיד לפי שוויו ההוגן למועד הדיווח.

**דיון לגבי מיני-רציו (עם הסטודנטים/סטודנטיות)**

**תרגול - השקעות למסחר**

חברה א' רכשה מניות של חברה ב' בתאריך 1.1.2025. מניותיה של חברה ב' נסחרות בשוק פעיל. כוונתה של חברה א' היא להחזיק בהשקעה זו כחלק מניהול האמצעים הנזילים בחברה לפרק זמן קצר. עלות ההשקעה הסתכמה ב-30,000 ש"ח. להלן נתונים לגבי השקעה זו במועדים שונים:

1. נכון ליום 31.12.2025 שווי המניות של חברה ב' שמצויות בבעלות חברה א' מסתכם ב-50,000 ש"ח.
2. נכון ליום 31.12.2026 שווי המניות של חברה ב' שמצויות בבעלות חברה א' מסתכם ב-45,000 ש"ח. כמו כן, בתום שנה זו, הכריזה חברה ב' על דיבידנד, וחילקה סכום דיבידנד מתאים של 2,000 ש"ח לחברה א'.
3. ב-30.9.2027 חברה ב' הכריזה על דיבידנד נוסף, מתוכו החלק לו זכאית חברה א' מסתכם ב-4,000 ש"ח. נכון לאותו היום, שווי ההשקעה במניות חברה ב' מסתכם ב-41,000 ש"ח. נכון לתום שנת 2017, שווי ההשקעה במניות חברה ב' מסתכם ב-60,000 ש"ח.
4. ב-31.3.2028 חולק הדיבידנד עליו הוכרז בנתון 3. ב-30.6.2028 נמכרה ההשקעה בחברה ב' תמורת 58,000 ש"ח.

נדרש: הציגו את הרווח / ההפסד שיוכר בדוח רווח והפסד של כל שנה בגין הפעילויות הנ״ל, וכן את אופן הצגת נכס ההשקעה למסחר בתום כל אחת מהשנים.

פתרון – בעמוד הבא...

|  |  |  |  |
| --- | --- | --- | --- |
|  | השקעות למסחר (כנכס במאזן) | רווח (הפסד) מההשקעה | הסבר |
| 1.1.2025 | 30,000 | --- | מועד הרכישה, טרם נצבר רווח/. הפסד בגין ההשקעה |
| 31.12.2025 | 50,000 | 20,000 | רווח, לאור עליית ערך מ-30,000 ל-50,000 |
| 31.12.2026 | 45,000 | (3,000) | הכנסה חיובית מדיבידנד בסך 2,000 ש״ח בניכוי הפסד מירידת ערך בסך 5,000 |
| 31.12.2027 | 60,000 | 19,000 | הכנסה חיובית מדיבידנד בסך 4,000 ש״ח, בנוסף לעליית ערך בסך 15,000 ש״ח. השווי ב-30.9 לא רלוונטי כשעוסקים בדיווח שנתי. |
| 31.12.2028 | 0 (כי ההשקעה נמכרה במהלך השנה) | (2,000) | עצם קבלת הדיבידנד שכבר הוכרז בעבר והיווה הכנסה בעבר היא בגדר נתון סרק בהיבט ההשפעה על דוח רוו״ה. הואיל וההשקעה שנמכרה תמורת 58,000 הוצגה בערך של 60,000 נוצר הפסד של 2,000 במכירה |

# מפגש הנחייה 3 - נכסים לא שוטפים

**רקע וחיבור לאחור - נכסים לא שוטפים**

במפגש זה אנו נתמקד בנכסים לא שוטפים. נכסים לא שוטפים הם כאלו שפרק הזמן הצפוי עד מימושם, או עד מיצוי ההטבות הכלכליות הגלומות בהם, עולה על שנה. נכסים אלו הם מגוונים: השקעות לזמן ארוך, נדל״ן להשקעה, רכוש קבוע, נכסים בלתי מוחשיים, השקעות אסטרטגיות בחברות מוחזקות ונכסים נוספים. יחד עם זאת, מטעמי קוצר היריעה, בקורס זה בכלל ובמפגש זה בפרט, נציג 3 פריטי נכסים לא שוטפים: רכוש קבוע, נדל״ן להשקעה, ונגיעה (קטנה מאד) בנכסים בלתי מוחשיים (בהדגש נכסי מחקר ופיתוח).

**רכוש קבוע - הגדרה**

רכוש קבוע מוגדר בתור פריט **מוחשי** המצוי בבעלות חברה, הצפוי לשרת אותה במשך תקופה **ארוכה** (מעל שנה אחת). חריג לכלל הוא נדל״ן להשקעה - פריט נדל״ן המוחזק לשם הנבת הכנסות שכירות ו/או לשם עליית ערך, שהדיון בו יבוצע בנפרד בסעיף הבא.

דוגמאות לרכוש קבוע כוללות מכונות, ציוד, כלי רכב, מחשבים, ריהוט, מבנים וקרקעות (שאינם עולים לגדר הגדרת נדל״ן להשקעה - למשל: מבנה המשמש כמפעל ייצור הוא רכוש קבוע; מבנה משרדים שממנו פועלת ההנהלה - רכוש קבוע) ועוד.

**אופן המדידה[[4]](#footnote-4) (כיצד נקבע ערך הרכוש הקבוע בדיווחים - כנכס ב״מאזן״ וגם השפעות על רווח והפסד)**

* ברמה הנכסית - פריט רכוש קבוע (כנכס) יימדד לראשונה **בעלותו**. עלות זו כוללת בהגדרה את **כל** העלויות שהנן **הכרחיות** להבאת הפריט למיקום ולמצב שמיש, כפי כוונת ההנהלה. בפרט, עלויות רכוש קבוע תכלולנה עלויות הובלה, הרצה (עלות תפעול ראשונית הנדרשת עד שהנכס יוכל לפעול ב״תפוקה מלאה״), בדיקת תקינות, מסי קניה והיטלים וכיוצא בזה[[5]](#footnote-5).
* בתקופות העוקבות למועד ההכרה בפריט רכוש קבוע, הוא יימדד לפי **עלותו** בניכוי **הפחת הנצבר בגינו**. הפחת הנצבר (במלים גסות) הוא ערך המשקף את **השחיקה** המצטברת בפריט הרכוש הקבוע (שחיקה = אובדן כושר תפקוד, בלאי, לא שינוי בשווי השוק / מחיר המכירה). כדי לחשב את הפחת הנצבר, עלינו לחשב בכל שנה ושנה את **הוצאות** **הפחת**, המשקפות את האופן שבו פורסים את עלות רכישת הרכוש הקבוע על פני **אורך החיים השימושיים** שלו, בהתחשב בשווי הצפוי של הפריט בתום חייו (הנקרא גרט / שייר). בקורס שלנו נגדיר שיטה אחת בלבד לחישובן של הוצאות פחת, שנקראת ״הקו הישר״.

הוצאות פחת בשיטת הקו הישר, לשנה:

כאשר:

הערך D מייצג את הוצאות הפחת לשנה שלמה (12 חודשים).

הערך מייצג את העלות של פריט הרכוש הקבוע (לרבות כל העלויות החיוניות להבאתו למיקום ולמצב שמיש).

הערך משקף את ערך השייר / הגרט של הנכס: השווי הצפוי לפריט בסיום תקופת הפחתתו.

הערך n מייצג את תקופת ההפחתה בשנים.

כמובן, במידה ופריט מופחת רק חלק יחסי משנה, הוצאות הפחת השנתיות לעיל תוכפלנה ביחס בין מספר חודשי ההפחתה בשנה הנדונה לבין 12.

בתום כל תקופה, יוצג פריט הרכוש הקבוע בסעיף הרכוש הקבוע לפי עלותו בניכוי הפחת הנצבר בגינו:

עלות +

בניכוי פחת נצבר (-) סיכום הוצאות הפחת עד מועד הדיווח

שווה לעלות מופחתת = הערך שיוצג במאזן

**טיפול במכירת רכוש קבוע:**

במידה ומבוצעת מכירה של פריט רכוש קבוע, יש לחשב את עלותו בניכוי הפחת הנצבר בגינן לאותו מועד, כאשר הפרשים בין התמורה לבין העלות בניכוי הפחת הנצבר, יסווגו כרווח הון (הפרש חיובי) או הפסד הון (הפרש שלילי) לפי העניין.

תמורה +

בניכוי עלות מופחתת ערב המכר (-)

שווה לרווח הון / הפסד הון =

הערה כללית:

חשוב לשים לב שגם אם בשלב מסוים הפריט נמכר (או אף מתוכנן להמכר בחלוף מספר שנים), כל עוד השימוש בו הוא לפרק זמן ממושך מלכתחילה (ביחס למועד רכישתו), הוא עדיין מהווה רכוש קבוע (ולא חלילה מלאי, למשל).

דיברנו לא מעט, הגיע הזמן לעבוד. נפתור מגוון שאלות שכוחן יפה הן למטלה והן לבחינה.

**שאלה 1- (מינוס אחת) הגדרות בסיס לנכס לא שוטף מסוג רכוש קבוע ומהותו**

1. במקרים רבים, מחשבה על רכוש קבוע יוצרת אסוציאציות למכונות, כלי רכב, מבנים, מחשבים, ריהוט וכן הלאה. מהם המאפיינים המשותפים של פריטים אלו ובהתאם, מה תהיה ההגדרה הטבעית של רכוש קבוע?
2. מהם המשתנים העיקריים שקובעים את גובה ההטבות הכלכליות שפריט רכוש קבוע צפוי להפיק? בפרט, האם בהיבט פריטי הרכוש הקבוע שהודגמו לעיל, קיים קשר חד ערכי בין שווים / מחיר מכירתם האפשרי / מחיר המחירון שלהם להטבה הצפויה מפעולתם?
3. בהתבסס על הדיון הקצרצר בשני הסעיפים הקודמים – כיצד ראוי למדוד ולקבוע את ערכו של פריט רכוש קבוע במקרה המקובל והשכיח ביותר.

פתרון:

1. כל הפריטים הנ״ל **מוחשיים (פיזיים)**.

צפוי שפרק הזמן לשימוש בפריט **יעלה על שנה אחת**.

הם יכולים לשרת את החברה בייצור, בניהול, לצרכי רווחה – אין מגבלה (למעט: מבנים המיועדים להשכרה, נדון בהמשך).

בסך הכל: פריט מוחשי שצפוי לשרת את החברה תקופה ממושכת למעט חריגים\*.

1. הואיל ופריט רכוש קבוע צפוי לשרת את החברה תקופה ממושכת (שנים ארוכות), הרי שההטבה הצפויה לנבוע מהפריט תלויה בפרק הזמן שבו יוכל לשרתני. ולכן, בגסות, המדידה של פריטי רכוש קבוע לא מבוססת על שוויו (מחיר המחירון שלו / הערך שבו ניתן למכור אותו לחיצוניים). במלים אחרות, כשדנים ברכוש קבוע – יוצאים מהעלות שלו, וחושבים כל הזמן – מה נותר ממנה שיכול לשרתני בעתיד?
2. הדרך הנפוצה ביותר למדוד פריטי רכוש קבוע היא לפי ההפרש בין שני ערכים: האחד הוא עלותם, והשני – הוא ערך שנקרא **פחת נצבר** והוא משקף בגסות את השחיקה המצטברת בפריט הנובעת מהשימוש בו לאורך זמן. במלים אחרות – הדרך למדוד רכוש קבוע ולהתייחס להשפעותיו היא למעשה להקצות את עלותו ופורסים אותה על פני תקופת השימושים הצפויה (פחת).

**שאלה 0 – חידוד מושגי יסוד בצורה של טענות**

לפניכם מספר טענות:

טענה 1: הוצאות הפחת משקפות את ירידת הערך שנוצרת בגין פריטי רכוש קבוע בעקבות השימוש בהם.

טענה 2: פריט רכוש קבוע נמדד לפי שווי השוק שלו – הערכת שמאי או ציטוט מחיר משוק פעיל

טענה 3: כאשר נרכש מבנה המהווה פריט רכוש קבוע, עמלות תיווך ועלויות אחרות להשלמת עסקה מהוות הוצאות, ואינן חלק מעלות הפריט המהווה נכס

נדרש: דונו בנכונות כל אחת מהטענות וההיגיון בבסיסה.

טענה 1: הוצאות הפחת משקפות את ירידת הערך שנוצרת בגין פריטי רכוש קבוע בעקבות השימוש בהם

**הטענה שגויה. פחת איננו ירידת ערך (תלויה בהשקפת חיצוניים) אלא צריכת עלות על פני תקופת שימוש (תלויה בשימושים).**

פחת בחשבונאות הוא ערך המייצג את צריכת עלות הנכס באופן שיטתי על פני תקופת השירות שלו. בשפה גסה: אם קניתי פריט רכוש קבוע בסך 100,000 ש״ח, ואורך חייו 10 שנים, חזקה עלינו לטעון שהפריט מופחת בשווי של 10,000 ש״ח לשנה = 10 / 100,000.

הסיבה למנגנון זה נובעת מכך שפריטי רכוש קבוע אינם צפויים למכירה ואינם מועמדים למכירה. בתור שכאלו, אין שום קשר בין שווי השוק שלהם לבין ההטבות הצפויות מהם – המטרה לפרוס עלויות על פני זמן באופן שמשקף צריכה שיטתית של העלות הכוללת שהושקעה בנכס.

טענה 2: פריט רכוש קבוע נמדד לפי שווי השוק שלו – הערכת שמאי או ציטוט מחיר משוק פעיל

**הטענה שגויה. פריט רכוש קבוע נמדד לפי עלותו בניכוי הפחת הנצבר בגינו** (בהערת שוליים בעמ׳ קודם ציינו כי קיים מודל אלטרנטיבי, שבו ניתן דגש גדול יותר לשווי – אך גם שם, לא עובדים לפיו בצורה מדויקת, זהו מודל פחות שכיח ולא בחומר).

טענה 3: כאשר נרכש מבנה המהווה פריט רכוש קבוע, עמלות תיווך ועלויות אחרות להשלמת עסקה מהוות הוצאות, ואינן חלק מעלות הפריט המהווה נכס

**הטענה שגויה. הואיל והמטרה היא למדוד את עלות הרכוש הקבוע, ולא את שוויו / את הערך שבו ניתן היה לממשו רגע לאחר הרכישה - עלות פריט רכוש קבוע כוללת בהגדרה לא רק את עלות הרכישה הראשונית, את גם כל העלויות ההכרחיות להבאת הפריט למיקום ולמצב שמיש (שכר טרחת עורך דין, אגרות והיטלים, עלויות הובלה / בדיקה)**. עלויות חיוניות להשלמת עסקת הרכש – הן חלק מעלות הפריט הנכסית.

בשונה מכך, עלויות שוטפות שנדרשות לשם השימוש בנכס (לאחר שהוא מוכן לפעולה, במיקום ובמצב הנדרש) אינן חלק מעלות הפריט. בהתאם, תחזוקה שוטפת, חשמל, מסים עירוניים תקופתיים וכן הלאה – ייזקפו כהוצאות ולא יתווספו לעלות הנכס לאורך זמן.

**שאלה 0.1 – חידוד מושגי יסוד נוספים בצורה של טענות**

לפניכם מספר טענות:

טענה 1: הרווח שנוצר בעת מכירת פריט רכוש קבוע, הוא למעשה התמורה ממכירתו.

טענה 2: הפחת הנצבר שקול לערך המהווה את ירידת הערך שחווה פריט הרכוש הקבוע בשנה מסוימת.

טענה 3: הדרך הנפוצה ביותר למדוד פריטי רכוש קבוע היא לפי עלותם ההיסטורית שנקבעה בעת רכישתם

נדרש: דונו בנכונות כל אחת מהטענות וההיגיון בבסיסה.

טענה 1: הרווח שנוצר בעת מכירת פריט רכוש קבוע, הוא למעשה התמורה ממכירתו.

הטענה שגויה: למרות שפריטי רכוש קבוע הם כאלו שצפויים לשרת את החברה תקופה ממושכת, במקרים רבים הם נמכרים בשלב מסוים – על מנת לחדש ו/או כאשר סיימו את אורך חייהם השימושיים. בהינתן שהמכירה צפויה להתבצע בתמורה כלשהי (חיובית), ייתכן רווח / הפסד במכירה: הוא יחושב בתור ההפרש שבין תמורת המכירה לבין ערך הפריט לצרכים חשבונאיים (עלות בניכוי פחת נצבר).

טענה 2: הפחת הנצבר שקול לערך המהווה את ירידת הערך שחווה פריט הרכוש הקבוע בשנה מסוימת

הטענה שגויה משתי סיבות: ראשית, כמובהר בדיון הקודם, פחת איננו ירידת ערך – הוא גודל המשקף שחיקה הנובעת מדפוס השימוש הפנימי, ולא שווי מנקודת ראות חיצוניים.

שנית, הפחת **הנצבר** בהגדרה איננו משקף את הפחת לשנה מסוימת, כי אם את סיכום ערכי הפחת ממועד זמינותו של הפריט לשימוש עד מועד הדיווח.

טענה 3: הדרך הנפוצה ביותר למדוד פריטי רכוש קבוע היא לפי עלותם ההיסטורית שנקבעה בעת רכישתם

הטענה שגויה: העלות נקבעת לאחר השלמת מכלול הפעולות הרלוונטיות להכשרת הפריט לפעילותו. לשם ההמחשה: אם קניתי מכונית שאיננה מתפקדת בעלות 30,000 ש״ח ושילמתי לאחר חודש על החלפת מנוע 10,000 ש״ח, העלות של הפריט תכלול גם את עלות החלפת המנוע.

מעבר לזה, הפריטים אינם נמדדים לפי עלותם הכוללת בכל מועד דיווח; כך הם נמדדים במועד ההכרה לראשונה. בכל מועד דיווח לאחר מועד ההכרה הוא ימדד לפי עלותו בניכוי הפחת הנצבר בגינו.

**שאלה 0.2 – חידוד מושגי יסוד נוספים בצורה של טענות**

לפניכם מספר טענות:

טענה 1: שי רכש מכונה לחימום נקניק ב-31.12.2024 בעלות של 300,000 ש״ח למטבחון החברה, כאשר ידוע שהפריט צפוי לשרת את החברה תקופה ממושכת. מיד לאחר הרכישה, הוא גילה שמכונות משומשות נמכרות במחיר נמוך בהרבה. משום כך, דרש חשב החברה להכיר בהוצאות פחת משמעותיות בדיווח הכספי לשנת 2024.

טענה 2: חברה מכרה פריט רכוש קבוע ב-31.12.2024. סמנכ״ל הכספים טוען שבמצב כזה, לא יוצגו בספרים עלות הפריט וגם לא הפחת הנצבר בגינו.

טענה 3: חברה מכרה פריט רכוש קבוע ב-1.7.2024. סמנכ״ל הכספים טוען שבמצב כזה, אין להכיר בהוצאות פחת בגין הפריט בשנת 2024.

דונו בנכונות כל טענה בנפרד:

טענה 1: שי רכש מכונה לחימום נקניק ב-31.12.2024 בעלות של 300,000 ש״ח למטבחון החברה, כאשר ידוע שהפריט צפוי לשרת את החברה תקופה ממושכת. מיד לאחר הרכישה, הוא גילה שמכונות משומשות נמכרות במחיר נמוך בהרבה. משום כך, דרש חשב החברה להכיר בהוצאות פחת משמעותיות בדיווח הכספי לשנת 2024.

במלים פשוטות: הטענה היא שאם קנינו פריט ומיד שוויו ירד, יש להכיר בירידה זו כהוצאות פחת. טענה זו היא **שגויה** מכל וכל; להוציא מקרים חריגים (שלא נכנס אליהם בקורס) – **פחת מוכר לאורך החיים השימושיים של הנכס, והוא מושפע מדפוס השימוש בפועל בפריט ואורך חייו בחברה**, ולא מתפיסה של חיצוניים לגבי ערכו / מחיר מכירתו, שהרי המכירה לא צפויה.

טענה 2: חברה מכרה פריט רכוש קבוע ב-31.12.2024. סמנכ״ל הכספים טוען שבמצב כזה, לא יוצגו בספרים עלות הפריט וגם לא הפחת הנצבר בגינו.

במלים פשוטות: הטענה היא שלא אציג בדיווחי הכספיים כנכס פריט שאיננו אצלי. הנכס עצמו מוצג כאמור לפי עלותו בניכוי הפחת הנצבר בגינו – ובהתאם, שני הערכים מתאפסים (נגרעים) לאחר המכירה. הטענה **נכונה**.

טענה 3: חברה מכרה פריט רכוש קבוע ב-1.7.2024. סמנכ״ל הכספים טוען שבמצב כזה, אין להכיר בהוצאות פחת בגין הפריט בשנת 2024.

הטענה שגויה. למרות שהפריט נמכר במהלך השנה ולכן הוא לא יוצג כנכס מנכסי החברה ליום 31.12.2024, העובדה שהוא שירת את החברה חצי שנה – בהחלט מובילה להכרה בהוצאות פחת יחסיות בגינו ברווח והפסד.

**שאלה 1**

בתאריך 1.1.2022 רכשה חברת ״שייקונים ושועלים״ בע״מ 5 מכשירי טלפון סלולרי מדגם iPhone 13 לשימוש עובדי החברה.

המחיר הקטלוגי של כל מכשיר נייד הנו 4,300 ש״ח אך החברה זכאית להסדר מיטיב לאור קשרי מסחר מול היבואן ולכן העלות של כל מכשיר סלולרי בפועל אשר שולמה מצידה היא בסך 4,000 ש״ח.

בנוסף נדרשה החברה לשלם עבור הובלתם לחברה סכום של 100 ש״ח למכשיר.

הטלפונים הסלולריים הגיעו לחברה ב-1.4.2022 והם הפכו לזמינים לשימוש לאחר התקנת תוכנות רלוונטיות ב-1.5.2022.

הטלפונים החלו לשמש בפועל את העובדים ב-1.6.2022. אורך החיים השימושיים של הטלפונים הסלולריים הנו 5 שנים כאשר ערך השייר המוגדר לטלפון הוא 1,100 ש״ח. בנתונים אלו:

1. חשבו את הוצאות הפחת בגין המכשירים כפי שיופיעו בדוח רווח והפסד לשנים 2022 ו-2023.
2. חשבו את הסכום שבו יופיע הפריט בדוח על המצב הכספי (כפריט רכוש קבוע) לתום כל אחת מהשנים 2022 ו2023.
3. הניחו כעת כי ב-30.6.2024 נמכרו כל הטלפונים בתמורה ל-1,800 ש״ח למכשיר. חשבו את רווח / הפסד ההון מעסקת המכירה.

פתרון:

**דיון בסיסי בנתוני השאלה - הרכישה ועלות המכשירים**

באופן כללי: מכונות, ציוד, כלי רכב לרבות ציוד תקשורת ומיחשוב - עונים להגדרה של רכוש קבוע בהיותם:

* פריטים מוחשיים; ובנוסף
* פרק הזמן הצפוי לשימוש בהם עולה על שנה

בתור התחלה, נתייחס לעלות המכשירים. נשים לב שהמחיר הקטלוגי לא רלוונטי; המושג ״עלות״ של נכס כמובן משקפת את התשלומים שבוצעו בפועל בעדו, וכאן - הבסיס לעלות הוא 4,000 ש״ח. יחד עם זאת, חשוב לשים לב שעלות של פריט רכוש קבוע לא כוללת רק את עלות רכישתו הישירה הראשונית; אלא כל עלות נוספת אחרת שהיא **חיונית** להבאת הפריט למיקום ולמצב שמיש.

במלים פשוטות: עלויות הובלה, עלויות התקנה, בקרת תקינות / הרצה / פעולות הכנה - כל העלויות שחשוב להשקיע עד שהפריט יהיה ברשות החברה, מוכן לעבודה כמתוכנן - הן חלק מעלותו (חלק מנכס רכוש קבוע, ולא הוצאה). ולכן כאן:

עלות ראשונית 4,000

עלות הובלה 100

סך העלות 4,100

בסך הכל החברה רכשה 5 מכשירים כאלו. בנוסף, בשאלה מגוון תאריכים:

רכישה: 1.1.2022

הגעתם לחברה: 1.4.2022

**זמינות לשימוש: 1.5.2022 [תאריך תחילת חישוב הוצאות פחת]**

מועד הפעלה / שימוש: 1.6.2022

תאריכים אלו נועדו לחדד עבורנו את ההבחנה וההגדרה במועד שממנו ואילך תרשמנה הוצאות פחת (״שחיקה״) של פריטי רכוש קבוע. התאריך הרלוונטי שממנו ואילך תרשמנה הוצאות פחת כאמור הוא מועד ה**זמינות לשימוש**. במידה ומועד הזמינות לשימוש לא נתון, בוחרים במועד הקרוב ביותר הנתון בשאלה (**וכלל: מועד הרכישה הוא מועד הזמינות לשימוש, אם אין סיבה טובה להניח אחרת**).

**פתרון סעיף א - הוצאות פחת בשנים 2022 ו-2023**

תזכורת: הפריט עלה (כולל עלויות נלוויות חיוניות) 4,100 למכשיר, ישנם 5 מכשירים.

מועד תחילת ההפחתה הוא ה-1.5.2022, הפריט מופחת על פני 5 שנים, וערך השייר למכשיר בודד הוא 1,100.

על בסיס מידע זה נחשב את הוצאות הפחת לשנים 2022 ו-2023:

**עלות / עלות היסטורית :**

מס׳ המכשירים: 5

העלות למכשיר: 4,100 = 100 + 4,000

סך עלות הפריטים: 20,500 = 5 \* 4,100

**אורך החיים בשנים (n):**

5 שנים [נתון]

**ערך שייר :**

מס׳ המכשירים: 5

ערך שייר למכשיר: 1,100

סך ערך השייר: 5,500 = 5 \* 1,100

הוצאות הפחת בגין פריט רכוש קבוע **לשנה שלמה (12 חודשים)** בשיטת ה״**קו הישר**״ (הנפוצה ביותר, והיחידה הרלוונטית בקורסנו) - לפי **עלות** הפריטים (20,500) לנכות מהם את ערך **השייר / הגרט** (כאן: נתון 1,100 לפריט, וישנם 5 פריטים = 5,500 = 1,100 \* 5) ואת זה נחלק **בתקופת ההפחתה** (5 שנים):

הואיל ובשנת 2022, הפריט היה זמין לשימוש רק החל מ-1.5.2022 (ולכן החל להיות מופחת רק מנקודה זו) הרי שהוצאות הפחת לדיווח בדוחות לשנת 2022 צריכות לשקף פחת על פני 8 חודשים בלבד. כך נקבל שהוצאות הפחת לשנת 2022 בגין כל המחשבים (לעיל חישבנו הוצאות פחת בהתייחס לכל המחשבים) הן:

בשנת 2023, בהיעדר נתונים סותרים, הפריט שהה בחזקת החברה כל השנה, ולפיכך מופחת כל השנה. לכן בגינו הוצאות הפחת לדיווח כפי שתרשמנה בדוח רווח והפסד לשנת 2023 הן פחת שנתי:

הגדרות על בסיסן הצבנו:

הערך מלשון Depreciation מייצג את הוצאות הפחת לשנה שלמה.

הערך משקף את עלות הרכישה של הנכס (לרבות כל העלויות הנלוות עד שהוא זמין לשימוש)

הערך משקף את ערך השייר / הגרט של הנכס: השווי הצפוי לפריט בסיום תקופת הפחתתו.

הערך משקף את תקופת ההפחתה הכוללת של הפריט בשנים. לעתים נקראת ״אורך חיים שימושיים״.

ריכוז הממצאים - הוצאות פחת לכל אחת מהשנים:

|  |  |  |
| --- | --- | --- |
|  | 2022  ש״ח | 2023  ש״ח |
| הוצאות פחת | 2,000 | 3,000 |

**באיזה דוח כספי יופיעו הוצאות הפחת? באיזה סעיף ספציפי?**

הוצאות הפחת הן תמיד גודל שנתי, שנזקף לרווח והפסד של אותה השנה בלבד.

במלים אחרות - בדוח רווח והפסד של 2022 נכלול הוצאות פחת בסך 2,000, ובדוח רווח והפסד של 2023 נכלול את הוצאות הפחת בסך 3,000.

הסעיף הספציפי בדוח רווח והפסד שאליו תסווג ההוצאה תלוי מאד בסוג השימוש של הפריט. למה הכוונה? אם מדובר בטלפונים סלולריים המשרתים את מחלקת השיווק, סעיף ההוצאה יהיה ״הוצאות מכירה ושיווק״ (יחד עם משכורות סוכני מכירות ועמלות מכירה למשל). לעומת זאת, אם מדובר בטלפונים סלולריים כלליים או מנהליים, סעיף ההוצאה יהיה ״הוצאות הנהלה וכלליות״.

**ומה לגבי העובדה שבשתי השנים יחד הפחת שנוצר הוא 5,000 = 2,000 + 3,000? מוצג איפשהו?**

הפחת הנצבר ישרת אותנו בחישוב הערך נטו של הנכס, לצורך הצגה במאזן. ראו סעיף ב להלן.

**פתרון סעיף ב: הסכום שבו יופיע פריט הרכוש הקבוע כנכס במאזן לימים 31.12.2022 ו-31.12.2023**

כשאני רוצה לדעת באיזה סכום יוצג נכס הרכוש הקבוע בדוחות הכספיים – אזי, בסיס המדידה הנפוץ ביותר (טכניקת המדידה החישובית המקובלת ביותר) לרכוש קבוע הוא בסיס ״העלות״.

לפי בסיס זה, נכס פריטי רכוש קבוע יוצגו בדיווח הכספי בכל תאריך דיווח לפי סכום המחושב לפי ההפרש בין **עלותם** (הכוללת, לרבות כלל העלויות הנלוות החיוניות) לבין **הפחת** **הנצבר** בעדם עד למועד הדיווח.

|  |  |  |
| --- | --- | --- |
|  | 31/12/2022 | 31/12/2023 |
| עלות (היסטורית / מקורית / ברכישה) | 20,500 | 20,500 |
| פחת נצבר | (2,000) | (5,000) |
| **עלות מופחתת / לדיווח / ערך ספרים – במאזן – נכס רכוש קבוע** | **18,500** | **15,500** |
|  |  |  |
| הוצאות פחת ברווח והפסד (תזכורת) – בדוח רווח והפסד | 2,000 | 3,000 |

שנת 2022 היא השנה הראשונה שבה הופחת הנכס. לכן, הפחת הנצבר לתום שנה זו זהה להוצאות הפחת שהוכרו בשנה זו.

בשנת 2023, הפחת הנצבר הוא בהגדרה סיכום / צבירת הפחתים לרבות בגין שנים קודמות, כלומר - בגין 2022 ו-2023 יחד = 5,000 = 2,000 + 3,000

לכן, הסכום שבו יופיע פריט הרכוש הקבוע במאזן (בדוח על המצב הכספי) ליום 31.12.2022: 18,500.

לכן, הסכום שבו יופיע פריט הרכוש הקבוע במאזן (בדוח על המצב הכספי) ליום 31.12.2023: 15,500.

**פתרון סעיף ג: מכירת הפריטים ב-30.6.2024 ב-1,800 ש״ח למכשיר והשפעתה**

בסעיף נרשם כי ב-30.6.2024 הפריטים נמכרו בתמורה ל-1,800 ש״ח (לכל אחד מ-5 הפריטים הקיימים). מכירה של רכוש קבוע בהחלט תתכן - למרות שמטרת החזקת פריטי רכוש קבוע היא להשתמש בהם לאורך זמן, בהחלט ייתכן שמסיבה כלשהי מוכרים אותם בנקודת זמן מסוימת (שדרוג למשל). במקרים כאלו, הטיפול החשבונאי יבוצע בשלבים:

בשלב 1: נחשב את העלות המופחתת (עלות בניכוי פחת נצבר עדכני) ״ערב המכירה״.

בשלב 2: נחשב את ההפרש בין תמורת המכירה לבין העלות המופחתת - אשר ייקרא ״רווח הון״ / ״הפסד הון״.

נתחיל משלב 1. מהי העלות המופחתת של כלל הטלפונים הסלולריים ליום 30.6.2024?

עלותם המופחתת של פריטי הרכוש הקבוע הנמכרים היא ההפרש בין עלותם (20,500) לבין הפחת הנצבר בגינם, ערב המכירה. הדרך המהירה ביותר לחשב את הפחת הנצבר (על מנת לנכותו מהעלות ולהגיע מעלות מופחתת) היא פשוט לכפול את הפחת השנתי (3,000) בפרק הזמן הכולל בשנים ממועד הזמינות לשימוש 1.5.2022 עד ערב המכירה 30.6.2024. מדובר בשנתיים וחודשיים, ולכן ניתן לחשב את הפחת הנצבר ובהתאם את העלות המופחתת כך:

ערב המכירה

30.6.2024

עלות (היסטורית) 20,500

פחת נצבר (1.5.2022 - 30.6.2024) (6,500)

עלות מופחתת 14,000

הואיל והפריט זמין לשימוש מ-1.5.2022, הרי שעד ל-30.6.2024 פרק הזמן הכולל שחלף הוא שנתיים וחודשיים.

לגבי הפחת הנצבר: הדרך המהירה ביותר להגיע לערכו בנקודת זמן עתידית ספציפית היא ע״י מכפלת הוצאות הפחת השנתיות (3,000, ראו בעמוד קודם) בפרק הזמן בשנים שחלפו (ממועד הזמינות).

נעבור לשלב 2. נחשב את ההפרש בין התמורה לבין העלות המופחתת ערב המכירה:

על פי נתוני השאלה, כל מכשיר נמכר בתמורה ל-1,800 ש״ח, כאשר ישנם 5 מכשירים בסך הכל.

רווח / הפסד במכירה

30.6.2024

סך התמורה 9,000 = 5 \* 1,800

עלות מופחתת (14,000)

הפסד הון = הפסד כתוצאה ממכירת רכוש קבוע (5,000) = 14,000 - 9,000

הואיל וקיים הפרש שלילי בין התמורה לבין העלות המופחתת ערב המכירה, יסווג ערך שלילי זה כהפסד הון (הוצאה בדוח רווח והפסד). אילו ההפרש היה חיובי, למשל, במקרה שבו תמורת המכירה הכוללת היתה מסכמת ב-18,000 ש״ח, הרי שההפרש היה נקרא ״רווח הון״.

**סיכום ביניים קצר:**

* עלות רכוש קבוע (עלות היסטורית או ( = כולל עלויות נלוות חיוניות (להבאתו למיקום ולמצב שמיש).
* הוצאות פחת לשנה: עלות בניכוי שייר, וכל זה - חלקי תקופת הפחתה, מותאם לתקופת ההפחתה בפועל: אם הפריט מוחזק רק חלק מהשנה – אכפול את הוצאות הפחת השנתיות בחלק היחסי (מס׳ חודשים חלקי 12).
* תקופת הפחתה: מתחילה במועד **הזמינות לשימוש**, נעצרת במועד המכירה / במועד סיום החיים (תקופת ההפחתה).
* פחת נצבר: סך הוצאות הפחת עד למועד הדיווח. לאחר שפריט רכוש קבוע נמכר – הפחת הנצבר בגינו מתאפס.
* ערך הספרים / עלות מופחתת: ההפרש בין עלות הרכוש הקבוע לבין הפחת הנצבר
* רווח הון/הפסד הון: ההפרש בין התמורה לבין העלות המופחתת (עלות בניכוי פחת נצבר) ערב המכירה.

**שאלה 1.0.0.1 – חישוב עלות רכוש קבוע ובסיס המדידה הראשוני**

חברת ״אילה ב״נ״ רכשה מכונה לחימום נקניק לעובדי המשרד. עלות המכונה מהספק שמקום מושבו בShenzen היא 15,000 ש״ח. בנוסף, נדרשה החברה לשלם בעד הובלת המכונה (הובלה ימית) סכום של 3,000 ש״ח, ועם הגעת המכונה לארץ הקודש תובב״א, שילמה מסי קניה ומסי נמל בסכום של 2,000 ש״ח. ההובלה מהנמל לחברה בוצעה על ידי חברת שליחויות מקומית, בעלות של 1,000 ש״ח נוספים.

עם הגעת המכונה לחברה, היא הותקנה על ידי נותן השירות ״עמיחי פ.ק. – כי נקניק זה הכל״ בעלות של 7,000 ש״ח, וכן בוצעה בדיקת תקינות המכונה על ידי אלכס, בעלות של 3,000 ש״ח נוספים.

בדיון שנערך בהנהלת החברה, ציין החשב: ״מכונת הנקניק קצת יקרה. אבל, לדעתי, חלק מעלויותיה הן בכלל הוצאות. למשל, ממש אין צורך לבצע בדיקת תקינות של המכונה – לכן, זה לא חלק מהנכס אלא הוצאה שוטפת״.

****נדרש: הסבירו, ובהתאם קבעו – מהי עלות המכונה לפי ההגדרה החשבונאית המתאימה למושג זה בהקשר לרכוש קבוע, ומה ההיגיון בבסיסה.

**פתרון:**

הגדרה: עלות פריט רכוש קבוע כוללת את כל העלויות שהנן הכרחיות להבאת הפריט למיקום ולמצב שמיש בהתאם לכוונת ההנהלה. בשפה פשוטה: כל העלויות המתהוות עד שהפריט ברשות החברה, מוכן לעבודה, לאחר כל פעולה מכשירה שהחברה הגדירה, הן חלק מעלות נכס הרכוש הקבוע.

כאן, העלויות תכלולנה:

עלות רכישה ישירה 15,000

עלות הובלה 3,000

מסי קניה ומסי נמל 2,000

הובלה לחברה בארץ 1,000

התקנה בחברה 7,000

בדיקת תקינות 3,000

סך העלויות 31,000

הערות בהמשך לדיון עם סטודנטים יקרים: (1) עלויות הכשרת עובדים, ככל שהיו, אינן חלק מעלות פריט הרכוש הקבוע, הן משום שהמכונה עצמה זמינה לשימוש גם ללא העובד, והן לאור העובדה שעובדים לרבות העלויות המושקעות בהם, אינם פריט בשליטת החברה, ולכן אינם עונים להגדרת נכס שלה. (2) עלויות מנהליות / רגולטריות שהחברה צריכה ו/או מתכוונת ואפילו מתנדבת לשאת בהן, הן חלק מעלויות הפריט, אם כוונת ההנהלה היא להפוך את הפריט לשמיש בהתאם להגדרותיה, הכוללות פעילות זו. למשל: נניח שחברה פועלת במדינה שבה היא לא חייבת להמנע מזיהום אוויר, אבל היא פונה לקהל לקוחות שרגיש מאד להיבטים סביבתיים, ולכן וולונטרית מתקינה מסננים יקרים, תתייחס לעלויות המסננים כחלק מעלות הרכוש הקבוע ולא כהוצאה. (3) באופן כללי: מי שיקבע מהן עלויות ״חיוניות״ להשמשת הפריט – זוהי החברה עצמה, על פי שיקוליה, על פי נהליה ולא רואה החשבון.

**שאלה 1.0.4 (למפגש 2025ב) – חישוב העלות**

מכונה לחימום נקניק נרכשה על ידי חברה ב-1.1.2020 בעלות של 4,000 ש״ח. פרט לעלות זו נדרשה החברה לשאת בעלויות התקנה בסך 1,000 ש״ח, הובלה בסך 500 ש״ח, בדיקת קוליפורמים צואתיים על פי דרישות משרד הבריאות בסכום של 2,000 ש״ח מטעם מומחה חיצוני. המכונה כשירה לשימוש לפי הנחיות החוק לאחר כלל פעילויות אלו.

נדרש:

1. מהי העלות הכוללת של המכונה שמהווה את הבסיס למדידתה כנכס לא שוטף?
2. כיצד תשיבו ליועץ כלכלי שטוען ״עלויות בדיקת הקוליפורמים הן הוצאה. המכונה לגמרי יכולה לעבוד גם בלי עלות זו״.

נדרש א

מבוא: פריט רכוש קבוע נמדד (מדווח) לפי סכום כספי הנשען על עלותו בניכוי ״הפחת הנצבר״ בגינו (ההיקף המצטבר של צריכת העלות כתוצאה מחלוף הזמן). בהתאם, כל בסיס לדיון בדיווחים בדבר רכוש קבוע מתחיל מזיהוי עלות הפריט.

עלות רכוש קבוע תכלול הן את עלויות רכישתו, וכן את כל העלויות הנוספות שהן הכרחיות להבאתו **למיקום** ול**מצב** שמיש על פי כוונת ההנהלה. מה שזה אומר תכל׳ס – עלויות הובלה, התקנה, בדיקות, הרצות, וכל עלות נוספת עד לנקודת הזמן שבה אפשר להגיד ״יאללה, זה מוכן מבחינתנו״ – תהיינה חלק מעלות פריט הרכוש הקבוע, כלומר נכס ולא הוצאה.

במקרה זה: ש״ח

עלות רכישה ישירה 4,000

עלות הובלה 500

עלות התקנה 1,000

בדיקה מחייבת מכח החוק 2,000

סך העלות 7,500

נדרש ב

לגבי היועץ הכלכלי, ככל הנראה מדובר במטומטם. זאת, הואיל ואופן הקביעה לגבי הפריטים שעלותם חיונית להשמשת הרכוש הקבוע – נקבעת כפי שההנהלה / החברה רואה זאת, ולא על בסיס הגדרות טכניות.

**שאלה 1.0.4.1 – שימוש בעלות ובנתוני אופן ההפחתה על מנת לקבוע ערך רכוש קבוע מדווח**

אלכס בע״מ היא חברה המפעילה Food Trucks בתחום הנקניק ברחבי הארץ. לאחרונה, רכשה החברה משאית ענקית שיכולה לחמם נקניקים מפלצתיים בעלות של 500,000 ש״ח ושילמה על הובלתה לחברה 40,000 ש״ח נוספים.

בהתאם להערכות החברה, אורך החיים השימושיים של המשאית הנו 10 שנים, וכמו כן, בהתאם לאומדנים עדכניים, מעריכה החברה כי תוכל למכור את המשאית בתום תקופה זו בתמורה ל-35,000 ש״ח.

המשאית נרכשה ב-1.1.2018, הגיעה לחברה ב-1.3.2018, הפכה לזמינה לשימוש ב-1.5.2018 ויצאה לנסיעה ראשונה לצפון (מסיבה של סטלנים) ב-1.9.2018.

נדרש: מהו הערך שידווח בסעיף הרכוש הקבוע במסגרת הנכסים הלא שוטפים של החברה לימים 31.12.2018, 31.12.2019 ו-31.12.2020? כמו כן, הציגו את ההשפעה של הוצאות הפחת על דוח רווח והפסד בשנים אלו.

פתרון:

כדי להבין באיזה סכום יוצג פריט נכסי שרכשנו, תחילה עלינו לדעת מהי עלותו. כזכור לנו, עלות פריט רכוש קבוע כוללת את כל העלויות החיוניות להבאתו למיקום ולמצב שמיש, וכאן – עלות הפריט 540,000 ש״ח (כולל ההובלה).

נשאלת השאלה, באיזה סכום ידווח הפריט בתום כל שנה?

לכאורה, ניתן היה לטעון באופן נאיבי שנבדוק מהו מחירון המשאית (שווי) ולפיו נדווח. אלא, שבסיס מדידה זה הוא ״לא טבעי״. כלומר, אין צפי למכירה, ולכן ההטבה הצפויה מהפריט לא באמת מושפעת משוויו העדכני, בשונה ממלאי או השקעות למסחר, למשל.

מה שיותר משקף במקרה הקלאסי, הוא להתבסס על העלות כבסיס מדידה ראשוני, ולנכות ממנה לאורך זמן ערך שמשקף את הצריכה / שחיקה / בלאי של פריט רכוש קבוע זה.

**הדרך הנפוצה והמקובלת ביותר למדוד פריטי רכוש קבוע (שהיא גם היחידה המחייבת חישובית בקורס) היא לפי עלותם בניכוי הפחת הנצבר בגינם (פחת = אומד שחיקה בכושר השימוש, ולא ירידת ערך).**

נשאלת השאלה, כיצד נחשב את השחיקה הזו? והאמת – יש כל מיני דרכים; חלק מתבססות על השימוש בפריט בפועל, חלק מתייחסות לשינויים בקצב מדויק בהתאם לתקופה, אבל השיטה הנפוצה ביותר לחישוב הפחת היא שיטה שנקראת ״קו ישר״ ולפיה, היקף השחיקה השנתי של הפריט קבוע.

|  |  |  |  |
| --- | --- | --- | --- |
|  | 31/12/2018 | 31/12/2019 | 31/12/2020 |
| עלות (היסטורית) | 540,000 | 540,000 | 540,000 |
| פחת נצבר | (33,667) | (84,167) | (134,667) |
| ערך ספרים (נטו) | 506,333 | 458,833 | 405,333 |
|  |  |  |  |
| הוצאות פחת | 33,667 | 50,500 | 50,500 |

(\*) ערך הספרים (נטו) הוא ערך הנכס הכספי כפי שיופיע בסעיף הרכוש הקבוע בקבוצת הנכסים הלא שוטפים במאזן.

(\*\*) הוצאות הפחת הן חלק מההוצאות בדוח רווח והפסד.

לעניין הוצאות הפחת:

עלות הפריט: 540,000

הרכיב שלא נשחק (תמורת מכירה צפויה בתום החיים) = שייר / גרט: 35,000

בסיס הפחת (החלק מתוך העלות על פיו נחשב פחת) – עלות בניכוי שייר: 505,000

אורך החיים השימושיים של הפריט בשנים: 10

**עיתוי תחילת הפחתה = עיתוי הזמינות לשימוש: 1.5.2018**

על בסיס נתונים אלו, נחשב את הוצאות הפחת של כל אחת מהשנים, כאשר הצטברות הפחת – פחת נצבר – תאפשר גם לחשב את ערכו העדכני של הפריט לתום כל שנה:

**הוצאות פחת (D מלשון Depreciation) לכל שנה:**

שנת 2018 – הפריט שהה בחזקתנו 8 חודשים בלבד ממועד הזמינות 1.5 עד לתום השנה – לפי בסיס הפחת 505,000 (עלות בניכוי שייר) מחולק בתקופת ההפחתה בשנים (10) – כפול פרק הזמן היחסי ממועד הזמינות עד לתום השנה:

בכל אחת מהשנים 2019 ו-2020, הפחת הוא על שנה שלמה:

**פחת נצבר בכל שנה:**

סיכום כל הוצאות הפחת עד לתאריך הרלוונטי.

**שאלה 1.0.5 (למפגש 2025ב) – חישוב הוצאות פחת, פחת נצבר וערך ספרים**

מכונה גדולה יותר לחימום נקניק נרכשה על ידי חברה ב-1.1.2023 בעלות של 60,000 ש״ח, וכמו כן שולמו על ידי החברה עלויות הובלה בסכום של 3,000 ש״ח. המכונה הגיעה לחברה והפכה לזמינה לשימוש ב-1.3.2023 אך הופעלה ב-1.7.2023. אורך החיים השימושיים של המכונה 5 שנים והיא מופחתת בשיטת הקו הישר כאשר ערך השייר / הגרט שלה הוא 5,000 ש״ח.



נדרש:

1. מהן הוצאות הפחת בשנת 2023?
2. מהן הוצאות הפחת בשנת 2024?
3. מהו ערך הספרים (העלות המופחתת) של הפריט לתום כל אחת מהשנים 2023, 2024 ו-2025?

**מבוא:**

ראשית, דיון ברכוש קבוע, לרבות לעניין הוצאות הפחת בגינו ואופן הדיווח עליו כנכס, מתחיל בקביעת עלותו. כאשר עלות זו כוללת את מכלול העלויות הנדרשות להבאתו למיקום ולמצב שמיש על פי כוונת ההנהלה. כאן, אין ספק – מדובר בפריט שעלותו 63,000 ש״ח.

מה שטרם הצגנו (בשאלה הקודמת) נגע לשינויים בערך המדווח של הפריט בחלוף זמן. ככלל, בסיס המדידה הנפוץ ביותר לפריטי רכוש קבוע גורס כי יש למדוד אותם לפי עלותם בניכוי הפחת הנצבר בגינם. הפחת הנצבר אמור לשקף את הסכום המצטבר של צריכת ההטבות המגולמת בעלות.

כיצד מחושב הפחת הנצבר? יש לחשב תחילה את הוצאות הפחת של כל שנה ושנה. הוצאות הפחת אמורות לשקף את דפוס ״שחיקת״ הנכס – ויש מגוון שיטות לחישוב הפחת: שיטות הנשענות על זמן, שיטות הנשענות על היקף שימוש / תפוקה ועוד. אנו נשתמש בשיטה המקובלת ביותר בלבד – שיטת פחת שנקראת קו ישר. ביסוד שיטה זו ההנחה שהפריט נצרך החל מנקודת הזמן שבה הוא **זמין לשימוש**.

כדי לחשב את הוצאות הפחת לשנת דיווח, נתבסס על העלות, אך ננכה ממנה את החלק ש״לא מופחת״ – שייר / גרט. העלות בניכוי השייר / הגרט נקראת ״בסיס הפחת״ – ואותו נחלק בתקופת ההפחתה בשנים.

פתרון א: חישוב הוצאות פחת (**D**epreciation) – קו ישר (השיטה היחידה הרלוונטית) – שנת 2023:

עלות: 63,000

אורך חיי הפריט: 5 שנים

תחילת הפחתתו (זמינות לשימוש): 1.3.2023

ערך שייר / גרט: 5,000

פתרון ב: חישוב הוצאות פחת (**D**epreciation) – קו ישר (השיטה היחידה הרלוונטית) – שנת 2024:

בשיטת הפחת היחידה המחייבת בקורס הוצאות הפחת השנתיות (לשנה שלמה) הן קבועות. לכן, החישוב זהה – למעט העובדה שבשנת 2024 הפריט אכן הוחזק שנה שלמה ולכן הוצאות הפחת לא תכלולנה את רכיב החישוב היחסי:

פתרון ג: מהו ערך הספרים (העלות המופחתת) של הפריט לתום כל אחת מהשנים 2023, 2024 ו-2025?


כאמור, בבסיס המדידה הנפוץ ביותר של רכוש קבוע, הוא ידווח לפי עלותו בניכוי הפחת הנצבר בגינו. הפחת הנצבר, כשמו כן הוא – סיכום הוצאות הפחת ממועד הזמינות לשימוש עד למועד הדיווח.

|  |  |  |  |
| --- | --- | --- | --- |
|  | **31/12/2023** | **31/12/2024** | **31/12/2025** |
| עלות | 63,000 | 63,000 | 63,000 |
| פחת נצבר (פחנ״צ) | (9,667) | (21,267) | (32,867) |
| **ערך ספרים - למאזן** | **53,333** | **41,733** | **30,133** |
|  |  |  |  |
| הוצאות פחת | 9,667 | 11,600 | 11,600 |

**שאלה 1.0.6 (למפגש 2025ב)**

ב-1.1.2025 רכשה חברה מכונה לחימום נקניק לעובדי המשרד. עלות המכונה מספק המכונות שמושבו בקרית שמונה היא 20,000 ש״ח אך פרט לעלות זו נדרשה החברה לשלם על הובלת המכונה 5,000 ש״ח ועבור התקנתה בחברה 9,000 ש״ח נוספים. המכונה הגיעה לחברה ב-1.3.2025 וממועד זה הפכה לזמינה לשימוש.

החברה מעריכה את אורך החיים השימושיים של המכונה ב-5 שנים כאשר ערך השייר המוערך לה הוא 4,000 ש״ח.



נדרש:

1. מהן הוצאות הפחת בגין המכונה בכל אחת מהשנים 2025, 2026.
2. בהנחה שהמכונה נמכרה ב-1.4.2027 בתמורה ל-17,000 ש״ח, מה היה רווח / הפסד ההון במכירה?
3. מהי תמורת המכירה אם ידוע שהמכונה נמכרה ב-1.5.2027 והפסד ההון שנוצר במכירה הסתכם ב-9,000 ש״ח?

פתרון א – הוצאות הפחת בגין המכונה בכל אחת מהשנים 2025 ו-2026

הסבר: ראשית, במונה ניתן להבחין בעלות הפריט הכוללת כהגדרתה החשבונאית. עלות זו כוללת את כל העלויות החיוניות עד למצב של זמינות לשימוש, לרבות הובלה והתקנה. כדי לחשב את הוצאות הפחת, ניכינו מעלות זו את ערך השייר / הגרט (הרכיב שאין עליו פחת) וחילקנו בתקופת ההפחתה בשנים.

ספציפית בשנת 2025, הענקנו גם ביטוי לעובדה שהפריט לא היה זמין לשימוש במהלך השנה כולה אלא רק מ-1.3.2025 עד 31.12.2025 כלומר 10 חודשים.

בשנת 2026, הפחת הוא על שנה שלמה, ולכן לא בוצעה מכפלה בחלקיות שנה.

פתרון ב – מכירת מכונה (כפריט רכוש קבוע) ורווח / הפסד הון מהמכירה

למרות שציפיות החברה במועד רכישת הפריט הן להחזיק במכונה בהתאם לפרק הזמן המקובל בחברה (אורך החיים השימושיים) בהחלט אפשרי שמסיבות שונות היא מחליטה למכור אותו קודם לכן. מצב כזה דורש מאיתנו לפעול בשני מימדים: ראשית, ברמה הנכסית – פריט רכוש הקבוע חדל מלהתקיים בחברה (נגרע).

ברמת רווח והפסד – זה מעניין יותר:

1. יש להכיר בהוצאות פחת יחסיות בשנת המכירה, רק עד למועד המכירה.
2. יש לחשב את הפחת הנצבר ״ערב המכירה״ (רגע לפני המכיר) ובהתאם, את ערך הספרים למועד זה.
3. ההפרש בין תמורת המכירה לבין ערך הספרים ערב המכירה, יהווה רווח הון (אם חיובי) או הפסד הון (אם שלילי).

בסעיף הספציפי שאלו נקודתית על רווח / הפסד ההון במכירה. לשם כך, עליי לחשב את הפחת הנצבר ערב המכירה, ואת ערך הספרים לאותה נקודת זמן.

הסבר: הפחת הנצבר ליום 1.4.2027 (ערב המכירה) חושב על בסיס הפחת לשנה (עלות בניכוי שייר חלקי תקופת הפחתה) כפול פרק הזמן הכולל בשנים שחלף ממועד הזמינות לשימוש 1.3.2025 עד לערב המכירה 1.4.2027, מדובר בשנתיים וחודש.

ערך הספרים ערב המכירה – הוא ההפרש בין העלות לבין הפחת הנצבר למועד זה:

1.4.2027

ש״ח

עלות 34,000

פחת נצבר (12,500)

ערך ספרים 21,500

וכעת, נחשב את ההפרש בין תמורת המכירה הנתונה בשאלה בסך 17,000 ש״ח לבין ערך ספרים זה:

1.4.2027

ש״ח

תמורת המכירה 17,000

ערך ספרים ערב המכירה (21,500)

הפרש שלילי – הפסד הון (4,500) התשובה

פתרון ג: מהי תמורת המכירה אם המכונה נמכרה ב-1.5.2027 והפסד ההון הסתכם ב-9,000 ש״ח?

אפשר בהחלט לפתור באופן מלא לפי שלבי העבודה שהוצגו קודם, ואפשר גם להתבסס על ההגדרה המתמטית לפיה ההפרש בין תמורת המכירה X לבין ערך הספרים ערב המכירה (ניתן לחשבו) הוא רווח / הפסד הון, וממשוואה זו אפשר לחלץ את התמורה:

רגע, מה הלך פה?

התמורה היא הנעלם, וערך הספרים הוא הביטוי המכוער והארוך בסוגריים המרובעים. הוא מורכב מהעלות המקורית, 34,000, בניכוי הפחת הנצבר – שמצדו חושב לפי פחת לשנה כפול שנים שחלפו מ-1.3.2025 (זמינות) עד למכירה (1.5.2027). העברת אגפים מאפשרת לחלץ את התמורה.

התשובה: תמורת המכירה של הפריט היא 12,000 ש״ח.

**שאלה 1.0.6.1 – מדידת רכוש קבוע וחישוב רווח / הפסד במכירתו**

חברה רכשה מכונית למנכ״ל בעלות של 150,000 ש״ח.

מועד הרכישה: 1.3.2022, מועד הזמינות לשימוש – 1.6.2022.

אורך החיים השימושיים של המכונית 5 שנים וערך השייר / הגרט שלה – 25,000 ש״ח.

בתאריך 1.7.2026 נמכרה המכונית תמורת 88,000 ש״ח.

נדרש:

חשבו והציגו את הערך המדווח בגין הפריט (עלות בניכוי פחת נצבר) לתום כל אחת מהשנים 2022 – 2026.

בנוסף, חשבו והציגו את הוצאות הפחת בכל אחת מהשנים, וכן את השפעת המכירה על דוח רווח והפסד (רווח הון / הפסד הון).

פתרון:

|  |  |  |  |  |  |  |
| --- | --- | --- | --- | --- | --- | --- |
|  | 31/12/2022 | 31/12/2023 | 31/12/2024 | 31/12/2025 | עזר: 1.7.26 | 31/12/2026 |
| עלות | 150,000 | 150,000 | 150,000 | 150,000 | 150,000 | 0 |
| פחת נצבר | (14,583) | (39,583) | (64,583) | (89,583) | (102,083) | 0 |
| ערך ספרים | 135,417 | 110,417 | 85,417 | 60,417 | 47,917 | 0 |
|  |  |  |  |  |  |  |
| הוצאות פחת | 14,583 | 25,000 | 25,000 | 25,000 | 12,500 | 12,500 |
|  |  |  |  |  |  |  |
| רווח הון |  |  |  |  |  | 40,083 |

**הסברים:**

בכל נקודת דיווח לאחר מועד המכירה, הפריט לא מוצג כנכס במאזן. המשמעות היא שגם עלותו וגם הפחת הנצבר בגינו (ומשכך, ערך הספרים שהוא הנטו של הנכס) 0.

**הוצאות הפחת** מחושבות בקלות – בשנה הראשונה בהתאם לפרק הזמן מהזמינות לשימוש עד לתום השנה, ובשנת המכירה – רק עד המכירה:

רווח ההון / הפסד ההון – ההפרש בין תמורת המכירה לבין ערך הספרים ערב המכירה.

תמורת המכירה – נתון 88,000

ערך הספרים לאותו מועד חישוב עזר ל-1.7.2026) (47,917) מהטבלה לעיל

הפרש חיובי – רווח הון 40,083 = 47,917 – 88,000

**שאלה 1.0.6.2 – חישוב רווח / הפסד הון ללא טבלה**

אלצ׳קו קנה מכונה ענקית לעטיפת נקניק במעיים. עלות המכונה 100,000 ש״ח, מועד זמינותה לשימוש 1.4.2014, ותקופת הפחתתה היא 10 שנים.

נדרש:

1. בהנחה שהמכונה נמכרה ב-1.10.2018 תמורת 42,000 ש״ח, מהו רווח / הפסד ההון במכירה?
2. בהנחה שהמכונה נמכרה ב-1.11.2019 וידוע שהפסד ההון במכירה הוא 14,000 ש״ח, מה היתה תמורת המכירה?

פתרון:

עלינו לזכור: רווח הון או הפסד הון הוא ההפרש בין תמורת המכירה לבין ערך הספרים ערב המכירה. במלים אחרות, נתחיל מלחשב ערך ספרים (עלות בניכוי פחת נצבר) לתאריך הרלוונטי, ועל זה נתבסס בחישוב הרווח / ההפסד.

פתרון סעיף א – חישוב ערך ספרים (עלות בניכוי פחת נצבר) ל-1.10.2018 ורווח / הפסד ההון במכירה

ערב המכירה

1.10.2018

עלות 100,000

פחת נצבר (45,000) = (6/12 + 4) \* (10 / 100,000)

ערך ספרים 55,000

הסבר: הפחת לשנה חושב לפי היחס בין העלות (בניכוי שייר, שאין כאן) לבין תקופת ההפחתה, ואת היחס הזה כפלנו בשנים שחלפו ממועד הזמינות לשימוש 1.4.2014 עד ערב המכירה, 1.10.2018. כך קיבלנו פחת נצבר ערב המכירה, שהוביל לערך הספרים למועד זה.

חישוב רווח / הפסד הון:

תמורת המכירה 42,000

בניכוי ערך הספרים ערב המכירה (55,000)

הפסד הון (הפרש שלילי) (13,000)

ב - בהנחה שהמכונה נמכרה ב-1.11.2019 וידוע שהפסד ההון במכירה הוא 14,000 ש״ח, מה הייתה תמורת המכירה?

ערב המכירה

1.11.2019

עלות 100,000

פחת נצבר (55,833) = (7/12 + 5) \* (10 / 100,000)

ערך ספרים 44,167

תמורה (התקבול הכספי במכירה) X

ערך הספרים ערב המכירה (44,167)

הפסד הון – נתון (14,000)

אם המכירה בוצעה לפריט שערך הספרים שלו 44,167, ובמכירה הפסדתי 14,000 ש״ח, תמורת המכירה היא 14,000 ש״ח פחות מערך ספרים זה, כלומר: התמורה = 30,167

**שאלה 1.1 – חישוב ״מהיר״ – של רווח / הפסד הון** ממכירת רכוש קבוע

״הדס נ״ בע״מ רכשה מכונה ענקית לחימום נקניק לעובדי המשרד. עלות המכונה 200,000 ש״ח. כמו כן, נדרשה החברה לשלם בעד הובלתה לחברה 10,000 ש״ח, בעד בדיקת היגיינה (מתחייב לפי הנחיות משרד הבריאות) בסך 5,000 ש״ח, וכן בעד התקנה בחברה סכום של 8,000 ש״ח נוספים. המכונה נרכשה ב-1.1.2020, הגיעה לחברה ב-1.4.2020, הפכה לזמינה לשימוש ב-1.5.2020, והחלה לשרת את החברה ב-1.8.2020, בטקס גזירת סרט הנקניק במעמד המנכ״ל.

לאור קילקולי קיבה מרובים של העובדים, החברה החליטה למכור את המכונה ב-1.9.2023 בתמורה ל-80,000 ש״ח.

בהנחה שערך השייר / הגרט הצפוי למכונה במועד רכישתה הוא 20,000 ש״ח וכי תקופת הפחתתה (אורך החיים המקורי הצפוי במועד הרכישה) 10 שנים, מהו הרווח / ההפסד במכירה?

פתרון:

עת אני נתקל בשאלת רכוש קבוע (מכונות וכו׳) אחד מהטריקים הוא לנסות לקפץ ולדלג מעל מבול הנתונים לנדרש. אם אני עושה זאת אני מגלה שרצו לדעת רק מה הרווח / ההפסד במכירה. חישוב הרווח / ההפסד במכירה דורש עבודה בשני השלבים שהצגנו קודם: ראשית, לגלות את העלות המופחתת (עלות כוללת בניכוי פחת נצבר ערב המכירה) ולאחר מכן, לחשב את ההפרש בין תמורת המכירה לערך זה.

1/9/2023

עלות (היסטורית, כוללת) 223,000 = 8,000 + 5,000 + 10,000 + 200,000

בניכוי פחת נצבר

-----------

עלות מופחתת ערב המכירה **158,716**

חישוב הפסד הון:

תמורת המכירה - נתון 80,000

בניכוי ערך ספרים / עלות מופחתת ערב המכירה (158,716)

הפסד הון (78,716)

**שאלה 1.2 – חילוץ תמורת המכירה כאשר רווח ההון או ההפסד ההון נתון**

אלכס רכש מכונה עוד יותר גדולה לחימום נקניק בעלות של 1,000,000 ש״ח. בנוסף שילם עבור הובלתה והתקנתה סכום של 100,000 ש״ח נוספים. המכונה הגיעה לחברה והפכה לזמינה לשימוש ב-1.10.2022. המכונה מופחתת על פני 10 שנים בשיטת הקו הישר, וערך השייר שלה מוערך ב-200,000 ש״ח. בתאריך 1.1.2025 נמכרה המכונה כאשר נוצר הפסד הון במכירה בסכום של 14,000 ש״ח.

נדרש: מה תמורת המכירה?

פתרון:

A person smiling at the camera

Description automatically generated A person with a beard and glasses

Description automatically generated A person wearing glasses and a hat

Description automatically generated

השאלה כוללת נתונים לגבי הפסד ההון. הפסד ההון מוגדר בתור הפרש שלילי בין תמורת המכירה (שאיננה נתונה - X) לבין העלות המופחתת ערב המכירה (שאותה אפשר לחשב).

*מפה רק נותר לחלץ ומגיעים לתמורת המכירה הרלוונטית:*

**שאלה 2 (לתרגול בבית)**

בחברת ״הלאפה המתפרקת״ בע״מ (להלן: ״החברה״) מוכרים סוכריות על מקל. להלן נתונים מתוך ביאור הרכוש הקבוע של החברה כפי שנכלל בדיווחים הכספיים ליום 31.12.2020. כל הפריטים מופחתים בשיטת הקו הישר.

|  |  |  |  |  |  |  |
| --- | --- | --- | --- | --- | --- | --- |
| פריט | מס׳ פריטים | עלות פריט | סך העלות | פחת נצבר | אורך חיים בשנים | ערך שייר / גרט לפריט |
| iPhone X | 4 | 4,000 | 16,000 | ? | 5 | 0 |
| iPad Pro | 3 | 5,000 | 15,000 | ? | 8 | 1,000 |
| Macbook Air | 1 | 9,000 | 9,000 | ? | 10 | 3,000 |

נתונים נוספים:

1. כל מכשירי ה- iPhone נרכשו ב-1.1.2018, והפכו לזמינים לשימוש ב-1.10.2018.
2. כל מכשירי ה - iPad נרכשו ב-1.1.2019, והפכו לזמינים לשימוש ב-1.7.2019.
3. מחשב ה - Macbook Air נרכש ב-1.1.2020 והפך לזמין לשימוש מיד באותו היום.

נדרש:

1. מהן הוצאות הפחת שתרשמנה בדוח רווח והפסד של החברה בשנת 2018?
2. מהן הוצאות הפחת שתרשמנה בדוח רווח והפסד של החברה בשנת 2019?
3. מהן הוצאות הפחת שתרשמנה בדוח רווח והפסד של החברה בשנת 2020?
4. הניחו כעת כי ב-1.10.2022 נמכרו 2 מכשירי iPad Pro בתמורה ל-2,000 ש״ח למכשיר. מהו הרווח / הפסד ההון במכירתם?

**פתרון סעיף א - הוצאות פחת בשנת 2018**

בשונה מהשאלה הקודמת, שבה התקיים סוג אחד ויחיד של פריטי רכוש קבוע בחברה, הפעם, קיימים 3 סוגי פריטים. נחשב את הוצאות הפחת בגין כל פריט בנפרד (ככל שרלוונטי) ונחברן. בגין ה-iPhones, תקופת ההפחתה היא 3 חודשים, 1.10.2018-31.12.2018. בהתאם, הוצאות הפחת בגין המכשירים הללו תהיינה:

בשנה זו, טרם נרכשו מכשירי ה- iPad ומכשירי ה - Macbook Air. משכך, הוצאות הפחת הכוללות בחברה לשנת 2018 כוללות את הפחת בגין האייפונים בלבד.

תשובה סופית: הוצאות הפחת בדוח רווח והפסד של החברה לשנת 2018 הן 800 ש״ח.

**פתרון סעיף ב - הוצאות הפחת בשנת 2019**

בשנה זו, קיימים בחברה שני סוגי פריטי רכוש קבוע. אייפונים - שמופחתים שנה שלמה ואייפדים שתקופת הפחתתם היא חצי שנה (מ-1.7.2019 עד 31.12.2019)

בשנה זו, טרם נרכשו מכשירי ה - Macbook Air, ומשום כך, הוצאות הפחת בחברה הן הסיכום של הוצאות הפחת בגין האייפונים ובגין האייפדים ב-2019.

תשובה סופית: הוצאות הפחת בדוח רווח והפסד של החברה לשנת 2019 הן 3,950 = 750 + 3,200 ש״ח.

(\*) שימו לב: כל השאלות עד כה עסקו בהוצאות הפחת בשנה ספציפית. חשוב להבחין בין מושג זה (הוצאות פחת לשנה ספציפית) שמשקף ערכים ברווח והפסד לשנה מסוימת בלבד, לבין מושג הפחת הנצבר שמשמעותו שונה וחשיבותו איננה לדוח רווח והפסד אלא לחישוב יתרות הנכסים במאזן (שבהן עדיין לא דנו בשאלה הזו).

**פתרון סעיף ג - הוצאות הפחת בשנת 2020**

בשנה זו, קיימים ובועטים כל הפריטים: אייפונים, אייפדים ומקבוק. הן האייפונים והן האייפדים הוחזקו זמינים לשימוש במהלך שנת 2020 בשלמותה. אמנם המקבוק נרכש השנה, אך לאור זמינותו לשימוש מיד מתחילת השנה, גם בגינו הוצאות הפחת הן לשנה שלמה:

סך הוצאות הפחת ברווח והפסד לשנת 2020 הן סיכום ערכים אלו: 5,300 = 600 + 1,500 + 3,200

**פתרון סעיף ד - רווח / הפסד ממכירת 2 אייפדים בתמורה ל-2,000 ש״ח לאייפד, 1.10.2022**

**שלב 1 - עלות מופחתת ערב המכירה**

1.10.2022

עלות האייפדים שנמכרו 10,000 = נמכרו רק 2 אייפדים, שעלות כל אחד מהם 5,000

בניכוי פחת נצבר ערב המכירה (\*) (3,250) הסבר מפורט למטה

עלות מופחתת ערב המכירה 6,750 = 3,250 - 10,000

(\*) פחת נצבר בגין 2 אייפדים לתקופה: 1.7.2019 - 1.10.2022 [פרק הזמן בטווח זה הוא 3 שנים ו-3 חודשים]

הסבר נוסף: 10,000 היא העלות ההיסטורית של שני אייפדים, בגין אותם 2 אייפדים ערך השייר הוא 1,000 לאייפד ולכן הפחתנו 2 \* 1,000. את ההפרש בין העלות לבין השייר מחלקים בתקופת ההפחתה שהיא 8 שנים במקרה של האייפדים

**שלב 2 - נחשב את ההפרש בין התמורה לבין העלות המופחתת ערב המכירה**

תמורה 4,000 לפי 2,000 לאייפד (נתון), 2 אייפדים

בניכוי עלות מופחתת ערב המכירה (6,750)

הפרש שלילי - הפסד הון (2,750) = 6,750 - 4,000

**סיכומון ביניים לשאלה:**

כאשר נתקלים בחברה שבה פריטי רכוש קבוע מרובים, אזי חישוב הוצאות הפחת לשנה דורשות חישוב הפחת בגין כל סוג פריטים בנפרד, וסיכום הממצאים.

כאשר רוצים לחשב רווח / הפסד הון בגין פריט מסוים, או חלק ממנו, יש להתחשב ספציפית בעלות של החלק שנמכר, ספציפית בפחת הנצבר בגין הפריט שנמכר, על מנת לחשב את העלות המופחתת ערב המכירה.

כמו תמיד, רווח או הפסד ההון הוא ההפרש בין תמורת המכירה לבין העלות המופחתת.

**שאלה 2.1 (למפגש)**

חברה רכשה מכונה לחימום נקניק לעובדי המשרד ב-1.4.2024. עלות הרכישה היא 100,000 ש״ח. כמו כן שילמה החברה עלות הובלה של מכונת הנקניק לחברה בסך 15,000 ש״ח ועלות התקנה בסך 3,000 ש״ח. עלות ביטוח ותחזוקת המכונה לשנה היא 6,000 ש״ח. המכונה הגיעה לחברה ב-1.5.2024 אך הפכה לזמינה לשימוש ב-1.7.2024. למכונה יש ערך שייר בסך 1,000 ש״ח ותקופת הפחתתה 5 שנים.

נדרש:

1. מהי עלות המכונה לצרכים חשבונאיים (הסכום שבו תירשם המכונה לפני הפחתות)?
2. מהן הוצאות הפחת שתוכרנה בגין המכונה ב-2024 וב-2025?
3. מהי העלות המופחתת של המכונה לימים 31/12/2024 ו-31/12/2025?

פתרון א:

עלות פריט רכוש קבוע כוללת את כל העלויות החיוניות להבאת הפריט למיקום ולמצב שמיש. חידוד: בנוסף לכך, הואיל ועלות פריט רכוש קבוע היא בהגדרה כזו הצפויה לשרת את החברה תקופה ממושכת, אם במהלך הרכישה נוצרים רכיבי עלות שנדרשים לחידוש / החלפה וכו׳ בפרקי זמן קצרים יותר (ובפרט – עד שנה), הרי שרכיבי עלות אלו אינם חלק מעלות הפריט (למשל: ברכישת מכונית – אגרת רישוי וביטוח חובה הן הוצאה לאור החידוש השנתי ולא חלק מעלות הפריט).

כאן ספציפית:

עלות הרכישה הישירה 100,000

עלות הובלה 15,000

עלות התקנה 3,000

ביטוח ותחזוקה לא רלוונטי עלות שימוש; אופק ההטבה קצר משנה (מתכלה/מתחדש)

סך הכל עלות לצורך חשבונאי **118,000** התשובה

פתרון ב:

שיטת הפחת הנפוצה ביותר לגילום צריכת עלות הנכס על פני אורך חייו השימושיים נקראת שיטת הקו הישר, והיא היחידה שמחייבת אותנו בקורס. לפי ההגדרה בשיטה זו, הוצאות הפחת לשנה שלמה מחושבות לפי היחס בין ״בסיס הפחת״ (העלות בניכוי ערך השייר – הרכיב שבגינו אין שחיקה) לבין תקופת ההפחתה בשנים . כל הערכים הנ״ל נתונים בשאלה.

לשנה שלמה בחיי הנכס (12 חודשים) הוצאות הפחת בהתאם לנוסחה זו הן:

כאן נדרשנו בתור התחלה להוצאות הפחת לשנת 2024. הוצאות אלו צריכות לשקף את החלק היחסי מההפחתה הרלוונטי לשנה זו.

המכונה הגיעה לחברה ב-1.5.2024 אך הפכה לזמינה לשימוש ב-1.7.2024.

ההפחתה תמיד מתחילה במועד בו הנכס זמין לשימוש (לא במועד הרכישה, לא במועד תחילת השימוש בפועל). המשמעות היא שבשנת 2024, הוצאות הפחת הן בגין חצי שנה בלבד: 1.7.2024-31.12.2024. את הוצאות הפחת לשנה זו נחשב באופן יחסי:

הוצאות פחת בשנת 2025 (שנה שבמהלכה הפריט היה זמין לשימוש כל השנה, 12 חודשים):

פתרון ג:

מהי העלות המופחתת של המכונה לימים 31/12/2024 ו-31/12/2025?

עלות מופחתת שהיא הערך נטו שבו יוצג פריט רכוש קבוע כנכס לא שוטף בדוח על המצב הכספי (המאזן) נקבעת לפי ההפרש שבין עלות הפריט לבין הפחת הנצבר בגינו עד מועד הדיווח.

31/12/2024 31/12/2025

עלות 118,000 118,000

פחת **נצבר**  (11,700) (35,100)

עלות מופחתת 106,300 82,900

שימו לב: הוצאות פחת או ״פחת״ משקפות ערך שנתי ברווח והפסד. פחת נצבר הוא סיכום כולל של הוצאות הפחת ממועד הזמינות עד למועד הדיווח, והוא משפיע על אופן מדידת הנכס נטו במאזן.

**שאלה 3 - קצרה: רכוש קבוע (לבית)**

בתאריך 1.1.2024 רכשה חברת ״בוריס ל״ בע״מ (להלן: ״החברה״) מכונה ענקית לחימום נקניק לעובדי המשרד. המחיר הקטלוגי של המכונה הוא 100,000 ש״ח אך לאחר מקח וממכר הצליח בוריסו להפחית את עלות הרכישה ל-92,000 ש״ח. לשם העברת הבעלות על המכונה, נדרש, על פי חוקי המדינה, לשלם אגרת העברת בעלות בסך 4,000 ש״ח. כמו כן, שולם עבור הובלת המכונה סכום של 8,000 ש״ח וכן עבור בדיקת תקינות המתחייבת מכוח החוק לפני התחלת חימום הנקניק לעוברי אורח - סכום של 5,000 ש״ח.

המכונה הגיעה לחברה ב-1.2.2024, הפכה לזמינה לשימוש ב-1.3.2024, והשימוש החל בה בפועל ב-1.4.2024. כמו כן, ידוע כי ערך השייר למכונה הוא 20,000 ש״ח. אורך חיי המכונה השימושיים הוא 6 שנים.

נדרש: מהן הוצאות הפחת לכל אחת מהשנים 2024 ו-2025?

הוצאות פחת לשנה שלמה:

בהצבה בנתוני השאלה:

ב-2024, הוצאות הפחת תחושבנה רק החל מהמועד שבו הנכס זמין לשימוש, כלומר החל מה-1.3, במשך 10 חודשים.

ב-2025 הוצאות הפחת הן לשנה שלמה. לכן הוצאות הפחת בהחלט זהות להוצאות השנתיות שחושבו:

**תשובה סופית:**

**הוצאות הפחת לשנת 2024 הן 12,361 ש״ח.**

**הוצאות הפחת לשנת 2025 הן 14,833.**

**הערה: כאשר אין נתונים בדבר ערך שייר, הנחה לפיה ערכו 0 טבעית ולגיטימית.**

**שאלה קצרה 3.1 (לבית)**

חברת ״יותם״ בע״מ (להלן ״החברה״) רכשה מכונית טסלה לשימוש מנכ״ל החברה. עלות המכונית 400,000 ש״ח ומועד רכישתה ה-1.1.2022. בנוסף שילמה החברה אגרות בסך 4,000 ש״ח וכן עלויות הובלה בסך 6,000 ש״ח.

עלויות טעינת הטסלה מסתכמות בסך של 10,000 ש״ח לשנה.

נדרש:

1. מהי עלות הטסלה (בהיבט פריט רכוש קבוע).
2. הניחו כעת כי אורך החיים השימושיים של הטסלה 10 שנים, וערך השייר שלה מהווה 25% מעלותה. בהנחה שהטסלה היתה זמינה לשימוש ב-1.7.2022, מהן הוצאות הפחת בגין הטסלה ב-2022?

פתרון:

פתרון סעיף א - עלות ראשונית ועלויות נלוות

עלות פריט רכוש קבוע תכלול את כל העלויות החיוניות להבאת הפריט למיקום ולמצב שמיש על פי כוונת ההנהלה. יחד עם זאת, עלויות **השימוש** בפריט (בשונה מעלות הכשרתו לפעולה ראשונית) אינן חלק מעלותו כנכס, אלא תיזקפנה כהוצאה. בהתאם, עלויות חשמל, דלק, טיפולים שוטפים ואחזקה - אינן חלק מעלויות נכסיות אלא הוצאה.

ספציפית כאן, אם כך - יש להפריד בין עלות המכונית, האגרות הראשוניות וההובלה, שהן עלויות חיוניות להבאת הפריט למצב כשיר ולמיקום נאות, לבין עלויות השימוש השוטפות (כגון טעינה).

עלות הטסלה:

עלות רכישה 400,000

אגרות 4,000

הובלה 6,000

עלות שתיזקף כנכס 410,000

פתרון סעיף ב - הוצאות פחת ב-2022

**שאלה קצרה 4 (לבית)**

חברת ״הילה ח״ בע״מ רכשה מכונת קפה למשרד בעלות של 50,000 ש״ח. בנוסף שילמה החברה עבור הובלה 10,000 ש״ח. המכונה הגיעה לחברה והפכה לזמינה לשימוש ב-1.2.2022. ב-1.4.2025 נמכרה המכונה בתמורה ל-29,000 ש״ח. אורך החיים השימושיים של המכונה 5 שנים, ואין לה ערך שייר / גרט.

נדרש:

1. מהו רווח ההון / הפסד ההון במכירה?
2. כיצד תשתנה תשובתך אם המכירה ב-1.9.2022 (יתר הנתונים ללא שינוי)?

**פתרון:**

פתרון סעיף א

תחילה, נחשב את העלות המופחתת של הפריט ערב מכירתו:

עלות 60,000

פחת נצבר (38,000)

עלות מופחתת 22,000

חישוב רווח ההון:

תמורת המכירה 29,000

עלות מופחתת (22,000)

רווח הון (חיובי) 7,000

פתרון סעיף ב

תחילה, נחשב את העלות המופחתת של הפריט ערב מכירתו:

עלות 60,000

פחת נצבר (7,000)

עלות מופחתת 53,000

חישוב הפסד ההון:

תמורת המכירה 29,000

עלות מופחתת (53,000)

הפסד הון (שלילי) (24,000)

**שאלה 4.1 (למפגש)**

חברה רכשה מכונה חדשה לחימום נקניק לשימוש לשנים ארוכות במטבחון ההנהלה בעלות 150,000 ש״ח. המכונה הגיעה לחברה ב-1.4.2024 והפכה לזמינה לשימוש ב-1.9.2024. השימוש במכונה החל לאחר טקס גזירת סרט ב-1.10.2024. אורך החיים השימושיים של המכונה 10 שנים והיא מופחתת בשיטת הקו הישר כאשר מוגדר לה ערך שייר של 10,000 ש״ח. ב-31.7.2026 המכונה נמכרה בתמורה ל-89,500 ש״ח.

נדרש: מהו רווח / הפסד ההון בעסקה?

פתרון:

עלות (ש״ח): 150,000 עיתוי המכירה: 31.7.2026

תחילת הפחתה: 1.9.2024 תמורה (ש״ח): 89,500

אורך חיים: 10

שייר / גרט (ש״ח): 10,000

כדי לחשב רווח / הפסד הנובע ממכירת רכוש קבוע (שנקרא רווח / הפסד הון) יש לפעול בשני שלבים: בשלב ראשון, נחשב את העלות המופחתת (העלות בניכוי הפחת הנצבר) ערב המכירה. לאחר מכן, נחשב את ההפרש בין תמורת המכירה לבין עלות מופחתת זו. הפרש חיובי יהווה רווח הון, והפרש שלילי יהווה הפסד הון.

חישוב עלות מופחתת ערב המכירה 31.7.2026

עלות 150,000

בניכוי פחת נצבר\* (26,833) =

עלות מופחתת 123,167

\* אין מניעה מחישוב פחת נצבר על ידי הצגת הוצאות הפחת בכל אחת מהשנים 2024, 2025, 2026 וסיכומן; אלא שדרך יעילה יותר בשאלות העוסקות בחישוב רווח ההון היא בסך הכל לכפול את הביטוי המייצג פחת שנתי במספר השנים שחלפו עד ערב המכירה.

חישוב רווח / הפסד הון:

תמורת המכירה הנתונה 89,500

בניכוי עלות מופחתת ערב המכירה (123,167)

הפסד הון (כי ההפרש שלילי) **(33,667)** התשובה – תיזקף להוצאות אחרות בדוח רווח והפסד

**שאלה 4.2 (ממבחן של הסמסטר האחרון)**

בתאריך 1.1.2022 רכשה החברה ריהוט משרדי בעלות רכישה ישירה של 60,000 ש״ח. פרט לעלות הרכישה הישירה שילמה החברה עבור הובלה והתקנה 5,000 ש״ח נוספים. הריהוט הגיע למשרד ב-1.2.2022 והפך לזמין לשימוש ב-1.4.2022. אורך החיים השימושיים של הריהוט הנו 6 שנים וערך השייר / הגרט של הריהוט הוא 3,000 ש״ח. בנתונים אלו, הוצאות הפחת בגין הריהוט לשנת 2022 הן (התשובות מעוגלות לשקל השלם הקרוב ביותר):

1. 9,472 ש״ח
2. כל יתר התשובות שגויות
3. 7,750 ש״ח
4. 8,611 ש״ח
5. 8,708 ש״ח

פתרון:

מועד זמינות: 1.4.2022

עלות: 65,000

תקופת הפחתה בשנים: 6

שייר / גרט: 3,000

התשובה ג.

**רכוש קבוע – סוגיה תיאורטית (לא תשאלו לגביה חישובית) – מודל הערכה מחדש**

עד כה, בסיס המדידה שיושם למדידת (חישוב ערך בדוחות) של פריטי רכוש קבוע היה בסיס ״העלות״ (עלות בניכוי פחת נצבר). ביסודו ההבנה שאם פריט רכוש קבוע צפוי לשרתנו תקופה ממושכת, מה שחשוב – זה לא ערכו, אלא יתרת אורך חייו השימושיים.

באופן עקרוני, בעוד שלפריטים רבים תובנה זו נכונה, מתאימה, ומיושמת באופן רחב – קיימים פריטים מסוימים שבהם חברה עשויה לסבור שלמשקיעים / מלווים / בעלי עניין יש ערך בקבלת מידע מקורב לגבי שווי קבוצות מסוימות של פריטי רכוש קבוע.

המקרה הבולט ביותר הוא פריט רכוש קבוע מסוג מבנים וקרקעות. בהקשר לפריטים אלו, עשוי להיווצר פער תהומי בין העלות המופחתת לבין השווי, ומשקיעים בהחלט עשויים להתעניין בשווי הפריט.

במקרים אלו, החשבונאות **מאפשרת** (מותירה לשיקול דעת החברה) ליישם בסיס מדידה אלטרנטיבי שנקרא **הערכה מחדש**.

על פי עקרונות בסיס מדידה זה, שלא יידרשו חישובית בקורס, מדי תקופה (או מספר תקופות) החברה תבצע הערכת שווי לפריטים בקבוצה / בקבוצות הפריטים שהוחלט לבצע להן הערכה מחדש (בין אם על ידי שמאי או באמצעות מודלים מקובלים לאומדן שווי) ותדאג ״לשערך״ את הפריטים בקבוצה המתאימה לשווים ההוגן. בדרך זו, במקרים שבהם הדבר רלוונטי, יינתן ביטוי לשווי גם אם אין צפי למכירה.

**טכנית (למרות שלא תשאלו שאלות חישוביות, ברמת הרעיון):**

1. ההחלטה על יישום מודל ההערכה מחדש וקיבוץ לקבוצות פריטים

חברה ממפה את פריטי הרכוש הקבוע שלה לקבוצות בעלות מאפיינים דומים (למשל: קבוצת המכונות וציוד הייצור, קבוצת כלי הרכב, קבוצת המחשבים, קבוצת הציוד האלקטרוני, קבוצת המבנים).

בגין כל קבוצה שמורה לחברה הזכות ליישם לגביה את מודל העלות (שהודגש לעיל, הוא הנפוץ ביותר, והחישובי היחידי בקורסנו) או את מודל ההערכה מחדש. ברגע שנבחר יישום מודל הערכה מחדש לגבי קבוצת פריטים מסוימת, הוא יחול על כל הפריטים בקבוצה, ללא החרגה.

כמובן שאפשר למדוד קבוצות פריטים שונות לפי בסיסים שונים.

1. תדירות ההערכה מחדש

תדירות השערוך (מדידת השווי והצגת הפריטים לפיו) מבוצעת אחת לתקופה (אחת לשנה) או אחת למספר תקופות. במה זה תלוי? בתנודתיות שווי הפריט. אם קבוצת הפריטים היא כזו שערכה משתנה במידה משמעותית מתקופה לתקופה, החברה צריכה לשערך אותה כל שנה. לעומת זאת, בפריטים שהשינויים בערכם אינם מהותיים, ניתן לשערך כל 3 שנים או 5 שנים.

1. האם הערכה מחדש משמעה שאין הוצאות פחת?

שלילי בזנטי. הערכה מחדש מבוצעת לאחר שבוצעה הפחתה. כלומר, רושמים הוצאות פחת, מחשבים עלות מופחתת, ורק אז משערכים. בגסות רבה זה אומר, שבשנים שבהן אין שערוך תרשמנה הוצאות פחת בלבד, ובשנים שבהן יש שערוך, תרשמנה הוצאות פחת וגם השפעות של שערוך.

1. מה ההשפעה של ביצוע ההערכה מחדש על הדיווחים?

בגסות רבה, כאשר שווי עולה כתוצאה מהערכה מחדש, לא נכיר ברווח אמיתי ברווח והפסד כתוצאה מכך, אלא בעלייה ישירה בהון העצמי – שנקראת ״קרן הערכה מחדש״. הרציונל הוא שאמנם מדובר בעליית ערך שלא כתוצאה מהגדלת התחייבויות, אבל מבחן ההכרה בהכנסה לא באמת מתקיים כל עוד אין צפי למימוש הפריט.

**שאלה קטנה בנושא – הערכה מחדש**

לפניכם מספר טענות:

טענה 1: חברה מחויבת למדוד את כל פריטי הרכוש הקבוע שבבעלותה לפי עלותם בניכוי הפחת הנצבר בגינם

טענה 2: חברה מחויבת למדוד את כל פריטי הרכוש הקבוע המשתייכים לקבוצת המבנים לפי הערכה מחדש, וזאת על מנת לשרת משקיעים המתעניינים בשווי המבנים

טענה 3: חברה איננה יכולה לבחור למדוד קבוצת פריטים מסוימת (למשל – מחשבים) לפי עלות, ואילו קבוצת פריטים אחרת (למשל – מבנים) לפי הערכה מחדש

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענות 1 ו-2
5. כל הטענות שגויות

A screenshot of a survey

Description automatically generated

א: לפי אפשרות זו רק טענה 1 נכונה. אפשרות זו שגויה, משום שטענה 1 גורסת כי חברה מחוייבת ליישם את בסיס המדידה ״עלות״ (בניכוי פחת נצבר) לגבי כל פריטי הרכוש הקבוע שבבעלותה. מה שהדגשנו (גם אם לא נשאל על זה כמותית) זה שקיים בסיס מדידה נוסף, שניתן ליישמו לפי שיקול דעת החברה, שנקרא ״הערכה מחדש״ והחברה יכולה ליישמו לגבי אותן קבוצות פריטי רכוש קבוע אשר להערכתה המשקיעים יקבלו ערך משמעותי מידיעת ערכן בקירוב.

ב: לפי אפשרות זו רק טענה 2 נכונה. אפשרות זו שגויה, שכן בהתאם לטענה חברה מחויבת ליישם הערכה מחדש לגבי קבוצות פריטים מסוימות (כגון מבנים). החשבונאות לא דורשת זאת. היא מעניקה לחברה את שיקול הדעת הבלעדי לגבי קבוצות הפריטים שבגינן להערכתה יש ערך במתן מידע המקורב לשווי.

ג: לפי אפשרות זו, רק טענה 3 נכונה. אפשרות זו שגויה, שכן בהתאם לטענה חברה מחויבת ליישם את מודל הערכה מחדש באופן עקבי לגבי כל קבוצות הפריטים שברשותה. זה לא נכון – לחברה יש שיקול דעת לגבי הקבוצות שבגינן תיישם את המודל כאמור.

לכן, כל הטענות שגויות – התשובה הנכונה היא ה (מי שסימן/ה נקניק צדק/ה).

**נדל״ן להשקעה - סוג אחר של נכס לא שוטף...**

**הגדרה**

נדל״ן להשקעה מוגדר בתור **מבנה, קרקע או שילוב**, שמוחזק אך ורק לשם המטרות הבאות (אחת מהן או שתיהן):

1. הנבת הכנסות שכירות; ו/או
2. הנבת עליית ערך כתוצאה מהחזקה לזמן ממושך

חשוב מאד לשים לב לכך, שמבנה משרדים שבשימוש החברה עצמה (כאולם תצוגה, מבנה משרדים בשימושה וכיוצא בזה) לא מהווה נדל״ן להשקעה אלא יסווג כרכוש קבוע.

קטע קטע: גם בית מלון שמתופעל על ידי חברה איננו נדל״ן להשקעה מבחינתה. מדוע? משום שמדובר לא רק ב״השכרת חדרים״ אלא במתן שירות כולל בתוך מתקני המלון.

נדל״ן להשקעה מעצם טיבו, טבעו ומהותו הוא נכס המנותק במידה רבה מהפעילות התפעולית של הישות המדווחת.

בהתאם, ההטבה הנובעת ממנו (מנדל״ן להשקעה כאמור) איננה נובעת מהשימוש המתמשך בו (לצרכים פנימיים) דווקא, **אלא בדרך כלל - מהשינויים בשוויו,** שמשפיעים על ערכו (במידה ויימכר בעתיד) ועל דמי השכירות המתקבלים בעדו (גם הם מושפעים מהשווי של הפריט).

בקצרה: בעוד שהערך הנובע מרכוש קבוע הוא במקרים רבים פונקציה של הפעילות הפנימית בחברה; הערך הנובע מנדל״ן להשקעה הוא פונקציה של שוויו.

לאור זאת, מסווגים נדל״ן להשקעה בנפרד מרכוש קבוע (סעיף נפרד בדוח על המצב הכספי), וכן מודדים אותו באופן שונה.

**אופן המדידה**

פריטי נדל״ן להשקעה ניתן למדוד באחד מבין שני אופנים (לפי בחירת החברה):

1. **על פי עלותם בניכוי הפחת הנצבר בגינם** - במידה וזהו המודל המיושם (הנקרא מודל העלות), יחולו טכניקות המדידה שהצגנו לגבי רכוש קבוע לשם מדידת הפריטים (ההבדל היחידי הוא שהערך הסופי של העלות המופחתת ישובץ בסעיף ״נדל״ן להשקעה״ במקום ״רכוש קבוע״ במאזן). **שימו לב שגם אם מיושם בסיס מדידה זה, יש להעניק גילוי (ביאור, בנספחים לדוחות) לשוויו ההוגן של הפריט.**
2. **על פי שווים ההוגן** - במידה וזהו המודל המיושם (הנקרא מודל השווי ההוגן), אין לרשום הוצאות פחת, וכל שינוי בשווי (עליה או ירידה) ייזקף כהכנסה או כהוצאה בדוח רווח והפסד, כך שבכל תאריך דיווח יוצג השווי ההוגן העדכני של פריט הנדל״ן. **במדידה זו נתמקד** (לאור ההבדל בינה לבין מדידה בשיטת העלות המופחתת, שכבר תורגלה בהקשר לרכוש קבוע בתרגילים דומים).

**שאלה 5 (לבית)**

חברת ״חואניטו נקניקים״ רכשה ב-1.1.2022 מבנה משרדים, המוחזק אך ורק לשם הנבת הכנסות שכירות, מבלי שיבוצע בו שימוש כלשהו על ידי הישות המדווחת.



עלות מבנה המשרדים היא 500,000 ש״ח, כאשר חמישית מעלות המבנה מיוחסת לקרקע.

החברה מיישמת לגבי פריטי הנדל״ן להשקעה שבבעלותה את מודל השווי ההוגן ולגבי מבנים המהווים פריטי רכוש קבוע את מודל העלות. אורך החיים השימושיים של המבנה הנו 20 שנה. המבנה טרם הושכר. שווי המבנה ליום 31.12.2022 הנו 520,000 ש״ח ושווי המבנה ליום 31.12.2023 הנו 490,000 ש״ח.

נדרש:

1. האם הפריט מהווה רכוש קבוע או נדל״ן להשקעה? נמקו.
2. הציגו את ההכנסות / ההוצאות בגין פריט הנדל״ן לשנת 2022 ולשנת 2023.
3. מהו הערך שבו יוצג פריט הנדל״ן בדוח על המצב הכספי לימים 31.12.022 ו-31.12.2023 בהתאמה?

**פתרון סעיף א - סיווג כרכוש קבוע / כנדל״ן להשקעה**

מבנה משרדים ככלל, יכול להיות רכוש קבוע או נדל״ן להשקעה.

הסיווג תלוי בדפוס השימושים המבוצע בפריט.

אם כל השימוש בפריט הוא למטרת הנבת הכנסות שכירות **ו/או** עליית ערך בטווח הארוך, מבלי שיבוצע בו שימוש על ידי הישות המדווחת עצמה - מדובר בנכס ״פאסיבי״ = נדל״ן להשקעה.

לפי נתוני השאלה, מאפיינים אלו מתקיימים כאן. ולכן הפריט מהווה נדל״ן להשקעה.

שימו לב, עצם העובדה שבשורה האחרונה נאמר שהפריט טרם הושכר, איננה שוללת סיווג הפריט לנדל״ן להשקעה (ההגדרה דורשת שהפריט יהיה מוחזק רק לשם הנבת הכנסות שכירות או עליית ערך, ובלבד שאין במקביל שימוש עצמי).

**פתרון סעיף ב - מדידת הפריט - הכנסות והוצאות**

אנו זיהינו שמדובר בנדל״ן להשקעה.

בנוסף, נתון בשאלה שמדידת פריטי נדל״ן להשקעה היא לפי מודל ה״שווי ההוגן״.

הגדרנו כי מדידה לפי שווי הוגן משמעה: כל עליית ערך - היא הכנסה; כל ירידת ערך - הוצאה; ואין רישום של הוצאות פחת (מה שמייתר את נתוני רכיב העלות המיוחס לקרקע / שייר, וכן את נתון תקופת ההפחתה).

נתוני שווי בשאלה:

במועד הרכישה 1.1.2022 500,000

ליום 31.12.2022 520,000

ליום 31.12.2023 490,000

רווח מעליית ערך בשנת 2022: 20,000 = 500,000 - 520,000

הסבר: השווי לתום 2022 הוא 520,000 ש״ח, ערך המשקף עליית ערך בסך 20,000 ש״ח ביחס לעלות בתחילת השנה, של 500,000.

הפסד מירידת ערך בשנת 2023: (30,000) = 520,000 - 490,000

הסבר: בכל שנה ושנה, הרווח / ההפסד הוא ההפרש בין השווי העדכני לבין השווי למועד הדיווח הקודם. חריג לכלל הוא שנת הדיווח הראשונה שבה ההפרש מחושב ביחס לעלות.

**פתרון סעיף ג - מדידת הפריט - הסכום שבו יוצג כנכס בסעיף ה״נדל״ן להשקעה״ בדוח על המצב הכספי**

ליום 31.12.2022 520,000

ליום 31.12.2023 490,000

לפי נתוני השווי בשאלה, וזה הכל.

**שאלה 6 (לבית)**

חברת ״בוריסוס״ בע״מ (להלן: ״החברה״) רכשה מבנה משרדים שאיננו משמש אותה לפעילותה הפנימית - אלא אך ורק להשכרה, וכן מתוך תקווה לעליית ערך המשרדים בעתיד.

המבנה נרכש ב-1.4.2022 בעלות של 1,400,000 ש״ח.

אורך החיים השימושיים של המבנה 30 שנים, ומתוך העלות הכוללת, חלק של 400,000 ש״ח מיוחס לקרקע.

החברה מודדת פריטי רכוש קבוע המשתייכים לקבוצת המבנים והקרקעות לפי מודל הערכה מחדש, ופריטי נדל״ן להשקעה על בסיס שווים ההוגן.

השווי ההוגן של המבנה לימים 31.12.2022 ו-31.12.2023 בהתאמה הוא 1,800,000 ש״ח ו-1,950,000 ש״ח.

המבנה הושכר בפועל ב-1.6.2022 בתמורה לדמי שכירות חודשיים של 10,000 ש״ח.

דמי השכירות בגין נובמבר ודצמבר טרם התקבלו בחברה עד ליום 31.12.2022 (שולמו בפועל על ידי המשכיר במהלך 2023).

נדרש:

מהי סך ההשפעה של המבנה על דוח רווח והפסד של החברה בשנת 2022?

פתרון:

מדובר בנדל״ן להשקעה (מיועד / משמש רק להשכרה). בנוסף, נדל״ן להשקעה נמדד כאן לפי שווי הוגן. ההשפעה הכוללת של האירוע בגין הנדל״ן על רווח והפסד, אם כך, תכלול:

1. עליית ערך - אם קיימת - כהכנסה (השפעה חיובית על רווח והפסד).
2. ירידת ערך - אם מתחוללת - כהוצאה (השפעה שלילית על רווח והפסד).
3. הכנסות שכירות - לפי שווי שירותי השכירות שסופקו כהכנסה (השפעה חיובית על רווח והפסד).

שווי ליום 31.12.2022 1,800,000

שווי ברכישה 1.4.2022 1,400,000

רווח מעליית ערך 2022 400,000 = 1,400,000 - 1,800,000

הכנסות שכירות:

דמי שכירות לחודש: 10,000

חודשי שכירות שסופקו: 7 מיוני עד דצמבר כולל

סה״כ הכנסות שכירות: 70,000 = 7 \* 10,000

סך ההשפעות על רווח והפסד:

השפעה חיובית - רווח מעליית ערך 400,000

השפעה חיובית - הכנסות שכירות 70,000

סך ההשפעות על רווח והפסד 470,000 = 70,000 + 400,000

ולכן תשובתנו הסופית: סך ההשפעות של פריט הנדל״ן על דוח רווח והפסד - השפעה חיובית בסך 470,000 ש״ח.

**שאלה 6.1 (לבית)**

ב-1.1.2025 רכשה חברה דירה להשקעה באור יהודה מעל עובד בכפר בעלות של 1,700,000 ש״ח. המבנה טרם הושכר בפועל בשנת 2025 אך איננו משרת את החברה עצמה. אורך החיים השימושיים הצפוי של המבנה הוא 10 שנים ורכיב העלות המיוחס לקרקע מתוך העלות הכוללת הוא 700,000 ש״ח. שווי המבנה ליום 31.12.2025 הוא 1,890,000 ש״ח.

לפניכם מספר טענות:

טענה 1: במידה והחברה מודדת את פריטי הנדל״ן להשקעה שבבעלותה לפי שווים ההוגן, סך ההשפעה של הפריט על דוח רווח והפסד בשנת 2025 היא השפעה חיובית בסך 190,000 ש״ח.

טענה 2: במידה והחברה מודדת את פריטי הנדל״ן להשקעה שבבעלותה לפי מודל העלות, הערך 1,890,000 לא ייכלל באף הקשר בדיווחים הכספיים של החברה.

טענה 3: במידה והחברה מוכרת את הפריט ב-3.3.2026 בתמורה ל-1,920,000 ש״ח, ובהנחה שהחברה מודדת את פריטי הנדל״ן להשקעה שבבעלותה לפי מודל השווי ההוגן, יש לרשום במועד המכירה רווח בסך 30,000 ש״ח.

נדרש: דונו בנכונות כל טענה.

טענה 1: במידה והחברה מודדת את פריטי הנדל״ן להשקעה שבבעלותה לפי שווים ההוגן, סך ההשפעה של הפריט על דוח רווח והפסד בשנת 2025 היא השפעה חיובית בסך 190,000 ש״ח.

הטענה **נכונה**. כאשר נדל״ן להשקעה (וכאן – מדובר בכזה) נמדד לפי שוויו ההוגן (ברירת מחדל) אזי: אין לרשום הוצאות פחת בגינו, וכל עליית ערך או ירידת ערך בגינו במהלך השנה תירשם כהכנסה או הוצאה בהתאמה.

שווי לתחילת השנה / מועד הרכישה: 1,700,000

שווי לתום השנה – מועד המדידה בשווי הוגן: 1,890,000

סך עליית הערך – תירשם כהכנסה: 190,000 = 1,700,000 – 1,890,000

טענה 2: במידה והחברה מודדת את פריטי הנדל״ן להשקעה שבבעלותה לפי מודל העלות, הערך 1,890,000 לא ייכלל באף הקשר בדיווחים הכספיים של החברה

הטענה **שגויה**. כאשר חברה מודדת נדל״ן. להשקעה לפי מודל העלות (עלות בניכוי פחת נצבר) עדיין מחובתה לכלול בביאורים לדיווח את השווי ההוגן העדכני.

טענה 3: במידה והחברה מוכרת את הפריט ב-3.3.2026 בתמורה ל-1,920,000 ש״ח, ובהנחה שהחברה מודדת את פריטי הנדל״ן להשקעה שבבעלותה לפי מודל השווי ההוגן, יש לרשום במועד המכירה רווח בסך 30,000 ש״ח.

תזכורת:

הפריט נרכש ב-1.1.2025 בעלות 1,700,000 ש״ח.

הפריט שווה ב-31.12.2025 סכום של 1,890,000 ש״ח.

הפריט נמדד לפי שווי הוגן.

מועד המכירה: 3.3.2026

תמורת המכירה: 1,920,000

שימו לב: בשנת 2025, כבר נרשמה הכנסה מעליית ערך בסך 190,000 ש״ח.

המשמעות היא שאם בשנת 2026 בוצעה מכירה, נוכל להכיר ברווח רק בהתאם להפרש החיובי בין תמורת המכירה לבין הערך שנמדד בתום שנה קודמת.

תמורת המכירה 3.3.2026 1,920,000

בניכוי מדידה לתום שנה קודמת 31.12.2025 (1,890,000)

ההפרש – רווח שמוכר במועד המכירה **30,000 הטענה נכונה**

**שאלה 6.2 (לבית)**

לפניכם מספר טענות:

טענה 1: לא ניתן למדוד נדל״ן להשקעה לפי עלות בניכוי פחת נצבר

טענה 2: אם נדל״ן נמדד לפי עלות בניכוי פחת נצבר, בביאורים יינתן גילוי לשוויו ההוגן

טענה 3: אם נדל״ן נמדד לפי עלות בניכוי פחת נצבר, לא יוכרו בשוטף הפרשי ערך הקשורים לשינויים בשוויו ברווח והפסד.

נדרש: דונו בנכונות כל אחת מהטענות וההיגיון בבסיסה.

פתרון:

טענה 1: לא ניתן למדוד נדל״ן להשקעה לפי עלות בניכוי פחת נצבר

הטענה **שגויה**. בהחלט ניתן למדוד נדל״ן להשקעה לפי עלות בניכוי פחת נצבר. במצב כזה, אופן המדידה דומה מאד לרכוש קבוע, אך ההצגה הסופית היא בסעיף נדל״ן להשקעה, ובנוסף חייבים לתת ביטוי לשווי ההוגן בביאורים לדיווח.

טענה 2: אם נדל״ן נמדד לפי עלות בניכוי פחת נצבר, בביאורים יינתן גילוי לשוויו ההוגן

**נכונה**. ראו לעיל.

טענה 3: אם נדל״ן נמדד לפי עלות בניכוי פחת נצבר, לא יוכרו בשוטף הפרשי ערך הקשורים לשינויים בשוויו ברווח והפסד

**נכונה**. אם נדל״ן נמדד לפי עלות בניכוי פחת נצבר, יש לרשום בכל שנה הוצאות פחת בגינו. שינויים בשוויו לא יוכרו ברווח והפסד (הכרה של שינויים בשווי ברווח והפסד כהכנסות והוצאות רלוונטית למודל השווי ההוגן ולא למודל העלות).

**סיכומון ביניים לנדל״ן להשקעה:**

* חשוב לזהות את עצם הסיווג כנדל״ן להשקעה בהתאם לדפוס השימושים:
  + **היעדר** שימוש עצמי
  + כוונה להניב הכנסות שכירות ו/או
  + כוונה להניב עליית ערך הונית בטווח הארוך
  + וזאת: גם אם טרם הושכר בפועל / טרם חלה עליית ערך בפועל
* במידה וזוהה פריט העומד במבחני הסיווג כנדל״ן להשקעה:
  + אם נתון שהחברה מודדת פריטי נדל״ן להשקעה לפי עלות בניכוי פחת נצבר, יש לפעול בדיוק בטכניקה שהצגנו לגבי רכוש קבוע (ולהתייחס לערך הקרקע כשייר / גרט, לתקופת ההפחתה, למועד הזמינות לשימוש). יש לתת גילוי לשווי ההוגן בביאורים.
  + אם נתון שהחברה מודדת פריטי נדל״ן להשקעה לפי שווי הוגן (המקרה הנפוץ הכמותית) אז:
    - כל עליית ערך היא רווח / הכנסה.
    - כל ירידת ערך היא הפסד / הוצאה.
    - לא רושמים בשום פנים ואופן הוצאות פחת.
    - בתום כל תקופה יוצג הפריט לפי שוויו ההוגן העדכני.

**נכסים בלתי מוחשיים - נכס לא שוטף נוסף (ואחרון)**

**הגדרה:**

נכסים בלתי מוחשיים הם נכסים אשר הם:

1. **לא כספיים (ניירות ערך - למשל, הם נכסים פיננסיים ולא נכסים בלתי מוחשיים).**
2. **חסרי מהות פיזית**.
3. **המוחזקים לזמן ארוך**. הם כוללים פטנטים, שמות מסחריים, קניין רוחני וזכויות יוצרים, מותגים וכן **נכסי מחקר ופיתוח**, שבהם **נתמקד**.

מטבע הדברים קיים קושי להגדיר ולמדוד נכסים בלתי מוחשיים **שיוצרו בחברה**:

* מהי בדיוק העלות שנוצרה לשם יצירת המותג Apple?
* האם ניתן לזהותה באופן מובחן ומופרד מיתר העלויות?
* כיצד הנכס משרת את החברה, ומהן ההטבות הנובעות באופן פרטני ממנו?

כל אלו מעוררים אתגרים מהותיים ביותר בהכרה (האם ראוי לרשום נכס בלתי מוחשי) ובמדידה (באיזה סכום נרשום ונציג אותו) של נכסים בלתי מוחשיים שנוצרו בחברה עצמה בספרים (בחשבונאות), ועלינו להיות מודעים אליהם יתירה על להיות מסוגלים להתמודד עם אתגרים אלו, תחת תחולת הקורס בסמסטר הנוכחי.

**בקצרה: נכסים בלתי מוחשיים בשל אופיים, דורשים עקרונות הכרה ומדידה מחמירים יחסית; יכולתנו ליישם עקרונות אלו בקורסנו (מתי עלות לטובת יצירת נכס בלתי מוחשי היא אכן נכס, ומתי תירשם כהוצאה) תומחש ספציפית בהקשר לנכסי מחקר ופיתוח בייצור עצמי.**

**הכרה ומדידה - נכסים בלתי מוחשיים בייצור עצמי מסוג מחקר ופיתוח**

* התמקדותנו הכמותית בעולמם של הנכסים הבלתי מוחשיים תבוצע בהקשר לנכסים מסוג מחקר ופיתוח, המבטאים עלויות שנתהוו בדרך ליצירת ידע שיאפשר בהמשך ייצור מוצרים ו/או מתן שירותים ייחודיים.
* לאור האמורפיות (קושי בהכרה, מדידה, הכרה) של נכסים בלתי מוחשיים בייצור עצמי, ונכסי מחקר ופיתוח בפרט, נקבע כי ניתן להכיר בנכסים בלתי מוחשיים מסוג נכסי מחקר ופיתוח בייצור עצמי **אך ורק** בהתקיים התנאים **המצטברים** הבאים:

1. אם נמצאים בשלב הפיתוח (קרי, שלב מתקדם של ההליך).
2. כי קיים **צפי (בהסתברות גבוהה)** להשלמה (**הן טכנית, והן מבחינה כלכלית**).

* ובכפוף לכך שבכל מקרה לא יוצג הנכס בסכום העולה על ההטבות הכלכליות הצפויות ממנו. התרגיל להלן יבהיר את אופן היישום של עקרונות אלו.

**שאלה 6.3**

בחברת ״ענבר״ הוחלט לפתח אב-טיפוס לאוזניות משוכללות. החברה החלה בפעילות המחקר והפיתוח ב-1.1.2024. במהלך שנת הפעילות הראשונה, החברה נשאה בעלויות מחקר בסכום של 800,000 ש״ח.

במהלך שנת 2025, החברה השקיעה עלויות מחקר בסכום 300,000 ש״ח, ולאחריהן עלויות פיתוח (החברה עברה לשלב מעשי יותר) בסכום של 350,000 ש״ח. נכון ליום 31.12.2025, החברה עדיין מטילה בספק את יכולתה להשלים את הפרויקט השאפתני.

במהלך שנת 2026, החברה השקיעה עלויות פיתוח בסכום של 700,000 ש״ח. נכון לתום שנה זו, החברה מעריכה את סיכויי ההשלמה של הפרויקט כגבוהים מאד, והחברה רתומה להשלמת הפרויקט בהצלחה. לא זאת גם זאת, החברה הציגה אב-טיפוס לאוזניות, שזכה לתשואות ותגובות חיוביות מאד מקהל הרוכשים הפוטנציאליים, להלן תמונה מטקס ההשקה:



אומדן ההטבות הכלכליות הצפויות בהתאם להערכות אנליסטים בגין הפרויקט ליום 31.12.2026 הן בסך 640,000 ש״ח.

נדרש: בכל שנה ושנה, הציגו את העלות הכוללת, חלקה שיירשם כהוצאה ברווח והפסד, חלקה שיירשם כנכס מחקר ופיתוח והנמקה רלוונטית.

|  |  |  |  |  |
| --- | --- | --- | --- | --- |
| שנה | סך העלות | הוצאה | נכס | הנמקה |
| 2024 | 800,000 | 800,000 | 0 | נמצאים בשלב המחקר, מלוא העלויות נזקפות כהוצאה |
| 2025 | 650,000 | 650,000 | 0 | למרות שעוברים לשלב הפיתוח, צפי ההשלמה בסבירות נמוכה |
| 2026 | 700,000 | 60,000 | 640,000 | שלב פיתוח מתקדם וצפי השלמה; אך יש להציג את הנכס בסכום הנמוך מבין העלות בשלב הזה, לבין צפי ההטבות. אם צפי ההטבות נמוך יותר, הנכס יוכר לפיהן, כשכל עלות מעבר מוכרת כהוצאה. |

**שאלה 7 (למפגש)**

חברה החלה בפרויקט מחקר ופיתוח ב-1.1.2021.

בשנת 2021 השקיעה עלויות מחקר בסך 300,000 ש״ח.

בשנת 2022 השקיעה עלויות מחקר בסך 400,000 ש״ח.

בשנת 2023 החלה החברה את שלב הפיתוח והשקיעה עלויות פיתוח בסך 250,000 ש״ח אם כי נכון לתום 2023, צפי השלמת הפרויקט A silver dome with a lid

Description automatically generated (קלוש).

במהלך שנת 2024 הושקעו עלויות פיתוח בסך 800,000 ש״ח ונכון לתום שנה זו, צפויה השלמת הפרויקט בהסתברות גבוהה מאד (קרי, כלכלית והנדסית). בבדיקה שמרנית שנערכה מעריכה החברה כי הרווח נטו הצפוי בעתיד מהפריט הנו בסך 450,000 ש״ח. בנתונים אלו, מהו הסכום שאליו יסווגו העלויות שנוצרו בפרויקט בכל שנה (לנכסים / להוצאות, ומדוע)?

|  |  |  |  |  |  |
| --- | --- | --- | --- | --- | --- |
| שנה | השלב בתהליך המו״פ | עלות כוללת | הוצאה | נכס | הנמקה |
| 2021 | מחקר | 300,000 | 300,000 | 0 | בשלב המחקר, סבירות הנבת ההטבות מהפרויקט נמוכה, והחשבונאות השמרנית מתייחסת לעלות כהוצאה |
| 2022 | מחקר | 400,000 | 400,000 | 0 | בשלב המחקר, סבירות הנבת ההטבות מהפרויקט נמוכה, והחשבונאות השמרנית מתייחסת לעלות כהוצאה |
| 2023 | פיתוח | 250,000 | 250,000 | 0 | אמנם מצויים בשלב הפיתוח שהוא מתקדם וקרוב יותר להשלמה מעשית, אך עדיין בראייה של תום השנה - צפי ההשלמה קלוש, יש להכיר בסכום כהוצאה |
| 2024 | פיתוח | 800,000 | 350,000 | 450,000 | נכס מחקר ופיתוח, גם כאשר מוכר - לאור הצפי והתחזית להשלמה מוצלחת כלכלית / הנדסית, לא יימדד בסכום העולה על ההטבות הצפויות ממנו (שכאן מוגדר כ״רווח נטו עתידי״). לכן יוכר הנכס בסכום של 450,000, וכל יתר העלות תהווה הוצאה. |

**A person smiling at the camera

Description automatically generated**

**הרחבה לשאלה 7 (למפגש)**

אם היה נתון בשנת 2024 שצפי ההטבה בראייה שמרנית הוא 1,000,000 ש״ח. התשובה לשנה האחרונה בלבד - כיצד היתה משתנה, אם בכלל?

1. הנכס היה מוכר בסכום של 1,000,000 והיינו מקטינים את ההוצאות ב - 550,000
2. הנכס היה מוכר בסכום של 450,000, וההוצאות בסכום של 350,000 (ללא שינוי)
3. הנכס היה מוכר בסכום של 800,000, וההוצאות בסכום של 200,000
4. אחר \_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| שנה | השלב בתהליך המו״פ | עלות כוללת | הוצאה | נכס | הנמקה |
| 2024 | פיתוח | 800,000 | 0 | 800,000 | הנכס לא יוכר בסכום העולה על העלויות שהושקעו בו, בשנה שבה כשיר להכיר בו.  הואיל וכל העלות שהושקעה כשירה להכרה כנכס (גם לאור קיום המבחנים, וגם לאור צפי ההטבה) לא תוכרנה הוצאות, וההטבה הנוספת הצפויה מהנכס (בסך 200,000) לא תופיע בדיווחים. |

התשובה: ד.

בדומה לכל רכישה של נכס אחר (כאן זו לא רכישה, אלא השקעה, אבל הכיוון דומה) לא נמדוד את הנכס באופן ראשוני בסכום העולה על עלותו. לכן, אם בשנת 2024 השנה שבה ״נוצר״ הנכס העלות שנתהוותה היא 800,000, ערך זה יהווה ״תקרה״ לסכום הנכס.

כמובן שאל מול עלות כוללת זו עלינו לבחון גם את צפי ההטבה. במקרה זה, ההטבה הצפוי היא 1,000,000 ש״ח. אלא שגם אם השווי גבוה מהעלות - המדידה הראשונית היא לפי עלות. במלים אחרות, ההפרש החיובי בסך 200,000 לא יופיע כלל בדיווחים.

הקבלה מסוימת: גם כאשר דנו במלאי, הצגנו את העקרון שלפיו מלאי נמדד לפי הנמוך מבין עלותו לבין שוויו (שווי המימוש נטו שלו). אם קנינו מלאי בעלות 500, ושווי המימוש נטו שלו 900, נציגו בדיווחים ב-500 ולמעשה, עד שהפריט יימכר, הנתון של ה-900 לא יקבל ביטוי בדוחות. אמנם כאן עוסקים בנכס שונה - אבל העיקרון הבסיסי של מדידה ראשונית בעלות, תקף.

סיכומון:

בדקו מהו צפי ההטבה.

בדקו מהי העלות שהושקעה בתקופת ההבשלה (החל מהשנה שבה הנכס צפוי להיות מושלם בעתיד).

הנמוך מביניהם יהיה הערך שבו יימדד הנכס (בהתקיים הקריטריונים).

אם צפי ההטבה נמוך מהעלות - ההפרש ייזקף להוצאות.

אם צפי ההטבה גבוה מהעלות - ההפרש לא יקבל ביטוי בדוחות.

**לסיכום**

בפרק זה עסקנו בנכסים לא שוטפים. הדגשנו את סוגיית הרכוש הקבוע ואת אופן חישוב הוצאות הפחת והפחת הנצבר, כבסיס לקביעת יתרת הערך נטו בספרים.

הראינו כיצד פריטי נדל״ן להשקעה דומים לרכוש קבוע, ועם זאת שונים מהם בהיבט דפוס ההטבות (והקשר ההדוק שלהן לנתוני שוק, בשונה מרכוש קבוע) ובהתאם, הצגנו את אופן מדידתם האפשרי, בהדגש מודל השווי ההוגן.

לבסוף, התחלנו לעסוק בנכסים בלתי מוחשיים.

בכך פחות או יותר סיימנו את הדיון לגבי צד הנכסים בדוחות הכספיים בקורס.

# מפגש הנחייה 4 - התחייבויות והון עצמי

**רקע וחיבור לאחור**

כשדנו בהון העצמי במפגש הראשון, לא העמקנו בו, והוא נותר בגדר תעלומה. התייחסנו לכך שההון העצמי הוא למעשה ״כל מקור מימון שאיננו התחייבות״, ולמעשה מקיים את הזהות שתמיד ולעולם ״סך ההון העצמי זהה לסך הנכסים בניכוי סך ההתחייבויות״ (לאור הזהות בין סך הנכסים לסך ההתחייבויות וההון) אך לא העמקנו חקור כדי להדגים ולהמחיש ברמה הפרקטית את מקורותיו.

עוד הבהרנו, כי הון עצמי כולל (כך על פי מפגש ראשון) השקעת בעלים (שכונתה ״הון מניות״) וכן רווחים שנצברו (שכונו: ״עודפים״). שני אלו מקורות מימון **שאינם יוצרים הסדר התחייבותי כלפי הבעלים** ולכן מהווים מקורות מימון הוניים. אלא שכעת מטרתנו היא להרחיב, ולהציג רכיבי הון עצמי נוספים. נבצע בקצרה, בנוסף, גם התייחסות לרכיב התחייבותי שמהווה מקור מימון - התחייבות בגין אג״ח (אגרות חוב).

**אשכרה קיים דיווח כספי נפרד על השינויים בהון העצמי!**

הואיל וההון העצמי הוא מקור מימון **שאיננו** התחייבותי, על החברה **לא** רובץ נטל ״בלתי מותנה״ לפרוע אותו. בתור שכך, מימון בשיעורים גבוהים יחסית של הון עצמי, מהווה אינדיקציה לחוסן פיננסי. עד כדי כך נכונים הדברים, שבמקרים רבים, במסגרת ההתניות למתן אשראי לחברות, אחת ההתניות הנפוצות ביותר היא ״הון עצמי ביחס למאזן״ שמשמעה, איזה חלק מסך הנכסים ממומן בהון עצמי. משום כך אנו נפעל ביתר שאת להכיר את המבנה והרכיבים העיקריים של ההון העצמי בצורה מפורטת יותר במפגש זה.

**רכיבי ההון העצמי המחייבים לטובת הקורס:**

1. הון מניות - מסוגים שונים: הון מניות רגילות, הון מניות בכורה.
2. פרמיה (על מניות)
3. עודפים (רווח שנצבר)
4. כתבי אופציה [לא כולל כתבי אופציה לעובדים]

חשוב מאד! בדוח על השינויים בהון העצמי **לא ייכללו** ערכים שאינם הוניים. בפרט, לא ייכללו בו שינויים בנכסים באשר הם, ולא יתועדו במסגרתו שינויים כלשהם בהתחייבויות.

**א. הון מניות (והתייחסות קצרצרה לסוגיו)**

מניה היא נייר ערך המונפק לבעלים (של החברה), וכשמבוצעת הנפקה כזו - הון מניות מוגדר בתור **הערך הנקוב (Face Value) של מניות שהונפקו**.

גודל זה מוגדר בש״ח, והוא מהווה את הבסיס לזכויות הנלוות לבעלות.

בעיקר (בקורס שלנו), הון מניות בהיקף מסוים (למשל, 1,000 ש״ח ערך נקוב) משמעו **שאם** החברה מחליטה לחלק דיבידנד (חלק מרווחיה, חזרה למשקיעים) בשיעור 10%, זכאות המחזיק בהון מניות זה לדיבידנד תהיה (בתנאים ״רגילים״) בסך של 100 ש״ח, לפי החישוב 10% \* 1,000 = 100.

ברי כי השקעה במניות מקנה למחזיק במניות זכויות נוספות: זכות להשתתף באסיפה הכללית ובקבלת החלטות בישות המדווחת, זכות לקבלת שארית נכסי החברה לאחר ניכוי התחייבויותיה במקרה של פירוק, ולעתים זכויות נוספות. **יחד עם זאת, בקורס זה שעיקר מיקודו חשבונאי, הדיון יבוצע בהיבט הזכאות לדיבידנד בעיקרה** (להרחבה נוספת בנושא מבנה ההון לפי חוק החברות, ניתן להירשם לקורס המצוין ״דיני תאגידים״).

ומה לגבי סוג המניות? ובכן, החישוב שביצענו לעיל הוא עבור מניות ״**רגילות**״. קיימות גם מניות מסוג שונה, שנקראות **״מניות בכורה״**. אופן החישוב של אופן הקצאת הדיבידנד לבעלי מניות הבכורה עשוי להיות שונה מהותית מאופן חישוב ההקצאה לבעלי מניות רגילות, אם כי בסמסטר זה, לא נעסוק בהקצאת דיבידנד כמותית בין מניות רגילות ומניות בכורה. **כל שעליכם לדעת לקראת הבחינה הוא עצם קיום מניות רגילות אל מול מניות אחרות - ״בכורה״ שמקנות זכויות לדיבידנד בשיעורים שונים ולפי מנגנון מורכב יותר, המקנה להן קדימות בסדר הקצאת הדיבידנד**[[6]](#footnote-6).

**בתמצית:**

1. **ערך נקוב של מניות (הון מניות בש״ח) הוא גודל משפטי. הוא לא משקף שווי. השווי נקבע לפי ציפיות משקיעים בדבר הפוטנציאל העסקי של החברה, על פי תחשיבים מימוניים (וראו בקורס הבא 13005).**
2. **למרות שהדיון הכמותי שלנו יתמקד במניות רגילות בלבד, קיימים סוגים נוספים של מניות בעלי זכויות שונות (כגון מניות בכורה, בעלות קדימות בסדר הקצאת הדיבידנד).**

**ב. פרמיה (על מניות)**

הערך הנקוב של מניות **לא** משקף את שוויין; אלא את הבסיס (הרעיוני) להקצאת דיבידנדים (ככל שיוקצו). מאליו יובן שמניות בעלות ערך נקוב זהה בחברות שונות יכולות להיות בעלות שווי כספי (שווי שוק) שונה.

שוו בנפשכן שתי חברות, שתיהן בעלות הון מניות של 1,000 ש״ח (ערך נקוב): חברה א משגשגת ומצליחה, וצופה לחלק דיבידנדים בשיעורים גבוהים. חברה ב כושלת, וניצבת על סף פירוק. אין ספק שלמרות שהון המניות זהה, הצפי לחלוקת דיבידנד גבוה יותר בחברה א, וסביר להניח ששווי המניות בחברה א יהיה גבוה מהותית בהשוואה לשווי המניות בחברה ב.

**במלים אחרות, הערך הנקוב אמנם עוזר להבין כמה דיבידנד נקבל במידה ותהיה הקצאה**, **אבל הוא לא מכמת את ההסתברות לקבלת דיבידנד ולפיכך את השווי**. ומשום כך, שווי המניה (שמשקף את סיכויי הדיבידנד שאינם מוצהרים) עשוי להיות (והוא בדרך כלל בפועל) שונה מהערך הנקוב של המניה.

לפיכך, כאשר חברה מנפיקה מניות בערך נקוב מסוים, נצפה **שתמורת ההנפקה** (הסכום הכספי המתקבל בעת הנפקה למשקיעים) תהיה **שונה** (ובדרך כלל - גבוהה יותר) **מהערך הנקוב**. ההפרש בין תמורת ההנפקה (מבוססת על שווי וציפיות דיבידנדים סובייקטיביות) לבין הערך הנקוב של המניות שהונפקו (גודל משפטי שמוגדר על ידי החברה) גם הוא חלק מההון העצמי, והוא נקרא ״פרמיה על מניות״.

לשון אחרת, והכי פשוט שאני יודע:

כאשר מונפקות מניות, נתעד עלייה ב״הון המניות״ = לפי ערכן הנקוב

ההפרש בין תמורת ההנפקה הכוללת להון המניות = פרמיה PN

נתעד עלייה בסך ההון העצמי = לפי תמורת ההנפקה הכוללת

**חשוב מאד:** הפרמיה על מניות **איננה** רווח (והיגד זה נכון לכל רכיב תמורה המתקבל כתוצאה מהנפקת מכשיר הוני - מניות רגילות, מניות בכורה ובהמשך נראה - גם כתבי אופציה). ההנפקה וגיוס המשאבים מבעלי המניות איננה **פעילות עסקית** יוצרת ערך, ואין לייחסה להכנסות או להוצאות (בשונה ממכירות, הכנסות ממתן שירות וכיוצא בזה). במידה ובעסקת הנפקת מניות מתהוות עלויות הנפקה ישירות (שניתן לייחס במישרין לעסקת ההנפקה) הן יקטינו את תמורת ההנפקה נטו ואת הפרמיה בהתאם, כפי שיוצג בשאלה 2 להלן.

**שאלה 0.0.13 – מניות כמקור מימון הוני – [צבא1]**

חברת ״מאור״ בע״מ הוקמה ב-1.1.2020. במועד זה הנפיקה החברה 100,000 מניות בנות 3 ש״ח ערך נקוב כל אחת בתמורה ל-500,000 ש״ח.

חשב החברה ציין: ״זה מדהים. בעסקה הזו הרווחנו הרבה כסף! הנפקנו מניות בסך 300,000 והתמורה שנתקבלה גבוהה יותר״.

התייחסו לטענת חשב החברה על בסיס ההגדרות הרלוונטיות.

פתרון:

אין ספק שהשקעת בעלים מהווה מקור מימון הוני. כאשר בעלים (בעלי מניות) משקיעים בחברה, החברה לא מחויבת לשלם / להחזיר להם. מקור מימון הוני הוא כזה שלא יוצר התחייבות, והנפקת מניות עומדת בהגדרה. יחד עם זאת, החשבונאות מעוניינת להציג שני סוגי מידע הקשורים להשקעת הבעלים:

1. הון מניות = הערך הנקוב של המניות שהונפקו. מידע זה מייצג את פיזור הבעלות בחברה. אם הון המניות הוא X ש״ח ערך נקוב, ואני קונה מניות שהן בסך Y ש״ח ערך נקוב, אני מחזיק ב-Y/X מהחברה. במלים פשוטות – הון המניות הוא נתון שעוזר למשקיע לדעת כמה אחוזים יחזיק בחברה בעקבות רכישה של ערך נקוב ספציפי של מניות. הואיל והון מניות הוא הבסיס לחלוקת הבעלות בחברה וסכומו נקבע על ידי החברה בהנפקה, הוא לא מייצג שווי / תמורה.
2. סך הסכום שהתקבל = שונה מהערך הנקוב (שכאמור מייצג כלי לחלוקת בעלות ולא שווי): לפיכך, נוצר רכיב הוני נוסף ש״סופג״ את ההפרש – פרמיה על מניות.

הון המניות = 300,000 = 3 \* 100,000

סך תמורת ההנפקה = 500,000

ההפרש בין התמורה להון המניות = פרמיה 200,000 = 300,000 – 500,000

הפרמיה היא לא רווח! אלא חלק בלתי נפרד מהשקעת הבעלים.

**שאלה 0.0.135 – הנפקת מניות כולל יתרות פתיחה ותיעוד מרוכז - [צבא2]**

חברת מאיר נתנאל בע״מ הציגה את הערכים הבאים בסעיפי ההון שלה ב-31.12.2022:

ש״ח

הון מניות 200,000

פרמיה 100,000

עודפים (רווח מצטבר) 150,000

להלן אירועים שהתרחשו בחברה בשנת 2023:

1. החברה הנפיקה 300,000 מניות בנות 1 ש״ח ערך נקוב כל אחת, בתמורה ל-400,000 ש״ח.
2. החברה הנפיקה 200,000 מניות בנות 1 ש״ח ערך נקוב כל אחת, בתמורה ל-380,000 ש״ח. עלויות שנוצרו בעסקת ההנפקה: 15,000 ש״ח.
3. הרווח הנקי בחברה בשנת 2023 הסתכם ב-28,000 ש״ח.

נדרש: הציגו באופן מלא את השפעות האירועים בשנת 2023 (הדוח על השינויים בהון העצמי).

פתרון:

הדוח על השינויים בהון העצמי הוא דוח כספי נוסף שכל מטרתו היא לתעד אך ורק את אותן התנועות (שינויים) בסעיפי ההון העצמי. התפיסה היא שההון העצמי הוא רכיב חשוב מאד בדיווחים, בתור מדד לאיתנות פיננסית, ולכן מהווה דוח נפרד נוסף.

|  |  |  |  |  |
| --- | --- | --- | --- | --- |
| פרטים/אירוע | הון מניות | פרמיה | עודפים | סה״כ |
| יתרה ליום 31.12.2022 | 200,000 | 100,000 | 150,000 | 450,000 |
| הנפקת מניות (1) | 300,000 | 100,000 |  | 400,000 |
| הנפקת מניות (2) | 200,000 | 165,000 |  | 365,000 |
| רווח נקי 2023 (3) |  |  | 28,000 | 28,000 |
| יתרה לדיווח 31.12.2023 | 700,000 | 365,000 | 178,000 | 1,243,000 |

ה״חידוש״ המרכזי כאן: הטענה לפיה כאשר מבוצעת הנפקת מניות המלווה בעלויות הנפקה, סך העלייה בהון העצמי תהיה בגובה התמורה נטו (תמורה כוללת בניכוי עלויות הנפקה), וההפרש בין תמורה נטו זו לבין הון המניות המונפק היא זו שתיזקף לפרמיה.

**שאלה 0.0.14 – ההבדל בין הון מניות, פרמיה, רווח**

בתאריך 1.1.2023 חברת ״הדר גה״ הנפיקה 50,000 מניות בנות 2 ש״ח ערך נקוב כל אחת, בתמורה ל-300,000 ש״ח.

להלן מספר טענות לגבי השלכות העסקה (עסקת ההנפקה) על ההון העצמי בחברה:

טענה 1: כתוצאה מהעסקה, הון המניות יגדל ב-300,000 ש״ח

טענה 2: כתוצאה מהעסקה, החברה תרשום רווח בסך 200,000 ש״ח

טענה 3: כתוצאה מהעסקה, החברה תרשום עלייה בהון העצמי בסכום כולל של 300,000 ש״ח

טענה 4: כתוצאה מהעסקה, החברה תרשום פרמיה בסכום של 200,000 ש״ח

נדרש: דונו בכל טענה בהתאם להגדרות המתבקשות של ״הון מניות״, ״פרמיה״ מול ״רווח״.

טענה 1: כתוצאה מהעסקה, הון המניות יגדל ב-300,000 ש״ח

הטענה **שגויה**. הגדרה: מטרת הון המניות **איננה** להציג לקוראים מהו הסכום הכספי שהושקע בחברה על ידי הבעלים. אלא, מטרתו היא להציג את מספר ״זכויות הבעלות״ שחברה הנפיקה (ערך נקוב) וזאת על מנת שקוראי הדיווח יוכלו להתרשם במספר ״זכויות הבעלות״ (הערך הנקוב) שעליהם לרכוש בכדי להגיע לשיעור אחזקה מסוים בחברה.

מסיבה זו, אין שום קשר מחייב בין הון המניות לבין סך התמורה. הון המניות הוא גודל משפטי, שנקבע על ידי החברה עצמה, והוא מחושב כמכפלה של מספר המניות המונפקות בערך הנקוב למניה.

לכן סך העלייה בסעיף הון המניות שכלול בהון העצמי של החברה, תהיה 100,000 ש״ח.

טענה 2: כתוצאה מהעסקה, החברה תרשום רווח בסך 200,000 ש״ח

הטענה **שגויה**. הגדרה: רווח נרשם כאשר מתחולל אירוע או פעילות שיוצרת ערך בחברה, כגון מכירה, מתן שירות, השקעה פיננסית שהיא (החברה) מבצעת ונושאת פרי. עצם הגיוס הכספי ממשקיעים לא מהווה פעילות במובן של יצירת הכנסה. בגסות רבה יותר: רווח זה לספר למשקיע מה הצלחת לעשות למענו, ולא מה קיבלת ממנו. ולכן, בלי קשר לשום הגדרה אחרת, אין מצב שיירשם רווח בגין עסקת הנפקה הונית.

נשאלת השאלה, הרי הנפקנו מניות של בערך נקוב 100,000 והתמורה 300,000. אם ההפרש הוא לא רווח – כיצד יסווג?

והתשובה פשוטה. הוא יסווג כמרכיב נוסף של השקעת בעלים, שנקרא פרמיה.

הפרמיה היא לא רווח, היא לא הפסד, היא בסך הכל מייצגת ערך נוסף של השקעת בעלים.

טענה 3: כתוצאה מהעסקה, החברה תרשום עלייה בהון העצמי בסכום כולל של 300,000 ש״ח

הטענה מדויקת (**נכונה**):

העסקה הובילה לעלייה בהון העצמי, לפי הפירוט להלן:

עלייה בהון המניות 100,000

עלייה בפרמיה 200,000

סך העלייה ברכיבי ההון העצמי 300,000

טענה 4: כתוצאה מהעסקה, החברה תרשום פרמיה בסכום של 200,000 ש״ח

הטענה **נכונה**, הפרמיה היא ההפרש בין תמורת ההנפקה (לאחר ניכוי עלויות הנפקה במידה ונוצרו) לבין סך הערך הנקוב של המניות שהונפקו.

**בסך הכל: טענות 3 ו-4 נכונות.**

**שאלה 0.0.15 ההקשר התיאורטי והמעשי של הנפקת מניות והשפעתה על ההון**

חברת ענבלים בע״מ הוקמה ב-1.1.2020. במועד זה הנפיקה החברה 10,000 מניות בנות 2 ש״ח ערך נקוב כל אחת. תמורת ההנפקה הסתכמה ב-70,000 ש״ח. לפניכם מספר טענות לגבי ההשפעות של הנפקה זו על רכיבי ההון העצמי:

טענה 1: העסקה תוביל לעלייה בהון המניות בסך 70,000 ש״ח

טענה 2: העסקה תוביל לעלייה בהון העצמי בסך 50,000 ש״ח

טענה 3: העסקה תוביל לעלייה בהון העצמי בסך 70,000 ש״ח, ומתוכם – עלייה ברווח בסך 50,000 ש״ח

טענה 4: העסקה תוביל לעלייה בהון המניות בסך 10,000 ש״ח

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. הכל שטויות

פתרון:

כאשר חברה מנפיקה מניות, עליה להכיר בסעיף ההון העצמי שנקרא ״**הון מניות**״ בהתאם לערכן הנקוב של המניות שהונפקו. ערך נקוב זה לא משקף כשלעצמו שווי; אבל הוא מהווה אינדיקטור חשוב למתעניינים בהשקעה בחברה. מדוע? משום שאם ארצה להגיע לכדי אחוז בעלות מסויים בחברה, אעשה זאת באמצעות רכישת מספר מתאים של ערך נקוב.

טכנית: הון המניות (הערך הנקוב המצרפי של מניות שהונפקו) מחושב על ידי מכפלה פשוטה של מספר המניות המונפקות בערך הנקוב למניה:

כנתון – הונפקו 10,000 מניות בנות 2 ש״ח ע״נ (ערך נקוב) כל אחת, סך העלייה בהון המניות: 20,000 ש״ח

הואיל ושווי המניות הוא פונקציה של שווי החברה המוחזקת, התמורה שישלמו המשקיעים בעד ההנפקה בדרך כלל שונה מערך נקוב זה. ההפרש שבין תמורת ההנפקה להון המניות המונפק נזקפת לסעיף הוני נפרד, שנקרא **פרמיה** (על מניות). סך תמורת ההנפקה כאן 70,000 ש״ח. לכן הפרמיה שהיא ההפרש בין התמורה להון המניות המונפק תגדל ב-50,000 = 20,000 – 70,000

בדוח על השינויים בהון העצמי, תיווצר בעקבות העסקה השורה הבאה:

|  |  |  |  |  |
| --- | --- | --- | --- | --- |
| תאריך | פרטים | הון מניות רגילות | פרמיה | סך ההון |
| 1/1/2020 | הנפקת מניות | 20,000 | 50,000 | 70,000 |

טענה 1: העסקה תוביל לעלייה בהון המניות בסך 70,000 ש״ח

**שגויה**! העלייה בהון המניות נקבעת בהתאם לערך הנקוב המצרפי של מניות שהונפקו, וכאן: 20,000.

טענה 2: העסקה תוביל לעלייה בהון העצמי בסך 50,000 ש״ח

**שגויה!** העסקה תוביל לעלייה בהון העצמי בהתאם לתמורת ההנפקה נטו, כלומר ב-70,000 ש״ח. מדוע? משום שהגדרת הון עצמי היא מקור מימון שאיננו התחייבותי; כלל התמורה שמוסרים בעלי מניות בעד השקעתם בחברה איננה בגדר התחייבות של החברה ולכן כלל התמורה הנ״ל היא בגדר הון עצמי.

טענה 3: העסקה תוביל לעלייה בהון העצמי בסך 70,000 ש״ח, ומתוכם – עלייה ברווח בסך 50,000 ש״ח

**שגויה!** סך ההון העצמי אכן גדל בהתאם לסכום המשקף את תמורת ההנפקה נטו (כאן – 70,000), אלא... שהסכום של 50,000 ש״ח איננו רווח! זוהי עלייה בפרמיה, המשקפת רכיב נוסף של השקעת בעלים. זכרו – רווח (ובדומה לכך, הכנסות) מוכרות בעקבות פעילות עסקית יוצרת ערך כגון מכר, מתן שירות וכיוצא בזה. השקעת בעלים איננה יוצרת כשלעצמה הכנסות או רווח. ה-50,000 כן ייכללו בהון העצמי, אך כאמור – בסעיף המשקף חלק מהשקעת הבעלים – פרמיה.

טענה 4: העסקה תוביל לעלייה בהון המניות בסך 10,000 ש״ח

**שגויה**! אמנם כנתון הונפקו 10,000 מניות, אבל כנתון כל מניה היא בת 2 ש״ח ערך נקוב. הון המניות מוגדר כערכן הנקוב של המניות המונפקות, ולא כמספר המניות המונפקות.

**ולכן התשובה הנכונה ה: כל הטענות שגויות.**

**שאלה 0.0.16 חידוד נוסף של הפרמיה ברמה התיאורטית**

לפניכם מספר טענות:

טענה 1: כאשר חברה מנפיקה מניות בתמורה הגבוהה יותר מערכן הנקוב, נוצר בחברה רווח

טענה 2: חברה מנפיקה מניות בתמורה שתמיד זהה לערכן הנקוב בש״ח של מניות אלו

טענה 3: פרמיה בעד מניות נוצרת או גדלה כאשר נוצר הפרש חיובי בין תמורת ההנפקה (נטו) לערכן הנקוב של המניות שהונפקו

טענה 4: הרציונל בהצגת פרמיה בנפרד והון מניות בנפרד (במקום להציג סעיף אחד ויחיד של השקעת בעלים) נובע מהצורך להציג בפני המשקיעים הן את תמורת ההנפקה הכוללת, והן את הון המניות כערך מספרי נפרד

הטענה / הטענות הנכונה / הנכונות:

1. טענה 1 בלבד
2. טענות 1 ו-2
3. טענות 2 ו-3
4. טענות 3 ו-4
5. טענה 3 בלבד

פתרון:

טענה 1: כאשר חברה מנפיקה מניות בתמורה הגבוהה יותר מערכן הנקוב, נוצר בחברה רווח

הטענה שגויה. רווח = פעילות עסקית יוצרת ערך. עצם השקעת הבעלים בחברה איננה בגדר פעילות עסקית (כגון מכר / מתן שירות). היא מגדילה את נכסי החברה, מגדילה את ההון העצמי שלה, אבל זה לא רווח. גיוס כסף איננו בגדר פעילות עסקית ברמה החשבונאית!

לכן, עסקת הנפקת מניות כשלעצמה (גיוס כסף מבעלים) לעולם לא תתועד כרווח, ואין זה משנה האם תמורת ההנפקה גבוהה / נמוכה.

טענה 2: חברה מנפיקה מניות בתמורה המוגדרת בתור ערכן הנקוב של מניות אלו

הטענה שגויה. חברה מנפיקה מניות בתמורה שהיא **מה שהמשקיע מוכן לשלם**. לא ערך נקוב ולא נעליים. ערך נקוב נקבע על ידי החברה. תמורת ההנפקה בדרך כלל תהיה גבוהה מהערך הנקוב, בכל מקרה אין כל הכרח שהיא תהיה זהה לערך נקוב זה (ערך נקוב = קביעה משפטית של החברה; תמורת הנפקה = לפי הערכת שווי של המשקיע).

טענה 3: פרמיה בעד מניות נוצרת או גדלה כאשר נוצר הפרש חיובי בין תמורת ההנפקה (נטו) לערכן הנקוב של המניות שהונפקו

הטענה נכונה. הואיל וצפוי פער, במקרים רבים חיובי, בין מה שהמשקיע מוכן לשלם לבין הגודל המשפטי שנקרא הון מניות (לפי ערך נקוב), יש לקבוע סעיף חשבונאי נפרד ש״יספוג״ את ההפרש, זהו סעיף הפרמיה, סעיף בהון העצמי המחושב בהתאם להפרש בין תמורת ההנפקה לערך הנקוב. ככל שהפרש זה חיובי, תיווצר עלייה בפרמיה כתוצאה מההנפקה.

טענה 4: הרציונל בהצגת פרמיה נובע מהצורך להציג בפני המשקיעים הן את תמורת ההנפקה הכוללת, והן את הון המניות כערך מספרי נפרד

הטענה נכונה. אם לא היה מקובל להציג את הון המניות בנפרד – כבסיס להבנת פיזור הבעלות בחברה, בהחלט היה ניתן לטעון שמלוא תמורת ההנפקה נזקפת לסעיף הוני שנקרא ״השקעת בעלים״ וזה הכל. אלא שהואיל ויש לכלול את הון המניות כערך נפרד, חובה לייצר סעיף משלים שיספוג את יתרת ההשקעה (מעבר להון המניות). סעיף זה נקרא פרמיה.

**בסך הכל, טענות 3 ו-4 נכונות. תשובה ד.**

**שאלה 0.1 – הנפקת מניות בתמורה למזומן ללא עלויות הנפקה – השפעות על ההון**

חברה הנפיקה 200,000 מניות בנות 2 ש״ח ערך נקוב כל אחת. סך תמורת ההנפקה בעסקה ברוטו הסתכמה ב-700,000 ש״ח. לא נוצרו עלויות הנפקה בעסקה. בעקבות העסקה:

1. ההון העצמי יעלה ב-700,000 ש״ח, הון המניות יגדל ב-700,000 ש״ח
2. ההון העצמי יעלה ב-700,000 ש״ח, הון המניות יגדל ב-400,000 ש״ח, הרווח יגדל ב-300,000 ש״ח
3. ההון העצמי יעלה ב-700,000 ש״ח, הון המניות יגדל ב-400,000 ש״ח, הפרמיה תגדל ב-300,000 ש״ח
4. ההון העצמי יגדל ב-400,000 ש״ח, הון המניות יגדל ב-400,000 ש״ח, המזומן יגדל ב-300,000 ש״ח נוספים
5. כל יתר התשובות שגויות

פתרון:

|  |  |  |  |
| --- | --- | --- | --- |
|  | הון מניות | פרמיה (על מניות) | סך ההון העצמי |
| הנפקת מניות | 400,000 (1) | 300,000 (3) | 700,000 (2) |

במאזן – בהון העצמי:

הון מניות 400,000

פרמיה 300,000

סך ההון העצמי 700,000

ביאור (1): הון המניות נקבע לפי הערך הנקוב הכולל של המניות המונפקות – מכפלת מספר המניות המונפקות בערך הנקוב למניה: 400,000 = 2 \* 200,000.

ביאור (2): סך העלייה במשאבי החברה בעקבות ההנפקה (סך תמורת ההנפקה, שלהנחתנו מתקבלת במזומן אם לא נאמר מפורשות אחרת) היא גם סך העלייה בהון העצמי. סך התמורה כאן נתונה: 700,000.

ביאור (3): ההפרש בין סך תמורת ההנפקה (שהיא גם סך העלייה בהון העצמי) לבין הון המניות המונפק, נזקף לפרמיה. וכאן: 300,000 = 400,000 – 700,000.

התשובה ג.

**שאלה 0.2 – הנפקת מניות בתמורה למזומן בהינתן עלויות הנפקה – השפעות על ההון**

חברה הנפיקה 300,000 מניות בנות 3 ש״ח ערך נקוב כל אחת. סך תמורת ההנפקה בעסקה ברוטו הסתכמה ב-1,400,000 ש״ח. עלויות הנפקה ישירות בגין העסקה הסתכמו ב-70,000 ש״ח. בעקבות העסקה:

1. ההון העצמי יגדל ב-1,400,000 ש״ח, הון המניות יגדל ב-900,000 ש״ח, הפרמיה תגדל ב-500,000 ש״ח ובנוסף תרשמנה הוצאות הנפקה בסך 70,000 ש״ח
2. ההון העצמי יגדל ב-1,330,000 ש״ח, הון המניות יגדל ב-900,000 ש״ח והפרמיה תגדל ב-430,000 ש״ח
3. ההון העצמי יגדל ב-1,400,000 ש״ח, הון המניות יגדל ב-1,400,000 ש״ח, ובנוסף תרשמנה הוצאות בסך 70,000 ש״ח
4. ההון העצמי יגדל ב-900,000 ש״ח, ויתועדו רווחים בעסקה בסך 430,000 ש״ח
5. כל יתר התשובות שגויות

פתרון:

|  |  |  |  |
| --- | --- | --- | --- |
|  | הון מניות | פרמיה (על מניות) | סך ההון העצמי |
| הנפקת מניות | 900,000 (1) | 430,000 (3) | 1,330,000 (2) |

הסבר (1): הון המניות גדל בהתאם לערך הנקוב הכולל של המניות שהונפקו: 900,000 = 3 \* 300,000

הסבר (2): בעסקה הקודמת, לא היו עלויות הנפקה (שאלה 0.1). לכן, הגדלנו את ההון העצמי בתמורת ההנפקה הנתונה. כאשר נוצרות עלויות בעסקת הנפקה הונית, עלויות אלו יקטינו את התמורה נטו, או במלים אחרות – סך העלייה בהון העצמי היא לפי תמורת ההנפקה ברוטו בניכוי עלויות הנפקה ככל שנתונות כלומר כאן החישוב הוא: 1,330,000 = 70,000 – 1,400,000

הסבר (3): הפרמיה היא ההפרש בין סך תמורת ההנפקה נטו 1,330,000 לבין הערך הנקוב של המניות שהונפקו – בעצם העלייה בהון המניות: 430,000 = 900,000 – 1,330,000

התשובה: ב.

**שאלה 0.3 - הנפקת מניות בתמורה למזומן וההשפעה על רכיבי הדיווח הכספי [צבא8 ללימוד עצמי]**

חברת ״נפתלי״ הנפיקה מניות ב-1.1.2024. להלן נתוני עסקת ההנפקה:

מספר המניות המונפקות: 150,000

ערך נקוב למניה בש״ח: 4

תמורת ההנפקה בש״ח לכל מניה: 10

עלויות עסקת ההנפקה בש״ח: 10,000

מהי ההשפעה של תיעוד העסקה על רכיבי הדיווח הכספי?

1. עלייה במזומן בסך 1,490,000 ש״ח, עלייה בהון המניות בסך 600,000 ש״ח ועלייה בפרמיה בסך 890,000 ש״ח
2. עלייה במזומן בסך 1,490,000 ש״ח, עלייה בהון המניות בסך 150,000 ש״ח ועלייה בפרמיה בסך 1,340,000 ש״ח
3. עלייה במזומן בסך 1,500,000 ש״ח, עלייה בהון המניות בסך 1,500,000 ש״ח ועלייה בהוצאות בסך 10,000 ש״ח
4. עלייה במזומן בסך 600,000 ש״ח, עלייה בהון המניות בסך 1,490,000 ש״ח, עלייה בפרמיה בסך 890,000 ש״ח ועלייה בהוצאות בסך 10,000 ש״ח
5. כל יתר התשובות שגויות

פתרון:

|  |  |  |  |
| --- | --- | --- | --- |
|  | הון מניות | פרמיה (על מניות) | סך ההון העצמי |
| הנפקת מניות | 600,000 (1) | 890,000 (3) | 1,490,000 (2) |

הסבר (1): הון המניות הוא סך הערך **הנקוב** של המניות שהונפקו – 600,000 = 4 \* 150,000

הסבר (2): סך השינוי בהון העצמי הוא לפי תמורת ההנפקה נטו – סך תמורת ההנפקה בניכוי עלויות עסקה. ערך זה גם משקף את סך השינוי במזומן.

הסבר (3): הפרמיה היא ההפרש בין סך העלייה בהון העצמי (2) לבין העלייה בהון המניות (1).

התשובה א.

**שאלה 1 - הנפקת מניות בתמורה למזומן (לבית)**

חברה הנפיקה 300,000 מניות בנות 3 ש״ח ערך נקוב כל אחת בתמורה ל-1,000,000 ש״ח. הציגו את ההשפעה על הדוח על השינויים בהון העצמי.

פתרון:

רקע: הנפקת מניות היא עסקה במסגרתה החברה מגייסת משאבים (מזומן - כברירת מחדל) ובתמורה מקצה למשקיעים ״מניות״ שמקנות זכויות לאותם המשקיעים ובראשן - הזכות לקבל דיבידנדים (חלק מהרווח) במידה ויוחלט לחלקו. הואיל והחברה לא מחויבת לחלק דיבידנדים, מדובר במקור מימון **הוני**.

כברירת מחדל, כל המניות המונפקות ״רגילות״, אלא אם נאמר אחרת.

בעסקת הנפקת מניות בתמורה למזומן, נייחס לדוח על השינויים בהון העצמי את רכיבי העסקה הבאים:

* **עלייה ב״הון המניות״** (הרגילות): לפי **הערך הנקוב של המניות שהונפקו**. כאן: 300,000 מניות בנות 3 ש״ח ערך נקוב כל אחת ולכן העלייה בהון המניות: 900,000 = 3 \* 300,000. **הון מניות איננו משקף שווי**, אלא גודל משפטי לחלוקת הבעלות בחברה (השווי / התמורה שתשולם בעד המניות - שונה לגמרי בהתאם להערכת המשקיעים בדבר הצלחת החברה בעתיד). ובקצרה: **הון מניות = ערך נקוב שנקבע ע״י החברה, שווי הוא גודל נפרד שנקבע ע״י משקיעים.**
* **עלייה בסך ההון העצמי**: בהתאם לסכום הכספי שהתקבל. במקרה שלנו: תמורת ההנפקה היא 1,000,000 ש״ח וזו סך העלייה בהון העצמי כתוצאה מהאירוע.
* **ההפרש בין סך העלייה בהון העצמי לבין השינוי בהון המניות** - נזקף לסעיף שנקרא ״פרמיה על מניות״ (ובקיצור - פרמיה). 100,000 = 900,000 - 1,000,000.

תיעוד מלא של העסקה:

|  |  |  |  |
| --- | --- | --- | --- |
|  | הון מניות רגילות | פרמיה על מניות | סך העלייה בהון |
| הנפקת מניות | 900,000 | 100,000 | 1,000,000 |

**שאלה 2 (לבית)**

חברה הנפיקה 300,000 מניות בנות 3 ש״ח ערך נקוב כל אחת בתמורה ל-1,000,000 ש״ח. עלויות שנתהוו בעסקת ההנפקה הסתכמו ב-25,000 ש״ח. הציגו את ההשפעה על הדוח על השינויים בהון העצמי.

פתרון:

ההבדל היחידי בין שאלה זו לקודמתה הוא עלויות ההנפקה.

עלויות הנפקה שנובעות מהנפקה של מכשיר הוני - כגון מניות, מקטינות את תמורת ההנפקה נטו (ובהתאם - את סך העלייה בהון העצמי כתוצאה מההנפקה) כך שסכומה: 975,000 = 25,000 - 1,000,000.

באופן עקיף, גם הפרמיה שמהווה את ההפרש בין תמורת ההנפקה (975,000) לבין הערך הנקוב המונפק (900,000) תקטן בהתאם בהשוואה לתשובה הקודמת:

|  |  |  |  |
| --- | --- | --- | --- |
|  | הון מניות רגילות | פרמיה על מניות | סך העלייה בהון |
| הנפקת מניות | 900,000 | 75,000 | 975,000 |

**שאלה 2.1 (לבית)**

חברת ״הילה היסעים״ בע״מ הנפיקה 50,000 מניות בנות 4 ש״ח ערך נקוב כל אחת, בתמורה לקבלת משאית ששוויה 420,000 ש״ח. חשב החברה טוען שאין להכיר בשינוי בהון העצמי, שכן לא התקבל מזומן בעסקה. סמנכל״ית הכספים טוענת שיש להכיר בעסקה במסגרת ההון העצמי.

נדרש: מהי השפעת האירוע על הדוח על השינויים בהון, אם בכלל? נמקו.

פתרון:

כל עסקת הנפקת מניות שבוצעה תתועד במסגרת הדוח על השינויים בהון.

העלייה בהון המניות כמו תמיד - תקבע לפי הערך הנקוב של המניות שהונפקו: 200,000 = 4 \* 50,000

העלייה בהון העצמי - תקבע בהתאם לשווי התמורה המתקבלת, וזאת - גם אם איננה כספית. במקרה זה - סך העלייה בהון תקבע בהתאם לשווי המשאית.

ובנוסף, כידוע - ההפרש בין סך תמורת ההנפקה לבין הערך הנקוב של המניות שהונפקו, נזקף לפרמיה: כלומר לפי 220,000 = 200,000 - 420,000

|  |  |  |  |
| --- | --- | --- | --- |
|  | הון מניות רגילות | פרמיה על מניות | סך העלייה בהון |
| הנפקת מניות | 200,000 | 220,000 | 420,000 |

**שאלה 2.2 (לבית)**

חברת ״בוריסוס״ מוכרת צ׳וריסוס ברחוב.

החברה הנפיקה במועד הקמתה 100,000 מניות רגילות בנות 3 ש״ח ערך נקוב כל אחת תמורת 500,000 ש״ח.

וכן 150,000 מניות בכורה בנות 2 ש״ח ערך נקוב כל אחת בתמורה ל-440,000 ש״ח.

הציגו את ההשפעות על הדוח על השינויים בהון.

פתרון:

בסמסטר הנוכחי - אין צורך ללמוד לעומק וברמה החישובית הזכויות הנלוות למניות בכורה; כל שצריך לדעת הוא שרעיונית, במידה ויחולק דיבידנד, זכאותן של מניות הבכורה לדיבידנד תתקיים עוד לפני זכות בעלי המניות הרגילות כאמור. ברמת התיעוד, כל שנעשה הוא לפתוח עמודה נפרדת להון מניות הבכורה בהתאם.

|  |  |  |  |  |
| --- | --- | --- | --- | --- |
|  | הון מניות רגילות | הון מניות בכורה | פרמיה | סך ההון העצמי |
| הנפקת מ. רגילות | 300,000 |  | 200,000 | 500,000 |
| הנפקת מ. בכורה |  | 300,000 | 140,000 | 440,000 |

**ג. עודפים**

המושג ״עודפים״ משקף את הרווח המצטבר בחברה ממועד הנפקתה, בניכוי דיבידנדים שהוכרזו:

עודפים

הקמת החברה 0

רווח בשנה X +

הפסד בשנה Y (-)

**הכרזת** דיבידנד (ייעוד רווח לבעלי המניות) (-)

יתרת עודפים למועד הדיווח =

אפשר לחשוב על העודפים כעל ״בריכה״. היא מתמלאת (ערך מצטבר) בגין רווח שנתי ומתרוקנת (קטנה) אם נוצרים הפסדים או אם מוכרזים דיבידנדים.

**שאלה 2.9.9.9 – עודפים, דיבידנדים ורווחים [צבא3]**

להלן נתונים בדבר יתרות ההון העצמי בחברת נדב ל. בע״מ ליום 31.12.2020:

ש״ח

הון מניות 150,000

פרמיה 100,000

עודפים 750,000

להלן נתוני אירועים שהתרחשו בחברה בשנת 2021:

1. החברה הנפיקה 240,000 מניות בנות 2 ש״ח ערך נקוב כל אחת בתמורה ל-600,000 ש״ח. עלויות הנפקה הסתכמו ב-15,000 ש״ח.
2. רווחי החברה הסתכמו בשנה זו ב-120,000 ש״ח.
3. החברה הכריזה (אך טרם חילקה) דיבידנד בסכום של 40,000 ש״ח (החלוקה בפועל = התשלום למשקיעים יבוצע בשנה הבאה – 2022).

נדרש: הציגו את ההשפעות של השינויים בסעיפי ההון העצמי – הדוח על השינויים בהון העצמי לשנת 2021.

|  |  |  |  |  |
| --- | --- | --- | --- | --- |
| פרטים | הון מניות | פרמיה | עודפים | סה״כ |
| יתרות פתיחה ליום 31.12.2020 | 150,000 | 100,000 | 750,000 | 1,000,000 |
| הנפקת מניות (1) | 480,000 | 105,000 |  | 585,000 |
| רווח נקי (2) |  |  | 120,000 | 120,000 |
| דיבידנד (3) |  |  | (40,000) | (40,000) |
| יתרה לדיווח ליום 31.12.2021 | 630,000 | 205,000 | 830,000 | 1,665,000 |

דיבידנד – שימו לב, המועד שבו דיבידנד יתועד כקיטון בעודפים ובהון הוא עיתוי הכרזתו, לא עיתוי חלוקתו בפועל. הכרזה היא אקט מחייב, המבוצע בהסכמה רחבה של בעלי המניות, במסגרתו החברה מתחייבת באופן בלתי חוזר לבצע את החלוקה. משכך, עיתוי ההכרזה הוא אקט שמגבש את סיווג העודפים (הון עצמי) להתחייבות (לחלוקה לבעלים).

**שאלה 2.9.9.91 – עודפים, דיבידנדים ורווחים [צבא4]**

להלן נתונים בדבר יתרות ההון העצמי בחברת נדב ל. בע״מ ליום 31.12.2020:

ש״ח

הון מניות 150,000

פרמיה 100,000

עודפים 750,000

להלן נתוני אירועים שהתרחשו בחברה בשנת 2021:

1. החברה הנפיקה 240,000 מניות בנות 2 ש״ח ערך נקוב כל אחת בתמורה ל-600,000 ש״ח. עלויות הנפקה הסתכמו ב-15,000 ש״ח.
2. החברה חילקה (שילמה) למשקיעים (בעלי מניות) דיבידנד שהוכרז בשנת 2020 בסכום של 38,000 ש״ח.
3. רווחי החברה הסתכמו בשנה זו ב-120,000 ש״ח.
4. החברה הכריזה על דיבידנד בסכום של 60,000 ש״ח ומתוכו שילמה בפועל השנה 20,000 ש״ח.

פתרון:

|  |  |  |  |  |
| --- | --- | --- | --- | --- |
| פרטים | הון מניות | פרמיה | עודפים | סה״כ |
| יתרות פתיחה ליום 31.12.2020 | 150,000 | 100,000 | 750,000 | 1,000,000 |
| הנפקת מניות (1) | 480,000 | 105,000 |  | 585,000 |
| תשלום של דיבידנד שהוכרז בעבר (2) | לא רלוונטי לדוח על השינויים בהון העצמי של השנה (2021). מדוע? משום שעיתוי הכרזת הדיבידנד, ולא עיתוי תשלומו, הוא העיתוי שבו יבוצע תיעוד בדוח על השינויים בהון. | | | |
| רווח נקי (3) |  |  | 120,000 | 120,000 |
| הכרזת דיבידנד השנה |  |  | (60,000) | (60,000) |
| יתרה לדיווח ליום 31.12.2021 | 630,000 | 205,000 | 810,000 | 1,645,000 |

**שאלה 3 (לבית)**

בחברה ידוע כי יתרת העודפים ליום 1.1.2020 היא 500,000 ש״ח. הרווח הנקי של החברה בשנת 2020 הסתכם ב-30,000 ש״ח, הרווח הנקי של החברה בשנת 2021 הסתכם ב-150,000 ש״ח, ובשנה זו הוכרז ושולם דיבידנד בסך 20,000 ש״ח. הרווח הנקי של החברה בשנת 2022 הסתכם ב-230,000 ש״ח, ובשנה זו הוכרז דיבידנד בסך 40,000 ש״ח. דיבידנד זה ישולם בשנת 2023.

נדרש: הציגו את השפעות האירועים על הדוח על השינויים בהון העצמי.

פתרון:

|  |  |  |  |
| --- | --- | --- | --- |
| תאריך | פרטים | עודפים | סך ההון עצמי |
| 1.1.2020 | יתרת פתיחה | 500,000 | 500,000 |
| 2020 | רווח נקי | 30,000 | 30,000 |
| 31.12.2020 | ערכים לדיווח | 530,000 | 530,000 |
| 2021 | רווח נקי | 150,000 | 150,000 |
| 2021 | דיבידנד שהוכרז ושולם | (20,000) | (20,000) |
| 31.12.2021 | ערכים לדיווח | 660,000 | 660,000 |
| 2022 | רווח נקי | 230,000 | 230,000 |
| 2022 | הכרזת דיבידנד (\*) | (40,000) | (40,000) |
| 31.12.2022 | ערכים לדיווח | 850,000 | 850,000 |

(\*) כמקובל בחשבונאות, עיתוי ההכרה והתיעוד של אירועים ועסקאות הוא בהתאם למועד התגבשות התנאים המחייבים או מזכים את החברה. בהיבט דיבידנד, אקט ההכרזה הוא זה שיוצר את מחויבות החברה לשלם. לכן, דיבידנד יתועד במועד הכרזתו במסגרת השינויים בהון העצמי, וזאת ללא תלות בעיתוי תשלומו בפועל.

**שאלה 3.0.1 – בניית הדוח על השינויים בהון העצמי בשים לב למניות מסוגים שונים, רווח ודיבידנד**

בחברת ״דורון ש״ ידועים הנתונים הבאים ליום 31.12.2023:

|  |  |
| --- | --- |
| **סעיף** | **ערך כספי ש״ח** |
| הון מניות רגילות 1 ש״ח ערך נקוב כל אחת | 300,000 |
| הון מניות רגילות 2 ש״ח ערך נקוב כל אחת | 500,000 |
| הון מניות בכורה | 100,000 |
| פרמיה | 700,000 |
| עודפים | 1,300,000 |
| סה״כ הון עצמי למועד זה | 2,900,000 |

להלן נתונים בדבר עסקאות ואירועים נוספים שהתרחשו בחברה במהלך שנת 2024:

1. החברה הנפיקה 110,000 מניות (רגילות) בנות 1 ש״ח ערך נקוב כל אחת תמורת 200,000 ש״ח. עלויות שנוצרו לשים ביצוע עסקת ההנפקה הסתכמו ב-10,000 ש״ח.
2. החברה הנפיקה 80,000 מניות (רגילות) בנות 3 ש״ח ערך נקוב כל אחת תמורת 300,000 ש״ח. לא נוצרו עלויות הנפקה בעסקה זו.
3. הרווח הנקי בחברה לשנת 2024 הסתכם ב-200,000 ש״ח.
4. החברה נטלה הלוואות לזמן ארוך בסכום של 90,000 ש״ח.
5. החברה רכשה מכונה ענקית לחימום נקניק לעובדי המשרד (רכוש קבוע) בעלות של 10,000 ש״ח.
6. החברה הכריזה דיבידנד בסכום של 220,000 ש״ח לבעלי המניות. מתוך סכום זה, חלק יחסי של 40,000 ש״ח שולם מיד, היתרה תשולם בשנה העוקבת (2025).

נדרש: הציגו את הדוח על השינויים בהון העצמי בחברה לשנת 2024.

הדוח על השינויים בהון העצמי הוא למעשה טבלה; כותרותיה הן רכיבי ההון העצמי השונים, ובעמודה הראשונה מפורטים נתוני העסקאות שיוצרות שינוי בסעיפים אלו.

לשם נוחות, הערכים יוצגו **באלפי ש״ח**.

|  |  |  |  |  |  |  |  |
| --- | --- | --- | --- | --- | --- | --- | --- |
| **פרטים** | **הון מניות רגילות 1 ש״ח** | **הון מניות רגילות 2 ש״ח** | **הון מניות בכורה** | **הון מניות רגילות 3 ש״ח** | **פרמיה** | **עודפים** | **סך ההון** |
| יתרת פתיחה 31.12.2023 | 300 | 500 | 100 |  | 700 | 1,300 | 2,900 |
| הנפקת מניות (1) | 110 |  |  |  | 80 |  | 190 |
| הנפקת מניות (2) |  |  |  | 240 | 60 |  | 300 |
| רווח נקי (3) |  |  |  |  |  | 200 | 200 |
| הכרזת דיבידנד (6) |  |  |  |  |  | (220) | (220) |
| יתרת סגירה לדיווח 31.12.2024 | 410 | 500 | 100 | 240 | 840 | 1,280 | 3,370 |

**מה לגבי נטילת הלוואה לזמן ארוך?**

נטילת הלוואה לזמן ארוך מגדילה את הנכסים בחברה (בדרך כלל – מזומן) אבל היא לא משפיעה על ההון העצמי, משום שההלוואה היא מקור מימון התחייבותי ולא הוני. לכן, בהקשר של תיעוד בדוח על השינויים בהון העצמי, נתון 4 הוא נתון סרק.

**מה לגבי רכישת מכונת נקניק?**

רכישת נכסים (לרבות נכסים שוטפים / לא שוטפים) לא תשפיע על ההון. אם הנכס נרכש במזומן – יש נכס אחד שגדל, השני קטן – אין שינוי בהון; וגם אם טרם שולם בעד הנכס או חלקו, יחול שינוי בנכסים לצד שינוי בהתחייבויות. בכל מקרה, אין השפעה על ההון העצמי, לכן גם נתון 5 הוא נתון סרק.

**שאלה 3.0.1.1 – הנפקת מניות מסוגים שונים, לרבות הנפקה בתמורה הנמוכה מהערך הנקוב [צבא5]**

להלן נתוני ההון העצמי בחברת ד״ר צבאן ליום 31.12.2023:

ש״ח

הון מניות רגילות בנות 2 ש״ח ערך נקוב 300,000

הון מניות רגילות בנות 4 ש״ח ערך נקוב 400,000

הון מניות רגילות בנות 1 ש״ח ערך נקוב 150,000

פרמיה 500,000

עודפים 600,000

אירועים בשנת 2024:

1. החברה הנפיקה 70,000 מניות בנות 4 ש״ח ערך נקוב כל אחת תמורת 300,000 ש״ח.
2. החברה הנפיקה 80,000 מניות בכורה בנות 1 ש״ח ערך נקוב תמורת 65,000 ש״ח.
3. הרווח הנקי בחברה ב-2024 הסתכם ב-200,000 ש״ח.
4. החברה הכריזה וחילקה דיבידנד בסכום של 90,000 ש״ח
5. החברה רכשה מכונה ענקית לחימום נקניק לעובדי המשרד בעלות של 75,000 ש״ח.

**נדרש:**

הציגו את הדוח על השינויים בהון העצמי לשנת 2024.

הערכים יוצגו באלפי ש״ח לשם נוחות:

|  |  |  |  |  |  |  |  |
| --- | --- | --- | --- | --- | --- | --- | --- |
| פרטים | הון מניות רגילות 2 ש״ח | הון מניות רגילות 4 ש״ח | הון מניות רגילות 1 ש״ח | הון מניות בכורה | פרמיה | עודפים | סה״כ |
| יתרות פתיחה 31.12.2023 | 300 | 400 | 150 |  | 500 | 600 | 1,950 |
| הנפקת מניות (1) | 280 |  |  |  | 20 |  | 300 |
| הנפקת מניות (2) |  |  |  | 80 | (15) |  | 65 |
| רווח נקי (3) |  |  |  |  |  | 200 | 200 |
| הכרזת דיבידנד (4) |  |  |  |  |  | (90) | (90) |
| רכישת נכס (5) | אין השפעה על ההון העצמי, הסבר להלן | | | | | | |
| יתרות לדיווח 31.12.2024 | 580 | 400 | 150 | 80 | 505 | 710 | 2,425 |

כשחברה רוכשת מכונת נקניק:

נכס המכונה גדל >>> ובמקביל יש שתי אפשרויות:

אפשרות 1: החברה שילמה. לכן, נכס המזומן קטן באותו הסכום.

במצב כזה – ההון לא משתנה.

אפשרות 2: החברה טרם שילמה. במצב כזה, תיווצר התחייבות כמקור

המימון של הנכס. ושוב – ההון לא משתנה.

אז יש כאן עניין חשוב:

לא ניתן לומר שכל כניסה / יציאה של מזומן ו/או כל עסקה, יוצרת שינוי בהון.

רכישת נכסים, נטילה / סילוק הלוואות – יש אירועים רבים שלא משפיעים על ההון, למרות השפעתם על המזומן.

**שאלה 3.0.2 – ההבדל בין נכסים לבין הון עצמי [צבא7 ללימוד עצמי]**

לפניכם מספר טענות (במסגרת הדיון בכל טענה, הניחו שהטוענים לא ביצעו בדיקות נוספות):

טענה 1: משה זיהה חברה עם נכסים לא שוטפים (רכוש קבוע, נדל״ן להשקעה) בהיקפים גבוהים. על בסיס נתון זה בלבד, ללא בדיקה נוספת של נתוני הדוחות, דיווח לך משה ״מצאתי חברה עם הון עצמי גבוה״.

טענה 2: דניאל זיהתה חברה עם מזומן בהיקף של כמה מאות מיליונים. כתוצאה מכך, היא ציינה בפניך: ״המשמעות היא שההון העצמי בחברה הוא לפחות בגודל זה – לפחות כמה מאות מיליונים״.

טענה 3: הדר זיהתה חברה שבה היקף ההון העצמי גבוה מאד. כתוצאה מכך היא ציינה בפניך: ״המשמעות היא שהיקף הנכסים גבוה מאד״.

נדרש: דונו בנכונות של כל אחת מהטענות.

פתרון:

טענה 1: באופן כללי, נכסים יכולים להיות ממומנים באמצעות אחד מבין שני מקורות: התחייבויות והון עצמי. נכסים בהיקף גבוה אולי נשמעים באופן אסוציאטיבי כמעידים על הון עצמי גבוה; אבל זה ממש לא המקרה – חברות רבות עשויות (במכוון / שלא... אם נקלעו לקשיים) לממן את נכסיהן בעיקר בחוב. לכן הטענה **שגויה** במובן של – לא ניתן לסמוך על טענתו של משה ללא בדיקות נוספות.

טענה 2: הטענה בעצם אומרת, בשפה פשוטה: ״אם (למשל) יש לחברה 300 מיליון במזומן, זה אומר שההון העצמי שלה הוא לפחות 300 מיליון״. טענה זו **שגויה** בדיוק באותו האופן ומאותו הטעם שטענה 1 שגויה. גם מימון למזומן יכול להתקבל באמצעות התחייבות.

טענה 3: באופן כללי: נכסים = התחייבויות + הון עצמי. המשמעות היא – שאם הנכסים גבוהים, לא נוכל להסיק בדבר היקף ההון העצמי (לכן שללנו את טענות 1 ו-2). לעומת זאת, אם ההון העצמי גבוה, בהכרח הנכסים גבוהים (ואף גבוהים יותר מסך ההון הגבוה שזוהה). הטענה **נכונה**.

**שאלה 3.1 - שילוב בין הנפקת מניות מסוגים שונים ורווח / עודפים (לבית)**

חברת ״יבגני״ בע״מ הוקמה ב-1.1.1992. במועד זה הנפיקה החברה 200,000 מניות רגילות (מ״ר) בנות 3 ש״ח ערך נקוב כל אחת בתמורה ל-640,000 ש״ח.

כמו כן, החברה הנפיקה 120,000 מניות רגילות בנות 2 ש״ח ערך נקוב כל אחת בתמורה ל-210,000 ש״ח כאשר בעסקה נוצרו עלויות הנפקה בסך 12,000 ש״ח.

בנוסף, החברה הנפיקה 170,000 מניות רגילות בנות 1 ש״ח ערך נקוב כל אחת, כאשר הפרמיה בעסקת ההנפקה הסתכמה ב-80,000 ש״ח.

כבר בשנת פעילותה הראשונה, נוצר בחברה רווח נקי בסך 5,000,000 ש״ח וכן הוכרז דיבידנד (שטרם שולם) בסך 60,000 ש״ח.

לקראת תום השנה, בוצעה הנפקת מניות נוספות ללא תמורה בשיעור 1% וזאת לכל בעלי המניות.

נדרש: הציגו את השינויים בהון העצמי.

|  |  |  |  |  |  |  |
| --- | --- | --- | --- | --- | --- | --- |
|  | הון מ״ר 3 | הון מ״ר 2 | הון מ״ר 1 | פרמיה | עודפים | סך ההון העצמי |
| הנ. מניות 3 | 600,000 |  |  | 40,000 |  | 640,000 |
| הנ. מניות 2 |  | 240,000 |  | (42,000) |  | 198,000 |
| הנ. מניות 1 |  |  | 170,000 | 80,000 |  | 250,000 |
| רווח נקי |  |  |  |  | 5,000,000 | 5,000,000 |
| דיבידנד |  |  |  |  | (60,000) | (60,000) |
| הנ. ללא תמורה | 6,000 | 2,400 | 1,700 | (10,100) |  | 0 |
| יתרה לדיווח | 606,000 | 242,400 | 171,700 | 67,900 | 4,940,000 | 6,028,000 |

**הסבר - הנ. מניות 1:**

הון מ״ר - לפי הערך הנקוב של המניות המונפקות: 170,000 = 1 \* 170,000

הפרמיה - נתונה: 80,000

מהו סך השינוי בהון העצמי?

ידוע לנו שהפרמיה היא ההפרש בין תמורת ההנפקה X (סך השינוי בהון) לבין הון המניות - ניתן לחלצה.

**הנפקת מניות ללא תמורה:**

הנפקת מניות מגדילה את הון המניות, ללא תלות בסוג התמורה ו/או סכומה (לרבות בהנפקה ללא תמורה). לכן עלינו להכיר בעלייה בהון המניות מכל אחד מהסוגים בשאלה לפי שיעור ההנפקה הנוספת - 1%.

יחד עם זאת, הואיל וההנפקה ללא תמורה - סך השינוי בסך ההון העצמי הוא 0.

הפרמיה במצב כזה תכיל את ההפרש בין תמורת ההנפקה (0) לערך הנקוב של המניות שהונפקו (שכאן, בראייה מצרפית - סכומן 10,100).

**שאלה 3.1.1 – הנפקת מניות מסוגים שונים, רווחים והשפעות על ההון**

חברת ״גילי פ״ הציגה ב-31.12.2021 את רכיבי ההון העצמי הבאים:

|  |  |
| --- | --- |
| סעיף | ערך בש״ח – 31.12.2021 |
| הון מניות בנות 1 ש״ח ערך נקוב (מניות רגילות, מ״ר) | 100,000 |
| הון מניות בנות 5 ש״ח ערך נקוב (מניות רגילות, מ״ר) | 150,000 |
| הון מניות בכורה 4 ש״ח ערך נקוב (מניות בכורה, מב״כ) | 20,000 |
| פרמיה | 800,000 |
| עודפים | 400,000 |

להלן נתונים לגבי אירועים ועסקאות שהתרחשו בחברה בשנת 2022:

1. החברה הנפיקה 40,000 מניות רגילות בנות 1 ש״ח ערך נקוב כל אחת בתמורה ל-90,000 ש״ח.
2. החברה הנפיקה 8,000 מניות רגילות בנות 5 ש״ח ערך נקוב כל אחת, כאשר תמורת ההנפקה הסתכמה ב-74,000 ש״ח, ועלויות ההנפקה הן 7,000 ש״ח.
3. רווחי החברה בשנת 2022 הסתכמו ב-70,000 ש״ח.
4. החברה הכריזה דיבידנד בסכום של 50,000 ש״ח לבעלי המניות. סכום של 30,000 ש״ח שולם ביום ההכרזה, היתרה תשולם בשנת 2023.

נדרש:

הציגו את מכלול השפעות היתרות והאירועים על הדוח על השינויים בהון של חברת גילי פ לשנת 2022.

|  |  |  |  |  |  |  |  |
| --- | --- | --- | --- | --- | --- | --- | --- |
| תאריך | פרטים | הון מ״ר 1 ש״ח | הון מ״ר 5 ש״ח | הון מב״כ | פרמיה | עודפים | סך ההון |
| 31/12/2021 | יתרת פתיחה | 100,000 | 150,000 | 20,000 | 800,000 | 400,000 | 1,470,000 |
| 2022.1 | הנפקת מניות | 40,000 |  |  | 50,000 |  | 90,000 |
| 2022.2 | הנפקת מניות |  | 40,000 |  | 27,000 |  | 67,000 |
| 2022.3 | רווח |  |  |  |  | 70,000 | 70,000 |
| 2022.4 | דיבידנד |  |  |  |  | (50,000) | (50,000) |
| 31/12/2022 | יתרת סגירה | 140,000 | 190,000 | 20,000 | 877,000 | 420,000 | 1,647,000 |

הערות:

כאשר נתון מספר המניות, הון המניות מחושב לפי מכפלתן בערך הנקוב למניה. אם הון המניות נתון – לא מבצעים מכפלה כלשהי. זו הסיבה שהצבנו ביתרת הפתיחה את הון המניות הרגילות בנות 5 ש״ח ערך נקוב לפי הסכום הנתון ללא מכפלה.

בנוסף, זכרו: חשבונאות פועלת על פי בסיס צבירה, ולא על פי עיתוי תשלומים ותקבולים. זה חשוב, כי זה אומר שכאשר חברה מכריזה דיבידנד, כלומר במועד התגבשות האירוע המחייב אותה לשלמו, אנו נקטין את העודפים במלוא הסכום שהוכרז, בין אם שולם בין אם לאו.

למעשה, אקט הכרזת הדיבידנד הוא אירוע בלתי חוזר (לא ניתן לביטול) של ייעוד העודפים חזרה לבעלים. וככזה, יקטין את העודפים ואת סך ההון במועד ההכרזה.

**שאלה 3.1.2 – דיון תיאורטי נוסף בסעיפים שונים והגדרתם**

לפניכם מספר טענות:

טענה 1: כאשר מבוצעת הכרזה של דיבידנד על ידי חברה, יש להקטין את סעיף העודפים ואת ההון העצמי בהתאם לחלק ששולם בשנת הדיווח מתוך הכרזה זו

טענה 2: כאשר חברה מנפיקה מניות בתמורה הגבוהה מערכן הנקוב של המניות שהונפקו, ההפרש נרשם כעלייה בפרמיה

טענה 3: אם חברה הנפיקה ב-1.1.2020 מניות בתמורה ל-1,000,000 ש״ח, הרי שיתרת המזומן בחברה לתום 2020 היא 1,000,000 ש״ח

טענה 4: חברה בעלת הון עצמי גבוה מוגדרת כחברה אשר היקף נכסיה השוטפים גבוה

הטענה / הטענות הנכונה / הנכונות:

1. טענה 1 בלבד
2. טענות 1 ו-2
3. טענות 2 ו-4
4. טענה 3 בלבד
5. טענה 2 בלבד

**פתרון:**

טענה 1: כאשר מבוצעת הכרזה של דיבידנד על ידי חברה, יש להקטין את סעיף העודפים ואת ההון העצמי בהתאם לחלק ששולם בשנת הדיווח מתוך הכרזה זו

הטענה **שגויה** – הירידה בהון נקבעת לפי הסכום שהוכרז ולא לפי הסכום ששולם!

טענה 2: כאשר חברה מנפיקה מניות בתמורה הגבוהה מערכן הנקוב של המניות שהונפקו, ההפרש נרשם כעלייה בפרמיה

הבהרה כללית לעניין ברירת מחדל: אם לא מתארים שום דבר שקשור לעלויות הנפקה, יש להניח שאין עלויות הנפקה.

תחת הנחה זו הטענה **נכונה**: פרמיה היא ההפרש בין תמורת ההנפקה (נטו) לבין הערך הנקוב של המניות שהונפקו.

טענה 3: אם חברה הנפיקה ב-1.1.2020 מניות בתמורה ל-1,000,000 ש״ח, הרי שיתרת המזומן בחברה **לתום** 2020 היא 1,000,000 ש״ח

**שגויה**. הנקודה הבסיסית היא כזו: הנפקת מניות בתמורה חיובית במזומן מגדילה את המזומן ואת ההון העצמי למועד ההנפקה. האירוע הזה, אם כך, וסך השפעתו על המזומן, נכון למועד ביצועו. ובעוד שסך ההון העצמי לא ישתנה בתקופות עוקבות (אלא אם חלו אירועים נוספים שמשפיעים על ההון), המזומן בהחלט יכול להשתנות, ולהיות מנוצל למטרות שונות.

טענה 4: חברה בעלת הון עצמי גבוה מוגדרת כחברה אשר היקף נכסיה השוטפים גבוה

**שגויה**. הון עצמי לא מוגדר לפי מצבת הנכסים, הוא מוגדר בתור סך מקורות המימון שאינם התחייבותיים. חברה יכולה לגייס מיליארדים מבעלים ולהשקיע את הכל בבניינים, מכונות, ציוד, כלי רכב ועוד. לא ניתן לקבוע מהו תמהיל הנכסים בחברה בעלת הון עצמי גבוה. זה תלוי בתשובה לשאלה – מה החברה בחרה לעשות – אילו נכסים לרכוש – באמצעות ההון שגוייס.

**הערה**: אם כך, עצם קיום הון גבוה לא מעיד על סוג הנכסים המתקיימים כתוצאה ממנו; האם ניתן להסיק מעצם קיום נכסים בעלי היקף גבוה על הון עצמי גבוה? גם כאן, התשובה שלילית. מדוע? כי נכסים גבוהים עשויים להיות ממומנים אף ברובם בהתחייבויות.

הון עצמי נקרא גם ״נכסים נטו״. אם ההון העצמי גבוה, הנכסים חייבים להיות גבוהים. אבל אם הנכסים גבוהים, ההון העצמי יכול להיות גבוה או נמוך, כתלות בהיקף ההתחייבויות.

התשובה הנכונה: ה

**ד. כתבי אופציה**

כתבי אופציה הם מכשירים פיננסיים שמנפיקה חברה, ואשר מקנה לאוחז/ת בהם זכות לרכוש (**מהחברה**) מספר מסוים של מניות במחיר קבוע וידוע (מחיר מימוש / תוספת מימוש / strike) עד מועד קבוע וידוע (מועד המימוש / הפקיעה).

כתבי אופציה הם מכשיר פיננסי נפוץ לתגמול עובדים, לאור ההבנה שלפיה עלייה במחיר המניה (בשאיפה - לאור עבודתו המאומצת של העובד) לצד החזקה במכשיר פיננסי שמאפשר לרכוש אותה במחיר קבוע, מתמרצת את העובד לפעול לטובת האינטרס הכללי של החברה (העלאת מחיר מנייתה).

כתבי אופציה גם מונפקים כחלק מ״הנפקת חבילה״ של מכשירים פיננסיים אחרים. **בכל מקרה, בקורס זה, עיקר הדיון יישען על הכימות החשבונאי של ערכי כתב האופציה, במועד הנפקתם (בהיבט התמורה במזומן שנניח שמתקבלת בעדם – כי לא נעסוק בהנפקת כתבי אופציה בתמורה לשירותי עבודה) ובשלב מאוחר יותר – ככל שמומשו – ניתן להציג את האירועים הנ״ל על ציר הזמן באופן הבא:**



**שאלה 3.1.1.7.1 – הון עצמי כולל כתבי אופציה [צבא6]**

נכון ליום 31.12.2025 הרכב ההון העצמי בחברת שביטים כולל:

הון מניות: 800,000

פרמיה: 200,000

עודפים: 300,000

בנוסף, בשנת 2026 התרחשו האירועים הבאים:

1. החברה הנפיקה 150,000 מניות בנות 4 ש״ח ערך נקוב כל אחת, בתמורה ל-700,000 ש״ח ברוטו, כאשר עלויות ההנפקה הן 15,000 ש״ח.
2. החברה הנפיקה 50,000 כתבי אופציה בתמורה ל-5 ש״ח לכל כתב אופציה. כל אחד מכתבי האופציה ניתן למימוש ל-6 מניות רגילות בנות 4 ש״ח ערך נקוב, בתמורה לתוספת מימוש של 40 ש״ח. **כתבי האופציה יפקעו ב-31.12.2026.**
3. במהלך השנה, מומשו 30% מכתבי האופציה.
4. הרווח הנקי בחברה בשנת 2026 הסתכם ב-280,000 ש״ח.
5. החברה הכריזה וטרם שילמה דיבידנד בסכום של 140,000 ש״ח.

נדרש:

הציגו את הדוח על השינויים בהון העצמי לשנת 2026.

הערכים יוצגו באלפי ש״ח לשם נוחות:

|  |  |  |  |  |  |
| --- | --- | --- | --- | --- | --- |
| פרטים | הון מניות | פרמיה | עודפים | כתבי אופציה | סה״כ |
| יתרת פתיחה 31.12.2025 | 800 | 200 | 300 |  | 1,300 |
| הנפקת מניות (1) | 600 | 85 |  |  | 685 |
| הנפקת כתבי אופציה (2) |  |  |  | 250 | 250 |
| מימוש כתבי אופציה (3) | 360 | 315 |  | (75) | 600 |
| רווח נקי (4) |  |  | 280 |  | 280 |
| הכרזת דיבידנד (5) |  |  | (140) |  | (140) |
| פקיעת כתבי אופציה |  | 175 |  | (175) | 0 |
| יתרת סגירה 31.12.2026 | 1,760 | 775 | 440 | 0 | 2,975 |

**הנפקת כתבי אופציה**: במועד ההנפקה כל שעלינו לתעד הוא את סך תמורת ההנפקה במועד זה, לפי 50,000 כתבי אופציה כפול 5 ש״ח לכתב אופציה מונפק. במלים אחרות, בתיעוד עסקת ההנפקה עצמה, אין כל צורך להתייחס ליתר נתוני כתב האופציה הדנים בתרחיש של מימוש. נתונים אלו ישרתו אותנו בעסקת המימוש.

נעבור **למימוש כתבי האופציה**, ולשם כך נתעד את כל נתוניהם שוב לשם נוחות:

החברה הנפיקה 50,000 כתבי אופציה בתמורה ל-5 ש״ח לכל כתב אופציה. כל אחד מכתבי האופציה ניתן למימוש ל-6 מניות רגילות בנות 4 ש״ח ערך נקוב, בתמורה לתוספת מימוש של 40 ש״ח. כתבי האופציה יפקעו ב-31.12.2026.

במהלך השנה, מומשו 30% מכתבי האופציה.

מבוצעים 4 תיעודים כתוצאה ממימוש כתבי אופציה:

סך העלייה בהון העצמי – מכפלת מספר כתבי האופציה שמומשו ב״תוספת המימוש״ לכל כתב אופציה.

סך העלייה בהון המניות – מכפלת מספר כתבי האופציה שמומשו במספר המניות לכתב אופציה, ובע״נ למניה

סך הירידה בכתבי האופציה – מכפלת מספר כתבי האופציה שמומשו בתמורה המקורית לכתב אופציה

הערך שמשלים את השינוי בהון המניות ובכתבי האופציה לסך העלייה בהון = פרמיה

אפשר לחשב את הפרמיה גם בצורה ישירה (אין כל חובה לעשות כן, אך לעתים זה עוזר להבנה):

סך תמורת ההנפקה (\*)

סך ערכן הנקוב של המניות שהונפקו במימוש (360,000)

פרמיה 315,000

(\*) כאשר משקיע מממש כתבי אופציה, הרי שבראייה כוללת של העסקה, תמורת ההנפקה מורכבת מהתמורה המקורית ששולמה בעד כתבי האופציה שמומשו (75,000) יחד עם תוספת המימוש (600,000).

**פקיעת כתבי אופציה**

כאשר כתבי אופציה פוקעים (כלומר, התאריך האחרון למימושם חל בשנת הדיווח) יש לתעד טרם סגירת הדוח על השינויים בהון את פעולת ה״איפוס״ של סעיף כתבי האופציה. לא יחול שינוי בהון העצמי, אך יתרת כתבי האופציה תוקטן ל-0, ויתרת הפרמיה תגדל בסכום זהה.

**שאלה 3.1.1.8 – שאלה מקיפה על הון עצמי כולל כתבי אופציה**

לפניכם נתונים בדבר סעיפי ההון העצמי בחברת ״אלכסונים״ ליום 31.12.2023:

ש״ח

הון מניות רגילות בנות 2 ש״ח ע״נ 150,000

הון מניות רגילות בנות 1 ש״ח ע״נ 90,000

פרמיה 80,000

עודפים 200,000

להלן נתונים בדבר עסקאות ואירועים שהתרחשו בחברה בשנת 2024:

1. החברה הנפיקה 28,000 מניות בנות 2 ש״ח ערך נקוב כל אחת, כאשר תמורת ההנפקה ברוטו הסתכמה ב-100,000 ש״ח ועלויות ההנפקה הן 12,000 ש״ח.
2. החברה הנפיקה 17,000 כתבי אופציה בתמורה ל-4 ש״ח לכל כתב אופציה. כל כתב אופציה ניתן למימוש ל-3 מניות רגילות בנות 2 ש״ח ערך נקוב כל אחת, בתמורה לתוספת מימוש של 11 ש״ח. **כתבי האופציה יפקעו ב-31.12.2024.**
3. בתאריך 1.10.2024 מומשו 7,000 כתבי אופציה.
4. בתאריך 1.11.2024 מומשו 20% מכתבי האופציה (שיעור המימוש הוא ביחס למספר כתבי האופציה המקוריים שהונפקו).
5. רווחי החברה בשנת 2024 הסתכמו ב-300,000 ש״ח.
6. החברה הכריזה דיבידנד בסך 90,000 ש״ח.
7. החברה רכשה את מניות חברת Apple בעלות של 25,000 ש״ח. בסך הכל נרכשו 1,000 מניות בנות 1 ש״ח ערך נקוב כל אחת.

נדרש: ערכו את הדוח על השינויים בהון העצמי לשנת 2024.



**שאלה 3.1.1.9 הנפקה, מימוש ופקיעה של כתבי אופציה**

חברת ליאור ד הוקמה ב-1.1.2020. במועד זה הנפיקה החברה 100,000 מניות בנות 2 ש״ח ערך נקוב כל אחת בתמורה ל-300,000 ש״ח.

ב-1.5.2020 הנפיקה החברה 15,000 כתבי אופציה בתמורה ל-3 ש״ח לכתב אופציה. כל כתב אופציה ניתן למימוש ל-4 מניות בנות 2 ש״ח ערך נקוב כל אחת בתמורה לתוספת מימוש של 15 ש״ח, וזאת עד ליום 31.12.2020.

ב-1.9.2020 מומשו 8,000 כתבי אופציה.

הרווח הנקי בחברה בשנת 2020 הסתכם ב-700,000 ש״ח.

החברה הכריזה דיבידנד בשיעור 10% בשנת 2020, טרם חולק במזומן דיבידנד זה, עד לתום שנת הדיווח.

נדרש: הציגו את הדוח על השינויים בהון העצמי לשנת 2020.

פתרון:

|  |  |  |  |  |  |  |
| --- | --- | --- | --- | --- | --- | --- |
| תאריך | פרטים | הון מניות | פרמיה | עודפים | כתבי אופציה | סך ההון |
| 1/1/2020 | הנפקת מניות | 200,000 | 100,000 |  |  | 300,000 |
| 1/5/2020 | הנפקת אופ׳ |  |  |  | 45,000 | 45,000 |
| 1/9/2020 | מימוש אופ׳ | 64,000 | 80,000 PN |  | (24,000) | 120,000 |
| 31/12/2020 | רווח נקי |  |  | 700,000 |  | 700,000 |
| 31/12/2020 | הוכרז דיב׳ |  |  | (26,400) |  | (26,400) |
| 31/12/2020 | פקיעת אופ׳ |  | 21,000 |  | (21,000) | 0 |
| **31/12/2020** | **יתרה לדיווח** | **264,000** | **201,000** | **673,600** | **0** | **1,138,600** |

הנפקת כתבי אופציה:

במועד הנפקתם של כתבי האופציה – 1/5/2020 – לפי ההגדרה, כל שעלינו לתעד הוא את סך התמורה שנתקבלה באותו מועד – כעלייה בסך ההון העצמי, ולשייך אותה לעלייה בסעיף כתבי האופציה. יתר הנתונים לגבי תנאי המימוש של כתב האופציה והתמורה הנוספת שהמשקיע יתחייב בה כתוצאה מכך – יעניינו אותנו רק במועד המימוש.

כלומר: חלה עלייה בסך ההון ובכתבי האופציה לפי המכפלה של התמורה לכתב אופציה 3 ש״ח במספר כתבי האופציה שהונפקו – 15,000: 45,000 = 3 \* 15,000

מימוש כתבי האופציה:

ב-1.5.2020 הנפיקה החברה 15,000 כתבי אופציה בתמורה ל-3 ש״ח לכתב אופציה. כל כתב אופציה ניתן למימוש ל-4 מניות בנות 2 ש״ח ערך נקוב כל אחת בתמורה לתוספת מימוש של 15 ש״ח, וזאת עד ליום 31.12.2020. ב-1.9.2020 מומשו 8,000 כתבי אופציה.

תחילה – החלק הפשוט ביותר – כאשר ממומשים כתבי האופציה, המשקיע נדרש לשלם סכום כספי נוסף שמגדיל את סך ההון העצמי. הסכום שישולם נקרא ״תוספת מימוש״ ומכפלתו במספר כתבי האופציה שמומשו הוא, לפיכך, סך העלייה בהון העצמי:

לאחר מכן, נתעד את העובדה שהחברה מנפיקה למשקיע מניות נוספות כתוצאה ממימוש כתבי האופציה. בסך הכל, ידוע שכל כתב אופציה ממומש (מבין ה-8,000 שמומשו כאמור) מקנה למשקיע 4 מניות, שכל אחת מהן בת 2 ש״ח ערך נקוב. כך שסך הון המניות יגדל ב:

בנוסף, עצם מימושם של כתבי האופציה מוציאה אותם מהמחזור – כתב אופציה שמומש ״חדל מלהתקיים״. בהתאם, שווי כתבי האופציה שמומשו (בהתאם לתמורת הנפקתם הראשונית) קטן בהתאם. נתון בשאלה שכל כתב אופציה הונפק במקור ולכן נרשם בסעיף כתבי האופציה לפי 3 ש״ח לכתב אופציה. כאשר כתבי האופציה ממומשים יש להקטין את הסעיף בהתאם:

ומה לגבי הפרמיה בעקבות מימוש כתבי האופציה?

הפרמיה היא תמיד ערך הפרשי; היא הערך שמשלים את סך השינוי בהון המניות ובכתבי האופציה, לסך השינוי בהון העצמי:

**הערה: רבים שואלים – הרי אנו הגדרנו פרמיה בתור ההפרש בין תמורת ההנפקה לבין ערכן הנקוב של מניות שהונפקו. כאן, לפתע, אנו מגדירים את הפרמיה בצורה שונה. האם יש הבדל?**

תכל׳ס לא. נמחיש זאת. מה שנעשה זה להתייחס להנפקת המניות דרך כתבי האופציה בשני שלבים:

המשקיע שילם בעד 8,000 כתבי האופציה שמומשו: 24,000 = 3 \* 8,000 (מספר כתבי האופציה כפול עלות ליח׳)

בנוסף שילם בעד המימוש תוספת: 120,000 = 15 \* 8,000

סך התמורה מצד המשקיע בכל השלבים יחד: 144,000

בניכוי ערכן הנקוב של המניות שהונפקו: (64,000)

ההפרש החיובי – נזקף לפרמיה: 80,000

**שימו לב, עבודה בדרך זו היא בגדר הרחבה להעמקת ההבנה, חישוב על בסיס חילוץ הפרמיה PN, X מספק.**

דיבידנד שמוגדר באחוזים

כברירת מחדל, דיבידנד המוגדר באחוזים מחושב ביחס לערך הנקוב המצרפי של המניות המזכות בדיבידנד. כאן, מדובר ב-10% מתוך 264,000 הון מניות (200,000 מקוריים בתוספת 64,000 שנוצרו בגין מימוש כתבי האופציה):

סכום זה יירשם כירידה בעודפים ובהון העצמי, ללא תלות בשאלה מתי יבוצע התשלום בפועל.

פקיעת כתבי אופציה

הואיל והדיווח הוא לשנת 2020, ונתון שכתבי האופציה פוקעים ב-2020, המשמעות היא שיש לתעד את אקט הפקיעה בגין כל כתבי האופציה שנותרו לאחר המימוש. יתרה זו היא 21,000, יש לאפסה מסעיף כתבי האופציה (בסימן שלילי) ובמקביל להגדיל את הפרמיה בסכום זהה. סך ההון העצמי ללא שינוי (0) כתוצאה מהפקיעה.

**שאלה 3.2 – הנפקת כתבי אופציה ומימושם (למפגש)**

**נתונים ל-3 השאלות הבאות:**

בתאריך 1.1.2024 הנפיקה חברת ״איילת״ בע״מ (להלן: ״החברה״) 400,000 כתבי אופציה בתמורה ל-600,000 ש״ח. כל כתב אופציה ניתן למימוש ל-3 מניות בנות 2 ש״ח ערך נקוב כל אחת, בתמורה לתוספת מימוש בסך 9 ש״ח. כתבי האופציה ניתנים למימוש עד ל-31.12.2025. ב-1.7.2024 מומשו 12,000 כתבי אופציה.

**שאלה 3.2.1 (למפגש)**

מהי ההשפעה של **הנפקת** כתבי האופציה על ההון העצמי (במועד 1.1.2024)?

1. עלייה בהון העצמי שתיוחס לסעיף ״כתבי אופציה״ בסך 600,000 ש״ח
2. עלייה בהון העצמי שתיוחס לסעיף ״כתבי אופציה״ בסך 400,000 ש״ח
3. עלייה בהון העצמי ובמקביל רישום רווחים מהנפקת כתבי אופציה בסך 600,000 ש״ח
4. לא ניתן לדעת משום שההשפעה על ההון העצמי מתחוללת רק כאשר כתבי האופציה ממומשים
5. כל יתר הטענות שגויות

פתרון:

הנפקת כתבי אופציה משמעה הנפקת ניירות ערך שמקנים למשקיע האוחז בהם זכות לדרוש מהחברה להנפיק לו מספר מסוים של מניות במחיר **קבוע** עד למועד מסוים (מועד הפקיעה).

המוטיבציה לחברה: מקבלת כסף היום, ועדיין לא מנפיקה מניות.

המוטיבציה למשקיע: משלם היום מעט כסף (באופן יחסי לרכישת מניה), ועדיין משריין זכות לקנות את המניה במחיר קבוע – מה שעשוי להניב תשואה גבוהה במידה ומחיר המניה יעלה מהותית מעל המחיר הקבוע.

ברמת התיעוד החשבונאי בחברה בלבד, במועד הנפקת כתבי האופציה – כל שצריך לתעד הוא עלייה בהון העצמי ובסעיף כתבי האופציה בגובה התמורה המתקבלת במועד זה.

|  |  |  |
| --- | --- | --- |
|  | כתבי אופציה | סך ההון העצמי |
| הנפקת כתבי אופציה | 600,000 | 600,000 |

התשובה א.

**שאלה 3.2.2 (למפגש)**

העתקת נתונים: בתאריך 1.1.2024 הנפיקה חברת ״איילת״ בע״מ (להלן: ״החברה״) 400,000 כתבי אופציה בתמורה ל-600,000 ש״ח. כל כתב אופציה ניתן למימוש ל-3 מניות בנות 2 ש״ח ערך נקוב כל אחת, בתמורה לתוספת מימוש בסך 9 ש״ח. כתבי האופציה ניתנים למימוש עד ל-31.12.2025. ב-1.7.2024 מומשו 12,000 כתבי אופציה.

מהי ההשפעה של אירוע מימוש כתבי האופציה על ההון העצמי ורכיביו?

1. עלייה בהון העצמי בסך 108,000 ש״ח
2. עלייה בהון המניות בסך 72,000 ש״ח
3. עלייה בפרמיה בסך 54,000 ש״ח
4. תשובות א, ב ו-ג נכונות
5. כל יתר התשובות שגויות

פתרון:

מימוש כתבי אופציה: זוהי עסקה שמתרחשת פוטנציאלית לאחר הנפקת כתבי האופציה, במסגרתה המשקיעים פונים לחברה, משלמים לה סכום נוסף כדי לממש את כתב האופציה, ומקבלים בתמורה מניות – בהתאם להגדרה בכתב האופציה.

העלייה בהון העצמי במימוש:

כמובן שנוצרים משאבים חדשים בחברה – עלייה בסך ההון העצמי, בהתאם לסך תוספת המימוש ששילמו המשקיעים – מספר כתבי האופציה שמומשו (12,000) כפול תוספת המימוש לכתב אופציה (9).

העלייה בהון המניות (בעקבות הנפקת המניות למשקיעים שמימשו את כתבי האופציה):

כנתון – כל אחד מכתבי האופציה שמומשו – הופך ל-3 מניות שכל אחת מהן בת 2 ש״ח ערך נקוב. בסך הכל, מומשו כנתון 12,000 כתבי אופציה, ולכן סך העלייה בהון המניות (בערך הנקוב של המניות שהונפקו):

בנוסף, כתבי האופציה שמומשו – חדלים מלהתקיים:

במועד הנפקת כתבי אופציה, רשמנו את סך התמורה שנתקבלה בעדם בסעיף כתבי האופציה. כאשר כתבי אופציה ממומשים הם חדלים מלהתקיים, ויש להקטין בהתאם את הסעיף. בסך הכל הונפקו 400,000 כתבי אופציה בתמורה ל-600,000 ש״ח, כלומר כל כתב אופציה הונפק בתמורה היסטורית של 1.5 ש״ח. סעיף כתבי האופציה יקטן בהתאם למכפלת סכום זה במספר כתבי האופציה שמומשו 12,000.

וכעת, נאזן את כל השינויים באמצעות הפרמיה, כך שבסך הכל תיעוד העסקה ייראה כך:

|  |  |  |  |  |
| --- | --- | --- | --- | --- |
|  | הון המניות | פרמיה | כתבי אופציה | סך ההון |
| הנפקת אופ׳ |  |  | 600,000 | 600,000 |
| **מימוש אופ׳** | **72,000** | **54,000 PN** | **(18,000)** | **108,000** |

ואיך לעזאזל חושבה הפרמיה?

2

אפשרויות:

אפשרות אחת היא פשוט לטעון שבסך הכל – הון מניות 72,000 + פרמיה (x) בניכוי קיטון בכתבי אופציה 18,000 שווה לסך השינוי בהון 108,000, ומחלצים את x.

אפשרות נוספת, כלכלית, תאמר: בסך הכל, המשקיע שילם בעד המניות שני סכומים –

כאשר רכש את כתבי האופציה, שילם: 18,000 = 1.5 \* 12,000

כאשר מימש את כתבי האופציה, שילם: 108,000

סך הסכום הכספי ששילם המשקיע: 126,000 = 108,000 + 18,000

בניכוי ערך נקוב מניות שהונפקו: (72,000)

אקבל את הפרמיה: 54,000 = 72,000 – 126,000

האפשרות הנוספת איננה מחייבת אתכם והיא מוצגת לצרכי הבנה בלבד, וגם על מנת ליצור חפיפה מושגית בהיבט של הפרמיה – שהוגדרה קודם לפי ההפרש בין תמורת ההנפקה לערך הנקוב של המניות שהונפקו.

התשובה ד.

**שאלה 3.2.3 (למפגש)**

העתקת נתונים: בתאריך 1.1.2024 הנפיקה חברת ״איילת״ בע״מ (להלן: ״החברה״) 400,000 כתבי אופציה בתמורה ל-600,000 ש״ח. כל כתב אופציה ניתן למימוש ל-3 מניות בנות 2 ש״ח ערך נקוב כל אחת, בתמורה לתוספת מימוש בסך 9 ש״ח. כתבי האופציה ניתנים למימוש עד ל-31.12.2025. ב-1.7.2024 מומשו 12,000 כתבי אופציה.

מהי השפעת אירוע פקיעת כתבי האופציה בשנת 2025 (הניחו כי לא חלו מימושים נוספים בשנה זו)?

1. לא יחול שינוי בהון העצמי
2. עלייה בפרמיה בסך 582,000 ש״ח
3. ירידה בסעיף כתבי האופציה בסך 582,000 ש״ח
4. תשובות א, ב ו-ג נכונות
5. כל יתר התשובות שגויות

פתרון:

פקיעת כתבי אופציה היא אירוע שבמסגרתו מגיע המועד האחרון למימוש כתבי אופציה קיימים – והם לא ממומשים. כלומר, המשקיעים מאבדים את כל הזכויות הנלוות להחזקתם בכתב האופציה.

ההתייחסות ליתרת סעיף כתבי האופציה במועד זה היא שעליו להיות מועברת לפרמיה. ללא שינוי בסך ההון העצמי. כי התפיסה היא שסכום זה שולם למעשה על ידי משקיעים בעד מניות אך הואיל ולא מומשו – בסך הכל הונפקו 0 מניות.

|  |  |  |  |  |
| --- | --- | --- | --- | --- |
|  | הון המניות | פרמיה | כתבי אופציה | סך ההון |
| הנפקת אופ׳ |  |  | 600,000 | 600,000 |
| מימוש אופ׳ | 72,000 | 54,000 PN | (18,000) | 108,000 |
| **פקיעת אופ׳** |  | **582,000** | **(582,000)** | **0** |

התשובה ד.

**שאלה 4 - הנפקת כתבי אופציה ופקיעתם (ללא מימוש) (לבית)**

בתאריך 1.1.2023 חברה הנפיקה 70,000 כתבי אופציה בתמורה כוללת של 70,000 ש״ח. כל כתב אופציה ניתן למימוש למניה רגילה אחת בת 2 ש״ח ערך נקוב בתמורה לתוספת מימוש בסך 5 ש״ח. כתבי האופציה ניתנים למימוש עד ה-31.12.2023. עד לתום השנה, טרם בוצע מימוש כלשהו של כתבי אופציה.

נדרש: תעדו את השפעות העסקה על הדוח על השינויים בהון לשנת 2023.

פתרון:

בשאלה זו, מתוארת הנפקת כתבי אופציה וכן פקיעת כתבי אופציה (לא בוצע מימוש כלשהו של כתבי האופציה).

במקרה כזה, רק ״קצותיו״ של ציר הטיפול החשבונאי בעמוד קודם רלוונטיים:

|  |  |  |  |  |
| --- | --- | --- | --- | --- |
| תאריך | תיאור | פרמיה | כתבי אופציה | סך ההון |
| 1.1.2023 | הנפקת כתבי אופציה |  | 70,000 | 70,000 |
| 31.12.2023 | פקיעת כתבי אופציה | 70,000 | (70,000) | 0 |
| 31.12.2023 | סה״כ - יתרות לדיווח | 70,000 | 0 | 70,000 |

הנפקת כתבי אופציה: יש להכיר בעלייה בהון העצמי - ובסעיף כתבי האופציה - בסכום שמהווה את תמורת ההנפקה הכוללת בגין כתבי האופציה עצמם (ללא קשר לתוספת מימוש).

פקיעת כתבי אופציה: הואיל וכל כתבי האופציה פקעו (לא בוצע מימוש כלשהו שלהם על ידי המשקיעים) יש להקטין את סעיף כתבי האופציה במלוא סכומם, ולהגדיל את הפרמיה בסכום זהה. סך ההון העצמי ללא שינוי.

**שאלה 5 - הנפקת כתבי אופציה ומימושם / פקיעתם (לבית)**

בתאריך 1.1.2023 חברה הנפיקה 90,000 כתבי אופציה בתמורה כוללת של 45,000 ש״ח. כל כתב אופציה ניתן למימוש ל-3 מניות רגילות בנות 1 ש״ח ערך נקוב כל אחת, בתמורה לתוספת מימוש בסך 6 ש״ח. כתבי האופציה ניתנים למימוש עד ה-31.12.2024. בתאריך 1.9.2023 מומשו 10,000 כתבי אופציה.

נדרש: תעדו את השפעות העסקה על הדוח על השינויים בהון לשנים 2023 ו-2024 בהנחה שלא בוצעו מימושים נוספים של כתבי אופציה.

פתרון:

|  |  |  |  |  |  |
| --- | --- | --- | --- | --- | --- |
| תאריך | תיאור | הון מניות | פרמיה | כתבי אופציה | סך ההון |
| 1/1/2023 | הנפקת כתבי אופציה |  |  | 45,000 | 45,000 |
| 1/9/2023 | מימוש כתבי אופציה | 30,000 | 35,000 | (5,000) | 60,000 |
| 31/12/2023 | לדיווחי 2023 | 30,000 | 35,000 | 40,000 | 105,000 |
| 31/12/2024 | פקיעת כתבי אופציה |  | 40,000 | (40,000) | 0 |
| 31/12/2024 | לדיווח 2024 | 30,000 | 75,000 | 0 | 105,000 |



(\*) אופן הטיפול במימוש כתבי אופציה:

שלב 1: זיהוי סך תוספת המימוש המתקבלת מאת המשקיע, על מנת להמיר את כתבי האופציה למניות. מדובר בחישוב פשוט של מכפלת תוספת המימוש לכתב אופציה (6), במספר כתבי האופציה שמומשו (10,000). סכום זה הוא סך העלייה בהון העצמי, והוא מחושב כך:

שלב 2: זיהוי הערך הנקוב המצרפי של המניות שהונפקו למשקיע לאור המימוש. מדובר בחישוב של מכפלת מספר כתבי האופציה שמומשו (10,000) במספר המניות המונפקות בגין כל כתב אופציה (3), ובערך הנקוב למניה (1) וכך נקבל:

שלב 3: יש להקטין את סעיף כתבי האופציה בהתאם לשווי כתבי האופציה שמומשו. מדובר בחישוב של מכפלת מספר כתבי האופציה שמומשו (10,000) במחיר המקורי שבו הונפק כל כתב אופציה (0.5). הואיל ונתון שהונפקו במקור 90,000 כתבי אופציה בתמורה ל-45,000 ש״ח, המשמעות היא שהעלות המקורית של כל כתב אופציה היא 0.5 ש״ח.

דרך נוספת: אם מומשו 10,000 מתוך 90,000 כתבי אופציה, המשמעות היא שיש לבטל חלק יחסי של 1/9 מתמורת ההנפקה המקורית של כתבי האופציה:

שלב 4: הפרמיה תוזן / תחולץ בתור הערך ההפרשי, זה שמשלים את השינוי בהון המניות וכתבי האופציה לסך השינוי בהון העצמי. אפשר גם (ממש לא נחוץ) לחשב את הפרמיה באופן ישיר, כדלקמן:

התמורה ששולמה בעד כתבי האופציה שמומשו 5,000 [ראו שלב 3]

התמורה הנוספת ששולמה בעד המימוש 60,000 [ראו שלב 1]

סך התמורה עד לקבלת המניות מצד המשקיע 65,000

בניכוי הערך הנקוב של המניות שהונפקו (30,000) [ראו שלב 2]

פרמיה - בחישוב ישיר 35,000

**פקיעת כתבי אופציה**

לא רוצה לממש! עזוב אותי אתה ומניותך!



הואיל ומדובר בכתבי אופציה אין חובת מימוש למשקיעים. ואי מימושם עד למועד האחרון האפשרי (מועד הפקיעה) מוביל בהגדרה לפקיעתם. התיעוד היחידי במועד הפקיעה כולל הקטנה (איפוס) סעיף כתבי האופציה, ורישום סכום חיובי זהה בסעיף הפרמיה, כך שסך ההון העצמי ללא שינוי.

**שאלה 6 - כתבי אופציה, מימוש חלקם, ופקיעת היתר - באותה שנה (לבית)**

בתאריך 1.1.2022 חברה הנפיקה 100,000 כתבי אופציה בתמורה כוללת של 120,000 ש״ח. כל כתב אופציה ניתן למימוש ל-4 מניות רגילות בנות 4 ש״ח ערך נקוב כל אחת, בתמורה לתוספת מימוש בסך 20 ש״ח. כתבי האופציה ניתנים למימוש עד ה-31.12.2022. בתאריך 1.10.2022 מומשו 18,000 כתבי אופציה.

נדרש: תעדו את השפעות העסקה על הדוח על השינויים בהון לשנת 2022.

פתרון:

|  |  |  |  |  |  |
| --- | --- | --- | --- | --- | --- |
| תאריך | תיאור | הון מניות | פרמיה | כתבי אופציה | סה״כ |
| 1/1/2022 | הנפקת כתבי אופ׳ |  |  | 120,000 | 120,000 |
| 1/10/2022 | מימוש כתבי אופ׳ | 288,000 | 93,600 | (21,600) | 360,000 |
| 31/12/2022 | פקיעת כתבי אופ׳ |  | 98,400 | (98,400) | 0 |
| 31/12/2022 | יתרות לדיווח | 288,000 | 192,000 | 0 | 480,000 |

הסבר מפורט של כל הערכים המספריים ותהליכי העבודה:

שלב 1: זיהוי סך תוספת המימוש המתקבלת מאת המשקיע, על מנת להמיר את כתבי האופציה למניות. מדובר בחישוב פשוט של מכפלת תוספת המימוש לכתב אופציה, במספר כתבי האופציה שמומשו. סכום זה הוא סך העלייה בהון העצמי, והוא מחושב כך:

שלב 2: זיהוי הערך הנקוב המצרפי של המניות שהונפקו למשקיע לאור המימוש. מדובר בחישוב של מכפלת מספר כתבי האופציה שמומשו (18,000) במספר המניות המונפקות בגין כל כתב אופציה (4), ובערך הנקוב למניה (4).

שלב 3: יש להקטין את סעיף כתבי האופציה בהתאם לשווי כתבי האופציה שמומשו. מדובר בחישוב של מכפלת מספר כתבי האופציה שמומשו במחיר המקורי שבו הונפק כל כתב אופציה. הואיל ונתון שהונפקו במקור 100,000 כתבי אופציה בתמורה ל-120,000 ש״ח, המשמעות היא שהעלות המקורית של כל כתב אופציה היא 1.2 ש״ח.

שלב 4: הפרמיה תוזן / תחולץ בתור הערך ההפרשי, זה שמשלים את השינוי בהון המניות וכתבי האופציה לסך השינוי בהון העצמי.

|  |  |  |  |  |  |
| --- | --- | --- | --- | --- | --- |
| תאריך | תיאור | הון מניות | פרמיה | כתבי אופציה | סך ההון |
| 1.10.2022 | מימוש כתבי האופציה | 288,000 | X | (21,600) | 360,000 |

**שאלה 6.1 – שאלת הון עצמי משולבת (למפגש)**

חברת ״זוהר אלינור״ בע״מ הוקמה ב-1.1.1998. מיד במועד ההקמה הנפיקה החברה 200,000 מניות רגילות בנות 2 ש״ח ערך נקוב כל אחת כאשר התמורה הכוללת בעסקת ההנפקה ברוטו היא 750,000 ש״ח ועלויות ישירות שנוצרו בעסקת ההנפקה הסתכמו ב-32,000 ש״ח.

ב-1.2.1998 הנפיקה החברה 15,000 מניות רגילות נוספות בנות 3 ש״ח ערך נקוב כל אחת, ללא תמורה. ההנפקה בוצעה לבעלי מניות קיימים.

ב-4.4.1998 הנפיקה החברה 95,000 כתבי אופציה בתמורה ל-2.5 ש״ח לכל כתב אופציה. כל כתב אופציה ניתן למימוש ל-5 מניות רגילות בנות 6 ש״ח ערך נקוב כל אחת בתמורה לתוספת מימוש של 40 ש״ח וזאת עד ל-31.12.1998.

ב-5.4.1998 מומשו 20% מכתבי האופציה.

ב-7.4.1998 החברה השקיעה במניות של חברה אחרת, בסך הכל רכשה 1,000 מניות תמורת 70,000 ש״ח.

הרווח הנקי של החברה לשנת 1998 הסתכם ב-940,000 ש״ח.

נדרש: הציגו את מכלול ההשפעות של העסקאות לעיל על רכיבי ההון העצמי בחברה, ובצעו סיכום ערכים של יתרות לדיווח כולל סיכום סך ההון העצמי ליום 31.12.1998.

פתרון:


(\*) קובץ Excel עם פירוט פנימי של התאים שכוללים את רכיבי החישוב בתוכם, יועלה בנפרד.



**מעבר חד להתחייבויות - אגרות חוב**

בדומה למניות, אגרות חוב הן מכשיר פיננסי (נייר ערך) שמנפיקה חברה אבל **בשונה** **ממניה**:

* מגדיר באופן ברור בתשקיף ההנפקה (המסמך המלווה את ההנפקה)
* את תזרימי המזומנים שהחברה **מחויבת** לשלם לאוחז באג״ח (באגרת החוב).



אם היית משקיע באג״ח, זה לא היה קורה...

מה זה? איפה הדיבידנד שלי???

תזרימי מזומנים שהחברה מחויבת לשלם למחזיקי האג״ח הם משני סוגים:

1. **תזרימי קופון** (ריבית תקופתית/הוצאות ריבית): מחושבים בתור מכפלה פשוטה של שיעור הריבית הנקובה באג״ח, בערכה הנקוב. (-)
2. **תשלום הערך הנקוב עצמו**: להנחתנו, משולם כתשלום אחד ויחיד במועד עתידי מוגדר. (----)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 7 | .. | 6 | 5 | 4 | 3 | 2 | 1 | הנפקה |
| (-) (----) | (-) | (-) | (-) | (-) | (-) | (-) | (-) | גיוס |

לתשומת הלב: כשם שבמניות במקרים רבים קיים פער בין הערך הנקוב (הבסיס לחישוב הדיבידנד) לבין התמורה (המשקפת גם את ההסתברות לחלוקתו), וכך נוצרת ״פרמיה על מניות״, פער כזה בין הערך הנקוב לשווי קיים גם בהנפקות אג״ח, אך הוא יכול להיות דו כיווני:

* אג״ח המונפקת בתמורה **הגבוהה** מהערך הנקוב - מונפקת ״בפרמיה״[[7]](#footnote-7).
* אג״ח המונפקת בתמורה **הנמוכה** מהערך הנקוב - מונפקת ״בנכיון״.
* אג״ח המונפקת בתמורה **הזהה** לערך הנקוב - מונפקת ב״פארי״.

**מדוע קיים פער בין הערך הנקוב לשווי אג״ח?**

על כך תלמדו באופן מעמיק יותר ב- 13005 (ניהול פיננסי). אבל ככלל: משקיעים יכולים לסבור שהריבית באג״ח לא אטרקטיבית ביחס לתנאי השוק. לכן יימנעו מהשקעה בה עד שמחירה ירד; לחילופין, משקיעים יכולים לחשוש שקיימת הסתברות מסוימת שהחברה לא תעמוד בתשלומי האג״ח (כשל פירעון). הם יתמחרו סיכון זה בכך שיסכימו לשלם על האג״ח סכום נמוך יותר.

גם משפט הפוך נכון - כלומר, אם הריבית אטרקטיבית ביחס לתנאי השוק, וסיכון כשל הפירעון נמוך ביחס לאלטרנטיבות, ייתכן שהמשקיעים ישלמו מעל הערך הנקוב.

**מה האתגר או הצורך המרכזי במדידת אג״ח?**

הואיל וקיים הפרש בין תמורת ההנפקה לבין הערך הנקוב באג״ח – למעשה מדובר ברכיב תזרימי נוסף שמתקבל / משולם, שלמעשה משפיע על עלויות המימון הכוללות בעסקה (הוצאות המימון התקופתיות).

**ואם כך, הסוגיה המרכזית בחישובי אג״ח היא:**

כאשר מונפקת אג״ח בתמורה הנמוכה מהערך הנקוב – הרי שהוצאות המימון כוללות גם את הוצאות הריבית עצמן (לפי הריבית המוגדרת) אבל גם את החלק היחסי מההפרש שהחברה צריכה לפרוע – בין התמורה בהנפקה לבין הערך הנקוב שהיא מחוייבת לשלם.

כאשר מונפקת אג״ח בתמורה הגבוהה מהערך הנקוב – יש להקטין את הוצאות המימון בהתאם.

**שאלה 6.1.2 – אג״ח המונפקת בתמורה הגבוהה מהערך הנקוב (בפרמיה) וחישוב הוצאות המימון [צבא10]**

ב-1.1.2024 חברה הנפיקה אג״ח שערכה הנקוב 500,000 ש״ח בתמורה ל-550,000 ש״ח.

האג״ח נושאת ריבית שנתית נקובה בשיעור 5% המשולמת בתום כל שנה (לראשונה – הריבית תשולם ב-1.1.2025). האג״ח תפרע בתשלום אחד ב-1.1.2029. בנתונים אלו, מה הוצאות המימון בהן תכיר החברה בשנת 2024?

פתרון:

באופן כללי, כדי לחשב את הוצאות המימון, עלינו לשים לב לשני רכיבים:

רכיב 1 – טריביאלי – הוצאות ריבית: מכפלת ריבית נקובה בערך הנקוב

רכיב 2 – אם קיים פער בין הערך הנקוב לבין תמורת ההנפקה – יש להתייחס להשפעת חלקו היחסי על הוצאות המימון.

במקרה שלנו:

הוצאות ריבית (ריבית נקובה כפול ערך נקוב)[[8]](#footnote-8)

הפחתת פרמיה – ההפרש בין התמורה לערך הנקוב מחולק באורך חיי האג״ח

**הוצאות מימון לשנה 15,000**

**הסבר לגבי הפחתת פרמיה: אם חברה קיבלה בעד ההנפקה 550,000 ש״ח, אך היא מחויבת לשלם כערך נקוב רק 500,000 ש״ח. זה אומר, בעצם, שבסך הכל:**

היא תשלם לאורך חיי העסקה:

ריבית

ערך נקוב

סך התשלומים לאורך חיי האג״ח

קרן העסקה – תמורת ההנפקה (550,000)

סך עלויות המימון לאורך חיי האג״ח

נחלק בתקופת האג״ח (לשנה)

כלומר הוצאות המימון לשנה 15,000 ש״ח.

**שאלה 6.1.3 – אג״ח המונפקת בתמורה הנמוכה מהערך הנקוב (בניכיון) וחישוב הוצאות המימון [צבא11]**

ב-1.1.2024 חברה הנפיקה אג״ח שערכה הנקוב 500,000 ש״ח בתמורה ל-450,000 ש״ח.

האג״ח נושאת ריבית שנתית נקובה בשיעור 5% המשולמת בתום כל שנה (לראשונה – הריבת תשולם ב-1.1.2025). האג״ח תפרע בתשלום אחד ב-1.1.2029. בנתונים אלו, מה הוצאות המימון בהן תכיר החברה בשנת 2024?

**פתרון:**

הוצאות ריבית – מכפלת ריבית נקובה בערך הנקוב

הוסף: הפחתת נכיון – ההפרש בין הערך הנקוב לתמורה מחולק בחיי האג״ח

**סך הוצאות המימון בגין האג״ח לשנה 35,000**

החישוב לעיל מספק לצרכינו, ובכל זאת, לחובבי הז׳אנר, להלן חישוב כלכלי של עלות המימון השנתית:

סך התשלומים לאורך חיי האג״ח:

התמורה שנתקבלה: 450,000

סך עלויות המימון: 175,000

בפריסה של עלויות המימון הכוללות לתקופת האג״ח שהיא 5 שנים נקבל:

**שאלה 6.1.4 חישוב הוצאות מימון בגין אג״ח לתקופה הקצרה משנה [צבא12]**

חברת אולה בע״מ הנפיקה ב-1.4.2024 אג״ח שערכה הנקוב 150,000 ש״ח. האג״ח נושאת ריבית שנתית נקובה בשיעור 5% המשולמת בתום כל שנה (תשלום ראשון ב-1.4.2025). האג״ח תפרע בתשלום אחד בחלוף 8 שנים מהנפקתה.

נדרש:

1. מהן הוצאות המימון בגין האג״ח בדוח רווח והפסד לשנת 2024, אם ידוע שתמורת ההנפקה היא 165,000 ש״ח?
2. חזרו על חישוביכם בהנחה שתמורת ההנפקה היא 140,000 ש״ח.

**פתרון:**

סעיף א – הנפקה בפרמיה (בתמורה הגבוהה מהערך הנקוב)

בתור התחלה, הוצאות מימון לשנה שלמה – כוללות שני חלקים – מכפלת הריבית הנקובה בערך הנקוב, בניכוי הפחתת הפרמיה (הפחתת ההפרש החיובי בין התמורה לערך הנקוב על פני אורך חיי האג״ח):

הואיל ובשנת 2024 ניצול כספי ההתחייבות איננו לשנה שלמה – אלא ל-9 חודשים בלבד (החל מ-1.4) חישוב הוצאות המימון יבוצע באופן יחסי וזו התשובה הסופית:

חזרו על חישוביכם בהנחה שתמורת ההנפקה היא 140,000 ש״ח (הנפקה בתמורה הנמוכה מהערך הנקוב)

הוצאות מימון לשנה שלמה – תחושבנה לפי מכפלת הריבית הנקובה בערך הנקוב בתוספת הפחתת נכיון (הפחתת ההפרש החיובי בין הערך הנקוב לבין התמורה, על פני אורך חיי האג״ח). את זה נכפול בחלק היחסי של השנה:

**שאלה 6.2 – חישובי אג״ח בנכיון, בפרמיה, פדיון מוקדם ועיתוי תשלומים (למפגש)**

**נתונים ל-5 השאלות הבאות:**

חברה הנפיקה ב-1.1.2020 אג״ח שערכה הנקוב 600,000 ש״ח בתמורה ל-500,000 ש״ח. אורך חיי האג״ח 20 שנים. האג״ח נושאת ריבית שנתית נקובה בשיעור 8% המשולמת ב-31.12 של כל שנה, כך שתשלום הריבית הראשון יבוצע ב-31.12.2020. קרן האג״ח תפרע בתשלום אחד בתום 20 השנים.

**שאלה 6.2.1 (למפגש)**

מהן הוצאות המימון השנתיות בגין האג״ח?

1. 48,000 ש״ח
2. 50,000 ש״ח
3. 53,000 ש״ח
4. 43,000 ש״ח
5. כל יתר התשובות שגויות

פתרון:

כאשר אגרת חוב מונפקת בתמורה נמוכה מערכה הנקוב, היא נקראת אג״ח בנכיון. נכיון הוא למעשה הפרש שלילי בין תמורת ההנפקה לערך הנקוב, הנה כך:

ערך נקוב 600,000

נכיון בהנפקה (100,000)

תמורת הנפקה 500,000

בבואנו לחשב את הוצאות המימון בגין אג״ח כזו, נתחיל מחישוב הוצאות הריבית – תשלום הריבית התקופתית (קופון) אשר נקבע על פי המכפלה הפשוטה בין ריבית נקובה לבין ערך נקוב:

הוצאות ריבית:

כאשר אג״ח מונפקת בנכיון לשם חישוב הוצאות המימון יש להוסיף להוצאות הריבית את הפחתת הנכיון (הנכיון הוא סכום נוסף שתשלם החברה מעבר לתמורה שקיבלה, ולכן יש לפרוס אותו כעלות מימון נוספת לאורך חיי האג״ח):

הוצאות הפחתת נכיון – היחס בין סכום הנכיון בהנפקה (100,000) לבין אורך חיי האג״ח – 20 שנה:

סך הוצאות המימון הן לפיכך: 53,000 ש״ח = 5,000 + 48,000. התשובה ג.

**שאלה 6.2.2 (למפגש)**

העתקת נתונים: חברה הנפיקה ב-1.1.2020 אג״ח שערכה הנקוב 600,000 ש״ח בתמורה ל-500,000 ש״ח. אורך חיי האג״ח 20 שנים. האג״ח נושאת ריבית שנתית נקובה בשיעור 8% המשולמת ב-31.12 של כל שנה, כך שתשלום הריבית הראשון יבוצע ב-31.12.2020. קרן האג״ח תפרע בתשלום אחד בתום 20 השנים.

**הניחו כעת כי האג״ח נפדתה ב-1.1.2027,** וידוע שהסכום ששולם בגין הפדיון המוקדם היה 503,000 ש״ח. הרווח / ההפסד מעסקת הפדיון המוקדם יהיה:

1. רווח בסך 32,000 ש״ח
2. הפסד בסך 32,000 ש״ח
3. רווח בסך 62,000 ש״ח
4. הפסד בסך 62,000 ש״ח
5. כל יתר התשובות שגויות

פתרון:

למרות שככלל, אגרת חוב שמנפיקה חברה היא התחייבות לזמן ארוך (שנים ארוכות, כאן, 20 שנה) חברה בהחלט יכולה לבצע פירעון מוקדם של אגרת החוב (לקנות את אגרות החוב חזרה ממשקיעים, בכפוף להסכמתם). הטיפול בפדיון מוקדם של אג״ח והשפעותיה, מתחלק לשני שלבים:

בשלב הראשון – נחשב את יתרת האג״ח נטו – שהיא הערך הנקוב בניכוי יתרת הנכיון (או בתוספת יתרת הפרמיה – כפי שנסביר בהמשך).

1/1/2027

אג״ח – ערך נקוב 600,000

אג״ח – יתרת נכיון (65,000) =

אג״ח נטו 535,000

בשלב השני והפשוט – ההפרש בין יתרת האג״ח נטו לבין התמורה ששולמה בעד הפדיון המוקדם יהיה רווח מפדיון (אם ההפרש חיובי) או הפסד מפדיון (אם ההפרש שלילי):

אג״ח נטו (משלב ראשון) 535,000

בניכוי התמורה ששולמה (503,000)

ההפרש – חיובי: רווח מפדיון מוקדם 32,000 = 503,000 – 535,000 התשובה א.



ברור ביותר

**שאלה 6.2.3 (למפגש)**

העתקת נתונים מקורית: חברה הנפיקה ב-1.1.2020 אג״ח שערכה הנקוב 600,000 ש״ח בתמורה ל-500,000 ש״ח. אורך חיי האג״ח 20 שנים. האג״ח נושאת ריבית שנתית נקובה בשיעור 8% המשולמת ב-31.12 של כל שנה, כך שתשלום הריבית הראשון יבוצע ב-31.12.2020. קרן האג״ח תפרע בתשלום אחד בתום 20 השנים.

**הניחו כעת כי האג״ח הונפקה ב-1.10.2020** (כך שתשלום הריבית השנתי ב-1.10 של כל שנה החל מיום 1.10.2021, והפדיון בחלוף 20 שנים שלמות ממועד ההנפקה). בהיעדר שינויים נוספים, הוצאות המימון לשנת 2020 בגין האג״ח תהיינה:

1. 24,000 ש״ח
2. 25,000 ש״ח
3. 26,500 ש״ח
4. אין אף תשובה נכונה
5. 39,750 ש״ח

פתרון:

מתחילים מלהגדיר – האם האג״ח בנכיון / בפרמיה ובכמה? ובכן, במקרה זה, האג״ח הונפקה בתמורה הנמוכה מערכה הנקוב, כלומר בנכיון:

1/10/2020

ערך נקוב 600,000

ניכיון בהנפקה (100,000)

אג״ח נטו 500,000

הוצאות המימון לשנה שלמה תהיינה:

הוצאות ריבית: לפי מכפלת הריבית הנקובה בערך הנקוב – 48,000 = 600,000 \* 8%

הפחתת נכיון: לפי היחס בין הנכיון לאורך חיי אג״ח - 5,000 = 20 / 100,000

סך הכל הוצאות מימון לשנה שלמה (12 חודשים) 53,000

הואיל ומדובר באג״ח שבגינה הוצאות המימון ב-2020 הן רק עבור 3 חודשים (1.10.2020-31.12.2020) עלינו לחשב חלק יחסי מהוצאות המימון השנתיות הנ״ל:

התשובה ד.

**שאלה 6.2.4 (למפגש)**

העתקת נתונים מקורית: חברה הנפיקה ב-1.1.2020 אג״ח שערכה הנקוב 600,000 ש״ח בתמורה ל-500,000 ש״ח. אורך חיי האג״ח 20 שנים. האג״ח נושאת ריבית שנתית נקובה בשיעור 8% המשולמת ב-31.12 של כל שנה, כך שתשלום הריבית הראשון יבוצע ב-31.12.2020. קרן האג״ח תפרע בתשלום אחד בתום 20 השנים.

**חזרו לנתוני הבסיס והנפקה ב-1.1. הניחו כעת שהאג״ח הונפקה בתמורה ל-650,000 ש״ח**. הוצאות המימון לשנה תהיינה:

1. 45,500 ש״ח
2. 50,500 ש״ח
3. 48,000 ש״ח
4. 53,200 ש״ח
5. כל יתר התשובות שגויות

פתרון:

הראינו שכאשר אג״ח מונפקת בנכיון (בתמורה הנמוכה מערכה הנקוב) הוצאות המימון תחושבנה לפי הוצאות הריבית בתוספת הפחתת הנכיון. הסיבה לכך היתה שגם את הנכיון משלמים – ולכן הוא מהווה עלות מימון נוספת שנפרסת לאורך חיי האג״ח.

כאשר אג״ח מונפקת בפרמיה (בתמורה הגבוהה מערכה הנקוב) המשמעות היא שנתקבלה תמורה שלא תוחזר. מדובר בערך שמקטין לי את עלויות המימון: מצד אחד, החברה משלמת ריבית, מצד שני היא מקבלת סכום כספי נוסף ללא תמורה.

אז בתכל׳ס: אם אני נתקל באג״ח בפרמיה, אחשב את הוצאות המימון כך:

רכיב 1: הוצאות ריבית – מכפלת ריבית נקובה בערך הנקוב

600,000 \* 8% = 48,000

רכיב 2: הקטנת הוצאות המימון בגובה הפחתת הפרמיה – פרמיה חלקי אורך חיי אג״ח

50,000 / 20 = (2,500)

סך הכל הוצאות המימון לשנה שלמה 45,500

התשובה: א.

**שאלה 6.2.5 (למפגש)**

**כיצד, אם בכלל, היתה משתנה תשובתכם לשאלה קודמת**, אם עיתוי תשלום הריבית הוא ב-1.1 של כל שנה במקום ב-31.12 של כל שנה (כך שתשלום הריבית הראשון מבוצע ב-1.1.2021 ולא ב-31.12.2020)?

1. הוצאות המימון ב-2020 היו 0 ש״ח, אך בכל שנה עוקבת הוצאות המימון היו זהות לשאלה קודמת
2. לא היה כל שינוי באופן חישוב הוצאות המימון בהשוואה לשאלה קודמת
3. לא ניתן לדעת כיצד לטפל במצב כזה, הדבר תלוי בפרקטיקה המקובלת בחברה
4. הוצאות המימון ב-2020 היו זהות לשנה קודמת אך ב-2021 לא היו רושמים הוצאות מימון כלל
5. כל יתר הטענות שגויות

פתרון:

השאלה למעשה אומרת – נניח שבמקום לשלם את הריבית התקופתית בסוף השנה הנוכחית, נשלם אותה בתום השנה הבאה. האם הדחייה הקלה בעיתוי התשלום משמעה גם דחייה במועד רישום ההוצאה? התשובה היא שלילית כמובן. בחשבונאות, הוצאות נרשמות בהתאם לעיתוי הפעילות העסקית (תקופת השימוש בכסף במקרה של הלוואות או אג״ח, או היקף מתן השירות במקרה של הכנסות) וללא תלות ספציפית במועד התקבול או התשלום בפועל.

לכן עצם הדחייה במועד התשלום למחזיקי האג״ח, לא תשנה את סכום הוצאות המימון, שתחושב באופן זהה לחלוטין (היא כן תשנה את המעוד שבו תתעד החברה את הירידה במזומן – אך לא על כך נשאלנו).

התשובה ב.

**שאלה 7 - שאלת ״מבוא״ להמחשת המושג ״קופון״ ו״ערך נקוב״ (לבית)**

ב-1.1.2022 חברה הנפיקה 40,000 אגרות חוב בנות 2 ש״ח ערך נקוב כל אחת. אגרות החוב נושאות ריבית שנתית בשיעור 10% המשולמת בסוף כל שנה, וקרן אגרות החוב (הערך הנקוב) נפרעת בתשלום אחד ב-31.12.2025.

נדרש: הציגו על ציר זמן את תזרימי המזומנים הצפויים לנבוע לידי המשקיע באג״ח.

פתרון:

מטרת שאלה בסיסית זו היא לעזור לנו להמחיש את המשמעות של תזרימי המזומנים (הסכומים המשולמים) על ידי החברה שמנפיקה אג״ח.

כפי שציינו, האג״ח משלמת תשלומי קופון / ריבית - המחושבים כמכפלת הריבית הנקובה בערך הנקוב, כאשר הערך הנקוב עצמו משולם בתשלום אחד בתום התקופה (להנחתנו).

|  |  |  |  |  |  |
| --- | --- | --- | --- | --- | --- |
| 31/12/2025 | 31/12/2024 | 31/12/2023 | 31/12/2022 | 1/1/2022 |  |
| 8,000 | 8,000 | 8,000 | 8,000 | הנפקה | תשלום ריבית (קופון) |
| 80,000 |  |  |  |  | תשלום ערך נקוב |

תשלום הריבית:

המכפלה הפשוטה של הערך הנקוב המצרפי בשיעור הריבית הנתונה בשאלה.

**אופן ההתייחסות לפרמיה / לנכיון אג״ח**

הואיל ואגרת החוב, בשונה ממניות, נפרעת - והואיל והיא מכשיר פיננסי התחייבותי, הרי שכל תמורה שנתקבלה בעד האג״ח שלא משולמת בסופו של יום בעדה (פרמיה), מהווה מעין ״בונוס״ המקטין את הוצאות המימון. התפיסה החשבונאית היא שיש לפרוס את הפרמיה כקיטון מהוצאות המימון השוטפות בכל שנה ושנה, בהתאם. אנו נניח פריסה לינארית לפי קו ישר. המשמעות היא שסך הוצאות המימון נמוכות מהוצאות הריבית השנתיות, בהתקיים פרמיה בגין אג״ח.

לעומת זאת, אם התמורה שנתקבלה בגין האג״ח נמוכה מהערך הנקוב, ויש לשלם את הערך הנקוב בסופו של דבר, הרי שהנכיון הוא כעין הוצאת מימון נוספת (מעבר לריבית) שיש לפרוס על פני אורך חיי האג״ח. המשמעות היא שסך הוצאות המימון גבוהות מהוצאות הריבית השנתיות, בהתקיים נכיון בגין אג״ח.

נדגים זאת בשאלות מטה.

**שאלה 8 - אופן חישוב הוצאות המימון - במקרה של פער חיובי בין תמורת הנפקה לערך נקוב (פרמיה)**

ב-1.1.2023 חברה הנפיקה אג״ח שערכן הנקוב (ע״נ) 150,000 ש״ח תמורת 180,000 ש״ח. אגרות החוב נושאות ריבית שנתית נקובה בשיעור 10% המשולמות בתום כל שנה (קרי החל מיום 31.12.2023). האג״ח תפרע בתשלום אחד בתום השנה ה-10 ביחס ליום הנפקתה.

נדרש: מהן הוצאות המימון השנתיות בגין האג״ח?

פתרון:

בתור התחלה, כדי להבין טוב יותר את בליל הנתונים, נציג את הערכים המספריים על ציר הזמן:

|  |  |  |  |  |  |  |
| --- | --- | --- | --- | --- | --- | --- |
| 31/12/2032 | 31/12/2031 | ... | 31/12/2024 | 31/12/2023 | 1/1/2023 | פרטים |
|  |  |  |  |  | 180,000 | הנפקה |
| 15,000 | 15,000 | 15,000 | 15,000 | 15,000 |  | תשלום קופון |
| 150,000 |  |  |  |  |  | תשלום ע״נ |

בסך הכל קיבלנו: 180,000

בסך הכל, משלמים (\*): 300,000

סך הוצאות המימון בעסקה (ל-10 שנים): 120,000 = 180,000 - 300,000

מספר השנים בעסקה 10

הוצאות מימון לשנה 12,000 = 10 / 120,000

לפי הפירוט של התשלומים (\*):

תשלומי קופון 150,000 = 10 \* 15,000

תשלום ערך נקוב 150,000

סך התשלומים 300,000

**הוצאות המימון - כשקיימת פרמיה (תמורה גבוהה מהערך הנקוב) - הוצאות המימון כוללות את תשלום הקופון בניכוי הפחתת הפרמיה (היחס בין הפרמיה בהנפקה לשנות האג״ח):**

|  |  |  |  |  |  |
| --- | --- | --- | --- | --- | --- |
| 31/12/2032 | 31/12/2031 | ... | 31/12/2024 | 31/12/2023 | פרטים |
| 15,000 | 15,000 | 15,000 | 15,000 | 15,000 | תשלום קופון = הוצ׳ ריבית |
| (3,000) | (3,000) | (3,000) | (3,000) | (3,000) | ניכוי הפחתת הפרמיה  30,000/10 |
| 12,000 | 12,000 | 12,000 | 12,000 | 12,000 | סה״כ הוצאות המימון |

באגרות חוב, הוצאות המימון כוללות שני חלקים:

חלק א: הוצאות ריבית = המכפלה הפשוטה של הריבית הנקובה בערך הנקוב: 15,000 = 150,000 \* 10%

חלק ב: הפחתת פרמיה (\*): (3,000) = 10 / 30,000

סך הוצאות המימון 12,000

(\*) פרמיה היא הפרש חיובי בהנפקה בין תמורת האג״ח לערכה הנקוב. במקרה זה, כמובן שנוצרה פרמיה, הואיל והתמורה 180,000 גבוהה מהערך הנקוב 150,000, כך שסכום הפרמיה הוא 30,000. פרמיה זו - החברה לא צריכה להחזיר / לשלם. ההתייחסות החשבונאית לגודל זה היא כ**קיטון** (קיזוז) מהוצאות המימון התקופתיות (מהוצאות הריבית) המתקבל על בסיס היחס בין סכום הפרמיה לתקופת האג״ח.

**בקיצור: אם מזהים אג״ח שהונפקה בפרמיה, הוצאות המימון השנתיות מחושבות על בסיס הוצאות הריבית בניכוי הפחתת הפרמיה (הפרמיה בהנפקה מחולקת באורך חיי האג״ח). זה גם אומר שהוצאות המימון בגין אג״ח בפרמיה נמוכות תמיד מהוצאות הריבית.**

**שאלה 9**

ב-1.1.2023 חברה הנפיקה אג״ח שערכן הנקוב 200,000 ש״ח תמורת 170,000 ש״ח. אגרות החוב נושאות ריבית שנתית נקובה בשיעור 5% המשולמת בתום כל שנה (קרי החל מיום 31.12.2023). האג״ח תפרע בתשלום אחד בתום השנה ה-10 ביחס ליום הנפקתה.

נדרש: מהן הוצאות המימון השנתיות בגין האג״ח?

בתור התחלה, כדי להבין טוב יותר את בליל הנתונים, נציג את הערכים המספריים על ציר הזמן:

|  |  |  |  |  |  |  |
| --- | --- | --- | --- | --- | --- | --- |
| 31/12/2032 | 31/12/2031 | ... | 31/12/2024 | 31/12/2023 | 1/1/2023 | פרטים |
|  |  |  |  |  | 170,000 | הנפקה |
| 10,000 | 10,000 | 10,000 | 10,000 | 10,000 |  | תשלום קופון |
| 200,000 |  |  |  |  |  | תשלום ע״נ |

בסך הכל קיבלנו: 170,000

בסך הכל, משלמים (\*): 300,000

סך הוצאות המימון בעסקה (ל-10 שנים): 130,000 = 170,000 - 300,000

מספר השנים בעסקה 10

הוצאות מימון לשנה 13,000 = 10 / 130,000

לפי הפירוט של התשלומים (\*):

תשלומי קופון 100,000 = 10 \* 10,000

תשלום ערך נקוב 200,000

סך התשלומים 300,000

**כאשר מזהים אג״ח שתמורת הנפקתה נמוכה מערכה הנקוב (= הנפקה בנכיון), עלינו לחשב את הניכיון (ההפרש בין הערך הנקוב לתמורת ההנפקה - כאן: 30,000 = 170,000 - 200,000) ויש לפרוס אותו על פני תקופת האג״ח ולהתייחס אליו כהוצאת מימון נוספת:**

|  |  |  |  |  |  |
| --- | --- | --- | --- | --- | --- |
| 31/12/2032 | 31/12/2031 | ... | 31/12/2024 | 31/12/2023 | פרטים |
| 10,000 | 10,000 | 10,000 | 10,000 | 10,000 | הוצאות ריבית = קופון |
| 3,000 | 3,000 | 3,000 | 3,000 | 3,000 | נכיון מחולק באורך חיי אג״ח 3,000 = 10 / 30,000 |
| 13,000 | 13,000 | 13,000 | 13,000 | 13,000 | סה״כ הוצאות מימון |

פירוט מילולי:

באגרות חוב, הוצאות המימון כוללות שני חלקים:

חלק א: הוצאות ריבית = המכפלה הפשוטה של הריבית הנקובה בערך הנקוב: 10,000 = 200,000 \* 5%

חלק ב: הפחתת נכיון (\*): 3,000 = 10 / 30,000

סך הוצאות המימון 13,000

(\*) נכיון הוא הפרש שלילי בהנפקה בין תמורת האג״ח לערכה הנקוב. במקרה זה, כמובן שנוצר נכיון, הואיל והתמורה 170,000 נמוכה מהערך הנקוב 200,000, כך שסכום הנכיון (בערך מוחלט) הוא 30,000. נכיון זה - החברה חייבת להחזיר / לשלם. ההתייחסות החשבונאית לגודל זה היא כתוספת (הגדלה) של הוצאות המימון התקופתיות (תוספת להוצאות הריבית) המתקבל על בסיס היחס בין סכום הנכיון לתקופת האג״ח.

**בקיצור: אם מזהים אג״ח שהונפקה בנכיון, הוצאות המימון השנתיות מחושבות על בסיס הוצאות הריבית בניכוי הפחתת הנכיון (הנכיון בהנפקה מחולק באורך חיי האג״ח). זה גם אומר שהוצאות המימון בגין אג״ח בנכיון גבוהות תמיד מהוצאות הריבית.**

**שאלה 9.1 - המקרה של הנפקת אג״ח באמצע השנה**

חברת בוריסוס בע״מ הנפיקה ב-1.4.2023 אגרת חוב ל-5 שנים. האג״ח בערך נקוב של 100,000 ש״ח, נושאת ריבית נקובה בשיעור 6% לשנה, המשולמת ב-1.4 של כל שנה, כך שתשלום הקופון הראשון מבוצע ב-1.4.2024. תמורת ההנפקה הסתכמה ב-90,000 ש״ח.

נדרש: מהן הוצאות המימון בגין האג״ח לשנת 2023?

פתרון:

ראשית: אנו יודעים שהאג״ח הונפקה בתמורה הנמוכה מהערך הנקוב - נכיון.

סכום הנכיון - ההפרש בין הערך הנקוב לתמורה: 10,000 = 90,000 - 100,000.

כאשר מזוהה נכיון אג״ח - עלינו לפרוס אותו כהוצאת מימון נוספת (תתווסף להוצאות הריבית / תשלומי הקופון) באופן תקופתי.

שנה **שלמה**

הוצאות הריבית / תשלומי קופון 6,000 = 6% \* 100,000

הוסף - הוצ׳ הפחתת נכיון 2,000 = 5 / 10,000

סה״כ הוצאות מימון לשנה 8,000

אילו האג״ח היתה מונפקת ב-1.1.2023, ובמצב כזה היה עלינו לבטא הוצ׳ מימון לשנה - סיימנו. אלא שכאן, האג״ח הונפקה ב-1.4.2023, לכן יש לשייך הוצאות ריבית יחסיות / פרופורציונליות ל-9 חודשים בלבד לשנה זו.

כך, עבור 9 חודשי השנה שבין 1.4.2023 ל-31.12.2023 הוצ׳ המימון תהיינה:

**והתשובה הסופית: הוצאות המימון בגין האג״ח לשנת 2023 הן בסך 6,000 ש״ח.**

**מפגש 4 – 22.12.2024 – הון עצמי**

מיני תקציר: המטרה העיקרית שלנו היא להבהיר אילו עסקאות נפוצות משפיעות על ההון העצמי בחברה (״סך מקורות המימון שאינם התחייבותיים״) ולתעדם בפירוט, לאור חשיבות ההון העצמי כסוג של מדד ל״חוסן פיננסי״.

לשם כך – נפתור שאלות המאירות היבטים שונים בסעיפי ההון ואופן היווצרותם. הנתונים בחלק העליון של מחברת זו בעמודים קודמים – חשובים מאד גם הם.

**שאלה 9.2 – תיעוד עסקת הנפקת מניות ״רגילות״ כולל עלות הנפקה**

חברה הנפיקה 300,000 מניות בנות 2 ש״ח ערך נקוב כל אחת. התמורה הכוללת ברוטו בעסקה (בהתעלם מעלויות הנפקה) הן 900,000 ש״ח. בעסקה נוצרו עלויות הנפקה ישירות בסך 28,000.

נדרש: הציגו את סך השינוי בהון העצמי, בהון המניות ובפרמיה בעקבות העסקה.

פתרון:

בגסות – כאשר חברה מנפיקה מניות, היא למעשה מקנה לגורם חיצוני (בעל מניות) אחוזי בעלות בחברה, והיא מקבלת בתמורה סכום כספי (או נכס שווה ערך). הסדרת הנפקת מניות לא כוללת מחויבות של החברה להחזיר קרן ו/או ריבית למשקיע (בשוני מובהק מהלוואות ואגרות חוב). לכן, התמורה המתקבלת מאת הבעלים כנגד הנפקת המניות נובעת כמקור מימון הוני.

מעבר לעצם הטענה שההון העצמי גדל בגובה תמורת ההנפקה **נטו** (לפי תמורת ההנפקה ברוטו בניכוי כל עלות הנפקה קשורה) חשוב להפריד לעניין רכיבי התיעוד בין שני גדלים:

1. **הון מניות**: המכפלה הפשוטה של מספר המניות בערך הנקוב למניה. הון המניות הוא למעשה הבסיס לחלוקת הבעלות בחברה. ספציפית כאן – החברה הנפיקה 300,000 מניות כאשר כל מניה בת 2 ש״ח ערך נקוב. זה אומר שהון המניות: 600,000 ש״ח = 2 \* 300,000. ערך זה לא משקף שווי, אלא גודל משפטי / טכני שמסייע לחלוקת בעלות. לשם ההמחשה, אם אלכס מ המשקיע האגדי מעוניין לרכוש 25% בעלות בחברה, הוא יודע שעליו לרכוש 150,000 ש״ח ערך נקוב = 25% \* 600,000. גודל זה איננו משקף את השווי או התמורה שהחברה גייסה. בקצרה: הון מניות = גודל טכני, המשקף את הבסיס לשיעור הבעלות של משקיעים בחברה. התמורה בעד הנפקת המניות – לפי קביעת המשקיעים.
2. **פרמיה**: לאור הפער הטבעי בין סך תמורת ההנפקה (לפי שווי) לבין הערך הנקוב (מספר זכויות הבעלות), זוקפים את ההפרש בין סך תמורת ההנפקה נטו לבין הון המניות שהונפק – לסעיף הוני שנקרא פרמיה. מדובר בחלק מהשקעת הבעלים - לא רווח. סך תמורת ההנפקה נטו: 872,000 = 28,000 – 900,000

|  |  |  |  |
| --- | --- | --- | --- |
|  | הון מניות | פרמיה PN | סך ההון העצמי |
| הנפקת מניות | 600,000 | 272,000 = 600,000 – 872,000 | 872,000 |

**שאלה 9.21 – הנפקת מניות, בשלבים, עם עלויות הנפקה ודיבידנדים**

חברת אור ק. בע״מ (להלן: ״החברה״) הוקמה ב-1.1.2020. להלן נתונים בדבר עסקאות ואירועים בחברה זו:

במועד ההקמה – הונפקו 100,000 מניות בנות 2 ש״ח ערך נקוב כל אחת בתמורה ל-370,000 ש״ח. עלויות ההנפקה הסתכמו ב-15,000 ש״ח.

ב-15.2.2020, הונפקו 30,000 מניות נוספות בנות 2 ש״ח ערך נקוב כל אחת בתמורה ל-150,000 ש״ח. בעסקה זו לא נוצרו עלויות הנפקה.

ב-30.3.2020 הונפקו 15,000 מניות בנות 2 ש״ח ערך נקוב כל אחת בתמורה ל-90,000 ש״ח.

רווחי החברה בשנת 2020 הסתכמו ב-500,000 ש״ח. החברה הכריזה וחילקה דיבידנד בשיעור 10% לבעלי המניות.

נדרש: מהם השינויים שנוצרו בשנת 2020 בהון המניות, בפרמיה, וביתרת הרווח (עודפים)?

חדש!!! הגדרה - עודפים: רווחי החברה מגדילים גם הם את ההון העצמי שלה. הסעיף הספציפי שאליו נזקף רווח נקרא סעיף העודפים (יתרת רווח). למעשה, סעיף זה גדל בעקבות רווחים, קטן בעקבות הפסדים, וכן קטן במקרה שבו רווחים מחולקים (דיבידנדים). במידה והדיבידנד מוגדר באחוזים, הוא מחושב בתור אחוז מהערך הנקוב של המניות הזכאיות.

|  |  |  |  |  |  |
| --- | --- | --- | --- | --- | --- |
| תאריך | תיאור | הון מניות | פרמיה | עודפים | סך ההון העצמי |
| 1/1/2020 | הנפקת מניות | 200,000 | 155,000 |  | 355,000 |
| 15/2/2020 | הנפקת מניות | 60,000 | 90,000 |  | 150,000 |
| 30/3/2020 | הנפקת מניות | 30,000 | 60,000 |  | 90,000 |
| 2020 | רווח נקי |  |  | 500,000 | 500,000 |
| 2020 | דיבידנד |  |  | (29,000) | (29,000) |
| 31/12/2020 | סה״כ | 290,000 | 305,000 | 471,000 | 1,066,000 |

כברירת מחדל שיעור הדיבידנד מוגדר ביחס לערך הנקוב הכולל של המניות הזכאיות. כאן, רגע לפני הכרזת הדיבידנד, יתרת הון המניות מורכבת מ- 290,000 ש״ח ערך נקוב = 30,000 + 60,000 + 200,000.

שיעור הדיבידנד הוא מתוך הערך הנקוב הנ״ל כך שסכום הדיבידנד להקצאה מחושב ע״י מכפלת האחוז בערך הנקוב של המניות: 29,000 = 10% \* 290,000 וסכום זה יקטין את העודפים ואת סך ההון העצמי.

**שאלה 9.3**

חברה הנפיקה מניות ב-1.1.2024, בהתאם לפירוט הבא:

מספר המניות שהונפקו: 650,000

ערך נקוב למניה: 2 ש״ח

התמורה בש״ח למניה: 6 ש״ח

מהי ההשפעה של תיעוד העסקה (אם בכלל) על השינוי במזומן, בהון המניות, בפרמיה, ברווח וביתרת העודפים?

פתרון:

הדרך לפתור היא בסך הכל לתעד בצורה מלאה את רכיבי העסקה לאשורם. רכיבים שלא הושפעו מהעסקה – לא השתנו.

|  |  |  |  |  |
| --- | --- | --- | --- | --- |
| תאריך | תיאור | הון מניות | פרמיה PN | סך ההון העצמי |
| 1/1/2024 | הנפקת מניות | 1,300,000 | 2,600,000 | 3,900,000 |

העלייה בהון המניות – מכפלת הערך הנקוב למניה במספר המניות שהונפקו: 1,300,000 = 2 \* 650,000

סך העלייה בהון העצמי – מכפלת מספר המניות בתמורה בש״ח למניה: 3,900,000 = 6 \* 650,000

השינוי בפרמיה – ההפרש בין סך העלייה בהון העצמי לבין הון המניות

**שאלה 9.4**

חברה הוקמה ב-1.1.2023. לפניכם נתונים בדבר כלל העסקאות והאירועים שהתרחשו בחברה בשנת 2023:

במועד ההקמה הנפיקה החברה 550,000 מניות רגילות בנות 4 ש״ח ערך נקוב כל אחת. תמורת ההנפקה הסתכמה ב-3,000,000 ש״ח. עלויות ישירות שנוצרו בעסקת ההנפקה הסתכמו ב-38,000 ש״ח.

ב-10.4.2023 הנפיקה החברה 10,000 מניות רגילות נוספות בנות 4 ש״ח ערך נקוב כל אחת, ללא תמורה. ההנפקה בוצעה לבעלי מניות קיימים (הנפקת מניות הטבה).

ב-4.5.2023 הנפיקה החברה 50,000 כתבי אופציה. כל כתב אופציה ניתן למימוש ל-4 מניות רגילות בנות 4 ש״ח ערך נקוב כל אחת, בתמורה לתוספת מימוש של 30 ש״ח, וזאת עד ליום 31.12.2024. התמורה שקיבלה החברה בעד כתבי האופציה הסתכמה ב-100,000 ש״ח. עד ל-31.12.2023 לא מומש אף כתב אופציה.

ב-8.8.2023 נטלה החברה הלוואה לזמן ארוך בסכום של 80,000 ש״ח. ההלוואה איננה נושאת ריבית.

ב-19.9.2023 החברה ביצעה השקעה במניות של חברה אחרת – בסך הכל רכשה 10,000 מניות של החברה בתמורה ל-90,000 ש״ח.

הרווח הנקי של החברה לשנת 2023 הסתכם ב-600,000 ש״ח.

בנתונים אלו, הציגו את מכלול השינויים בסעיפי ההון העצמי בחברה בשנת 2023.

|  |  |  |  |  |  |  |
| --- | --- | --- | --- | --- | --- | --- |
| תאריך | תיאור | הון מניות | פרמיה | כתבי אופ׳ | עודפים | סך ההון העצמי |
| 1/1/2023 | הנפקת מניות | 2,200,000 | 762,000 |  |  | 2,962,000 |
| 10/4/2023 | הנפקת הטבה | 40,000 | (40,000) |  |  | 0 |
| 4/5/2023 | הנפקת אופ׳ |  |  | 100,000 |  | 100,000 |
| 2023 | רווח נקי |  |  |  | 600,000 | 600,000 |
| 31/12/2023 | דיווח | 2,240,000 | 722,000 | 100,000 | 600,000 | 3,662,000 |

הנפקת הטבה: הנפקת מניות נוספות, לבעלי מניות קיימים, מבלי שתשולם תמורה נוספת על ידם. המשמעות החשבונאית היא שהון המניות גדל, אין שינוי בסך ההון העצמי (לאור היעדר תוספת משאבים לחברה), וההפרש בין השינוי בהון (0) לבין הון המניות שהונפק (40,000) נזקף בסימן שלילי לפרמיה.

כתבי אופציה: מכשיר פיננסי שחברה מנפיקה ומקנה לאוחז בו זכות לקנות בעתיד מניות במחיר קבוע. בהיבט החשבונאי, כתבי אופציה משפיעים על ההון העצמי ב-3 נקודות זמן שונות:

1. במועד הנפקת כתבי האופציה – מכירים בתמורת ההנפקה בסך ההון העצמי, ומסווגים את השינוי לסעיף כתבי האופציה.
2. במועד מימוש כתבי האופציה – יש להכיר בשרשרת הפעולות הקשורות להנפקה (נציג בהמשך).
3. במועד האחרון למימוש כתבי אופציה – תאריך פקיעה – יש לבצע פעולת מיון (נציג בהמשך).

נטילת הלוואה: עסקאות של נטילת התחייבויות – אינן משפיעות על ההון העצמי.

השקעה במניות של חברה אחרת: הדיון בהון העצמי נובע מהנפקת מניות של החברה עצמה. הנפקה כזו מלווה בדרך כלל בגיוס משאבים (השקעת בעלים) ועלייה בהון העצמי. בשונה מכך כאשר חברה משקיעה במניות של חברה אחרת, היא למעשה ממירה נכס מזומן בנכס אחר (תיק השקעות במניות החברה). במלים אחרות, אין שינוי בהון העצמי, **הנפקת מניות = הון עצמי, רכישת מניות של חברה אחרת – שינוי בנכסים בלבד.**

**שאלה 9.5**

בתאריך 1.1.2024 חברה הנפיקה 180,000 כתבי אופציה בתמורה כוללת של 180,000 ש״ח. כל כתב אופציה ניתן למימוש ל-2 מניות בנות 5 ש״ח ערך נקוב כל אחת, בתמורה לתוספת מימוש בסך 18 ש״ח. כתבי האופציה ניתנים למימוש עד ל-31.12.2025.

בתאריך 1.9.2024 מומשו 50,000 כתבי אופציה.

מהי ההשפעה של האירוע הספציפי של מימוש כתבי האופציה בשנת 2024 על סך ההון העצמי של החברה ורכיבי ההון העצמי?

|  |  |  |  |  |  |
| --- | --- | --- | --- | --- | --- |
| תאריך | פרטים | כתבי אופ׳ | הון מניות | פרמיה | סך ההון |
| 1/1/2024 | הנפקת אופ׳ | 180,000 |  |  | 180,000 |
| 1/9/2024 | מימוש אופ׳ | (50,000) | 500,000 | 450,000 | 900,000 |

במועד מימוש כתבי אופציה:

בהגדרה, מתקבל סכום **נוסף** שנקרא ״תוספת מימוש״. סך תוספת המימוש – מכפלת מספר כתבי האופציה שמומשו בתוספת המימוש לכל כתב אופציה – היא סך העלייה בהון העצמי:

בנוסף, הואיל ועצם מימוש כתבי האופציה משמעו הנפקת מניות, עלינו להגדיל את הון המניות לפי תנאי המימוש. כאן: כל כתב אופציה ניתן למימוש ל-2 מניות, כאשר כל מניה היא 5 ש״ח ערך נקוב.

כמו כן, מימוש כתבי האופציה מוביל לירידה (קיטון) בשווי כתבי האופציה הקיימים. כל כתב אופציה הונפק במקור (טרם מימושו) בתמורה ל-1 ש״ח כי 180,000 כתבי אופציה הונפקו בתמורה ל-180,000 ש״ח, לכן יש להקטין את סעיף כתבי האופציה ב:

ומה לגבי הפרמיה:

המשקיעים למעשה שילמו בעד המניות שהונפקו להם בשני חלקים:

הם שילמו על כתבי האופציה: 50,000 = 1 \* 50,000

ובנוסף שילמו בעד המימוש: 900,000 = 18 \* 50,000

סך התמורה מהמשקיעים: 950,000

בניכוי הון המניות שהונפק: (500,000) = 5 \* 2 \* 50,000

פרמיה 450,000

**שאלה 9.6 [לא במטלה, כן נדרש למבחן] – סוגי מניות וזכאות לדיבידנד**

חברה הנפיקה ב-1.1.2024 (מועד הקמתה):

100,000 מניות רגילות בנות 1 ש״ח ערך נקוב כל אחת.

200,000 מניות **בכורה** 10% בנות 1 ש״ח ערך נקוב כל אחת.

300,000 מניות **בכורה צוברות** 5% בנות 2 ש״ח ערך נקוב כל אחת.

50,000 מניות **בכורה משתתפות** 8% בנות 1 ש״ח ערך נקוב כל אחת.

החברה הרוויחה בכל אחת מהשנים 2024-2026 רווח שנתי בסכום של 600,000 ש״ח.

החברה חילקה לראשונה דיבידנד בשנת 2026 בסכום של 400,000 ש״ח.

נדרש: הסבירו את ההבדל בין סוגי המניות וחשבו את אופן הקצאת הדיבידנד בין הסוגים השונים של בעלי המניות.

פתרון:

ככלל, אם לא נאמר אחרת – מניות בחברה הן ״רגילות״. עקרונית, חברה יכולה להנפיק גם מניות ״בכורה״. זכות הבכורה משמעה – קדימות בזכאות לדיבידנד. מניות בכורה מתחלקות ל-3 סוגים:

1. מניות בכורה ״פשוטות״: ברגע שמחולק דיבידנד, זכאיות לו, עבור השנה השוטפת.
2. מניות בכורה ״צוברות״: ברגע שמחולק דיבידנד, זכאיות לו – עבור השנים ההיסטוריות (ככל שלא חולק בהן) וכן עבור השנה השוטפת.
3. מניות בכורה ״משתתפות״: ברגע שמחולק דיבידנד – זכאיות לו עבור השנה השוטפת, וכן מתחרות על יתרת הדיבידנד מול בעלי המניות הרגילות.

**שימו לב – בשאלות מסוג זה, כל המטרה היא לחשב טכנית את סכום הדיבידנד, ולא להציג את מכלול השינויים בהון.**

|  |  |  |  |  |  |  |  |
| --- | --- | --- | --- | --- | --- | --- | --- |
| **שלב** | **תיאור** | **הון מ״ר** | **הון מב״כ** | **הון מבכ״צ** | **הון מבכ״מ** | **סך החלוקה** | **יתרה להקצאה** |
|  |  |  |  |  |  |  | 400,000 |
| 1 | דיב׳ בפיגור לצוברות |  |  | 60,000 |  | 60,000 | 340,000 |
| 2 | דיב׳ שוטף לבכורה |  | 20,000 | 30,000 | 4,000 | 54,000 | 286,000 |
| 3 | השוואת תנאים | 8,000 |  |  |  | 8,000 | 278,000 |
| 4 | השתתפות | 185,333 |  |  | 92,667 | 278,000 | 0 |
|  | סך ההקצאה | 193,333 | 20,000 | 90,000 | 96,667 | 400,000 |  |

**1 דיב׳ בפיגור לצוברות:**

בשלב זה, יש להקצות למניות הבכורה הצוברות דיבידנד בסכום שהוא מכפלת זכאותן השנתית לדיבידנד (ערך נקוב צוברות כפול שיעור זכאות שנתי נתון) במספר השנים שבגינן לא התקבל דיבידנד, היסטורית. אנו נמצאים ב-2026. השנים ההיסטוריות ממועד הקמת החברה הן 2024 ו-2025 שבהן לא חולק דיבידנד.

**2 דיב׳ שוטף לבכורה:**

בשלב זה, כל בעלי מניות הבכורה ללא יוצא מן הכלל זכאים למנת דיבידנד אחת: לפי ערכן הנקוב מוכפל בשיעור הדיבידנד.

200,000 מניות **בכורה** 10% בנות 1 ש״ח ערך נקוב כל אחת.

300,000 מניות **בכורה צוברות** 5% בנות 2 ש״ח ערך נקוב כל אחת.

50,000 מניות **בכורה משתתפות** 8% בנות 1 ש״ח ערך נקוב כל אחת.

למניות הבכורה ה״פשוטות״ (ללא תיאור נלווה נוסף):

למניות הבכורה ה״צוברות״ נקצה בגין השנה השוטפת (לעיל ההקצאה היא בגין פיגור בלבד):

למניות הבכורה ה״משתתפות״ נקצה לפי שיעור זכאותן:

**3 השוואת תנאים:**

בשלב זה שהוא שלב פרלמינירי לשלב ההשתתפות / ההקצאה הנוספת למשתתפות, אנו מעניקים לבעלי המניות הרגילות את אותו שיעור דיבידנד (ביחס לערך הנקוב) של מניות הבכורה המשתתפות. כנתון - 100,000 מניות רגילות בנות 1 ש״ח ערך נקוב כל אחת.

**4 השתתפות:**

בשלב זה מתבססים על הערך הנקוב המצרפי של מניות רגילות וכן של מניות בכורה משתתפות. מחשבים דיבידנד ל-1 ש״ח ערך נקוב, ומקצים לפיו לבעלי המניות השונים.

ערך נקוב מניות רגילות: 100,000

ערך נקוב מניות בכורה משתתפות: 50,000

סך הערך הנקוב של המניות הזכאיות לשלב זה: 150,000

יתרת הדיבידנד להקצאה בשלב זה (לאחר שלב 3): 278,000

היחס בין סך הדיב׳ להקצאה לערך הנקוב של הזכאיות:

המשמעות: כל 1 ש״ח ערך נקוב של מניות רגילות ומניות בכורה משתתפות, זכאי לכ-1.853 ש״ח של דיבידנד.

כך שנקצה למשתתפות:

ולרגילות:

**מדידת אג״ח כהתחייבות בדוח על המצב הכספי (מאזן) (לבית)**

מדידת האג״ח (הסכום שבו תוצג בדוח על המצב הכספי כהתחייבות) תהיה לפי יתרת הערך הנקוב בניכוי יתרת הנכיון או בתוספת יתרת הפרמיה, לפי העניין, כמודגם להלן.

**שאלה 10 - אג״ח נטו בכל שנה כאשר יש הנפקה בפרמיה (עקרון הפחתת הפרמיה)**

ב-1.1.2023 חברה הנפיקה אג״ח שערכן הנקוב 50,000 ש״ח תמורת 60,000 ש״ח. אגרות החוב נושאות ריבית שנתית נקובה בשיעור 10% המשולמת בתום כל שנה (קרי החל מיום 31.12.2023). האג״ח תפרע בתשלום אחד בתום השנה ה-5 ביחס ליום הנפקתה.

נדרש: הציגו בטבלה את הוצאות המימון בגין כל אחת מ-3 השנים הראשונות לקיום האג״ח ואת יתרת האג״ח נטו כפי שתוצג כהתחייבות בדוח על המצב הכספי לתום כל אחת מהשנים 2023, 2024 ו-2025.

|  |  |  |  |  |
| --- | --- | --- | --- | --- |
| **31/12/2025** | **31/12/2024** | **31/12/2023** |  | **ברווח והפסד** |
| 5,000 | 5,000 | 5,000 |  | הוצאות ריבית |
| (2,000) | (2,000) | (2,000) |  | הפחתת פרמיה |
| 3,000 | 3,000 | 3,000 |  | הוצאות מימון, נטו |
| **31/12/2025** | **31/12/2024** | **31/12/2023** | **1/1/2023** | **במאזן** |
| 50,000 | 50,000 | 50,000 | 50,000 | אג״ח - ערך נקוב |
| 4,000 | 6,000 | 8,000 | 10,000 | בתוספת **יתרת** פרמיה |
| 54,000 | 56,000 | 58,000 | 60,000 | אג״ח נטו |

הוצאות ריבית: מכפלה פשוטה של הריבית הנקובה בערך הנקוב: 5,000 = 50,000 \* 10%

הפחתת פרמיה: בניכוי היחס בין הפרמיה לתקופת האג״ח: (2,000) = 5 / 10,000

כאשר הערך 10,000 (הפרמיה) הוא ההפרש בין תמורת ההנפקה 60,000 לערך הנקוב 50,000.

יתרת פרמיה:

הפרמיה מתחילה מ-10,000 ש״ח במועד ההנפקה. בכל שנה עוקבת, הפרמיה מופחתת (קטנה) ב-2,000.

**שאלה 11 - אג״ח נטו בכל שנה כאשר יש הנפקה בנכיון (עקרון הפחתת הנכיון)**

ב-1.1.2023 חברה הנפיקה אג״ח שערכן הנקוב 50,000 ש״ח תמורת 40,000 ש״ח. אגרות החוב נושאות ריבית שנתית נקובה בשיעור 10% המשולמת בתום כל שנה (קרי החל מיום 31.12.2023). האג״ח תפרע בתשלום אחד בתום השנה ה-5 ביחס ליום הנפקתה.

נדרש: הציגו בטבלה את הוצאות המימון בגין כל אחת מ-3 השנים הראשונות לקיום האג״ח ואת יתרת האג״ח נטו כפי שתוצג כהתחייבות בדוח על המצב הכספי לתום כל אחת מהשנים 2023, 2024 ו-2025.

פתרון:

|  |  |  |  |  |
| --- | --- | --- | --- | --- |
| 31/12/2025 | 31/12/2024 | 31/12/2023 | 1/1/2023 | רווח והפסד |
| 5,000 | 5,000 | 5,000 |  | הוצאות ריבית |
| 2,000 | 2,000 | 2,000 |  | הפחתת ניכיון |
| 7,000 | 7,000 | 7,000 |  | הוצאות מימון, נטו |
| 31/12/2025 | 31/12/2024 | 31/12/2023 | 1/1/2023 | מאזן |
| 50,000 | 50,000 | 50,000 | 50,000 | אג״ח - ערך נקוב |
| (4,000) | (6,000) | (8,000) | (10,000) | בתוספת יתרת נכיון |
| 46,000 | 44,000 | 42,000 | 40,000 | אג״ח נטו |

הוצאות ריבית: מכפלה פשוטה של הריבית הנקובה בערך הנקוב: 5,000 = 50,000 \* 10%

הפחתת נכיון: בתוספת היחס בין הנכיון לתקופת האג״ח: 2,000 = 5 / 10,000

כאשר הערך 10,000 (הנכיון) הוא ההפרש השלילי (בערך מוחלט) בין תמורת ההנפקה 40,000 לערך הנקוב 50,000.

יתרת נכיון:

הנכיון מתחיל מערך מוחלט של -10,000 ש״ח במועד ההנפקה. בכל שנה עוקבת, הערך המוחלט של הנכיון קטן ב-2,000. זכרו: בעוד שהפחתת פרמיה (ראו שאלה קודמת) מקטינה את הוצאות המימון, הפחתת נכיון מגדילה אותן.

**פדיון מוקדם של אג״ח (לבית, הומחש לעיל)**

לעתים חברות מעוניינות לפדות את האג״ח טרם מועד פירעונן הרשמי, וזאת כתוצאה מהצטברות עודפי מזומנים, הזדמנות רכישה, צורך לעמוד בהתניות פיננסיות ו/או איתות לשוק בדבר חוסנן הפיננסי. במקרים כאלו, יש:

* לחשב את יתרת האג״ח נטו ערב הפדיון המוקדם: ערך נקוב בתוספת יתרת פרמיה או בניכוי יתרת נכיון.
* ההפרש בין יתרה זו לבין התמורה המשולמת בעד הפדיון המוקדם תהיה רווח מפדיון מוקדם (הפרש חיובי) או הפסד מפדיון מוקדם (הפרש שלילי) כפי שיודגם בשאלה להלן.

**שאלה 12**

ב-1.1.2023 חברה הנפיקה אג״ח שערכן הנקוב 100,000 ש״ח תמורת 120,000 ש״ח. אגרות החוב נושאות ריבית שנתית נקובה בשיעור 5% המשולמת בתום כל שנה (קרי החל מיום 31.12.2023). האג״ח תפרע בתשלום אחד בתום השנה ה-8 ביחס ליום הנפקתה. ב-1.1.2027 ביצעה החברה פדיון מוקדם של האג״ח בתמורה ל-111,000 ש״ח.

נדרש: מהו הרווח / ההפסד מעסקת הפדיון המוקדם?

פתרון:

יתרת האג״ח נטו ערב הפדיון המוקדם:

בניכוי התמורה ששולמה בעד הפדיון המוקדם: (111,000)

הפסד מפדיון מוקדם (1,000)

נפרק את הביטוי בדבר יתרת האג״ח נטו:

נותרו עוד 4 שנות הפחתת פרמיה מתוך 8, ולכן שארית הפרמיה היא מחצית מהפרמיה המקורית

יתרת פרמיה מקורית: הפרש בין תמורה לערך נקוב בהנפקה

ערך נקוב

**שאלה 13**

ב-1.1.2023 חברה הנפיקה אג״ח שערכן הנקוב 100,000 ש״ח תמורת 84,000 ש״ח. אגרות החוב נושאות ריבית שנתית נקובה בשיעור 5% המשולמת בתום כל שנה (קרי החל מיום 31.12.2023). האג״ח תפרע בתשלום אחד בתום השנה ה-8 ביחס ליום הנפקתה. ב-1.1.2027 ביצעה החברה פדיון מוקדם של האג״ח בתמורה ל-91,000 ש״ח.

נדרש: מהו הרווח / ההפסד מעסקת הפדיון המוקדם?

פתרון:

יתרת האג״ח נטו ערב הפדיון המוקדם:

בניכוי התמורה ששולמה בעד הפדיון המוקדם: (91,000)

הרווח מהפדיון המוקדם (הפרש חיובי) 1,000

**שאלה 14**

חברה הנפיקה ב-1.1.2025 אג״ח (אגרת חוב) שערכה הנקוב 800,000 ש״ח בתמורה ל-740,000 ש״ח. אורך חיי האג״ח 6 שנים. האג״ח נושאת ריבית נקובה שנתית בשיעור 8% המשולמת ב-31.12 של כל שנה (כך שהריבית תשולם לראשונה ב-31.12.2025). קרן האג״ח (ערכה הנקוב) תפרע בתשלום אחד בחלוף 6 שנים מיום ההנפקה.

1. מהן הוצאות המימון השנתיות בגין האג״ח?
2. מהי יתרת ההתחייבות בגין האג״ח, נטו, ליום 31.12.2027, רגע לאחר תשלום הריבית התקופתית?
3. בהנחה שהאג״ח נפדתה ב-1.1.2029 בתמורה ל-775,000 ש״ח, מהו הרווח / ההפסד מהפדיון המוקדם?

פתרון:

פתרון א: מהן הוצאות המימון השנתיות בגין האג״ח

אין ספק – שכאשר חברה מנפיקה אג״ח שערכה הנקוב 800,000 והריבית הנקובה בה 8%, היא למעשה מתחייבת לשלם על בסיס שנתי סכום של 64,000 ש״ח בשנה = 8% \* 800,000.

גודל שנתי זה, המכפלה של הריבית הנקובה בערך הנקוב כאמור – נקרא קופון, והוא מהווה את תזרים המזומנים הבסיסי הקבוע שחברה משלמת למחזיקי האג״ח.

כמובן, מדובר בחלק מהוצאות המימון של החברה.

לצד ההבטחה ל-6 תזרימים שנתיים בסך 64,000 ש״ח כל אחד למשקיעים, החברה מחויבת לשלם בנוסף גם את הערך הנקוב בתום חיי האג״ח: 800,000 ש״ח.

ההפרש בין הערך הנקוב שמשולם בתום חיי האג״ח לסכום שגייסה החברה, במידה והוא חיובי נקרא ״נכיון אג״ח״ והוא נפרס כהוצאת מימון נוספת לאורך חיי האג״ח.

**לכן הדרך הנכונה לחשב את סך הוצאות המימון בגין אג״ח בנכיון (אג״ח שערכה הנקוב גבוה מתמורת הנפקתה) היא:**

הוצאות ריבית (קופון) = ריבית נקובה כפול ערך נקוב 64,000 = 8% \* 800,000

הוסף: הוצאות הפחתת נכיון – ההפרש החיובי בין הערך הנקוב לתמורה, מוחלק בשנות האג״ח:

10,000 = 6 / (740,000 – 800,000)

סך הוצאות מימון השנתיות בחברה – בדוח רווח והפסד 74,000 = 10,000 + 64,000

ב. מהי יתרת ההתחייבות בגין האג״ח, נטו, ליום 31.12.2027, רגע לאחר תשלום הריבית התקופתית?

כאשר אגרת החוב מונפקת, נוצרת התחייבות בגינה בהתאם לתמורה שנתקבלה בעד האג״ח נטו. למעשה, את התמורה בעד ההנפקה יש לפצל כדלקמן:

ש״ח

1.1.2025

ערך נקוב בהנפקה 800,000 נתון

ניכיון אג״ח (60,000) ההפרש בין התמורה לערך הנקוב

תמורת ההנפקה 740,000 נתון

בכל שנה ושנה, הנכיון מופחת (ולכן קטן בערכו המוחלט) ב-10,000 = 6 / 60,0000

לכן אם שאלו על יתרת ההתחייבות ליום 31.12.2027:

ש״ח

31/12/2027

ערך נקוב 800,000 נתון

יתרת ניכיון אג״ח (30,000) = 3 \* 10,000 – 60,000 נכיון מקורי בניכוי סך הפחתותיו עד כה

אג״ח נטו 770,000 = 30,000 – 800,000

פתרון ג: בהנחה שהאג״ח נפדתה ב-1.1.2029 בתמורה ל-775,000 ש״ח, מהו הרווח / ההפסד מהפדיון המוקדם?

כצעד מקדמי לחישוב רווח / הפסד מפדיון אג״ח, עלינו לחשב את יתרת ההתחייבות נטו בגינה ערב הפדיון המוקדם – וכאן מדובר על 31/12/2028:

ש״ח

31/12/2028

ערך נקוב 800,000 נתון

יתרת ניכיון אג״ח (20,000) = 4 \* 10,000 – 60,000 נכיון מקורי בניכוי סך הפחתותיו עד כה

אג״ח נטו 780,000 = 20,000 – 800,000

כדי לחשב את הרווח / ההפסד מפדיון האג״ח, נחשב את ההפרש בין יתרת האג״ח נטו לבין התמורה ששולמה בעד הפדיון המוקדם. אם ההפרש חיובי – מדובר ברווח, אם ההפרש שלילי – מדובר בהפסד:

יתרת אג״ח נטו 780,000 ערך חשבונאי שחושב לעיל

התמורה ששולמה (775,000) ערך נתון על פי נתוני השוק / מהמשקיעים

רווח מפדיון מוקדם 5,000 = 775,000 – 780,000

**שאלה 15**

חברה הנפיקה ב-1.1.2025 אג״ח שערכה הנקוב 800,000 ש״ח בתמורה ל-860,000 ש״ח. אורך חיי האג״ח 6 שנים. האג״ח נושאת ריבית נקובה שנתית בשיעור 8% המשולמת ב-31.12 של כל שנה (כך שהריבית תשולם לראשונה ב-31.12.2025). קרן האג״ח (ערכה הנקוב) תפרע בתשלום אחד בחלוף 6 שנים מיום ההנפקה.

1. מהן הוצאות המימון השנתיות בגין האג״ח?
2. מהי יתרת ההתחייבות בגין האג״ח, נטו, ליום 31.12.2027, רגע לאחר תשלום הריבית התקופתית?
3. בהנחה שהאג״ח נפדתה ב-1.1.2029 בתמורה ל-775,000 ש״ח, מהו הרווח / ההפסד מהפדיון המוקדם?

פתרון:

כאשר אג״ח מונפקת בתמורה הגבוהה מערכה הנקוב, מדובר בהנפקה בפרמיה.

הוצאות המימון מורכבות משני חלקים:

הוצאות ריבית – ריבית נקובה כפול ערך נקוב 64,000 = 8% \* 800,000

בניכוי הפחתת פרמיה – אג״ח (10,000) = 6 / 60,000

סך הוצאות המימון השנתיות בגין האג״ח 54,000 = 10,000 – 64,000

יתרת האג״ח ל-31.12.2027:

ערך נקוב 800,000

בתוספת יתרת פרמיה 30,000 = 3 \* 10,000 – 60,000

יתרת אג״ח נטו 830,000 = 30,000 + 800,000

יתרת האג״ח ל-31.12.2028 (ערב הפדיון המוקדם):

ערך נקוב 800,000

בתוספת יתרת פרמיה 20,000 = 4 \* 10,000 – 60,000

יתרת אג״ח נטו 820,000 = 20,000 + 800,000

רווח / הפסד מפדיון מוקדם:

יתרת האג״ח נטו ערב הפדיון המוקדם 820,000 חושב לעיל

בניכוי התמורה ששולמה בעד הפדיון המוקדם (775,000) נתון

ההפרש החיובי – רווח מפדיון מוקדם 45,000 = 775,000 – 820,000

**שאלה 16**

ב-**1.4.2022** חברה הנפיקה אג״ח שערכה הנקוב 150,000 ש״ח תמורת 120,000 ש״ח.

אגרת החוב נושאת ריבית שנתית נקובה בשיעור 10% המשולמת בתום כל שנה, החל מה-1.4.2023.

האג״ח תפרע בתשלום אחד ב-**1.4.2052.**

בנתונים אלו, **מהן סך הוצאות המימון בהן תכיר החברה בגין האג״ח בדוחות הכספיים לשנת 2022** (בש״ח)?

פתרון:

נתחיל מכך שהאג״ח בנכיון:

ערך נקוב 150,000

נכיון (30,000)

תמורה נטו 120,000

באופן כללי, נחשב את הוצאות המימון לשנה שלמה באג״ח בנכיון:

הוצאות ריבית – ריבית נקובה כפול ערך נקוב 15,000 = 10% \* 150,000

הוסף – הפחתת נכיון 1,000 = 30 / 30,000

סך הוצאות המימון לשנה שלמה 16,000 = 1,000 + 15,000

אלא שאם מדובר באג״ח שהונפקה ב-1.4.2022, הרי שב-2022 עלינו להכיר בחלק היחסי של הוצאות המימון, בלבד: 12,000 = 9/12 \* 16,000

# מפגש הנחייה 5 - הדוח על תזרימי המזומנים

**רקע ומבוא:**

עד כה הדגשנו השכם וערב כי החשבונאות מודדת ערכים לפי בסיס צבירה; קרי לא לפי עיתוי זרימת המזומן, אלא לפי עיתוי האירוע המבסס את ההשפעה הכלכלית. ובמלים פשוטות, הכנסות מוכרות בעיקרן במועד אספקת השירות או מכר המוצר, והוצאות מוכרות במועד צריכת שירותים או משאבים.

ועם כל הכבוד להנחיות אלו, שבבסיסן הרציונל להעניק ביטוי אמיתי להשפעות כלכליות ולא רק לצד הטכני של הסליקה, אי אפשר להתכחש לחשיבות שבהבנת תזרים המזומנים עצמו. CASH IS KING זו לא רק אמירה שחוקה, זו האמת הכואבת של עשרות, מאות ואלפים של עסקים, בתקופה זו ובכלל. אבל אל חשש. כי החשבונאות מצאה פתרון גם לזה: הדוח על תזרימי המזומנים!

**הדוח על תזרימי המזומנים:**

**מדובר בדוח נפרד מהדוחות הקודמים שנלמדו** (דוח רווח והפסד, הדוח על המצב הכספי / מאזן, הדוח על השינויים בהון העצמי). אלא זהו דוח ייעודי מציג את השינויים במזומנים בחברה במהלך תקופת הדיווח (אצלנו: לשנת הדיווח), ומחלקם ל-3 קטגוריות:

1. תזרימי מזומנים מפעילות שוטפת - שהן למעשה הרווח / ההפסד (מדוח רווח והפסד) **לאחר התאמות** מתבקשות. התאמות אלו הן משני סוגים עיקריים:

* הכנסות והוצאות שאינן במזומן: הוצאות פחת, רווחים / הפסדים מעלייה / ירידת ערך (של נדל״ן להשקעה ו/או ניירות ערך)
* שינויים בסעיפי נכסים והתחייבויות: שינויים בלקוחות, חייבים, מלאי, ספקים וזכאים.

1. תזרימי מזומנים מפעילות השקעה - בעיקר מזומן ששימש לרכישת השקעות ומזומן שהתקבל בעד - מכירתן (בהיבט זה - השקעות: לרבות השקעות בנדל״ן, ברכוש קבוע, בניירות ערך).
2. תזרימי מזומנים מפעילות מימון - גיוס הון מחיצוניים וסילוקו - בעיקר נטילת הלוואות (הן לזמן ארוך והן לזמן קצר) וסילוקן/פרעונן (לרבות הנפקת אג״ח ופירעון אג״ח שהוא מקבילה להלוואה), תמורה מהנפקת מניות ותשלומי דיבידנד (והכל במזומן כמובן).

**שאלה 0.ב – תזרים המזומנים מפעילות שוטפת על בסיס נתוני רווח לצד נתוני הכנסות והוצאות שאינן במזומן**

בחברת ״דורון את אורית״ בע״מ הרווח הנקי בחברה בשנת 2025 הסתכם ב-100,000 ש״ח.

נתונים נוספים שעלו מניתוח נתוני דוח רווח והפסד לשנה זו (בש״ח):

הוצאות פחת: 20,000

רווח מעליית ערך נדל״ן להשקעה: 30,000

הפסד מירידת ערך השקעות למסחר: 5,000

נדרש: על בסיס נתונים אלו בלבד, מהו תזרים המזומנים מפעילות שוטפת בחברה בשנת 2025?

פתרון:

הבסיס לעריכת הדוח בדבר תזרימי המזומנים מתחיל מהרווח הנקי יחד עם התאמות מתבקשות. בדרך זו, מחשבים את סך תזרים המזומנים שנקרא ״תזרים המזומנים מפעילות שוטפת״ (רווח מתורגם למזומן). הערה: תזרים זה איננו התזרים הכולל בחברה בהכרח, שכולל גם תזרימי מזומנים מפעילות השקעה ומימון, עליהם נדבר בנפרד בתרגילים אחרים.

רווח נקי: 100,000

הוסף הוצאות פחת 20,000 פחת הוא הוצאה (-) ולכן כדי לנטרלה (לא במזומן): +

הפחת רווח מעליית ערך נדל״ן להשקעה (30,000) רווח זה הוא הכנסה + כדי לנטרל (לא במזומן): (-)

הוסף הפסד מי״ע השקעות למסחר 5,000 הפסד מי״ע הוא הוצאה (-) כדי לנטרלה (לא במזומן): +

תזרים מזומנים מפעילות שוטפת 95,000 רווח נקי בתוספת או בניכוי כל ההתאמות

**שאלה 1.ב – תזרים המזומנים מפעילות שוטפת על בסיס נתוני רווח לצד שינויים בסעיפי נכסים והתחייבויות**

חברת ״בת חן א א״ הציגה בשנת 2025 רווח נקי בסך 400,000 ש״ח.

להלן נתונים נוספים מהדוחות הכספיים:

|  |  |  |
| --- | --- | --- |
|  | 31/12/2024 | 31/12/2025 |
|  | ש״ח | ש״ח |
| לקוחות | 120,000 | 90,000 |
| חייבים | 80,000 | 83,000 |
| מלאי | 70,000 | 65,000 |
| ספקים | 40,000 | 47,000 |
| זכאים | 10,000 | 4,000 |

נדרש: על בסיס נתונים אלו, הציגו את תזרים המזומנים מפעילות שוטפת החברה לשנת 2025.

בשלב ראשון, עלינו לדאוג לבטא במסגרת ההתאמות את השינויים בסעיפי הנכסים וההתחייבויות הנ״ל – ולא את סכומם הכולל / המצטבר לשנת הדיווח.

שנית, עלינו להעריך – מה מבטא כל שינוי בסעיפים אלו? האם תשלום נוסף שלא נרשם כהוצאה (ויירשם כהתאמה שלילית)? האם הוצאה שלא שולמה במזומן (התאמה חיובית) וכיו״ב. על בסיס זאת:

רווח נקי 400,000

הוסף ירידה בלקוחות 30,000 ירידה בלקוחות = בוצעה גבייה מעבר לסכום המכירות המשתקף ברווח

הפחת עלייה בחייבים (3,000) עלייה בחייבים = סכומים ש**טרם** נגבו

הוסף ירידה במלאי 5,000 ירידה במלאי = נרשמה הוצאה (עלות המכר) בגין צריכת מלאי ״ישן״

הוסף עלייה בספקים 7,000 עלייה בספקים = היו הוצאות, שטרם שולמו (ולכן הגדילו את ההתחייבות)

הפחת ירידה בזכאים[[9]](#footnote-9) (6,000) ירידה בזכאים = שולם לזכאים מעבר לסכום ההוצאה השנה

תז׳ מזומנים פ. שוטפת 433,000

**שאלה 2.ב – תזרים מפ. שוטפת, שילוב מכלול הגורמים – שינויים בסעיפי נכסים והת׳ + הכנסות והוצאות**

בחברת דורון הנוטש בע״מ הרווח הנקי בשנת 2025 הוא 800,000 ש״ח.

נתונים נוספים לשנת 2025, על פי דוחות כספיים אחרים בחברה (בש״ח):

הפסד מירידת ערך נדל״ן להשקעה: 30,000

ירידה בלקוחות: 22,000

ירידה בחייבים: 15,000

הוצאות פחת: 17,000

רווח מעליית ערך השקעות למסחר: 9,000

עלייה בספקים: 18,000

ירידה בזכאים: 24,000

בנוסף ידוע שמלאי הפתיחה בחברה הסתכם ב-80,000 ש״ח ומלאי הסגירה בחברה הסתכם ב-100,000 ש״ח.

**נדרש: חשבו את תזרים המזומנים מפעילות שוטפת בחברה.**

רווח נקי 800,000

ההתאמות הנדרשות לרווח על מנת להציג את תזרימי המזומנים מפעילות שוטפת:

הכנסות והוצאות שאינן במזומן

הוסף הפסד מירידת ערך נדל״ן להשקעה 30,000

הוסף הוצאות פחת 17,000

הפחת רווח מעליית ערך השקעות למסחר (9,000)

שינויים בסעיפי נכסים והתחייבויות:

הוסף ירידה בלקוחות 22,000

הוסף ירידה בחייבים 15,000

הוסף עלייה בספקים 18,000

הפחת ירידה בזכאים (24,000)

עלייה במלאי (20,000)

תזרים המזומנים מפעילות שוטפת 849,000

**שאלה 3.ב – ההבדל שבין התאמה חיובית לרווח לבין תזרים מזומנים חיובי**

חברת ״עכבר הכפר״ צפויה להניב הכנסות קבועות בסכום של 500,000 ש״ח בתום כל אחת מ-10 השנים הקרובות.

בחברה קיימים פריטי רכוש קבוע, שהוצאות הפחת בגינם מהוות את ההוצאה היחידה בחברה.

הוצאות הפחת בחברה, לשנה, הן 100,000 ש״ח, והן צפויות להישאר זהות בכל אחת מ-10 שנים אלו.

לאחרונה, מונה מנכ״ל חדש לחברה. כחלק מיעדיו, הציב המנכ״ל כיעד אסטרטגי לחברה לשפר את תזרימי המזומנים מפעילות שוטפת.

לפניכם מספר טענות:

טענה 1: שינוי במדיניות מתן האשראי ותנאי הגבייה מלקוחות עשוי לשפר את תזרים המזומנים מפעילות שוטפת

טענה 2: שינוי בתקופת ההפחתה של פריטי הרכוש הקבוע (קיצור תקופת ההפחתה) ישפר את תזרים המזומנים מפעילות שוטפת

טענה 3: תרחיש שיגלם עלייה עתידית בשווי נכסי הנדל״ן להשקעה של החברה אל מעבר לציפיותיה, יוביל לירידה בעתיד של תזרים המזומנים מפעילות שוטפת.

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענות 1 ו-3
5. כל הטענות נכונות

פתרון – נדון בכל טענה בנפרד:

טענה 1: שינוי במדיניות מתן האשראי ותנאי הגבייה מלקוחות עשוי לשפר את תזרים המזומנים מפעילות שוטפת – **נכון**. לגבות מהר יותר / מוקדם יותר מהלקוח – התזרים משתפר.

טענה 2: שינוי בתקופת ההפחתה של פריטי הרכוש הקבוע (קיצור תקופת ההפחתה) ישפר את תזרים המזומנים מפעילות שוטפת – **שגויה**. ״איך ייתכן, ד״ר? הרי אמרת שהוצאות הפחת הן **התאמה** חיובית לתזרים המזומנים מפעילות שוטפת״.

התאמה אומרת: סכום מסוים (פחת) נרשם (בסימן שלילי) בדוח רווח והפסד, ואני צריך לנטרל אותו.

אם ארשום פחת גבוה יותר – ארשום ערך שלילי גבוה יותר ברווח והפסד – ואנטרל סכום גבוה יותר.

זה כמובן לא יגדיל את התזרים עצמו.

המחשה: ״פחת רגיל״ ״פחת מואץ / גבוה״ (פי שניים)

הכנסות 500,000 500,000

בניכוי הוצאות פחת (100,000) (200,000)

רווח נקי 400,000 300,000

הוסף:

הוצאות פחת 100,000 200,000

תזרים פ. שוטפת 500,000 500,000

ההדגמה הפשטנית לעיל מנסה להבהיר עיקרון פשוט: שינוי בסכומי הכנסות והוצאות **שאינן במזומן** לעולם לא יכול להשפיע על המזומן! אמנם סכומי ההתאמות בגינם ישתנו, אבל גם הרווח ישתנה באותו הסכום.

**יש הבדל מושגי בין ״סך ההשפעה על התזרים מפעילות שוטפת״ שלעולם לא תשתנה בעקבות פעילות שאיננה במזומן, לבין ״סך ההשפעה על ההתאמות לרווח״ שבהחלט תשתנה לפי סכומי ההוצאות וההכנסות שאינן במזומן.**

טענה 3: תרחיש שיגלם עלייה עתידית בשווי נכסי הנדל״ן להשקעה של החברה אל מעבר לציפיותיה, יוביל לירידה בעתיד של תזרים המזומנים מפעילות שוטפת.

הטענה שגויה. מדוע? אמנם בגין עלייה בנדל״ן להשקעה (בהנחת מדידתו בשווי הוגן) רושמים רווח / הכנסה שאיננה במזומן, ולכן צריך לנטרל – בסימן שלילי – את הרווח מעליית הערך, עצם ההתאמה השלילית הזו אין משמעה תזרים שלילי. החברה לא מוציאה כסף מזומן כששווי נכסי הנדל״ן שלה עולה.

**גם טענה זו, כמו קודמתה – מנסה לבלבל את הקורא בין שני מושגים – בין ההשפעות על ההתאמות לרווח (שהן שליליות במקרה של הכנסות שאינן במזומן) לבין סך התזרים הנובע מהאירוע (שחייב להיות 0 בגין אירוע שאיננו במזומן).**

**שאלה 4.ב – תזרימי מזומנים מפעילות שוטפת, כולל חילוצים מתבקשים**

בחברת חוסאם פ הרווח הנקי המדווח ב-2024 הסתכם ב-500,000 ש״ח.

נתונים נוספים:

במהלך השנה, חלה עלייה בלקוחות בסך 40,000 ש״ח.

כמו כן, חלה עליית ערך בפריטי נדל״ן להשקעה הנמדדים בשווים ההוגן בסכום של 30,000 ש״ח.

בחברה התקיימו ב-31.12.2023 פריטי רכוש קבוע שעלותם 100,000 ש״ח, הפחת הנצבר בגינם לאותו מועד 40,000 ש״ח, תקופת הפחתתם 10 שנים – ללא ערך שייר / גרט.

החברה רכשה ב-1.10.2024 פריטי רכוש קבוע חדשים, בעלות 200,000 ש״ח, שגם הם מופחתים על פני 10 שנים ללא ערך שייר / גרט.

נדרש: הציגו את תזרים המזומנים מפעילות שוטפת בחברה בשנת 2024.

פתרון:

השאלה הזו בפני עצמה פשוטה למדי – הרווח הנקי נתון, ישנם נתונים לגבי התאמות, כאשר ה״אתגר״ העיקרי קשור להתאמה המתבקשת בהקשר להוצאות הפחת, שאינן נתונות – אלא חישובן נדרש בהתאם לכלים שהוקנו במפגש 3.

רווח נקי 500,000

הפחת: עלייה בלקוחות (40,000)

הפחת: עליית ערך נדל״ן (30,000)

הוסף: הוצאות פחת 15,000 ראו להלן (הוצאה שלא במזומן, מנוטרלת בסימן חיובי)

סך תזרים המזומנים פ. שוטפת 445,000

נפעל לחישובן של הוצאות הפחת בשנת 2024 על בסיס הנתונים הבאים:

בחברה התקיימו ב-31.12.2023 פריטי רכוש קבוע שעלותם 100,000 ש״ח, הפחת הנצבר בגינם לאותו מועד 40,000 ש״ח, תקופת הפחתתם 10 שנים – ללא ערך שייר / גרט.

החברה רכשה ב-1.10.2024 פריטי רכוש קבוע חדשים, בעלות 200,000 ש״ח, שגם הם מופחתים על פני 10 שנים ללא ערך שייר / גרט.

הוצאות הפחת במקרה זה מורכבות משני חלקים – חלק ראשון הוא על פריטי הרכוש הקבוע ה״ישנים״ שהתקיימו כבר בתום שנה קודמת, ויופחתו על פני שנה שלמה לשם חישוב הוצאות הפחת. לעומתם, פריטי הרכוש הקבוע החדשים, שנרכשו השנה, יופחתו על פני פרק הזמן היחסי ממועד הרכישה עד לתום שנת 2024:

**שאלה 5.ב – המקרה של רווח / הפסד הון והשפעותיו, והמבוא לתזרימי מזומנים מפעילות השקעה**

חברת ״ניר״ בע״מ דיווחה בשנת 2025 על רווח נקי בסכום של 700,000 ש״ח.

ידוע שבמהלך שנת 2025 החברה מכרה פריטי רכוש קבוע שעלותם 100,000 ש״ח והפחת הנצבר בגינם ערב מכירתם 60,000 ש״ח בתמורה ל-75,000 ש״ח.

נדרש: מהו תזרים המזומנים מפעילות שוטפת?

תזרים המזומנים מפעילות שוטפת תזרים מפ. השקעה (קנייה ומכירת השקעות)

רווח נקי 700,000 תמורה ממכירת רכוש קבוע 75,000

הפחת: נטרול רווח הון (35,000) סך תזרים מפעילות השקעה 75,000

תזרים מפ. שוטפת 665,000

מהו אופן הטיפול במכירות פריטי רכוש קבוע?

ראשית – החלק הקל: כל מכירת רכוש קבוע במזומן מכניסה לחברה מזומן בגובה תמורת המכירה הנתונה. כל המכירות בהקשר זה (של פריטי רכוש קבוע) הן במזומן אלא אם נאמר אחרת, ולכן במקרה זה אין ספק: החברה קיבלה תזרים חיובי של 75,000 ש״ח במועד המכירה.

תזרים המזומנים החיובי הנובע ממכירת רכוש קבוע איננו מסווג לתזרימי מזומנים מפעילות שוטפת, אלא בהגדרה – כתזרים מזומנים חיובי מפעילות **השקעה**.

החלק המורכב: כאשר פריט רכוש קבוע נמכר, החשבונאות מדווחת בדוח רווח והפסד על ערך שנקרא רווח / הפסד הון. רווח או הפסד זה הוא ההפרש בין תמורת המכירה לבין העלות המופחתת (ערך הספרים) של הפריט הנמכר.

תמורה 75,000

בניכוי עלות מופחתת של הנמכר (40,000) = 60,000 – 100,000 [עלות נתונה בניכוי פחת נצבר נתון]

הפרש חיובי – רווח הון 35,000

**כאשר נרשם רווח הון >> הרווח הנקי המדווח גדל >> אם לא מבצעים בגינו התאמה >> למעשה, רושמים את תזרים המזומנים הנובע מהמכירה ״פעמיים״:**

בתזרים השוטף (כחלק מהרווח) 35,000

ובתזרים השקעתי (התמורה) 75,000

במצב כזה אם לא נתאם סך התזרים 110,000 וזה כמובן ממש לא התזרים מהמכירה.

הדרך לטפל: ננטרל מדוח רווח והפסד את רווח ההון, שהרי השפעתו נזקפה זה מכבר לתזרים ההשקעתי.

**שאלה 6.ב – המקרה של רווח / הפסד הון והשפעותיו, והמבוא לתזרימי מזומנים מפעילות השקעה**

בחברת דניאל קמ בע״מ דווח רווח נקי בסכום של 800,000 ש״ח בשנת 2024.

בחברה קיימים 2 פריטי רכוש קבוע בעלות של 100,000 ש״ח כל אחד, שעלותם המופחתת ליום 31.12.2023 היא 60,000 ש״ח לכל אחד מהם, ותקופת הפחתתם 5 שנים.

בתאריך 30.9.2024 נמכר אחד מפריטי הרכוש הקבוע, בתמורה ל-33,000 ש״ח.

נדרש: הציגו את תזרים המזומנים מפעילות שוטפת בחברה.

הטיפ שלנו, בהמשך לשאלה קודמת, אומר: שלצד ההתאמות הרגילות (בהקשר זה – בעיקר התאמות הנובעות מהוצאות פחת) עלינו לדאוג לנטרל את ההשפעה של רווח / הפסד ההון במכירה (שכן כל השפעת המכירה ברמה התזרימית נכללת בפעילות השקעה, בנפרד, ויש לנטרל כל רישום שלה ברווח והפסד שמהווה את הבסיס לתזרים השוטף).

רווח נקי + 800,000

הוסף הוצאות הפחת + 35,000 פירוט החישוב להלן

הוסף הפסד הון (נטרל אותו) + 12,000

תזרים המזומנים מפ. שוטפת 847,000

הוצאות פחת:

כדי לחשב את רווח / הפסד ההון, שגם הוא חלק מההתאמות לרווח על מנת לבטא את התזרים השוטף בלבד, עלינו לחשב את הפחת הנצבר בגין הפריט הנמכר ערב מכירתו: הפחת הנצבר הוא החלק המרכזי בחישוב העלות המופחתת, כאשר ההפרש בין התמורה לעלות המופחתת יהיה רווח / הפסד הון.

פחת נצבר פריט שנמכר – נתון – 31.12.2023 40,000 מדוע? כי העלות 100,000 והמופחתת 60,000

הוצאות הפחת מ-31.12.2023 – עד המכירה 15,000 = 9/12 \* 5 / 100,000

פחת נצבר ערב המכירה 55,000

תמורת המכירה הנתונה 33,000

בניכוי העלות המופחתת ערב המכירה (45,000) = 55,000 – 100,000 עלות מקורית בניכוי פחנ״צ עדכני

הפרש שלילי – הפסד הון (12,000) צריך לנטרל בהתאמות לרווח בפ. שוטפת

**שאלה 7.ב – הצגה ותרגול של תזרימי מזומנים מפעילות השקעה ומפעילות מימון**

דורון בע״מ הציגה בשנת 2025 רווח נקי בסך 1,000,000 ש״ח.

להלן נתונים נוספים בדבר עסקאות, אירועים ושינויים שהתרחשו בחברה בשנת 2025. כל הערכים בש״ח:

עלייה בלקוחות: 80,000

ירידה בספקים: 92,000

עלייה בזכאים: 14,000

הוצאות פחת: 72,000

עליית ערך נדל״ן להשקעה: 62,000

קניית מחשבים במזומן: 55,000

רכישת השקעות למסחר: 17,000

רכישת נדל״ן להשקעה: 200,000

נטילת הלוואות לזמן קצר: 140,000

פירעון הלוואות לזמן ארוך: 50,000

הנפקת מניות במזומן: 28,000

חלוקת דיבידנד במזומן: 55,000

נדרש: מהו תזרים המזומנים בחברה לשנת 2025 מפעילות שוטפת, מפעילות השקעה ומפעילות מימון.

|  |  |  |  |
| --- | --- | --- | --- |
| פרטים | תזרים **פ. שוטפת**  רווח נקי לאחר התאמות | תזרים **פ. השקעה**  רכישה ותמורה מהשקעות | תזרים **פ. מימון**  גיוס מימון וסילוקו |
| רווח נקי | 1,000,000 |  |  |
| עלייה בלקוחות | (80,000) |  |  |
| ירידה בספקים | (92,000) |  |  |
| עלייה בזכאים | 14,000 |  |  |
| הוצאות פחת | 72,000 |  |  |
| ע״ע נדל״ן | (62,000) |  |  |
| קניית מחשבים במזומן |  | (55,000) |  |
| רכישת השקעות למסחר |  | (17,000) |  |
| רכישת נדל״ן להשקעה |  | (200,000) |  |
| נטילת הלוואות ז. קצר |  |  | 140,000 |
| פירעון הלוואות ז. ארוך |  |  | (50,000) |
| הנפקת מניות |  |  | 28,000 |
| תשלום דיבידנד |  |  | (55,000) |
| סה״כ | 852,000 | (272,000) | 63,000 |

**שאלה 8.ב שאלת בחינה (רב ברירה) בסגנון בחינה מסמסטר 2024ב, מועד א1**

הרווח הנקי בחברה לשנת 2023 הסתכם ב-600,000 ש״ח.

בנוסף ידוע שבמהלך שנת 2023 חלו השינויים הבאים:

הוצאות פחת 6,000 ש״ח, פרעון הלוואות לזמן קצר 8,000 ש״ח, ירידה בלקוחות 10,000 ש״ח

ירידת ערך השקעות למסחר 11,000 ש״ח, עלייה בחייבים 12,000 ש״ח

חלוקת דיבידנד במזומן 5,000 ש״ח, דיבידנד שהכריזה החברה וטרם חילקה 4,000 ש״ח

הפסד מירידת ערך נדל״ן להשקעה 15,000 ש״ח, הנפקת אגרות חוב 17,000 ש״ח

ירידה בספקים 3,000 ש״ח

**נדרש: בנתונים אלו, חשבו את תזרימי המזומנים מפעילות שוטפת בחברה לשנת 2023.**

לצרכי למידה, למרות שאפשר לגמרי להסתפק ברכיבי תזרימי המזומנים מפעילות שוטפת, ולהתעלם לגמרי מכל הרכיבים שקשורים לפעילות השקעה או מימון, בכל זאת נפתור עם התייחסות לכל הערכים.

|  |  |  |  |
| --- | --- | --- | --- |
| פרטים | תזרים **פ. שוטפת**  רווח נקי לאחר התאמות | תזרים **פ. השקעה**  רכישה ותמורה מהשקעות | תזרים **פ. מימון**  גיוס מימון וסילוקו |
| רווח נקי | 600,000 | לא רלוונטי כאן  😊 |  |
| הוצאות פחת | 6,000 |  |
| פירעון הלוואות ז. קצר |  | (8,000) |
| ירידה בלקוחות | 10,000 |  |
| ירידת ערך השקעות | 11,000 |  |
| עלייה בחייבים | (12,000) |  |
| חלוקת דיב׳ במזומן |  | (5,000) |
| דיב׳ הוכרז וטרם חולק | לא רלוונטי | לא רלוונטי |
| הפסד מי״ע נדל״ן | 15,000 |  |
| הנפקת אג״ח |  | 17,000 |
| ירידה בספקים | (3,000) |  |
|  |  |  |
|  |  |  |
| סך תזרימי המזומנים | 627,000 | 4,000 |

הבהרה: דיבידנד שהוכרז וטרם חולק לא יכול להכלל בפעילות מימון – הואיל וטרם שולם בפועל (ובפעילות מימון נכלול רק תזרימי מזומנים ממשיים), ובנוסף – לא יכול להכלל בהתאמות לפ. שוטפת, הואיל ודיבידנד שהוכרז על ידי החברה איננו חלק מרווחיה. עיינו במפגש 4 וראו – שכל סוגיית הדיבידנד מופיעה כאירוע נפרד, ולא כחלק מהרווח עצמו.

**שאלה 0 (צ)**

בחברת ענבל ידוע שהרווח הנקי (חשבונאי, בסיס צבירה) לשנת 2024 הוא 200,000 ש״ח.

כל הכנסות והוצאות החברה הן במזומן, למעט הוצאות פחת שסכומן 20,000 ש״ח.

נדרש: מהו תזרים המזומנים מפעילות שוטפת בחברה (רווח נקי מתורגם למזומן)?

פתרון:

הדרך שבה אנו פועלים לחישוב תזרים המזומנים מפעילות שוטפת בחברה היא דרך שזכתה לכינוי ״הגישה העקיפה״. ביסוד גישה זו ההבנה, שאפשר לצאת מנקודת המוצא של הרווח החשבונאי (שמבוסס על עיתוי האירועים, ולא על עיתוי התשלום או התקבול בעדם) ולתאם אותו (הוספה / הפחתה של ערכים רלוונטיים) למונחי מזומן.

רווח נקי 200,000

הוסף: הוצאות פחת 20,000

סך תזרים המזומנים מפעילות שוטפת 220,000

הבהרה: הוצאות פחת אינן משקפות בשום אופן וצורה כסף ממשי שנכנס. אלא, שהואיל והן נרשמות בסימן שלילי בדוח רווח והפסד, והואיל והשפעה שלילית זו איננה במזומן, יש לנטרל אותה. נטרול השפעה שלילית יבוצע בסימן חיובי.

**שאלה 0.1.1 (צ)**

בחברת מאירוס הרווח הנקי לשנת 2025 הוא 700,000 ש״ח.

כל הכנסות והוצאות החברה הן במזומן, למעט:

הפסד שנרשם בגין ירידת ערך נדל״ן להשקעה: 50,000 ש״ח

הפסד שנרשם בגין ירידת ערך השקעות למסחר: 25,000 ש״ח

הוצאות פחת בגין רכוש קבוע: 10,000 ש״ח

נדרש: מהו תזרים המזומנים מפעילות שוטפת בחברה בשנת 2025?

פתרון:

תזכורת: תזרים המזומנים מפעילות שוטפת יוצא מנקודת הבסיס של הרווח הנקי ועורך עליו התאמות על מנת לתרגם אותו למונחי מזומן. בין היתר, ההתאמות כוללות נטרול של הכנסות והוצאות שאינן במזומן.

רווח נקי 700,000

הוסף הפסד בגין ירידת ערך נדל״ן להשקעה 50,000

הוסף הפסד בגין ירידת ערך השקעות למסחר 25,000

הוסף הוצאות פחת בגין רכוש קבוע 10,000

תזרים המזומנים מפעילות שוטפת 785,000 התשובה

**שאלה 0.1.2 (צ)**

בחברת ד״ר צבאן הרווח הנקי בשנת 2025 הסתכם ב-800,000 ש״ח.

נתונים נוספים:

במהלך השנה רשמה החברה הוצאות פחת בסך 60,000 ש״ח.

נרשם רווח מעליית ערך נדל״ן להשקעה בסך 70,000 ש״ח.

נרשם הפסד מירידת ערך השקעות למסחר בסך 40,000 ש״ח.

נדרש: מהו תזרים המזומנים מפעילות שוטפת בחברה לשנת 2025?

פתרון:

בשאלה קודמת בוצע הפתרון על בסיס כלל פשוט: כאשר ברווח מגולמות הוצאות או הפסדים שאינם במזומן, יש לנטרלם על ידי הוספתם לרווח, על מנת לבטא את תזרים המזומנים מפעילות שוטפת.

עקרון זה יישמר גם כאן, אלא שיכלול גם את המקרה ההפוך – הכנסות ורווחים שאינם במזומן יופחתו מהרווח (על מנת לנטרלם) בהתאם.

רווח נקי 800,000

הוסף: הוצאות פחת 60,000

הוסף: הפסד מירידת ערך השקעות למסחר 40,000

הפחת: רווח מעליית ערך נדל״ן להשקעה (70,000)

תזרים המזומנים מפעילות שוטפת 830,000 התשובה

**שאלה 0.1.3 (צ)**

בחברת נקניקי העיר הוצג בשנת 2025 רווח נקי בסך 100,000 ש״ח.

נתונים נוספים:

במהלך השנה, חלה עלייה ביתרת הלקוחות מ-20,000 ש״ח ל-30,000 ש״ח.

במהלך השנה, חלה עלייה ביתרת הספקים ב-15,000 ש״ח.

נדרש: הציגו את תזרים המזומנים מפעילות שוטפת.

בעוד שהצורך שלנו לנטרל מהרווח הכנסות והוצאות שאינן במזומן ומוגדרות ככאלו באופן ישיר (הוצאות פחת, רווחים או הפסדים מעליה / ירידת ערך וכו׳) הוא יחסית פשוט, התאמה נוספת המתבקשת לעתים קשורה **לשינוי** בסעיפי הלקוחות, החייבים, המלאי, הספקים והזכאים. איך זה עובד?

רווח נקי 100,000

הפחת: עלייה בלקוחות (10,000)

הוסף: עלייה בספקים 15,000

תזרים המזומנים מפעילות שוטפת 105,000 התשובה

(\*) אם חלה עלייה ביתרת הלקוחות. מה זה אומר בעצם? זה אומר שביצענו מכירה ללקוח וטרם גבינו ממנו. עצם המכירה נכללת בדוח רווח והפסד – בסימן חיובי, אך הואיל וטרם נגבתה – מדובר באופן עקיף בהכנסה שאיננה במזומן. לכן עלינו לנטרל מכירות שאינן במזומן, ואשר מקבלות ביטוי כעליה בסעיף הלקוחות.

הדגמה (ללא קשר לנתוני השאלה):

חברה מכרה סחורה בשווי 20,000 ש״ח, מתוכם גבתה 14,000 ש״ח. כתוצאה מאירוע זה, חלה עלייה בלקוחות בסך 6,000 ש״ח.

בדוח על תזרימי המזומנים

רווח נקי 20,000

בנטרול עלייה בלקוחות (הפחת) (6,000)

תזרים המזומנים 14,000

(\*\*) אם חלה עלייה בספקים, סימן שהיו הוצאות שטרם שולמו. המשמעות: העלייה בספקים מעידה על הוצאה שהיתה ולא לוותה ביציאת מזומן. והוצאות כאלו אנו מנטרלים בסימן חיובי במסגרת ההתאמות לרווח.

**שאלה 0.1**

בחברת ״עידן והפחמימות״ ידוע כי הרווח הנקי לשנת 2024 הסתכם ב-500,000 ש״ח.

כלל הכנסות והוצאות החברה הן במזומן, למעט ההשפעות הבאות:

עליית ערך נדל״ן להשקעה הנמדד בשווי הוגן: 40,000 ש״ח

ירידת ערך השקעות למסחר שנזקפה לדוח רווח והפסד: 30,000 ש״ח

הוצאות פחת: 25,000 ש״ח

נדרש: חשבו בגישה העקיפה את תזרים המזומנים מפעילות שוטפת.

**פתרון:**

רווח נקי 500,000 ש״ח

הפחת עליית ערך נדל״ן להשקעה (40,000)

הוסף ירידת ערך השקעות למסחר 30,000

הוסף הוצאות פחת 25,000

סך תזרים המזומנים מפעילות שוטפת 515,000

**הסבר:**

כאשר חלה עליית ערך נדל״ן להשקעה – החברה רושמת רווח (רווח מעליית ערך). אלא שרווח זה כשלעצמו שנרשם בסימן חיובי ברווח והפסד – לא מלווה בכניסת מזומן. לכן יש לנטרל רווח זה, הנטרול של הערך החיובי הנ״ל הוא באמצעות הפחתתו.

כאשר חלה ירידת ערך השקעות למסחר, החברה רושמת ערך שלילי – הפסד (הפסד מירידת ערך) אלא שהפסד זה כשלעצמו, לא מלווה ביציאת מזומן. לכן, יש לנטרל השפעה שלילית זו על ידי תוספת חיובית.

מסקנה: כדי להגיע לתזרים המזומנים מפעילות שוטפת, עלינו (בין היתר) להוסיף כל הוצאה או הפסד שאיננה במזומן ולנכות כל הכנסה או רווח שאיננו במזומן.

**שאלה 0.2**

חברת קרינה – בוטיק השוקולד שלך, הציגה בשנת 2024 רווח נקי בסך 500,000 ש״ח.

כלל ההכנסות וההוצאות של החברה הן במזומן, למעט מידע שהתגלה לפיו חלה עלייה בלקוחות בסכום של 80,000 ש״ח.

נדרש: מהו תזרים המזומנים מפעילות שוטפת בחברה.

פתרון:

רווח נקי 500,000

הפחת עלייה בלקוחות (80,000)

תזרים מזומנים מפעילות שוטפת 420,000

**הסבר:**

מה זה אומר שחלה עלייה ביתרת הלקוחות? זה אומר שמכרתי להם (נוצרו הכנסות, רווח) אבל עדיין לא גביתי מהם (כסף לא נכנס). לכן, עלייה בלקוחות בעצם אומרת: זהו סכום רווח / הכנסה, שלא נגבה במזומן, ולכן יש לנטרל – בסימן שלילי.

**שאלה 0.3**

חברת עומרי ל בינה מלאכותית הציגה בשנת 2024 רווח נקי בסך 1,000,000 ש״ח.

כלל ההכנסות וההוצאות של החברה הן במזומן, למעט מידע שהתגלה לפיו:

במהלך שנת 2024, חלה ירידה בלקוחות בסך 140,000 ש״ח.

במהלך שנת 2024 חלה עלייה בספקים בסך 20,000 ש״ח.

נדרש: מהו תזרים המזומנים מפעילות שוטפת בחברה.

פתרון:

רווח נקי 1,000,000

הוסף ירידה בלקוחות 140,000

הוסף עלייה בספקים 20,000

תזרים המזומנים מפעילות שוטפת 1,160,000

אם חלה ירידה בלקוחות >>> היקף הגבייה שבוצעה מלקוחות גבוה יותר מהיקף המכירה ללקוחות >>>

עלינו להתייחס לירידה זו כאל תזרים מזומנים נוסף (התאמה חיובית).

למשל: נניח מקרה מאד פשוט. רווח החברה 0, כי היא לא מכרה כלום השנה. אבל היא כן גבתה חוב ישן של לקוח בסך 100,000 ש״ח. אנחנו נטען שתזרים המזומנים מפעילות שוטפת חייב להיות 100,000 ש״ח – ויהיה מורכב מרווח של 0 בתוספת הירידה בלקוחות.

אם חלה עלייה בספקים >>> צרכתי מוצרים ושירותים >>> וטרם שילמתי. עצם הצריכה מהווה הוצאה (סימן שלילי) אבל כסף טרם יצא (טרם שילמתי). כלומר, זוהי הדגמה נוספת עקיפה להוצאה שלא שולמה במזומן, ולכן יש לנטרלה בסימן חיובי.

**מיני סיכום ההשפעות הבסיסיות על תזרימי המזומנים מפעילות שוטפת**

|  |  |  |
| --- | --- | --- |
|  | **השפעה על התזרים השוטף ו/או התאמות לשם הצגתו** | **השפעה על התזרים השוטף ו/או התאמות לשם הצגתו** |
| **רווח נקי (הפסד נקי)** | **+** | (-) |
| הוצאות פחת | **+** | |
| **עליית ערך (ירידת ערך) נדל״ן להשקעה**  **[שימו לב! לא רכישה או מכירה של נדל״ן – שערכיה במזומן נזקפים לפ. השקעה]** | (-) | + |
| **עליית ערך (ירידת ערך) השקעות למסחר**  **[שימו לב! לא רכישה או מכירה של השקעות – שערכיה במזומן נזקפים לפ. השקעה]** | (-) | + |
| **עלייה בלקוחות (ירידה בלקוחות)** | (-) | + |
| **עלייה בחייבים (ירידה בחייבים)** | (-) | + |
| **עלייה במלאי (ירידה במלאי)** | (-) | + |
| **עלייה בספקים (ירידה בספקים)** | **+** | (-) |
| **עלייה בזכאים (ירידה בזכאים)** | **+** | (-) |
| **הפסד הון (רווח הון) [נטרול]** | **+** | (-) |

**שאלה 0.3.1 (צ)**

חברת ד״ר שאנן-סאצ׳י הציגה בשנת 2025 רווח נקי בסך 800,000 ש״ח.

בנוסף, ידועים הנתונים הבאים:

נרשמו הוצאות פחת בסך 50,000 ש״ח.

נרשם הפסד מירידת ערך השקעות למסחר בסכום של 75,000 ש״ח.

נרשם רווח מעליית ערך נדל״ן להשקעה בסכום 60,000 ש״ח.

חלה עלייה בספקים בסכום של 14,000 ש״ח.

חלה ירידה בזכאים בסכום של 12,000 ש״ח.

חלה עלייה בחייבים בסכום של 5,000 ש״ח.

חלה ירידה בלקוחות בסכום של 7,000 ש״ח.

חלה ירידה במלאי בסכום של 18,000 ש״ח.

כמו כן, החברה רכשה בתום השנה נדל״ן נוסף להשקעה בעלות 300,000 ש״ח והשקעות למסחר בעלות של 50,000 ש״ח.

נדרש: מהו **תזרים המזומנים מפעילות שוטפת** בחברה בשנת 2025?

|  |  |  |
| --- | --- | --- |
| פרטים | ש״ח |  |
| רווח נקי | 800,000 |  |
| הוצאות פחת | 50,000 |  |
| הפסד מירידת ערך השקעות למסחר | 75,000 |  |
| רווח מעליית ערך נדל״ן להשקעה | (60,000) |  |
| עלייה בספקים | 14,000 |  |
| ירידה בזכאים | (12,000) |  |
| עלייה בחייבים | (5,000) |  |
| ירידה בלקוחות | 7,000 |  |
| ירידה במלאי | 18,000 |  |
| רכישת נדל״ן להשקעה | לא רלוונטי | שייך לתזרימים פ. השקעה |
| רכישת השקעות למסחר | לא רלוונטי | שייך לתזרימים פ. השקעה |
| **סך תזרים המזומנים מפעילות שוטפת** | **887,000** |  |

**שאלה 0.4**

חברת ״קרינה הנוטשת״ דיווחה בשנת 2024 על רווח נקי בסך 800,000 ש״ח.

לפניכם נתונים נוספים בדבר שינויים בחברה:

יתרת הלקוחות לתחילת השנה הייתה 50,000 ש״ח ולתום השנה 70,000 ש״ח.

יתרת הספקים ירדה במהלך השנה ב-30,000 ש״ח.

החברה רשמה במהלך השנה הוצאות פחת בסך 15,000 ש״ח.

החברה רכשה בתחילת השנה נדל״ן להשקעה בעלות של 100,000 ש״ח. שוויו לתום השנה 140,000 ש״ח. החברה מודדת נדל״ן להשקעה שבבעלותה לפי מודל השווי ההוגן.

יתרת המלאי לתחילת השנה הייתה 60,000 ש״ח ולתום השנה 35,000 ש״ח.

נדרש: מהו תזרים המזומנים מפעילות שוטפת בשנת 2024?

פתרון:

רווח נקי 800,000

הפחת: עלייה בלקוחות (20,000) = 50,000 – 70,000

הפחת: ירידה בספקים (30,000)

הוסף: הוצאות פחת 15,000

הפחת: עליית ערך נדל״ן להשקעה (40,000)

הוסף: ירידה במלאי 25,000 = 35,000 – 60,000

סך תזרים המזומנים מפ. שוטפת 750,000

רכישת נדל״ן להשקעה: המטרה של תזרים המזומנים מפעילות שוטפת היא לתרגם את הרווח / ההפסד (השוטף) למזומן. במלים אחרות, עסקאות / אירועים שאינם חלק מרווח והפסד שוטף, לא ייכללו במסגרת תזרימי המזומנים מפעילות שוטפת. **הואיל וכאן שאלו רק על תזרים מזומנים מפעילות שוטפת, לא נתייחס כלל לעלות רכישת נדל״ן להשקעה**.

בפרט: רכישת נכסים (רכישת נדל״ן, רכישת רכוש קבוע, רכישת השקעות למסחר) – איננה חלק מתזרימי המזומנים מפעילות שוטפת, אלא מסווגת לקטגוריה נפרדת שנקראת ״תזרימי מזומנים לפעילות השקעה״.

בהקשר אחר, גיוס מימון (כגון – נטילת הלוואות, סילוק הלוואות, הנפקת מניות, הנפקת אג״ח) – איננה חלק מתזרימי המזומנים מפעילות שוטפת אלא מסווגת לקטגוריה נפרדת שנקראת ״תזרימי מזומנים מפעילות מימון״.

**שאלה 0.5 – מהמבחן האחרון שהיה (צ)**

## שאלה 12 - הדוח על תזרימי המזומנים – מורכבת 🙈

| בחברה נוצר בשנת 2023 רווח נקי בסך 180,000 ש״ח.  להלן נתונים נוספים שהתרחשו בחברה בשנה זו. כל הערכים בש״ח:  ירידה בלקוחות: 95,000  עלייה בספקים: 38,000  הוצאות פחת: 17,000  עליית ערך נדל״ן להשקעה: 32,000  תמורה מהנפקת מניות במזומן: 100,000  ירידה בהלוואות לזמן קצר: 20,000  קניית מכונות במזומן: 88,000  תמורה ממכירת מכונות במזומן: 77,000  לפניכם מספר טענות לגבי ערכי הדוח על תזרימי המזומנים בחברה בשנת 2023:  טענה 1: סך תזרים המזומנים מפעילות מימון בחברה הוא תזרים חיובי בסך 77,000 ש״ח  טענה 2: סך תזרים המזומנים לפעילות השקעה בחברה הוא תזרים שלילי בסך 11,000 ש״ח  טענה 3: תזרים המזומנים מפעילות שוטפת בחברה הוא תזרים חיובי בסך 362,000 ש״ח  טענה 4: סך תזרים המזומנים לפעילות מימון בחברה הוא תזרים שלילי בסך 80,000 ש״ח  הטענה / הטענות הנכונה / הנכונות: | | | MC |
| --- | --- | --- | --- |
| 1. # | התשובה הנכונה | תגובות | ציונים |
|  | טענה 3 בלבד | שגויה, התזרים מפ. שוטפת הוא חיובי בסך 298,000 | 0 |
|  | טענה 1 בלבד | תזרים המזומנים מפ. מימון הוא חיובי בסך 80,000 | 0 |
|  | טענה 2 בלבד | נכונה, תזרים המזומנים לפע. השקעה הוא שלילי בסך 11,000 | 100 |
|  | טענה 4 בלבד | שגויה, מדובר בתזרים חיובי בסך 80,000 לפ. מימון | 0 |
|  | טענות 2 ו-3 | לא רלוונטי | 0 |

**פתרון:**

כאשר שאלה כוללת היגדים לגבי תזרימי מזומנים מפעילות שוטפת, מפעילות השקעה וגם מפעילות מימון, אחת הדרכים הנעימות לטפל היא לייצר טבלה, שבה כל עמודה תכלול סיווג לאחת מפעילויות אלו.

|  |  |  |  |
| --- | --- | --- | --- |
|  | פעילות שוטפת | פעילות השקעה | פעילות מימון |
| רווח נקי | 180,000 |  |  |
| ירידה בלקוחות | 95,000 |  |  |
| עלייה בספקים | 38,000 |  |  |
| הוצאות פחת | 17,000 |  |  |
| ע״ע נדל״ן | (32,000) |  |  |
| הנפקת מניות |  |  | 100,000 |
| ירידה בהלוואות ז״ק |  |  | (20,000) |
| קניית מכונות |  | (88,000) |  |
| מכירת מכונות |  | 77,000 |  |
| סה״כ | 298,000 | (11,000) | 80,000 |

**שאלה 0.5.1 (צ)**

לפניכם מספר טענות:

טענה 1: כאשר חברה רוכשת נדל״ן להשקעה, הרי שאם עיקר עיסוקה הוא בנדל״ן מניב (נדל״ן להשכרה) מדובר בתזרים מזומנים מפעילות שוטפת

טענה 2: עליית ערך נדל״ן להשקעה מהווה תזרים מזומנים חיובי מפעילות השקעה

טענה 3: נטילת הלוואות לזמן קצר מגדילה את ההתחייבויות השוטפות בחברה, ולכן מהווה תזרים מזומנים מפעילות שוטפת

טענה 4: הואיל וירידת ערך השקעות למסחר היא בגדר התאמה חיובית במסגרת חישוב תזרימי המזומנים מפעילות שוטפת, ככל ששווי השקעות למסחר בחברה יורד בצורה משמעותית יותר, סך התזרים של החברה מפעילות שוטפת גבוה יותר

נדרש: דונו בכל טענה – האם היא נכונה / לא, ונמקו:

|  |  |  |
| --- | --- | --- |
| טענה | נכון / שגוי | הסבר |
| 1 | שגוי | נדל״ן להשקעה, גם בחברה שעיקר עיסוקה השכרת נדל״ן, הוא פריט השקעתי, נכס לא שוטף / מניב. כלומר, כל רכישה של נדל״ן להשקעה יוצרת תזרים מזומנים שלילי לפעילות השקעה, ואיננה מסווגת לפעילות שוטפת. |
| 2 | שגוי | שינויים בשווי השקעות מהווים התאמה לרווח המיועדת להציג את זתרים המזומנים מפעילות שוטפת (לפעילות השקעה נכניס רק קניות ומכירות של פריטי השקעה, ולא את עצם השינוי בשווים) |
| 3 | שגוי | נטילת הלוואות וסילוקן, בין אם לזמן קצר או לזמן ארוך, נזקפת לפעילות מימון ולא לפעילות שוטפת |
| 4 | שגוי | נניח למשל שהפעילות היחידה בחברה היתה הפסד מירידת ערך השקעות למסחר בסך 100,000 ש״ח. אין ספק שנצטרך לבצע את חישוב התזרים מפ. שוטפת כך:  הפסד נקי (100,000)  הוסף ירידת ערך השקעות למסחר 100,000  סה״כ 0  נניח כעת שההפסד מירידת ערך הוא 200,000 וזו עדיין הפעילות היחידה בחברה.  הפסד נקי (200,000)  הוסף ירידת ערך השקעות למסחר 200,000  סה״כ 0 |

**שאלה 0.5.2 (צ)**

לפניכם מספר טענות. לגבי כל אחת מהן, קבעו האם היא נכונה / שגויה ונמקו:

טענה 1 – ככל שהוצאות הפחת בחברה גבוהות יותר, בסך הכל, תזרים המזומנים שלה מפעילות שוטפת גבוה יותר.

טענה 2 – ככל שהוצאות הפחת בחברה גבוהות יותר, פעולת ההתאמה החיובית לרווח במסגרת תחשיב תזרים המזומנים מפעילות שוטפת תהיה גדולה יותר

טענה 3 – ככל שהעלייה בלקוחות משמעותית יותר, בסך הכל, תזרים המזומנים מפעילות שוטפת יהיה גבוה יותר.

|  |  |  |
| --- | --- | --- |
| טענה | נכון / שגוי | נימוק |
| 1 | שגוי | כפי שהובהר בשאלה קודמת, הפחת בהגדרה איננו במזומן ולא יכול להגדיל את המזומן. זה נכון שהשפעתו במסגרת ההתאמות חיובית, אבל בנוסף הוא משפיע שלילית על הרווח שהוא הבסיס להתאמה. לכן סך השפעות הפחת על התזרים השוטף טוטאל תמיד 0. |
| 2 | נכון | שימו לב להבדל העקרוני:  הוצאות פחת הן אכן התאמה חיובית לרווח, כדי לנטרל את ההוצאה מרווח והפסד. זה לא אומר שהוצאות פחת יוצרות תזרים חיובי בסך הכל, אלא שהן משקפות פעולת נטרול מתבקשת גדולה יותר. |
| 3 | שגוי | עלייה בלקוחות: מכרתי (נרשמה הכנסה) אך תמורתה טרם נתקבלה. במלים אחרות, עלייה בלקוחות כלשעצמה לא מהווה תזרים חיובי.  שוב נבהיר את ההבדל בין ההתאמות לבין סך התזרים: ברמת ההתאמות, כל עלייה בלקוחות דורשת מאיתנו לנטרל (בסימן שלילי) הכנסה שלא התקבלה במזומן.  ברמת סך התזרים – אם יש עלייה בלקוחות, הרי שבסך הכל: ההכנסות גדלו (מכירה ללקוח) אבל גם ההתאמה השלילית משמעותית יותר (נטרול ההכנסה) ולכן סך ההשפעה התזרימית 0. |

**שאלה 0.6**

לפניכם מספר טענות:

טענה 1 – הלוואות לזמן קצר מהוות התחייבות שוטפת בדוח על המצב הכספי (המאזן). לכן, שינויים בסכומן יסווגו לתזרימי המזומנים מפעילות שוטפת

טענה 2 – אחת מהפעולות הנפוצות שחברות מבצעות בתחילת דרכן – זוהי הנפקת הון (הנפקת מניות לגיוס כספים ממשקיעים). לפיכך, בחברות כאלו, יש לסווג את התמורה מהנפקת המניות לתזרים המזומנים מפעילות שוטפת.

טענה 3 – כאשר חברה רוכשת נדל״ן להשקעה, שהיא צפויה להשכיר בשוטף, אזי עלות רכישתו תהיה תזרים מזומנים לפעילות שוטפת

טענה 4 – כאשר חברה מנפיקה אג״ח, היא תרשום תזרים מזומנים חיובי מפעילות השקעה

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. כל הטענות שגויות

פתרון:

|  |  |  |
| --- | --- | --- |
|  | נכון/שגוי | נימוק (קצר וקולע) |
| טענה 1 | שגוי | כל סוגיית גיוס המימון וסילוקו – לרבות בהלוואות ואג״ח – נרשמת כתזרים מזומנים ל/מ פעילות מימון. |
| טענה 2 | שגוי | תזרים מפ. שוטפת – הוא רווח מתורגם למזומן, ואין לכלול בו השפעות הקשורות לגיוס מימון מחיצוניים, לרבות בהיבט הנפקת מניות, ואין זה משנה מה תדירותן |
| טענה 3 | שגוי | רכישה של השקעות, לרבות נדל״ן להשקעה / רכוש קבוע / השקעות למסחר יוצרת תזרים המסווג לפעילות השקעה ולא לפעילות שוטפת. |
| טענה 4 | שגוי | אכן, הנפקת אג״ח מלווה בתזרים מזומנים חיובי, אך בהגדרה – סיווגו לפעילות מימון ולא לפעילות השקעה. |

ולכן התשובה הנכונה לסימון היא: ה.

**שאלה 0.7**

בחברת ״ענבלים״, בישיבת ההנהלה שהתקיימה ערב אישור הדוחות הכספיים, סערו הרוחות: ״לא יכול להיות״ ציינה המנכל״ית ״שזו השנה השלישית ברציפות שבה אנו מציגים תזרימי מזומנים שליליים מפעילות שוטפת. מה יגידו המשקיעים?!״

חשב החברה נתן לה כוס מים ואמר לה: ״אל תדאגי. מצאתי מסמך חשבונאי שיאפשר לנו להפחית את כל פריטי הרכוש הקבוע בחברה החל מהשנה הבאה על פני 3 שנים בלבד במקום על פני 10 שנים. כידוע לך, רישום הוצאות פחת מהווה התאמה חיובית לתזרים המזומנים מפעילות שוטפת, ובצורה כזו – נוכל להציג מיד, כבר בשנה הבאה תזרים מזומנים חיובי גבוה מפעילות שוטפת״.

הניחו שבחברה פריטי רכוש קבוע רבים, בעלות גבוהה מאד.

בכפוף לכך, חוו דעתכם: האם הצעת החשב ראויה או שמא יש לערוך לו שימוע?

פתרון:

**פתרון מקוצר: הצעת החשב לא מתאימה. סך ההשפעה של הוצאות הפחת על התזרים היא תמיד אפס.**

לשם פשטות, לפני ההסבר התיאורטי, ננסה לבצע הדגמה מסוימת. נניח שכל מה שיש בחברה הוא רכוש קבוע שעלה 100,000 ש״ח ומופחת על פני 10 שנים – כלומר פחת של 10,000 ש״ח בשנה. במצב כזה, אם לא חלו אירועים נוספים בחברה, דוח רווח והפסד ייראה כך:

פחת ל-10 שנים פחת ל-3 שנים

הכנסות 0 0

הוצאות פחת (10,000) (33,333)

הפסד נקי (10,000) (33,333)

הוסף: הוצ׳ פחת 10,000 33,000

תזרים מזומנים פ. שוטפת 0 0

באופן מילולי ובהקשר לשאלה: אמנם הוצאות פחת הן אכן התאמה חיובית לרווח על מנת להציג את התזרים השוטף, אך מצד שני עצם הגדלתן תקטין את הרווח; נוצר פה לפיכך משחק סכום אפס בהיבט סך ההשפעות של הוצאות הפחת על תזרים המזומנים מפעילות שוטפת.

במלים אחרות: חשוב מאד לא לבלבל בין המושג ״התאמה חיובית לרווח״ לבין ״תזרים חיובי כולל״. התאמה חיובית אומרת שנרשמה הוצאה שצריך לנטרל כדי לאפס את השפעתה. תזרים חיובי כולל נוצר רק בעקבות כניסה של כסף ממשי.

**שאלה 0.8**

חברת ״פוצ׳ימו״ דיווחה בשנת 2025 על רווח נקי בסך 400,000 ש״ח.

ב-1.7.2025 רכשה החברה מכונה ענקית לחימום נקניק לעובדי המשרד, בעלות של 200,000 ש״ח. אורך החיים השימושיים של המכונה 10 שנים, וערך השייר / הגרט המוגדר לה הוא 20,000 ש״ח.

כמו כן, ידוע כי יתרת הלקוחות בחברה ליום 31.12.2024 היתה 80,000 ש״ח, ובסך 120,000 ש״ח ל-31.12.2025.

ב-31.12.2025 הוכרז אך טרם חולק דיבידנד לבעלי המניות בסכום של 13,000 ש״ח.

נדרש: על בסיס נתונים אלו בלבד, מה תוכלו לומר על תזרימי המזומנים של החברה?

פתרון:

|  |  |  |  |
| --- | --- | --- | --- |
|  | פ. שוטפת | פ. השקעה | פ. מימון |
| רווח נקי | 400,000 |  |  |
| רכישת מכונת נקניק |  | (200,000) |  |
| הוצאות פחת (\*) | 9,000 |  |  |
| עלייה בלקוחות | (40,000) |  |  |
| סה״כ | 369,000 | (200,000) | 0 |

(\*) הוצאות הפחת בשאלה זו אינן נתונות, אלא נדרש לחשבן על בסיס נתוני הרכוש הקבוע: הפחתה על פני חצי שנה מ-1.7 עד לסוף השנה, של פריט שעלה 200,000, עם שייר של 20,000, ותקופת הפחתה של 10 שנים:

(\*\*) מה לגבי הדיבידנד?

דיבידנד אמנם מקטין את העודפים (יתרת הרווח המצטבר). אך הוא בעצמו איננו הוצאה. כשחברה מכריזה על דיבידנד, היא לא מקטינה את הרווח המדווח.

הואיל והדיבידנד לא מגולם ברווחי החברה, אין צורך לבצע תיקון / התאמה לפ. שוטפת בגינו; ובנוסף – הואיל ובוצעה כאן הכרזה בלבד, ולא חלוקה – גם אין תזרים כלשהו שנוכל לתעד בפעילות מימון.

**שאלה 0.9**

חברת קרינה בע״מ הציגה בשנת 2020 את תמצית הנתונים הכספיים וביאוריהם כדלקמן:

הכנסות 700,000 הוצאות (200,000)

מתוכן:

הוצאות פחת 20,000

הפסד מי״ע נדל״ן להשקעה 15,000

הפסד מי״ע השקעות למסחר ?

במהלך השנה, רכשה החברה רכוש קבוע בעלות של 30,000 ש״ח במזומן.

כמו כן, החברה רכשה נדל״ן להשקעה בעלות של 50,000 ש״ח במזומן.

פירעון הלוואות לזמן קצר בוצע בשנה זו בסכום של 18,000 ש״ח.

כמו כן, הוכרז דיבידנד בסכום של 40,000 ש״ח, מתוכו חולק עד לתום השנה סכום של 33,000 ש״ח, וכמו כן, חולק דיבידנד נוסף בגין שנה קודמת בסכום של 5,000 ש״ח (שנכון למועד הדיווח הקודם נכלל בהתחייבות בגין דיבידנד לשלם).

יתרת ההשקעות למסחר ליום 31.12.2019 היתה 80,000 ש״ח וליום 31.12.2020 היתה 74,000 ש״ח. לא בוצעו קניות או מכירות של השקעות למסחר במהלך שנת 2020.

נדרש: על בסיס נתונים אלו בלבד, חשבו את תזרימי המזומנים של החברה מפ. שוטפת, פ. השקעה, פ. מימון.

|  |  |  |  |
| --- | --- | --- | --- |
|  | פ. שוטפת | פ. השקעה | פ. מימון |
| רווח נקי (\*) | 500,000 |  |  |
| הוצאות פחת | 20,000 |  |  |
| הפסד מי״ע נדל״ן | 15,000 |  |  |
| הפסד מי״ע השקעה למסחר (\*\*) | 6,000 |  |  |
| רכישת רכוש קבוע |  | (30,000) |  |
| רכישת נדל״ן להשקעה |  | (50,000) |  |
| פירעון הלוואה לזמן קצר |  |  | (18,000) |
| תשלום דיבידנד (\*\*\*) |  |  | (38,000) |
| סה״כ | 541,000 | (80,000) | (56,000) |

(\*) רווח נקי מחושב כהפרש בין סך ההכנסות לסך ההוצאות: 500,000 = 200,000 – 700,000

(\*\*) הפסד מי״ע השקעות למסחר חושב לפי הירידה בסכום ההשקעות למסחר: 6,000 = 74,000 – 80,000

(\*\*\*) בדוח על תזרימי המזומנים, סכומי הדיבידנד שייכללו בפעילות מימון אלו הם תזרימי הדיבידנד ששולמו בפועל. בין אם מקורם בהכרזה השנה, או בסילוק במזומן של דיבידנד שהוכרז בשנה קודמת – שני סוגי הערכים מהווים תזרים שלילי לפעילות מימון.

זו הסיבה לכך, שבמקרה זה, סך ההשפעה של הדיבידנדים על פעילות המימון היא שלילית בסך 38,000.

**שאלה 0.9.1 (צ)**

בשנת 2025, הרווח הנקי בחברה הסתכם ב-500,000 ש״ח.

נכון ליום 31.12.2024 התקיימה בחברה יתרת התחייבות בגין דיבידנד לשלם (דיבידנד שהוכרז בשנת 2024 וטרם שולם עד לתום 2024) בסך 6,000 ש״ח.

בנוסף, החברה הכריזה בשנת 2025 דיבידנד לבעלי המניות בסכום של 80,000 ש״ח, מתוכו שילמה במזומן סכום של 72,000 ש״ח (היתרה תשולם בשנה הבאה).

החברה סילקה את יתרת ההתחייבות בגין דיבידנד לשלם ליום 31.12.2024 ב-1.3.2025.

נדרש: מהו תזרים המזומנים מפעילות **מימון** בחברה בשנת 2025?

ככלל: תזרימי מזומנים מפעילות מימון מתייחסים לסכומי המזומן שמתקבלים (בסימן חיובי) או משולמים (בסימן שלילי) בגין עסקאות מימון עם גורמים חיצוניים ובפרט: נטילת הלוואות (בסימן חיובי) וסילוקן (בסימן שלילי), הנפקת אג״ח (בסימן חיובי) ופדיונו (בסימן שלילי), הנפקת מניות (בסימן חיובי) וחלוקת דיבידנד במזומן למשקיעים (בסימן שלילי).

כאן – מיקוד הדיון הוא בדיבידנד. הדגש המרכזי הוא: אנו עוסקים בדוח על תזרימי המזומנים. לא בדוח על השינויים בהון. המשמעות היא שמטרתי היא לאתר את סכומי המזומן ששולמו בפועל בגין דיבידנד. לצרכי הדוח על תזרימי המזומנים, אין זה משנה האם מדובר בדיבידנד שהוכרז השנה, או בשנה קודמת... אני רק רוצה לגלות כמה כסף תכל׳ס שילמתי השנה בגין דיבידנד כאמור.

פ. מימון (ש״ח)

דיבידנד ששולם השנה (2025) בגין הכרזה בשנה קודמת (2024) (6,000)

דיבידנד ששולם השנה (2025) בגין הכרזה השנה (2025) (72,000)

סך תשלומי הדיבידנד (במקרה זה = סך תזרים לפ. מימון) (78,000)

**שאלה 0.9.2 (צ)**

חברת מאירוס מימון הציגה בשנת 2025 רווח נקי בסך 1,000,000 ש״ח.

בנוסף, ביצעה החברה את הפעולות הבאות:

נטלה הלוואות לזמן קצר בסכום של 60,000 ש״ח.

פרעה הלוואות לזמן ארוך בסכום של 40,000 ש״ח.

הנפיקה אג״ח בתמורה ל-90,000 ש״ח.

הכריזה דיבידנד בסכום כולל של 100,000 ש״ח, מתוכו שילמה 95,000 ש״ח עד לתום השנה (היתרה תשולם בשנה הבאה).

יתרת משיכת היתר בחברה (אוברדראפט) גדלה במהלך השנה מ-15,000 ל-18,000 ש״ח.

נדרש: מהו תזרים המזומנים מפעילות מימון בחברה בשנת 2025?

פתרון:

|  |  |
| --- | --- |
| פרטים | ערך כספי – פ. מימון |
| נטילת הלוואות לזמן קצר | 60,000 |
| פירעון הלוואות לזמן ארוך | (40,000) |
| הנפקת אג״ח | 90,000 |
| תשלום דיבידנד | (95,000) |
| עלייה במשיכת יתר (\*) | 3,000 |
| תזרים מפ. מימון | 18,000 |

(\*) ההתייחסות המקובלת למשיכת יתר היא כאל הלוואה לזמן קצר על כל המשתמע. לפיכך, כל עלייה במשיכת היתר כמוה כנטילת הלוואה לזמן קצר, וכל ירידה במשיכת יתר כמוה כפירעון הלוואה לזמן קצר.

**שאלה 0.9.3**

בחברת נקניקי הכפר הרווח הנקי בשנת 2025 הוא 150,000 ש״ח.

במהלך השנה, חלה עלייה בלקוחות בסך 2,000 ש״ח, ירידה בספקים בסך 6,000 ש״ח, עליית ערך נדל״ן להשקעה בסך 7,000 ש״ח, וכן החברה נטלה הלוואות לזמן קצר בסך 10,000 ש״ח.

כמו כן, ב-1.10.2025 רכשה החברה לראשונה רכוש קבוע: מכונת חימום נקניק בעלות של 300,000 ש״ח. המכונה מופחתת בשיטת הקו הישר על פני 10 שנים, ללא ערך שייר / גרט.

נדרש: מהם תזרימי המזומנים מפעילות שוטפת, השקעה ומימון בחברה?

**פתרון:**

|  |  |  |  |
| --- | --- | --- | --- |
|  | **פ. שוטפת** | **פ. השקעה** | **פ. מימון** |
| רווח נקי | 150,000 |  |  |
| עלייה בלקוחות | (2,000) |  |  |
| ירידה בספקים | (6,000) |  |  |
| עליית ערך נדל״ן | (7,000) |  |  |
| נטילת הלוואות לזמן קצר |  |  | 10,000 |
| רכישת רכוש קבוע |  | (300,000) |  |
| הוצאות פחת (\*) | 7,500 |  |  |
| סך הכל | 142,500 | (300,000) | 10,000 |

אופן חישוב הוצאות הפחת בגין פריט שנרכש השנה ב-1.10 בעלות 300,000 ומופחת על פני 10 שנים (תזכורת: פחת לשנה שלמה מחושב על ידי העלות בניכוי השייר / הגרט, חלקי תקופת הפחתה), נשים לב שאת הפחת לשנה נכפול בחלק היחסי להפחתה השנה 3 חודשים:

**שאלה 0.9.4**

הרווח הנקי בחברה לשנת 2025 הוא 200,000 ש״ח.

הרכוש הקבוע היחידי שקיים בחברה הוא מכונה לחימום נקניק שנרכשה ב-1.7.2024 בעלות של 100,000 ש״ח ואשר מופחתת על פני 10 שנים ללא ערך שייר / גרט.

בעקבות הצטברות קוליפורמים צואתיים במכונה, היא נמכרה ב-1.10.2025 בתמורה ל-88,000 ש״ח.

נדרש: מהם תזרימי המזומנים מפעילות שוטפת ומפעילות השקעה בחברה ב-2025?

|  |  |  |
| --- | --- | --- |
| **פרטים** | **פעילות שוטפת** | **פעילות השקעה** |
| רווח נקי | 200,000 |  |
| הוצאות פחת (\*) | 7,500 |  |
| תמורה ממכירת השקעה |  | 88,000 |
| נטרול (הפחתה) של רווח ההון | (500) |  |
| סה״כ | 207,000 | 88,000 |

(\*) גם מכונה שנמכרה השנה – רושמים בגינה הוצאות פחת עד מכירתה. כלומר, עלינו לחשב את הוצאות הפחת לתקופה מ-1.1.2025 עד 1.10.2025, ובהתאם לכלול זאת בתחשיב הפעילות השוטפת.

(\*\*) ידוע שהמכונה נמכרה ב-1.10.2025. נחשב את הרווח / הפסד ההון מהמכירה, אשר מוגדר בתור ההפרש שבין תמורת המכירה לעלות המופחתת (ערך הספרים) ערב המכירה:

עלות 100,000

פחת נצבר 1.7.2024 – 1.10.2025 12,500 = (3/12 + 1) \* 10 / 100,000

עלות מופחתת (ערך הספרים)87,500

נתון – תמורה: 88,000

בניכוי עלות מופחתת ערב המכר 87,500

רווח הון 500

החשבונאות רושמת את רווח ההון כחלק (בפלוס) מהרווח הנקי. המשמעות היא שאם לא אבצע פעולת נטרול מתאימה, אקבל מצב אבסורדי לפיו נרשם ערך של 88,000 בפעילות השקעה, ו-500 נוספים כתזרים מפ. שוטפת. זה לא נכון. את הרכיב של פ. שוטפת צריך לנטרל בהתאם לרווח ההון.

**שאלה 0.9.5 (צ)**

הרווח הנקי בחברה בשנת 2025 הוא 400,000 ש״ח.

ב-1.4.2025 החברה רכשה מכונה לחימום נקניק בעלות 100,000 ש״ח.

ב-1.10.2025 החברה רכשה מכונה נוספת לחימום נקניק בעלות 50,000 ש״ח.

כל מכונות הנקניק בחברה מופחתות על פני 10 שנים ללא ערך שייר / גרט.

ב-31.12.2025 נמכרה מכונת הנקניק הישנה בתמורה ל-90,000 ש״ח.

נדרש: מהו תזרים המזומנים מפעילות שוטפת ומפעילות השקעה בחברה בשנת 2025?

|  |  |  |
| --- | --- | --- |
|  | פעילות שוטפת | פעילות השקעה |
| רווח נקי | 400,000 |  |
| רכישת מכונה 1.4 |  | (100,000) |
| רכישת מכונה 1.10 |  | (50,000) |
| הוצאות פחת (\*) | 8,750 |  |
| תמורה ממכירת מכונה 1.4 |  | 90,000 |
| נטרול רווח / הפסד הון במכירה (\*\*) | 2,500 |  |
| סה״כ | 411,250 | (60,000) |

(\*) הוצאות הפחת בחברה הן סיכום הוצאות הפחת בגין שתי המכונות – האחת הופחתה מ-1.4, והשניה מ-1.10. שתיהן הופחתו עד לתום השנה:

(\*\*) רווח / הפסד הון במכירה:

ראשית, עלות מופחתת (עלות בניכוי פחת נצבר) ערב המכירה:

עלות 100,000

**בניכוי** פחת נצבר 1.4.2025-31.12.2025 7,500 = 9/12 \* 10 / 100,000

ערך הספרים 92,500

כעת נחשב את רווח / הפסד ההון לפי ההפרש בין התמורה לבין ערך הספרים ערב המכירה:

תמורה 90,000

**בניכוי** ערך הספרים 92,500

ההפרש שלילי – הפסד הון (2,500) = 92,500 – 90,000

כאשר נוצר הפסד הון, אין לראותו בתור תזרים מזומנים שלילי. כסף לא יוצא מהחברה כאשר אני מוכר בתמורה נמוכה. לכן ננטרל את הפסד ההון – בסימן חיובי.

**שאלה 0.10**

רווחי חברת עומרי הנקניק בשנת 2025 הסתכמו בסך של 800,000 ש״ח.

בחברה לא היה רכוש קבוע עד ליום 1.2.2025.

במועד זה רכשה החברה מכונה לחימום נקניק לעובדי המשרד בעלות של 200,000 ש״ח המופחתת על פני 10 שנים בשיטת הקו הישר ללא ערך שייר / גרט.

ב-1.11.2025, בעקבות הרעלת קיבה שקיבל אחד מהעובדים שחימם נקניק, החברה מכרה את המכונה בתמורה ל-195,000 ש״ח.

נדרש: הציגו את תזרימי המזומנים בחברה.

|  |  |  |  |
| --- | --- | --- | --- |
|  | פ. שוטפת | פ. השקעה | פ. מימון |
| רווח נקי | 800,000 |  |  |
| רכישת רכוש קבוע |  | (200,000) |  |
| הוצאות פחת (\*) | 15,000 |  |  |
| תמורה ממכירת רכוש קבוע |  | 195,000 |  |
| נטרול רווח הון | (10,000) |  |  |
| סה״כ | 805,000 | (5,000) | 0 |

(\*) הוצאות הפחת בגין מכונת נקניק - כנתון, מופחתת על פני 10 שנים בלי גרט, והוחזקה 9 חודשים (מ-1.2 עד 1.11):

(\*\*) כאשר מבוצעת מכירה של פריט רכוש קבוע במהלך תקופת הדיווח, החברה זוקפת את הרווח / ההפסד מהמכירה (רווח / הפסד הון) לרווח הנקי. זו בעיה – שהרי כל ההשפעה התזרימית של תמורת המכירה כבר נכללה בפעילות השקעה, ולכן, כל זקיפה שלה, באופן חלקי או מלא לרווח נקי / פעילות שוטפת לא מתאימה. לפיכך, תמיד ולעולם עלינו לנטרל רווח / הפסד הון (במידה וקיים) מהרווח הנקי כדי להגיע לתזרים המזומנים מפעילות שוטפת.

נזכר באופן חישוב רווח ההון: ראשית, עלינו לחשב את העלות המופחתת של הפריט הנמכר. לשם כך נתבסס על:

עלות 200,000

בניכוי פחת נצבר ערב המכירה (15,000) הפריט נרכש השנה, לכן הוצ׳ פחת = פחת נצבר

ערך ספרים / עלות מופחתת 185,000

תמורת המכירה 195,000 נתון

ערך ספרים / עלות מופחתת (185,000)

רווח הון 10,000

**שאלה 1**

חברת ״טחנות אורית״ הציגה רווח נקי לשנת 2023 בסכום של 500,000 ש״ח. בנוסף ידועים הנתונים הבאים: יתרת הלקוחות בחברה גדלה בשנת 2023 ב-10,000 ש״ח.

יתרת הספקים בחברה קטנה בשנת 2023 ב-8,000 ש״ח.

הוצאות הפחת בחברה בשנת 2023 הסתכמו ב-15,000 ש״ח.

על בסיס הנתונים הנ״ל בלבד, מהו תזרים המזומנים של החברה מפעילות שוטפת לשנת 2023?

**פתרון:**

הגישה המקובלת לעריכת הדוח על תזרימי המזומנים היא הגישה שנקראת ״הגישה העקיפה״. ביסודה ההבנה, שבמקום ליצור מערכת רישום חדשה מלאה על בסיס מזומן, נתבסס בחישוב תזרימי המזומנים מפעילות שוטפת על הרווח החשבונאי - ופשוט נתקן / נתאים אותו למונחי מזומן.

2023 - ש״ח

רווח נקי 500,000

ההתאמות הנדרשות להצגת תזרים המזומנים מפעילות שוטפת:

הפחת: עלייה בלקוחות (\*) (10,000)

הפחת: ירידה בספקים (\*\*) (8,000)

הוסף: הוצאות פחת (\*\*\*) 15,000

תזרים מזומנים מפעילות שוטפת 497,000 = 15,000 + 8,000 - 10,000 - 500,000

(\*) אם יתרת הלקוחות גדלה: בוצעה במהלך השנה מכירה / מתן שירות שתמורתה טרם נגבתה. המכירה - נרשמת כהכנסה ובהתאם, משפיעה על הרווח. אלא שהואיל והסכום טרם נגבה, הרי שבחישוב ההשפעה על המזומן יש לנטרל מכירה זו - יותר נכון: יש לנטרל את העלייה בלקוחות.

באופן דומה: אילו היה קיטון בלקוחות, הרי שהדבר מרמז על גבייה עודפת מה שהיה מוביל להתאמה חיובית לרווח, על מנת לבטא את התזרים מפעילות שוטפת.

(\*\*) חלה ירידה ביתרת הספקים: יתרת הספקים היא התחייבות. אם חלה בה ירידה, סימן שמעבר לתשלומים בעד הוצאות שוטפות - שולם גם בגין סילוק חלק מיתרת הספקים לתחילת התקופה. החלק ששולם בעד ״ההיסטוריה״ איננו חלק מהוצאות השנה, אך הוא בהחלט כן חלק מהתזרים היוצא.

באופן דומה: אילו היתה חלה עלייה בספקים, הרי שהדבר מרמז על הוצאות שטרם שולמו, מה שהיה מוביל להתאמה חיובית לרווח, על מנת לבטא את העובדה שחלק מההוצאות עדיין לא ״יצאו״ במזומן.

(\*\*\*) הוצאות פחת: הן תמיד הוצאות שאינן מלוות ביציאת מזומן (הוצאה רעיונית המשקפת ״שחיקה״ / ״בלאי״). לפיכך, בדוח על תזרימי המזומנים יש לנטרלן. נטרול של הוצאה (שהיא בסימן שלילי ברווח והפסד) מבצעים עם ערך חיובי. ומשכך, הוצאות פחת הן בגדר התאמה חיובית לרווח על מנת לבטא את תזרימי המזומנים מפעילות שוטפת.

**סיכום ביניים:**

שינויים בלקוחות וחייבים, ספקים וזכאים, מלאי ופחת ייזקפו להתאמות לרווח כדי לבטא את תזרימי המזומנים מפעילות שוטפת כך:

|  |  |
| --- | --- |
| רווח נקי | + |
| התאמות (לא רשימה מלאה, בינתיים): | |
| עלייה בלקוחות / בחייבים / במלאי | (-) |
| ירידה בלקוחות / בחייבים / במלאי | + |
| עלייה בספקים / בזכאים | + |
| ירידה בספקים / בזכאים | (-) |
| הוצאות פחת | + |

**שאלה 2 - למפגש**

חברת ״שני בה בה״ הציגה רווח נקי לשנת 2023 בסכום של 800,000 ש״ח. בנוסף ידועים הנתונים הבאים:

יתרת הלקוחות בחברה קטנה בשנת 2023 ב-20,000 ש״ח.

יתרת הספקים בחברה גדלה בשנת 2023 ב-70,000 ש״ח.

הוצאות הפחת בחברה בשנת 2023 הסתכמו ב-22,000 ש״ח.

רווח מעליית ערך נדל״ן להשקעה הסתכם ב-15,000 ש״ח.

על בסיס הנתונים הנ״ל בלבד, מהו תזרים המזומנים של החברה מפעילות שוטפת לשנת 2023?

פתרון:

2023 - ש״ח

רווח נקי 800,000

ההתאמות הנדרשות להצגת תזרים המזומנים מפעילות שוטפת:

ירידה בלקוחות 20,000

עלייה בספקים 70,000

הוצאות פחת 22,000

רווח מעליית ערך נדל״ן (\*) (15,000)

תזרים מזומנים מפעילות שוטפת 897,000 = 15,000 - 22,000 + 70,000 + 20,000 + 800,000

(\*) רווח מעליית ערך נדל״ן משמעו, שהחברה רשמה רווח / הוצאה בגין נדל״ן להשקעה שבבעלותה, ששוויו עלה. למרות המשמעות הכלכלית החיובית של עליית ערך זו, היא לא מלווה בזרימת מזומן פנימה אל החברה. במלים אחרות - החברה רשמה רווח אך התזרים החיובי בעדו טרם התקבל. כל רווח / הכנסה רעיונית, שלא מלווה בזרימת מזומן פנימה, עלינו לנטרל כדי להציג את תזרים המזומנים מפעילות שוטפת: רווח מעליית ערך נדל״ן = התאמה שלילית; אילו היה הפסד מירידת ערך נדל״ן = התאמה חיובית (בדומה להוצאות פחת).

|  |  |
| --- | --- |
| רווח נקי | + |
| התאמות (לא רשימה מלאה, בינתיים): | |
| עלייה בלקוחות / בחייבים / במלאי | (-) |
| ירידה בלקוחות / בחייבים / במלאי | + |
| עלייה בספקים / בזכאים | + |
| ירידה בספקים / בזכאים | (-) |
| הוצאות פחת | + |
| רווח מעליית ערך נדל״ן להשקעה | (-) |
| הפסד מירידת ערך נדל״ן להשקעה | + |

**שאלה 2.1 (למפגש)**

חברה דיווחה בשנת 2023 על רווח נקי בסכום של 500,000 ש״ח. להלן נתונים נוספים לגבי שינויים שהתרחשו בחברה (בש״ח) במהלך שנה זו:

ירידה בלקוחות: 25,000

עלייה בחייבים: 29,000

ירידה בספקים: 22,000

הוצאות פחת: 13,000

קניית רכוש קבוע: 100,000

נטילת (לקיחת) הלוואות לזמן קצר: 80,000

בנתונים אלו, **מהו תזרים המזומנים מפעילות שוטפת לשנת 2023 (בש״ח)**?

פתרון:

הרווח הנקי הוא תמיד הבסיס לתזרים המזומנים מפעילות שוטפת, שמוגדר בתור רווח נקי מתורגם/מתואם למזומן. זה אומר שצריך לצאת משורת הרווח הנקי, ולחשוב מי מבין הנתונים הנוספים מהווה התאמה חיובית / שלילית לרווח, ומדוע.

**תזרים מפעילות שוטפת**

רווח נקי 500,000

התאמות לרווח:

ירידה בלקוחות 25,000

עלייה בחייבים (29,000)

ירידה בספקים (22,000)

הוצאות פחת 13,000

סך תזרים המזומנים מפעילות שוטפת 487,000 זו התשובה

**תזרים מזומנים מפעילות השקעה**

קניית רכוש קבוע (100,000)

**תזרים מזומנים מפעילות מימון**

נטילת הלוואה לזמן קצר 80,000

ירידה בלקוחות - הסבר: ירידה בלקוחות משקפת בהגדרה קיטון / ירידה בחוב הלקוח כלפי החברה מתחילת שנה. גבייה זו מכניסה מזומן לקופת החברה, ומן העבר השני - בהיותה גבייה של חוב קיים איננה מהווה חלק ממכירות ורווחי השנה. לכן, כדי לתאם את הרווח למזומן - נוסיף לו את ״גביית החוב״ הישן, או במלים אחרות - את הירידה בלקוחות.

עלייה בחייבים - הסבר: עלייה בחייבים נובעת מפעילות עסקית (שכבר משתקפת ברווח והפסד) שטרם נגבתה (לכן חלה עלייה בחוב כלפי החברה). לכן צריך לנטרל פעילות זו שכן טרם נגבתה, וזאת בסימן שלילי.

ירידה בספקים - הסבר: ירידה בספקים משקפת בהגדרה קיטון / ירידה במחויבות של החברה להוציא (לשלם) כסף לספקיה. תשלום זה מוציא מזומן מקופת החברה, בגין מחויבות קיימת - שאיננה חלק מההוצאות ברווח והפסד של השנה. לכן כדי לתאם את הרווח למזומן, ננכה ממנו את התשלום הנוסף בגין פרעון המחויבות הישנה לספקים.

**שאלה 2.1.1 (למפגש)**

חברת הילה חחח דיווחה בשנת 2023 על רווח נקי בסכום של 380,000 ש״ח. להלן נתונים נוספים לגבי שינויים שהתרחשו בחברה (בש״ח) במהלך שנה זו:

עלייה בלקוחות: 44,000

ירידה בחייבים: 32,000

עלייה בזכאים: 14,000

ירידה בספקים: 22,000

הוצאות פחת: 13,000

קניית רכוש קבוע: 100,000

חלוקת דיבידנד במזומן: 12,000

נטילת (לקיחת) הלוואות לזמן קצר: 80,000

בנתונים אלו, **מהו תזרים המזומנים מפעילות שוטפת לשנת 2023 (בש״ח)**?

פתרון:

תזרים מזומנים מפעילות שוטפת הוא הרווח הנקי שמתורגם (מתואם) למזומן. לכן נתחיל מהרווח הנקי שנתון. הגדרנו שהרווח הנקי סופג התאמות שנובעות משני סוגי שינויים או אירועים:

* הכנסות והוצאות שאינן במזומן: אם ישנן הכנסות שלא לוו בכניסת מזומן, כגון רווח מעליית ערך נדל״ן או השקעות, או הוצאות שלא לוו ביציאת מזומן, כגון הפסד מירידת ערך נדל״ן או השקעות / הוצאות פחת, יש לנטרל אותן מהרווח (בסימן הפוך).
* שינויים בסעיפי נכסים / התחייבויות: לקוחות, חייבים, מלאי, ספקים, זכאים.

רווח נקי: 380,000

ההתאמות הנדרשות לרווח על מנת להציג את תזרים המזומנים מפעילות שוטפת:

הוסף: הוצאות פחת 13,000 ״כי מדובר בהוצאה שאיננה במזומן לכן מנטרלים״

בניכוי עלייה בלקוחות (44,000) ״עלייה בחוב הלקוח כלפיי = סכום שטרם גביתי״

הוסף: ירידה בחייבים 32,000 ״ירידה בחוב הלקוח כלפיי = סכום נוסף שגביתי״

עלייה בזכאים 14,000 ״עלייה בהתחייבות לזכאים = סכום שטרם שילמתי״

ירידה בספקים (22,000) ״ירידה בהתחייבות לספקים = סכום התחייבות שפרעתי״

סך תזרים המזומנים מפ. שוטפת **373,000** התשובה הסופית לשאלה

לגבי הסעיפים הנוספים שהם בגדר נתוני סרק לשאלה זו, ששאלה רק על פעילות שוטפת:

קניית רכוש קבוע: 100,000 >>> לפעילות השקעה, בסימן שלילי

חלוקת דיבידנד במזומן: 12,000 >>> לפעילות מימון, בסימן שלילי

נטילת (לקיחת) הלוואות לזמן קצר: 80,000 >>> לפעילות מימון, בסימן חיובי

**שאלה 2.1.2 (למפגש)**

בחברת ״נקניקי סרגיי״ בע״מ הרווח לשנת 2022 הסתכם ב-400,000 ש״ח. בנוסף להלן נתונים לגבי שינויים נוספים שחלו בחברה בשנה זו:

עלייה בלקוחות 17,000

עלייה בספקים 24,000

ירידה בחייבים 33,000

עלייה במלאי 22,000

ירידה בזכאים 12,000

הוצאות פחת 23,000

עליית ערך נדל״ן להשקעה 17,000

ירידת ערך השקעות למסחר 14,000

נטילת הלוואות לזמן קצר 18,000

סילוק (פירעון) הלוואות לזמן ארוך 14,000

תמורה ממכירת רכוש קבוע 32,000

תמורה מהנפקת מניות 24,000

נדרש: בהתאם לנתונים, מהו **תזרים המזומנים מפעילות שוטפת** בחברה לשנת 2022? (התשובה בעמוד הבא)

פתרון ל-2.1.2:

רווח נקי 400,000

ההתאמות הנדרשות להצגת תזרים המזומנים מפעילות שוטפת:

עלייה בלקוחות (17,000) ״כי אם חוב הלקוח גדל, סימן שטרם גביתי״

עלייה בספקים 24,000 ״עדיין לא שילמתי להם - התאמה חיובית״

ירידה בחייבים 33,000 ״כי אם יתרה זו קטנה, גביתי מחייבים״

עלייה במלאי (22,000) ״מלאי נוסף נרכש, כסף יצא״

ירידה בזכאים (12,000) ״שילמתי לזכאים - התאמה שלילית״

הוצאות פחת 23,000 ״נטרול הוצאה שכן איננה במזומן״

עליית ערך נדל״ן להשקעה (17,000) ״נטרול הכנסה שכן איננה במזומן״

ירידת ערך השקעות למסחר 14,000 ״נטרול הוצאה שכן איננה במזומן״

סך תזרים המזומנים מפעילות שוטפת 426,000 **ת. סופית**

הנתונים הנוספים להלן אינם משפיעים על תזרימי המזומנים מפעילות שוטפת:

נטילת הלוואות לזמן קצר 18,000 תזרים חיובי מפעילות מימון

סילוק (פירעון) הלוואות לזמן ארוך 14,000 תזרים שלילי לפעילות מימון

תמורה ממכירת רכוש קבוע 32,000 תזרים חיובי מפעילות השקעה

תמורה מהנפקת מניות 24,000 תזרים חיובי מפעילות מימון

הערה: שימו לב להבדל העקרוני בין רכישת השקעות / תמורה ממכירתן, לבין שינויים בשווי שלהן. העלות במזומן של רכישת השקעות (לרבות ברכוש קבוע, בנדל״ן, בניירות ערך) והתמורה במזומן של מכירת השקעות (לרבות מכירת רכוש קבוע, נדל״ן, ניירות ערך) נזקפת תמיד לפעילות השקעה, לפי ההגדרה - כסף אמיתי שנכנס או יוצא מהשקעות אלו.

לעומת זאת, שינויי שווי בפריטי השקעה **שאינם מלווים בזרימת מזומן** לעולם לא יהוו פעילות השקעה. המשמעות של שינויי שווי אלו היא שצריך לבטל מהרווח הנקי את שינויי השווי כדי להגיע לתזרים מפעילות שוטפת.

**שאלה 2.2 (למפגש)**

סמנו את הטענה הנכונה:

1. שינויים בהלוואות לזמן קצר נזקפים לפעילות מימון
2. שינויים בהלוואות לזמן קצר נזקפים לפעילות שוטפת שהרי מדובר בהתחייבות שוטפת
3. שינויים בהלוואות לזמן ארוך נזקפים לפעילות מימון
4. עלייה בהלוואות לזמן ארוך מהווה תזרים מזומנים שלילי לפעילות מימון לאור העלייה בהתחייבות
5. תשובות א ו-ג נכונות

נדון בכל טענה בנפרד:

1. שינויים בהלוואות לזמן קצר נזקפים לפעילות מימון

הטענה **נכונה**: אמרנו שגם נטילת הלוואות וגם סילוקן / פרעונן (השינויים) הן בהלוואות לזמן קצר והן בהלוואות לזמן ארוך נזקפים לפעילות מימון.

1. שינויים בהלוואות לזמן קצר נזקפים לפעילות שוטפת שהרי מדובר בהתחייבות שוטפת

הטענה שגויה: שינויים בהלוואות נזקפים לפעילות מימון בדוח על תזרימי המזומנים. הזהרו מלערבב בין דיווחים - בדוח על המצב הכספי (המאזן) הלוואות לזמן קצר הן התחייבות שוטפת; אך השינויים בהן בדוח על תזרימי המזומנים - משקפים פעילות מימון בהגדרה.

1. שינויים בהלוואות לזמן ארוך נזקפים לפעילות מימון

הטענה **נכונה**.

1. עלייה בהלוואות לזמן ארוך מהווה תזרים מזומנים שלילי לפעילות מימון לאור העלייה בהתחייבות

הטענה שגויה. עלייה בהלוואות לזמן ארוך מלווה בכניסת מזומן. בעתיד, כשההלוואות תפרענה, מזומן יצא (בסימן שלילי) אבל זה לא האירוע שתואר.

1. תשובות א ו-ג נכונות

**זו התשובה הנכונה והמלאה ביותר.**

**שאלה 2.2.1 (למפגש)**

לפניכם מספר טענות. סמנו את הטענה הנכונה:

1. ירידה בהלוואות לזמן קצר מהווה תזרים מזומנים שלילי לפעילות שוטפת
2. חלוקת דיבידנד במזומן מהווה תזרים מזומנים שלילי לפעילות שוטפת
3. עליית ערך נדל״ן להשקעה והשקעות למסחר יוצרת צורך בהתאמה שלילית לרווח כדי לבטא את תזרים המזומנים מפעילות שוטפת
4. תמורה ממכירת רכוש קבוע יוצרת תזרים מזומנים חיובי מפעילות מימון
5. כל התשובות נכונות

פתרון:

1. ירידה בהלוואות לזמן קצר מהווה תזרים מזומנים שלילי לפעילות שוטפת

הטענה שגויה. מדובר בתזרים שלילי (ירידה בהלוואות = פירעון הלוואות) מפעילות **מימון**.

1. חלוקת דיבידנד במזומן מהווה תזרים מזומנים שלילי לפעילות שוטפת

הטענה שגויה. מדובר בתזרים שלילי לפעילות **מימון**.

1. עליית ערך נדל״ן להשקעה והשקעות למסחר יוצרת צורך בהתאמה שלילית לרווח כדי לבטא את תזרים המזומנים מפעילות שוטפת

בעצם, הטענה אומרת: אם נרשם רווח מעליית שווי השקעות, צריך לנטרל אותו בסימן שלילי (כי כסף לא נכנס). הטענה **נכונה**.

1. תמורה ממכירת רכוש קבוע יוצרת תזרים מזומנים חיובי מפעילות מימון

הטענה שגויה. התזרים הנובע ממכירת רכוש קבוע מהווה תזרים חיובי מפעילות השקעה.

ולכן התשובה ג.

**A person with glasses smiling

Description automatically generated**

אפשר עוד שאלה מילולית ללא מספרים? אני אוהב

**שאלה 2.3 (למפגש)**

סמנו את הטענה הנכונה:

1. תמורה ממכירת רכוש קבוע מהווה תזרים מזומנים חיובי מפעילות מימון
2. רכישת השקעה ברכוש קבוע נזקפת כתזרים מזומנים חיובי מפעילות השקעה
3. נטילת הלוואה לזמן ארוך מהווה תזרים מזומנים חיובי מפעילות השקעה
4. חלוקת דיבידנד במזומן על ידי חברה מהווה תזרים מזומנים שלילי לפעילות מימון
5. כל התשובות שגויות

פתרון מלא:

1. תמורה ממכירת רכוש קבוע מהווה תזרים מזומנים חיובי מפעילות מימון

הטענה שגויה. לפי ההגדרה, עלות רכישת רכוש קבוע במזומן וכן תמורה ממכירת רכוש קבוע מהווה תזרים מזומנים מפעילות **השקעה**.

1. רכישת השקעה ברכוש קבוע נזקפת כתזרים מזומנים חיובי מפעילות השקעה

הטענה שגויה. רכישת רכוש קבוע מלווה ביציאת מזומן (תזרים שלילי) לפעילות השקעה, ולא תזרים חיובי.

1. נטילת הלוואה לזמן ארוך מהווה תזרים מזומנים חיובי מפעילות השקעה

הטענה שגויה. נטילת הלוואה אכן מלווה בכניסת מזומן (תזרים חיובי) - אלא שהוא נובע במצב כזה מפעילות מימון ולא מפעילות השקעה.

1. חלוקת דיבידנד במזומן על ידי חברה מהווה תזרים מזומנים שלילי לפעילות מימון

**התשובה נכונה**. אכן, חלוקת דיבידנד במזומן מוציאה מזומן מהחברה (תזרים שלילי). נשאלת השאלה האם מדובר בפעילות מימון? התשובה חיובית. אנו מתייחסים לאקט הנפקת מניות בתור גיוס מימון ממשקיעים חיצוניים, ולאקט חלוקת דיבידנד במזומן בתור הפעולה ההפוכה / הנגדית, כלומר תזרים שלילי לפעילות מימון[[10]](#footnote-10).

1. כל התשובות שגויות

**שאלה 2.4 (למפגש)**

סמנו את הטענה הנכונה:

1. אם בחברה נוצרו הוצאות פחת, יש לבצע התאמה שלילית לרווח על מנת להציג את תזרים המזומנים מפעילות שוטפת
2. אם חלה ירידה בשווי נדל״ן להשקעה הנמדד בשווי הוגן, יש לבצע התאמה חיובית לרווח על מנת להציג את תזרימי המזומנים מפעילות שוטפת
3. אם בחברה נוצרה ירידה בלקוחות אזי מדובר בהתאמה חיובית לרווח על מנת להציג את תזרים המזומנים מפעילות שוטפת
4. נטילת הלוואה לזמן ארוך יוצרת תזרים חיובי מפעילות השקעה
5. תשובות ב ו-ג נכונות.

פתרון:

1. אם בחברה נוצרו הוצאות פחת, יש לבצע התאמה שלילית לרווח על מנת להציג את תזרים המזומנים מפעילות שוטפת

הטענה **שגויה**. הוצאות פחת - כמו כל הוצאה - מקטינות את הרווח. יחד עם זאת - זו הוצאה שאיננה במזומן. לכן יש לנטרל אותה. נטרול ההוצאה הוא בסימן חיובי. לכן תמיד ולעולם, הוצאות פחת הן בגדר התאמה **חיובית** לרווח על מנת להציג את תזרים המזומנים מפעילות שוטפת.

1. אם חלה ירידה בשווי נדל״ן להשקעה הנמדד בשווי הוגן, יש לבצע התאמה חיובית לרווח על מנת להציג את תזרימי המזומנים מפעילות שוטפת

הטענה **נכונה**. כאשר חלה עליית ערך או ירידת ערך בנדל״ן להשקעה, לא מדובר בפעילות השקעה - משום שלא מדובר ברכישה / מכירה. הואיל וירידת ערך נדל״ן להשקעה **כן** נרשמת כהוצאה ברווח והפסד, ולכן מקטינה את הרווח, אך מן העבר השני - לא משפיעה על המזומנים - לכן יש לנטרל אותה מרווח והפסד ונטרול ההפסד מירידת ערך הוא בסימן חיובי. בקצרה: הפסד מירידת ערך נדל״ן להשקעה מהווה התאמה חיובית לרווח על מנת להציג את תזרימי המזומנים מפעילות שוטפת.

1. אם בחברה נוצרה ירידה בלקוחות אזי מדובר בהתאמה חיובית לרווח על מנת להציג את תזרים המזומנים מפעילות שוטפת

הטענה **נכונה**. ירידה בלקוחות משמעה גביית חוב לקוח ישן. גבייה זו מלווה בכניסת מזומן ללא רישום רווח בהתאם. לכן יש לבצע התאמה חיובית לרווח.



1. נטילת הלוואה לזמן ארוך יוצרת תזרים חיובי מפעילות השקעה

הטענה **שגויה**. נטילת הלוואות וסילוקן נזקפת כפעילות מימון.

1. תשובות ב ו-ג נכונות

**זו התשובה המלאה ביותר והנכונה.**

**שאלה 2.4.1 (לבית)**

סמנו את הטענה הנכונה:

1. אם בחברה נוצרו הוצאות פחת, יש לבצע התאמה חיובית לרווח על מנת להציג את תזרים המזומנים מפעילות שוטפת
2. אם חלה עלייה בשווי נדל״ן להשקעה הנמדד בשווי הוגן, יש לבצע התאמה חיובית לרווח על מנת להציג את תזרימי המזומנים מפעילות שוטפת
3. אם בחברה נוצרה ירידה במלאי, יש לבצע התאמה חיובית לרווח על מנת להציג את תזרימי המזומנים מפעילות שוטפת
4. תשובות א ו-ג נכונות.
5. תמהיל התשובות הנכונות שונה מאפשרויות המענה כאן.

פתרון:

1. אם בחברה נוצרו הוצאות פחת, יש לבצע התאמה חיובית לרווח על מנת להציג את תזרים המזומנים מפעילות שוטפת

הטענה נכונה. יש לזכור: הוצאות פחת משפיעות באופן שלילי על הרווח אך אינן מלוות ביציאת מזומן. לכן, יש לנטרל אותן (לנטרל את ההוצאה זה אומר - ב״פלוס״) על מנת לתקן את הרווח למונחי מזומן.

1. אם חלה עלייה בשווי נדל״ן להשקעה הנמדד בשווי הוגן, יש לבצע התאמה חיובית לרווח על מנת להציג את תזרימי המזומנים מפעילות שוטפת

הטענה שגויה. יש לזכור: עליית ערך נדל״ן להשקעה משפיעה אופן חיובי על הרווח אך איננה מלווה בכניסת מזומן. לכן יש לנטרל אותה (לנטרל את ההכנסה זה אומר ב״מינוס״) על מנת לתקן את הרווח למונחי מזומן.

1. אם בחברה נוצרה ירידה במלאי, יש לבצע התאמה חיובית לרווח על מנת להציג את תזרימי המזומנים מפעילות שוטפת

הטענה נכונה. ירידה במלאי = צריכת מלאי / יציאת מלאי = הוצאה. אלא שהוצאה שהתבטאה במלאי ולא במזומן, צריך לנטרל. נטרול זה הוא בסימן חיובי.

לכן התשובה הנכונה היא ד (תשובות א ו-ג נכונות).

סיכום ביניים - בהיבט סוגי ההתאמות לרווח הנובעות משינויים בסעיפי נכסים והתחייבויות:

**סיכום ביניים לגבי סעיפי לקוחות / חייבים / מלאי | ספקים / זכאים**

עלייה (-) / ירידה + | עלייה + / ירידה (-)

**A black and white logo

Description automatically generated**

נמאס מהחפירות אני בלי מצלמה עד שתתן שאלה חישובית!!!

**שאלה 2.5 (לבית)**

חברה דיווחה בשנת 2023 על רווח נקי בסכום של 500,000 ש״ח. להלן נתונים נוספים בדבר שינויים שהתרחשו בחברה במהלך שנת 2023?

ירידה בלקוחות 20,000

עלייה בחייבים 12,000

ירידה בספקים 19,000

הוצאות פחת 28,000

עליית ערך השקעות למסחר 48,000

עלייה בהלוואות לזמן ארוך 12,000

עלייה בהלוואות לזמן קצר 3,000

חלוקת דיבידנד במזומן 13,000

תמורה מהנפקת מניות 27,000

בנתונים אלו, **מהו תזרים המזומנים מפעילות שוטפת** בחברה?

פתרון:

רווח נקי 500,000

ההתאמות הנדרשות להצגת תזרים המזומנים מפעילות שוטפת:

ירידה בלקוחות 20,000

עלייה בחייבים (12,000)

ירידה בספקים (19,000)

הוצאות פחת 28,000

עליית ערך השקעות למסחר (48,000)

**סך תזרים המזומנים מפעילות שוטפת 469,000 תשובה סופית**

\* כל נושא השינויים בהלוואות שייך לפעילות מימון ועל כן לא נכלל בפעילות שוטפת.

\*\* חלוקת דיבידנד במזומן נזקפת גם היא לפעילות מימון.

\*\*\* גם תמורה מהנפקת מניות נזקפת לפעילות מימון.

**שאלה 2.6 - שאלה חישובית בנושא רכוש קבוע וההשפעה על תזרימי המזומנים (לבית)**

בתאריך 1.4.2023 רכשה חברת ״נועה״ בע״מ מכונה לחימום נקניק לעובדות מחלקת כח האדם. לאור הביקושים הגדולים לחימום נקניק, רכשה החברה מכונה נוספת ב-1.12.2023. עלות המכונה הראשונה 300,000 ש״ח ועלות המכונה השניה 500,000 ש״ח. שתי המכונות מופחתות על פני 5 שנים בשיטת הקו הישר, וערך השייר (הגרט) שלהן הוא 20% מעלותן.

נדרש: מהי השפעת האירוע על הדוח על תזרימי המזומנים [הדרכה: ציינו על איזו קטגוריה בדוח תחול ההשפעה - פ. שוטפת, השקעה, מימון] ובאיזה סכום.

פתרון:

ראשית, ניתן לראות שבשאלה נרכשו מכונות חימום נקניק, רכוש קבוע - בעלות 800,000 ש״ח.

**תזרימי מזומנים לפעילות השקעה**

רכש מכונות חימום נקניק (800,000)

הוצאות הפחת נדרשות לחישוב גם הן:

**להוצאות הפחת יש שתי השפעות:**

רווח נקי (הפסד נקי) (42,667)

התאמות לרווח על מנת להציג את תזרים המזומנים מפעילות שוטפת:

הוצאות פחת 42,667

סך התזרים מפעילות שוטפת 0

ואם כך: הזהרו והשמרו - אם אנו שואלים ״מהי ההשפעה הכוללת של רישום פחת על תזרים המזומנים״ התשובה היא - סך ההשפעה אפס, משום שהוצאות הפחת משפיעות לשלילה על הרווח הנקי, ואז מנטרלים אותן בסימן חיובי כדי להגיע לתזרים.

אם לעומת זאת שואלים מהי ההשפעה של הוצאות הפחת על ההתאמות לרווח בדוח על תזרימי המזומנים - התשובה היא: השפעה חיובית, משום שלמעשה שואלים על פעולת הנטרול בלבד, ובהקשר זה - ראו שאלה 2.6.1 להלן.

**שאלה 2.6.01 – דיון תיאורטי בהשפעות פעולות שונות על רכיבי תזרימי המזומנים**

לפניכם מספר טענות:

טענה 1: סילוק הלוואות לזמן קצר לא ישפיע על תזרימי המזומנים של החברה

טענה 2: רכישת רכוש קבוע במזומן מהווה תזרים שלילי לפעילות מימון

טענה 3: חברת סמיונים רשמה במהלך 2022 הוצאות פחת בסך 50,000 ש״ח. פרט לכך לא התרחשו עסקאות או אירועים בחברה. במצב כזה, החברה תציג תזרים חיובי מפעילות שוטפת בשנת 2022 בסך 50,000 ש״ח.

טענה 4: חברת סמיונים חילקה דיבידנד במזומן, וכתוצאה מכך תזרימי המזומנים שלה מפעילות השקעה ירדו

בהתייחס לכל טענה כיחידת מידע העומדת בפני עצמה, מהי / מהן הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. כל יתר הטענות שגויות

פתרון:

טענה 1: הטענה שגויה. סילוק הלוואות לזמן קצר משפיע בסימן שלילי על תזרימי המזומנים לפעילות מימון.

טענה 2: הטענה שגויה. רכישת רכוש קבוע במזומן מהווה תזרים שלילי לפעילות השקעה.

טענה 3: הטענה שגויה. היא משחקת על הבלבול הלשוני בין ״התאמה חיובית״ לרווח, לבין ״תזרים חיובי״ (בסך הכל). כאשר חברה רושמת הוצאות פחת, מדובר בהוצאה שאיננה במזומן. ההתאמה החיובית מנטרלת הוצאה זו, כך שסך ההשפעה של הוצאות הפחת על תזרימי המזומנים (טוטאל) היא 0, מה שמאד הגיוני – שכן פחת איננו תזרים חיובי, אלא בסך הכל הוצאה שאיננה במזומן ולכן צריך לנטרל.

בחברת סמיון, נוצר הפסד נקי: (50,000)

התאמות נדרשות לרווח:

הוסף: הוצאות פחת 50,000

תזרים המזומנים מפעילות שוטפת 0

טענה 4: שגויה. חלוקת דיבידנד במזומן נזקפת כתזרים שלילי לפעילות מימון.

התשובה ה.

**שאלה 2.6.02 – חיזוק ההבדל שבין התאמה לסך תזרים**

לפניכם מספר טענות:

טענה 1: ירידת ערך נדל״ן להשקעה משמעה תזרים מזומנים חיובי מפעילות שוטפת

טענה 2: עליית ערך נדל״ן להשקעה משמעה תזרים מזומנים חיובי מפעילות שוטפת

טענה 3: מכירת רכוש קבוע מהווה תזרים מזומנים חיובי מפעילות שוטפת

טענה 4: אם חברה נטלה הלוואה לזמן קצר בסך 20,000 ש״ח ובנוסף סילקה הלוואות לזמן ארוך בהיקף 30,000 ש״ח, בהיעדר אירועים נוספים – סך תזרים המזומנים מפעילות שוטפת יהיה חיובי

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענה 3 בלבד
4. טענה 4 בלבד
5. כל הטענות שגויות

פתרון:

טענה 1: הטענה שגויה. כאשר חלה ירידה בשווי נדל״ן להשקעה – כמובן שאין כניסה או יציאה של מזומן מהחברה! העובדה שאנו רושמים **התאמה חיובית** (ולזה לא אותו דבר כמו תזרים חיובי) בדוח, נועדה אך ורק לנטרל את ההשפעה השלילית של האירוע על רווח והפסד כדי לאפסו. בשפה פשוטה: ההשפעה של ירידת ערך או עליית ערך על תזרימי המזומנים היא תמיד אפס. השפעה 0 זו מושגת על ידי רישום הוצאה מצד אחד ברווח הנקי, ונטרולה מצד שני במסגרת ההתאמות.

טענה 2: הטענה שגויה בדיוק מאותה הסיבה. אם ערך נדל״ן עלה, רושמים רווח (+) ואז מנטרלים אותו בהתאמות לרווח (-). בסך הכל, עלייה או ירידת ערך לא יוצרת שינויים במזומן.

טענה 3: הטענה שגויה: תזרימי מזומנים ממכירת השקעות כגון – ממכירת רכוש קבוע, ממכירת נדל״ן להשקעה, ממכירת השקעות למסחר – הם תזרימי מזומנים חיוביים מפעילות השקעה ולא מפעילות שוטפת.

טענה 4: שגויה. שינויים בהלוואות נזקפי לפעילות מימון, ולא לפעילות שוטפת. יתירה מכך, גם בהיבט פעילות מימון התזרים שלילי בסך הכל – שכן נטילת ההלוואה לזמן קצר בסך 20,000 היא אמנם בסימן חיובי, אך סילוק ההלוואה בסך 30,000 בסימן שלילי הוא בערך גבוה יותר.

**התשובה ה.**

**שאלה 2.6.03 – חיזוק ההבדל בין תזרים להתאמה**

לפניכם מספר טענות:

טענה 1: הוצאות פחת הן תזרים מזומנים חיובי הנובע מפעילות שוטפת

טענה 2: ירידת ערך נדל״ן להשקעה מהווה התאמה חיובית לתזרים המזומנים מפעילות שוטפת

טענה 3: עליית ערך נדל״ן להשקעה מהווה התאמה שלילית לתזרים המזומנים מפעילות שוטפת

טענה 4: עליית ערך נדל״ן להשקעה מהווה תזרים מזומנים שלילי מפעילות שוטפת

הטענה / הטענות הנכונה / הנכונות:

1. טענה 1 בלבד
2. טענה 2 בלבד
3. טענות 2 ו-3
4. טענות 2, 3, 4
5. כל יתר האפשרויות שגויות

פתרון:

טענה 1: שגויה. הוצאות פחת **אינן** תזרים חיובי; אלא התאמה חיובית לרווח (שבו ההוצאה נרשמה בסימן שלילי) על מנת לאפס את השפעתה התזרימית (סך השפעות פחת על התזרים הן 0).

טענה 2: נכונה. ירידת ערך נדל״ן הרי נרשמת כהוצאה ומקטינה את הרווח הנקי. לצד זאת, ירידת ערך זו איננה מלווה ביציאת מזומן, ולכן עלינו לנטרל את ההשפעה השלילית על דוח רווח והפסד באמצעות **התאמה** חיובית. שימו לב, לא מדובר בפעילות השקעה; פעילות השקעה מתייחסת לעצם ביצוע ההשקעה ותמורת מכירתה, ולא לשינויים בערכה.

טענה 3: נכונה. עליית ערך נדל״ן נרשמת כהכנסה ומגדילה את הרווח הנקי. לצד זאת, עליית ערך זו איננה מלווה בכניסת מזומן, ולכן עלינו לנטרל את ההשפעה החיובית על דוח רווח והפסד באמצעות התאמה שלילית.

טענה 4: שגויה. עליית ערך נדל״ן להשקעה יוצרת צורך בהתאמה שלילית לרווח, אך איננה תזרים שלילי בפני עצמה.

התשובה ג.

**שאלה 2.6.1 - שאלה חישובית בנושא רכוש קבוע וההשפעה על תזרימי המזומנים (למפגש)**

בתאריך 1.10.2023 רכשה חברת ״חן הההה״ בע״מ מכונה ענקית לחימום נקניק לחיילי הגדוד. עלות המכונה 200,000 ש״ח והיא מופחתת בשיטת הקו הישר על פני 10 שנים ללא ערך שייר / גרט. בעקבות עלייה בביקושים לחימום נקניק בגדוד, בוצעה רכישה של מכונה נוספת ב-1.12.2023, בעלות של 120,000 ש״ח, המופחתת על פני פרק זמן זהה.

נדרש: על בסיס האירועים המתוארים בשאלה בלבד, מהי סך ההשפעה שתיכלל במסגרת **ההתאמות** לרווח בדוח על תזרימי המזומנים לשנת 2023, על מנת להציג את תזרימי המזומנים מפעילות שוטפת?

פתרון:

בשאלה ״סיפורית״ שכזו, עליי להבחין היטב בנדרש (מהן ההתאמות לרווח) ובהתאם לנסות לזהות בנתוניה ערכים שרלוונטיים לקטגוריה זו.

אנו כבר יודעים שהתאמות לרווח כוללות - שינוי בלקוחות, חייבים, מלאי, ספקים וזכאים, וכן - הוצאות פחת, ועליות וירידות ערך.

מבין כל סוגי ההתאמות הללו, היחידה שעשויה להיות רלוונטית בנתוני השאלה הספציפיים - היא הוצאות פחת. נחשב אותן.

חשוב לשים לב שהוצאות הפחת מתחלקות לשני חלקים - כי יש כאן 2 מכונות.

הוצאות פחת לשנת 2023 - מכונה ראשונה:

פחת לשנה מחושב לפי עלות 200,000 בניכוי שייר או גרט (0), חלקי תקופת הפחתה - 10 שנים. כאן הפריט מופחת רק מרכישתו 1.10, כלומר 3 חודשים ב-2023, לכן יש לכפול ב-3/12:

הוצאות פחת לשנת 2023 - מכונה שניה:

סך הוצאות הפחת - 2023 - שיהוו התאמה חיובית לתזרים המזומנים מפעילות שוטפת: 6,000 ת. סופית

**שאלה 3 - לתרגול עצמי בבית**

חברת ״שאראס אוהבת אמפנדס״ הוקמה ב-1.1.2022. היא רכשה במזומן מכונה לחימום נקניק לעובדי המשרד בעלות של 400,000 ש״ח ב-1.7.2022, אשר מופחתת בשיטת הקו הישר במשך 10 שנים. ערך השייר / הגרט של המכונה הוא 30,000 ש״ח. בהנחה שהרווח הנקי בחברה לשנת 2022 הסתכם ב-250,000 ש״ח ופרט לאמור לא היו אירועים שהובילו לצורך בהתאמה בין הרווח הנקי לתזרים המזומנים מפעילות שוטפת, **מהו תזרים המזומנים מפעילות שוטפת לשנת 2022?** הקפידו להציג באופן ברור את סך ההתאמות ולא רק את תזרים המזומנים.



פתרון:

ניתן לזהות כאן בשונה מהשאלות אחרות אקט שבמסגרתו נרכש במזומן פריט רכוש קבוע. רכישת פריטי רכוש קבוע מהווה בהגדרה תזרים מזומנים שלילי לפעילות השקעה.

**תזרים מזומנים לפעילות השקעה:**

רכישת מכונת חימום נקניק (400,000)

**תזרים מזומנים מפעילות שוטפת:**

רווח נקי 250,000

ההתאמות הנדרשות להצגת תזרים המזומנים מפעילות שוטפת:

הוסף: הוצאות פחת (\*) 18,500 = 6/12 \* 10 / (30,000 - 400,000)

תזרים מזומנים מפעילות שוטפת 268,500 = 18,500 + 250,00

(\*) את הוצאות הפחת חישבנו על בסיס ההפרש בין העלות לבין ערך השייר / הגרט, שאותו חילקנו בתקופת ההפחתה בשנים. והואיל והפריט שהה בחזקת החברה רק חצי שנה (1.7.2022 - 31.12.2022) כפלנו את כל הביטוי בחצי על מנת לגלם את הוצאות הפחת לתקופת הדיווח, שהיוו כאמור התאמה חיובית לתזרים המזומנים מפעילות שוטפת.

**שאלה 4 - לתרגול עצמי בבית**

חברת ״אורית האוניברסיטאית״ דיווחה על רווחים של 800,000 ש״ח בשנת 2022 (כרווח נקי). בנוסף ידועים הנתונים הבאים, כולם אירעו ב-2022:

החברה נטלה הלוואות לזמן קצר בסכום של 500,000 ש״ח.

החברה פרעה הלוואות לזמן ארוך בסכום של 200,000 ש״ח.

יתרת הספקים גדלה ב-18,000 ש״ח.

הוצאות הפחת לשנה הן 40,000 ש״ח.

הפסד מירידת ערך נדל״ן להשקעה הסתכם ב-12,000 ש״ח.

רכישת רכוש קבוע במזומן הסתכמה ב-80,000 ש״ח.

נדרש: מהו תזרים המזומנים מפעילות שוטפת, מפעילות השקעה ומפעילות מימון לשנת 2022?

פתרון:

**תזרים מזומנים מפעילות שוטפת:**

רווח נקי 800,000

ההתאמות הנדרשות על מנת להציג את תזרים המזומנים מפעילות שוטפת:

עלייה בספקים 18,000

הוצאות פחת 40,000

הפסד מירידת ערך נדל״ן להשקעה 12,000

תזרים מזומנים מפעילות שוטפת 870,000 = 12,000 + 40,000 + 18,000 + 800,000

**תזרים מזומנים לפעילות השקעה:**

רכישת רכוש קבוע במזומן (80,000)

**תזרים מזומנים מפעילות מימון:**

נטילת הלוואות לזמן קצר 500,000

פירעון הלוואות לזמן ארוך (200,000)

תזרים מזומנים מפעילות מימון 300,000 = 200,000 - 500,000

ואם אני רוצה את תזרים המזומנים הכולל? האם מחברים תזרים מפעילות שוטפת, השקעה ומימון?



בהחלט כן: סך תזרים המזומנים ב-2022: 1,090,000 = 300,000 + 80,000 - 870,000

**נתונים לשאלות 6-9 - למפגש**

להלן נתונים מתוך הדוח על המצב הכספי (המאזן) של חברת ״מיכל בן דוד״ בע״מ לשנים 2022 ו-2023 בהתאמה. כל השאלות שבהמשך מתייחסות להשפעות שונות על הדוח על תזרימי המזומנים לשנת 2023.

|  |  |  |
| --- | --- | --- |
| סעיף | אש״ח | אש״ח |
| 31/12/2022 | 31/12/2023 |
| מזומן | 100 | 180 |
| לקוחות | 400 | 300 |
| רכוש קבוע | 900 | 1100 |
| מלאי | 100 | 90 |
| חייבים | 80 | 140 |
| הלוואות לזמן קצר | 200 | 140 |
| הלוואות לזמן ארוך | 150 | 130 |
| ספקים | 80 | 170 |
| זכאים | 90 | 40 |
| הון מניות | 100 | 120 |
| פרמיה | 150 | 170 |
| עודפים | 810 | 1040 |

**שאלה 6**

מהי ההשפעה (סכום וכיוון, חיובי / שלילי) של השינוי ביתרת הלקוחות על הדוח על תזרימי המזומנים לשנה זו, באלפי ש״ח?

פתרון:

ראשית, השינוי בלקוחות יכול לכלול עלייה / ירידה. כאן, יתרת הלקוחות ירדה ב-2023 ב-100 אש״ח. כפי שהראינו בתרגילים האחרים:

ירידה בלקוחות = התאמה חיובית לתזרים המזומנים מפעילות שוטפת 100+

**שאלה 7 - למפגש**

מהי ההשפעה (סכום וכיוון, חיובי / שלילי) של השינוי ביתרת החייבים על הדוח על תזרימי המזומנים לשנה זו, באלפי ש״ח?

פתרון:

ההתייחסות לחייבים (גורמים החייבים כסף לחברה ואינם לקוחות) זהה בכל מובן בהיבט כיוון ההשפעה וסיווגה - לשינויים בלקוחות. כאן - יתרת החייבים גדלה, מ-80 ל-140 (גדלה ב-60):

עלייה בחייבים = התאמה שלילית לתזרים המזומנים מפעילות שוטפת (60)

**שאלה 8 - למפגש**

מהי ההשפעה (סכום וכיוון, חיובי / שלילי) של השינוי ביתרת הזכאים על הדוח על תזרימי המזומנים לשנה זו, באלפי ש״ח?

פתרון:

ההתייחסות לזכאים (גורמים שלחברה התחייבות לשלם להם, ואינם ספקיה, כגון התחייבות שוטפת לעירייה) זהים בכל מובן בהיבט כיוון ההשפעה וסיווגה לשינויים ביתרת הספקים. בנתוני השאלה, יתרת הזכאים קטנה ב-50 (מ-90 ל-40).

ירידה בזכאים = התאמה שלילית לתזרים המזומנים מפעילות שוטפת (50)

**שאלה 9 - למפגש**

מהי ההשפעה (סכום וכיוון, חיובי / שלילי) של השינוי בהלוואות לזמן קצר על הדוח על תזרימי המזומנים לשנה זו? הקפידו גם לציין את הקטגוריה שתושפע (תזרימי מזומנים מפעילות שוטפת, השקעה או מימון)?

פתרון:

כל שינוי בהלוואות נזקף לפעילות מימון בסימן מתמטי רלוונטי. אם נטלנו הלוואה (יתרת הלוואות גדלה) יש לסווג לפעילות מימון בסימן חיובי. ואם סילקנו הלוואה (יתרת הלוואה קטנה) יש לסווג לפעילות מימון בסימן שלילי. לסיווג זה (של השינויים בהלוואות) אין סייגים וחריגים; בין אם ההלוואה היא לזמן קצר או לזמן ארוך, אופן הטיפול זהה ומתאים לאמור לעיל.

לפי נתוני השאלה: ההלוואות לזמן קצר קטנו מ-200 ל-140, כלומר קטנו ב-60.

ירידה בהלוואות: תזרים מזומנים לפעילות מימון (60)

**שאלה 10 - לתרגול עצמי בבית**

הניחו כי כל השינוי בהון המניות ובפרמיה נובע מהנפקת מניות במזומן בלבד. מהי ההשפעה של השינוי בהון המניות והפרמיה על הדוח על תזרימי המזומנים? ובאיזו קטגוריה?

פתרון:

הנפקת מניות במזומן משמעה: כסף מזומן שנכנס מצדדים שלישיים, מקור מימון. במובן זה, יש לבצע סיווג זהה להלוואה שניטלה כאשר מתקבלים כספי משקיעים בעקבות הנפקת הון מניות. השאלה הנשאלת היא - מהו הסכום הכספי שגוייס בהנפקת מניות ב-2023 על פי נתוני סעיף זה?

|  |  |  |
| --- | --- | --- |
| סעיף | אש״ח | אש״ח |
| 31/12/2022 | 31/12/2023 |
| הון מניות | 100 | 120 |
| פרמיה | 150 | 170 |

בהגדרה: סך תמורת הנפקת מניות מקבלת ביטוי בהון מניות ובפרמיה. כלומר, כשלמדנו על הדוח על השינויים בהון העצמי:

|  |  |  |  |
| --- | --- | --- | --- |
|  | הון מניות | פרמיה | סך הכל |
| הנפקת מניות | לפי הערך הנקוב  + | ההפרש  + | לפי תמורת ההנפקה  + |
| כאן - הנפקת מניות | 20 = 100 - 120 | 20 = 150 - 170 | 40 |

סך ההשפעה של הון המניות על תזרימי המזומנים המסווגת לתזרימי מזומנים מפעילות מימון - היא לפי הסכום שנתקבל במזומן בעד ההנפקה, אשר מהווה את סך השינויים בהון המניות ובפרמיה יחד בעקבותיה.

**סך תזרים המזומנים מהנפקת מניות שייזקף לפעילות מימון 40**

**סך התקבול מהנפקת מניות הוא למעשה סך השינוי בהון המניות ובפרמיה יחד.**

|  |  |  |
| --- | --- | --- |
| סעיף | אש״ח | אש״ח |
| 31/12/2022 | 31/12/2023 |
| הון מניות | 100 | 120 |
| פרמיה | 150 | 170 |
| הון מניות ופרמיה | 250 | 290 |

**סך השינוי במזומן: 40 = 250 - 290**

**שאלה 10.1 – ניתוח נתונים לטובת תזרימי מזומנים שונים (למפגש, שאלה מיני מסכמת)**

הרווח הנקי בחברה לשנת 2024 הסתכם ב-280,000 ש״ח. להלן נתונים נוספים לגבי שינויים שהתרחשו בחברה במהלך השנה זו:

ירידה בלקוחות בסך 38,000 ש״ח חלוקת דיבידנד במזומן בסך 5,000 ש״ח

הוצאות פחת בסך 32,000 ש״ח נטילת הלוואות לזמן קצר בסך 70,000 ש״ח

עלייה בחייבים בסך 25,000 ש״ח ירידה בזכאים בסך 18,000 ש״ח

ירידה בספקים בסך 33,000 ש״ח פירעון הלוואות לזמן ארוך בסך 35,000 ש״ח

תמורה ממכירת נדל״ן להשקעה בסך 95,000 ש״ח רכישת נדל״ן להשקעה בעלות 100,000 ש״ח

רכישת רכוש קבוע בעלות 75,000 ש״ח

נדרש:

1. מהו סך תזרימי המזומנים מפעילות שוטפת בחברה לשנת 2024?
2. מהו סך תזרימי המזומנים מפעילות השקעה בחברה לשנת 2024?
3. מהו סך תזרימי המזומנים מפעילות מימון בחברה לשנת 2024?

תזרים מזומנים מפעילות שוטפת:

רווח נקי 280,000

ירידה בלקוחות 38,000

הוצאות פחת 32,000

עלייה בחייבים (25,000)

ירידה בזכאים (18,000)

ירידה בספקים (33,000)

סך תזרים המזומנים מפ. שוטפת 274,000

פעילות השקעה

תמורה ממכירת נדל״ן להשקעה 95,000

רכישת נדל״ן להשקעה (100,000)

רכישת רכוש קבוע (75,000)

סך תזרים המזומנים לפ. השקעה (80,000)

תזרים מזומנים מפעילות מימון:

חלוקת דיבידנד (5,000)

נטילת הלוואות לזמן קצר 70,000

פירעון הלוואות לזמן ארוך (35,000)

סך תזרים המזומנים לפ. מימון 30,000

# מפגש הנחייה 6 – יחסים פיננסיים

**טעימה קטנה מיחסים פיננסיים (בסיס למטלה 16)**

הערה: כל החישובים הפיננסיים בשאלות להלן מתבססים על דוחות ויקטורי, המופיעים לאחר השאלות.

**רקע:**

* מטרתנו בדיון העיקרי שנבצע במפגש זה היא להתבסס על אינדיקטורים מוגדרים היטב של ערכים כספיים, הנקראים ״יחסים פיננסיים״ כבסיס לפרשנות וקבלת החלטות לגבי החברה עצמה. לשון אחרת, אנו זונחים את עקרונות המדידה וההצגה ה״טכניים״, ועוברים לבסיס הפרשני של הדיווחים (שאפשר להעמיק בו מהותית בקורסים מתקדמים).
* מטרת היחסים הפיננסיים (חישובים בסיסיים המשלבים ערכים בדוחות) היא לספק אינדיקציות לפעילות החברה במימדים שונים (כשאנו נציג מימדי רווחיות, נזילות, איתנות). בכפוף ליריעה המצומצמת, נציג היבטים רלוונטיים ספציפיים בלבד.
* **בקצרה: מה זה בכלל רווחיות, נזילות ואיתנות, ואילו חישובים (יחסים) מסייעים לי להבינם?**

**מטרתנו בדיון הקצר הקורסי היא להיחשף לאינדיקטורים פיננסיים וחשיבותם ב-3 קטגוריות עיקריות:**

1. יחסי רווחיות - בוחנים את שיעור הרווח באחוזים ביחס למכירות.
2. יחסי נזילות - מספקים אינדיקציה לגבי קשיי פירעון פוטנציאליים של ההתחייבויות השוטפות.
3. יחסי איתנות פיננסית / סיכון פיננסי - סיכון לטווח ארוך, התחשבות במכלול ההתחייבויות.

**אופן הלמידה של הנושא באופן תמציתי:**

1. להציג כל יחס ומשמעותו הבסיסית.
2. לייצר פרשנות משמעותית לגבי ערכיו האפשריים ושינויים בהם.
3. בלימוד עצמי: להיחשף ליישומים של הנושא על בסיס דוחות אמיתיים.

|  |  |  |
| --- | --- | --- |
| קבוצת היחסים | שמות היחסים | הגדרה טכנית |
| יחסי רווחיות | שיעור (אחוז) הרווח גולמי |  |
|  | שיעור רווח תפעולי |  |
|  | שיעור רווח נקי |  |
| יחסי נזילות | יחס שוטף |  |
|  | יחס מהיר |  |
| יחסי איתנות פיננסית | יחס הון עצמי לנכסים |  |
|  | יחס התחייבויות להון העצמי |  |

**מבוא קצר - יחסי רווחיות**

* יחסי רווחיות משיבים לשאלה: מהו היחס בין הרווחים מהסוגים השונים בחברה (רווח גולמי, תפעולי, נקי) לבין המכירות (או ההכנסות העיקריות בחברה המעניקה שירותים).
* הערך המתקבל כתוצאה מחישוב היחסים הוא ערך אחוזי – שיעור (%) רווח גולמי, שיעור (%) רווח תפעולי, שיעור (%) רווח נקי.
* האחוז הנ״ל מספק אינדיקציה לתשובה לשאלה - ״האם ועד כמה (באיזה שיעור) החברה מצליחה לתרגם את מכירותיה לרווח״. ככל ששיעור הרווח גבוה יותר, שינויים במכירות הם בעלי השפעה חזקה יותר על הרווחיות ולהפך.

**שאלה 11 - יחסי רווחיות (לבית)**

הורידו את דוח רווח והפסד של ״ויקטורי״ לשנת 2022. חשבו את שיעור הרווח הגולמי, התפעולי והנקי לכל אחת מ-3 השנים האחרונות. מה ניתן ללמוד באופן בסיסי משיעורים אלו ולאילו חברות הייתם משווים אותן כדי לקבל החלטה מהימנה ושלמה יותר?

פתרון:

דרך אתר מאיה, סינון התאריכים ושליפת ״דוח תקופתי ושני לשנת 2022״ (ראו בשלהי ההקלטה את אופן השליפה הטכני מהאתר) - דפדפנו במסמך שהורדנו עד עמ׳ 100 ומצאנו ״דוחות רווח והפסד״. על מנת לחשב את שיעור הרווח הגולמי, התפעולי והנקי בכל שנה, כל שעלינו לעשות הוא להעתיק מדוחות אלו את הנתונים הרלוונטיים: הכנסות (או מכירות), רווח גולמי, רווח תפעולי (רווח מפעולות), רווח נקי (רווח לתקופה).

|  |  |  |  |
| --- | --- | --- | --- |
| נתוני בסיס רווח והפסד | 2022 | 2021 | 2020 |
| הכנסות (מכירות) | 2,315,218 | 2,311,866 | 2,377,228 |
| רווח גולמי | 590,228 | 586,310 | 603,921 |
| רווח תפעולי (מפעולות) | 79,700 | 89,022 | 104,374 |
| רווח נקי (לתקופה) | 36,901 | 50,687 | 58,113 |

וכעת, נחשב את שיעורי הרווחיות, כאשר:

שיעור רווח גולמי - בכל שנה, מוגדר לפי היחס בין הרווח הגולמי להכנסות (יש לבטא באחוזים).

שיעור רווח תפעולי - בכל שנה, מוגדר לפי היחס בין הרווח התפעולי להכנסות (יש לבטא באחוזים).

שיעור רווח נקי - בכל שנה, מוגדר לפי היחס בין הרווח הנקי להכנסות (יש לבטא באחוזים).

|  |  |  |  |
| --- | --- | --- | --- |
| שיעור הרווח | 2022 | 2021 | 2020 |
| שיעור הרווח גולמי | 25.49% | 25.36% | 25.4% |
| שיעור הרווח התפעולי | 3.44% | 3.85% | 4.39% |
| שיעור הרווח הנקי | 1.59% | 2.19% | 2.44% |

הדגמה לאופן חישוב שיעור הרווח הגולמי - 2022:

הדגמה לאופן חישוב שיעור הרווח התפעולי - 2022:

הדגמה לאופן חישוב שיעור הרווח הנקי - 2022:

יופי שי. מלמד אותנו לחשב אחוזים כאילו אנחנו באיזה גן שושנה וכוכי הדור הבא. איך אני מפרשת את התוצאות לצרכים של הסקת מסקנות פיננסיות כמו המנכל״ית שאנוכי?



**שיעור הרווח הגולמי:** שיעור הרווח הגולמי מתאר את ההפרש הבסיסי הממוצע בגין כל 1 ש״ח מכירה בין המכירות לעלות המכר (בין ההכנסה העיקרית לעלות המוצר שנמכר). בשפה פשוטה: אם על כל 1 ש״ח מכירה, עלות המוצר שנמכר היא כ-75 אג׳, אזי שיעור הרווח הגולמי יהא כ-25%.

ספציפית בויקטורי, ניתן לראות שהיא דואגת לשמור על שיעור רווח גולמי קבוע. כלומר המרווח הבסיסי בין מחירי המכירה של המוצרים ועלות רכישתם - יציב בקירוב. על מנת להסיק מסקנות בצורה משמעותית, נדרש להתייחס לכל הפחות לביצועי שיעורי הרווח בחברות מתחרות.

**שיעור הרווח התפעולי:** שיעור הרווח התפעולי מתאר את הרווח העסקי / מפעילות (רווח לפני עלויות מימון ומסים) ביחס למכירות / ההכנסות העיקריות. בשפה פשוטה, בויקטורי - בשנים הנדונות, בגין כל 1 ש״ח מכירה, לאחר ניכוי כל העלויות של עלות המכר, הוצאות מכירה ושיווק, הוצאות הנהלה וכלליות ועלויות נלוות נוספות (ללא מימון, ללא מסים) נותר לה בין 3.44 ל-4.39 אג׳, וניתן לזהות שחיקה בשיעור הרווחיות (ירידה מ-2020 ל-2022). גם כאן, ניתן ורצוי להשוות למתחרים רלוונטיים כדי לקבל ולידציה (תיקוף נוסף) לממצאים העולים ברמת השינויים בחברה הספציפית.

**שיעור הרווח הנקי:** מראה את שיעור הרווח הסופי / לבעלים על כל 1 ש״ח מכירה. את השורה התחתונה. בעצם, ויקטורי מצליחה לייצר בין 1.59 אג׳ ל-2.44 אג׳ של רווח נקי (לאחר ניכוי כל ההוצאות) בגין כל 1 ש״ח מכירה. ערך זה יכול לשרת את החברה לשם חלוקת דיבידנדים לבעלים ו/או לחילופין לשם היווצרות עודפים בחברה למימון השקעות והמשך התפתחות. גם כאן - יש שחיקה בשיעור הרווחיות במונחי שיעור רווח נקי - ואין פליאה: לאור השחיקה בשיעור הרווח התפעולי.

**על מנת לחוות דיעה בדבר משמעות השינויים, לבד מעליה / ירידה (ירידה כשלעצמה היא אינדיקטור שלילי), חשוב מאד להשוות את הערכים המתקבלים לערכים המקובלים בענף, בקרב מתחרים דומים וכיו״ב.**

**הבהרה: כל החישובים שאנו מבצעים והפרשנות הבסיסית שלהם, בקורס זה בסמסטר זה, הם אינדיקטיביים בסיסיים מאד, כלומר נותנים לנו איזושהי מסגרת חשיבה פרשנית ראשונית מאד לנתונים הכספיים. ברי כי שיפוט מהותי של האינפורמציה הגלומה בדוחות מחייבת התייחסות לנתוני רקע, הבנה מעמיקה של מחוללי השינוי ביחסים והשפעתם המתמשכת ככל שעשויה לחול. לטובת דיון מעמיק שכזה, מומלץ ללמוד את הקורס ״הערכת שווי חברות״. אנו נסתפק רק באינדיקציות.**

תזכורת קטנה לגבי סוגי הרווח:

מכירות + 100,000

בניכוי עלות המכירות (עלות המוצרים שנמכרו) (-) (80,000)

רווח גולמי = 20,000

בניכוי הוצאות מכירה ושיווק (-) (2,000)

בניכוי הוצאות הנהלה וכלליות (-) (5,000)

רווח תפעולי (רווח לפני מימון ומסים) = 13,000

בניכוי הוצאות מימון (-) (1,000)

רווח לפני מסים על ההכנסה = 12,000

בניכוי מסים על ההכנסה (-) (2,000)

רווח נקי = 10,000

**שאלה 11.1 - אמריקאית בנושא יחסי רווחיות (למפגש)**

בחברה מסוימת חלה עלייה מהותית בשיעור הרווח התפעולי, אך הרווח התפעולי בש״ח קטן. הסבר אפשרי לתופעה הוא:

1. עלייה בהוצאות המימון
2. עלייה בהוצאות המס
3. העלאת מחירים שהובילה להקטנת היקף המכירות
4. תשובות א, ב ו-ג נכונות
5. כל יתר התשובות שגויות

דיון:

1. עלייה בהוצאות המימון

רווח תפעולי הוא רווח לפני מימון ומסים. לכן, כל שינוי בהוצאות / הכנסות מימון ובמיסים על ההכנסה, לא ישפיע כשלעצמו על הרווח התפעולי, ובהתאם - על שיעור הרווח התפעולי. לכן הטענה שגויה.

1. עלייה בהוצאות המס

טענה שגויה, בדיוק מאותם הטעמים שבהם דנו בהיגד א.

1. העלאת מחירים שהובילה להקטנת היקף המכירות - הטענה הנכונה

לשם ההמחשה, נניח שהחברה מכרה בעבר במחירים זולים מאד ובהיקף גבוה.

בנוסף נניח שהעלאת המחירים הובילה להקטנה מהותית של היקף המכירות.

לפני אחרי

מכירות 1,000,000 500,000

עלות המכירות (900,000) (420,000)

רווח גולמי 100,000 80,000

מכירה ושיווק (10,000) (10,000)

הנהלה וכלליות (30,000) (30,000)

רווח תפעולי 60,000 40,000

שיעור רווח תפעולי 6% 8%

רווח תפעולי הוא ערך כספי / מוחלט. שינוי בערכו היחסי משמעו שהרווח על כל 1 ש״ח מכירה גדל. אבל אם היקף המכירות קטן - בהחלט ייתכן שרווח יחסי גבוה יותר באחוזים יתורגם לסכום כספי נמוך יותר.

**בקצרה: לעתים, כשמוכרים במחיר גבוה יותר - מרוויחים יותר על כל 1 ש״ח, אך לאור הירידה בהיקף המכירות, הרווח הכולל קטן (לא לבלבל בין שיעור רווחיות יחסית באחוזים - שיעור רווחיות, לבין רווח כולל בש״ח - הם לא תמיד משתנים באותו הכיוון).**

**שאלה 11.2 - אמריקאית בנושא יחסי רווחיות (למפגש)**

מבין האפשרויות הבאות, איזו יכולה לסייע להגדלת שיעור הרווח הגולמי?

1. משא ומתן עם ספקים, במסגרתו תבוצע הוזלה של עלויות הרכישה של המוצרים העיקריים שאותם החברה מוכרת
2. משא ומתן עם הבנקים, במסגרתו תצליח החברה להקטין את שיעור הריבית שהיא משלמת על הלוואותיה
3. הסדר מס מול רשויות המס, שיקטין את שיעור המס שבו חייבת החברה.
4. תשובות א, ב ו-ג נכונות.
5. כל התשובות שגויות.

תזכורת – הדגמה לדוח רווח והפסד:

מכירות + 100,000

בניכוי עלות המכירות (עלות המוצרים שנמכרו) (-) (80,000)

רווח גולמי = 20,000

בניכוי הוצאות מכירה ושיווק (-) (2,000)

בניכוי הוצאות הנהלה וכלליות (-) (5,000)

רווח תפעולי (רווח לפני מימון ומסים) = 13,000

בניכוי הוצאות מימון (-) (1,000)

רווח לפני מסים על ההכנסה = 12,000

בניכוי מסים על ההכנסה (-) (2,000)

רווח נקי = 10,000

פתרון:

1. משא ומתן עם ספקים, במסגרתו תבוצע הוזלה של עלויות הרכישה של המוצרים העיקריים שאותם החברה מוכרת

שיעור הרווח הגולמי:

ההיגדים המתוארים אינם עוסקים בהשפעה על המכנה. השאלה איזה מהם, אם בכלל, קשור למונה?

נזכור:

מכירות +

עלות המכירות (עלות המוצרים שנמכרים) (-)

רווח גולמי =

משא ומתן עם ספקי המוצרים מקטין פוטנציאלית את עלות המכירות בהגדרה, ולפיכך מגדיל את הרווח הגולמי ואת שיעורו.

**התשובה הנכונה א.**

1. משא ומתן עם הבנקים, במסגרתו תצליח החברה להקטין את שיעור הריבית שהיא משלמת על הלוואותיה

הטענה שגויה. משא ומתן עם הבנקים יכול להוביל להקטנת עלויות מימון והגדלת הרווח; אבל הרווח המדובר איננו רווח גולמי אלא רווח לפני מס / רווח נקי. כתזכורת, נרשום להלן את רכיבי הרווח בדוח רווח והפסד:

מכירות +

עלות המכירות (-) עלות המוצרים הנמכרים, ללא רכיבי הוצאות נוספות

רווח גולמי =

הוצאות מכירה ושיווק (-)

הוצאות הנהלה וכלליות (-)

רווח תפעולי = רווח לפני מימון ומסים

הוצאות מימון (-) סעיף שמופיע לאחר הרווח הגולמי - שינויים בו לא ישפיעו על הרווח הגולמי

הכנסות מימון +

רווח לפני מס =

מסים על ההכנסה (-)

רווח נקי =

1. הסדר מס מול רשויות המס, שיקטין את שיעור המס שבו חייבת החברה.

הטענה שגויה. גם הוצאות המס מופיעות לאחר שורת הרווח הגולמי, ולכן שינויים בהן לא ישפיעו על הרווח הגולמי ושיעורו.

**שאלה 12 - יחסי נזילות - כושר פירעון לטווח קצר (לבית)**

באותו דוח כספי, של ויקטורי כאמור, חשבו את היחס השוטף (היחס בין הנכסים השוטפים להתחייבויות השוטפות) ואת היחס המהיר (היחס בין הנכסים השוטפים ללא מלאי לבין ההתחייבויות השוטפות) לשנים שניתן לחשב על בסיס הדוח. מה ניתן ללמוד, עקרונית, מיחסים אלו?

פתרון:

**רקע - יחסי נזילות**

יחסים נוספים חשובים עוסקים באינדיקציה בדבר יכולת החברה לפרוע את התחייבויותיה קצרות המועד. יחסים אלו מביאים בחשבון את הפרופורציה בין:

* + אמצעי הפירעון הנזילים בחברה (נכסים שוטפים)
  + לבין התחייבויותיה קצרות המועד - ההתחייבויות השוטפות.

ישנם שני יחסי נזילות מחייבים בקורסנו:

1. יחס שוטף - היחס בין הנכסים השוטפים [מזומן, לקוחות, חייבים, מלאי, השקעות למסחר...] לבין ההתחייבויות השוטפות [הלוואות לזמן קצר, ספקים, זכאים...]: זהו יחס הנזילות הבסיסי ביותר. הוא למעשה שואל (ועונה): האם כרגע יש בחברה די נכסים שוטפים (בסך הכל) כדי לפרוע על בסיסם את ההתחייבויות השוטפות הקיימות כרגע.
2. יחס מהיר - היחס בין הנכסים השוטפים בניכוי המלאי לבין ההתחייבויות השוטפות: יחס זה בוחן את היכולת לסלק (לפרוע) התחייבויות שוטפות על בסיס כלל הנכסים השוטפים **למעט** המלאי. מדוע? משום שקיימת תפיסה שהיכולת לממש מלאי ולפרוע באמצעות תקבוליו היא מסוכנת / מוטלת בספק. צריך למכור, לגבות, להוביל וכו׳, זה קצת יותר קשה מאשר לממש השקעות למסחר, למשל. לכן, יחס זה בוחן כמה ניתן לסלק ללא המלאי.

|  |  |  |
| --- | --- | --- |
| חברת ויקטורי | 31/12/2022 | 31/12/2021 |
| נכסים שוטפים | 576,270 | 540,736 |
| מלאי | 259,443 | 260,699 |
| התחייבויות שוטפות | 523,944 | 453,871 |
|  |  |  |
| יחס שוטף | 1.1 | 1.19 |
| יחס מהיר | 0.6 | 0.62 |

הדגמת חישוב יחס שוטף - 2022:

הדגמת חישוב יחס מהיר - 2022:

ככלל: נצפה מהיחס השוטף להיות 1 לפחות, או לכל הפחות קרוב ל-1. ערכים כאלו מעידים על כך שנכון למועדי הדיווח בחברה יש מספיק נכסים שוטפים (אמצעי פירעון נזילים, מונה) על מנת לפרוע את ההתחייבויות השוטפות (במכנה). ניתן לראות שבויקטורי היחס השוטף גבוה מ-1 בכל אחת מהשנתיים שנבחנו. אשר על כן, לא ניתן לזהות במסגרת היחס השוטף אינדיקציה לקשיי נזילות פוטנציאליים.

לגבי היחס המהיר: חשוב לשים לב, שכאשר מחשבים אותו - למעשה נוטלים את כל הנכסים השוטפים ומנכים מהם את המלאי. בכך גלומה הנחה שמרנית מאד: שהמלאי עלול שלא להמכר, או להמכר בתמורה נמוכה במיוחד. היחס המהיר הוא למעשה סוג של stress-test, ולכן בהחלט נצפה שהיחס יהיה קטן מ-1. הפרשנות ליחס זה תלויה במידה רבה במידת הבנתנו את מארג הסיכונים שאליו חשוף המלאי. ולכן בקורסנו בסמסטר זה אין צורך לנתח זאת לעומק, ועל קצה המזלג:

* הואיל והיחס המהיר מניח אי מימוש מלאי לצורך חישובו;
* יש להביא בחשבון בקביעת חשיבותו את אופי המלאי (את ההסתברות לאי מימושו);
* וכן את גודלו.
* ככל שסכום המלאי גבוה יותר (אם הוא זניח, לא רלוונטי לחשב יחס מהיר) ובעיקר ככל שהמלאי חשוף לסיכונים מהותיים יותר בדבר ירידת ערכו ו/או קשיים במכירתו - אז חשיבות תוצאת היחס המהיר גבוהה יותר, שכן היא ״קרובה יותר״ לתרחיש מציאותי.
* בהתאם, ככל שהמלאי ״חם״ יותר, ובהתאם קטנה ההסתברות לתרחיש אי מכירה או ירידת ערך, חשיבות חישוב היחס המהיר פוחתת - וזאת לאור העובדה שצפי ירידת ערכו או קשיים במכירתו היא תרחיש רחוק יותר מהמציאות.

**שאלה 12.1 - אמריקאית בנושא יחס שוטף (נכסים שוטפים חלקי התחייבויות שוטפות) (למפגש)**

סמנו את הטענה הנכונה:

1. היחס השוטף מניב תוצאה זהה ליחס המהיר בדרך כלל
2. היחס השוטף הוא יחס הבוחן את כושר הפירעון לזמן ארוך
3. יחס שוטף גבוה מעיד על רווחיות גבוהה
4. יחס שוטף גבוה יכול להתקיים לצד יחס מהיר נמוך
5. כל התשובות נכונות

טענה א: שגויה. היחס השוטף יכול להיות גבוה או זהה ליחס המהיר - כתלות בקיום מלאי בחברה או היעדרו. אין פה ״כללים״.

טענה ב: שגויה. יחס שוטף בוחן את הפרופורציה בין הנכסים השוטפים (קצרי הטווח) לבין ההתחייבויות השוטפות (קצרות הטווח). בהתאם, הוא חלק מקבוצת יחסי הנזילות, הבוחנת כושר פירעון לטווח קצר ולא לטווח ארוך.

טענה ג: שגויה. שימו לב שהגדרת היחס השוטף מתייחסת רק לנקודת זמן מסוימת, מודדת בה ספציפית את הנכסים השוטפים ואת ההתחייבויות השוטפות - ובהתאם, את היחס ביניהם. יחס זה איננו מספק מידע בדבר הכנסות, הוצאות, רווחים והפסדים. ולכן לא ניתן לקשור בינו לבין רווחיות גבוהה.

טענה ד: נכונה. אם בחברה קיים מלאי גבוה המהווה פרופורציה מהותית מהנכסים השוטפים, היחס השוטף עשוי להיות גבוה אך המהיר נמוך מהותית.

**שאלה 12.2 - אמריקאית בנושא יחס שוטף מול יחס מהיר (למפגש)**

1. בחברות בעלות מלאי בהיקף גבוה, היחס השוטף גבוה מהותית מהיחס המהיר
2. בחברות ללא מלאי, היחס השוטף יהיה זהה ליחס המהיר
3. בחברות שבהן המלאי חשוף לסיכונים גבוהים מאד בהיבט סבירות מימושו, יש להקפיד ולפקוח שבע עיניים על ערך היחס המהיר
4. היחס המהיר הוא אחד מיחסי הנזילות הנפוצים בחברות יצרניות
5. כל התשובות נכונות

טענה א: נכונה. חשוב לזכור, שהיחס המהיר מחושב בנטרול המלאי. אם המלאי מהותי, היחס המהיר יהיה נמוך מהותית מהשוטף, או במלים אחרות - היחס השוטף יהיה גבוה מהותית מהיחס המהיר.

טענה ב: נכונה.

אבל אם אין מלאי...

טענה ג: נכונה. זכרו: היחס המהיר הוא סוג של מדד שבוחן את כושר הפירעון בנטרול המלאי. כאשר קיימת סכנה גבוהה מאד לכך שהמלאי לא יימכר, יחס זה הופך להיות תרחיש סביר מאד, ויש לבחון את ערכו ולייחס לכך חשיבות גבוהה בניהול הסיכונים ומצב הנזילות.

טענה ד: נכונה. ברבות מהחברות היצרניות מחזיקים במלאי בהיקפים גבוהים, כאשר המלאי עלול להיות חשוף לסיכונים. לכן חישובו וחשיבות ניהולו בחברות אלו עשויה להיות גבוהה. מכאן שכיחות חשיבותו.

**לפיכך התשובה ה: כל הטענות נכונות.**

**שאלה 12.3 - אמריקאית בנושא יחס שוטף (נכסים שוטפים חלקי התחייבויות שוטפות) (למפגש)**

חברה א׳ היא בעלת יחס שוטף של 0.8.

חברה ב׳ היא בעלת יחס שוטף של 1.5.

סמנו את הטענה הנכונה:

1. אם חברה א נוטלת הלוואה לזמן קצר, היחס השוטף שלה ישתפר.
2. אם חברה ב נוטלת הלוואה לזמן קצר, היחס השוטף שלה ישתפר.
3. אם חברה א נוטלת הלוואה לזמן קצר, היחס השוטף שלה יורע.
4. אם החברות נוטלות הלוואה לזמן קצר, לא יחול שינוי ביחס השוטף שלהן.
5. כל התשובות האחרות שגויות.

פתרון:

אם לא נאמר אחרת: נטילת הלוואה לזמן קצר מגדילה את ההתחייבויות השוטפות (הלוואות לזמן קצר) וכן את הנכסים השוטפים (עו״ש) באותו הסכום.

נניח ללא הגבלת כלליות ש:

בחברה א הנכסים השוטפים 800 וההתחייבויות השוטפות 1,000. 0.8 = 1,000 / 800

בחברה ב הנכסים השוטפים 1,500 וההתחייבויות השוטפות 1,000. 1.5 = 1,000 / 1,500

נניח שכל אחת מהחברות נטלה הלוואה לזמן קצר בסכום 200 שכספיה הוזרמו לעו״ש (ברירת מחדל):

בחברה א הנכסים השוטפים 1,000 וההתחייבויות השוטפות 1,200. 0.833 = 1,200 / 1,000

בחברה ב הנכסים השוטפים 1,700 וההתחייבויות השוטפות 1,200. 1.417 = 1,200 / 1,700

מכך נסיק ש:

* אם היחס השוטף בחברה נמוך מ-1: נטילת הלוואה לזמן קצר תגדיל (תשפר) את היחס השוטף.
* אם היחס השוטף בחברה גבוה מ-1: נטילת הלוואה לזמן קצר תקטין (תרע) את היחס השוטף.
* אם היחס השוטף בחברה הוא בדיוק 1: נטילת הלוואה לזמן קצר לא תשפיע על היחס השוטף.

**התשובה הנכונה א.**

**רקע: יחסי איתנות**

יחסי איתנות בוחנים את הסיכונים בחברה לטווח ארוך.

סיכונים קשורים בין היתר אבל לא רק – לצורך של החברה לשאת בתשלומים (קרן וריבית) לאורך זמן, ולספוג תנודתיות ברווחים ו/או בכושר הפירעון כפועל יוצא.

אצלנו נציג רק שניים: הון עצמי ביחס לנכסים (ככל שהוא גדל, הסיכון נמוך יותר – איתנות גבוהה יותר).

התחייבויות ביחס להון העצמי (ככל שהיחס גדל – הסיכון גבוה יותר – האיתנות פחותה).

**שאלה 13 - יחסי איתנות - סיכון פיננסי לטווח ארוך: הון עצמי לנכסים והתחייבויות לנכסים (לבית)**

חשבו את היחס בין ההון העצמי לסך הנכסים במאזן של ויקטורי. מדוע יחס זה הוא מעין אומד ליחס איתנות? האם ניתן להציג יחס איתנות נוסף? דונו בקצרה.

|  |  |  |
| --- | --- | --- |
|  | 31/12/2022 | 31/12/2021 |
| הון עצמי | 367,798 | 345,664 |
| נכסים | 1,934,013 | 1,866,009 |
| יחס הון עצמי לנכסים | 19.02% | 18.52% |

חישוב לדוגמא - היחס בין ההון העצמי לנכסים ל-31/12/2022:

היחס בין ההון העצמי (מקורות המימון הפנימיים / שאינם התחייבותיים) לסך הנכסים למעשה מלמדנו איזה חלק מתוך סך נכסי החברה (רכושה, משאביה) מומן באמצעות הון עצמי, באופן יחסי. ככלל, ככל שיחס ההון העצמי לנכסים גבוה יותר, בחברה קיימת אינדיקציה לחוסן פיננסי / איתנות פיננסית משמעותית יותר. ומדוע? משום שמימון בשיעורים גבוהים של הון עצמי לא מכפיף את החברה לתשלומי קרן וריבית כבדים בשנים הבאות; משום כך, החברה יכולה להתנהל ביתר גמישות, ללא נטל תזרימי, מה שמאפשר לה לצלוח גם תקופות ״קשות״ ביתר קלות.

מכך אל תסיקו, בבקשה, שיחס נמוך בהשוואה לחברה אחרת משמעו התנהלות קלוקלת; במקרים רבים חברות נוטלות על עצמן סיכון מחושב, שהרי, מימון בהון עצמי בהיקפים נמוכים יחסית משמעו שהבעלים (בעלי המניות) אינם משקיעים מכיסם סכומים גבוהים - ולמעשה, משתמשים בכסף של אחרים כדי להרוויח (מינוף פיננסי).

ככל שהיחס בין ההון העצמי לנכסים עולה - האיתנות הפיננסית עולה / הסיכון הפיננסי יורד. יחד עם זאת, ברי כי לא ניתן לשפוט על פי יחס זה לבדו את החברה, מבלי לסקור את מניעיה למבנה הון כזה או אחר.

כאן: חל שיפור קל ביחס איתנות זה במעבר מ-2021 ל-2022.

יחס סיכון פיננסי נוסף: היחס בין ההתחייבויות להון העצמי. ככל שיחס זה גבוה יותר הסיכון גבוה יותר.

|  |  |  |
| --- | --- | --- |
|  | 31/12/2022 | 31/12/2021 |
| התחייבויות (שוטפות + לא שוטפות) | 1,566,215 | 1,522,345 |
| הון עצמי | 367,798 | 345,664 |
| יחס התחייבויות להון | 4.25 | 4.4 |

יחס ההתחייבויות להון מבטא עקרונית, בממוצע, כמה שקלים של חוב גויסו בגין כל 1 ש״ח של הון עצמי. לתום 2021, מתקיים מצב שבו כל 1 ש״ח הון שגוייס, לווה בגיוס 4.4 ש״ח של התחייבויות. בשנת 2022, יחס זה ירד ל-4.25, מה שמעיד על שיפור באיתנות הפיננסית / קיטון בסיכון הפיננסי.

**שאלה 13.1 - אמריקאית בנושא יחסי איתנות (למפגש)**

סמנו את הטענה הנכונה:

1. עלייה ביחס ההון העצמי לנכסים משמעה עלייה בסיכון הפיננסי
2. עלייה ביחס ההתחייבויות להון מעידה על עלייה בסיכון הפיננסי
3. כל חברה צריכה לשאוף להקטין ככל הניתן את היחס בין ההתחייבויות להון
4. תשובות ב ו-ג נכונות
5. כל יתר הטענות שגויות

פתרון:

טענה א: הטענה שגויה. יחס ההון העצמי לנכסים מציג את ההון העצמי במונה; אם היחס עולה - זה אומר שיש יותר הון עצמי ו/או פחות התחייבויות. בשני המקרים מדובר בסיכון פיננסי נמוך יותר.

טענה ב: הטענה **נכונה**. לפי ההגדרה.

טענה ג: שגויה. צרכי המימון של החברה; רווחיות הפרויקטים המועמדים להשקעה; ושיקולים אחרים (כגון שיקולי מס) ישפיעו באופן משמעותי על יחס התחייבויות/הון האופטימלי לחברה.

**שאלה 14 - מגבלות הדיון (לבית)**


האם אכן ניתן להסיק מסקנות גורפות מהיחסים הפיננסיים? מדוע במקרים רבים מתייחסים ליחסים אלו כאל ״**אינדיקטורים**״ ותו לא?


פתרון:


אנו הצגנו קבוצות מצומצמות מאד של יחסים פיננסיים; כל יחס פיננסי מאיר היבט מאד מסוים במצבה הכספי של חברה ותוצאות פעילותה: יחסי רווחיות (רווחיות ביחס להכנסות), יחסי נזילות (כושר פירעון קצר טווח), איתנות פיננסית / סיכון פיננסי (נכסים מול התחייבויות והון). וכמובן שקיימים יחסים נוספים שלא נסקרו.

בהיות היחסים מתמקדים בסעיפים ורכיבים מאד ספציפיים של הדוחות; ברי כי הם אינם מקיפים באופן אגרגטיבי את התמונה המלאה לגבי החברה. לפיכך, יש להתייחס אליהם כאל מחוונים ספציפיים, בתחומים נקודתיים, ואין לשפוט בשום אופן וצורה על בסיסם בלבד את הערכת כדאיות ההשקעה בחברה.

מכאן, אם כך: שיחסים אלו הם כעין אינדיקטורים. ביכולתם להציף נורות אזהרה או דגלים אדומים בהקשרים מסוימים, אך אין מנוס מניתוח מלא של החברה וגם הפעלת שיקול דעת לצידו לשם קבלת החלטות מושכלת. מעוניינים לדעת יותר? רו״ח אריק רוטמן / רו״ח שחר הלל - הערכת שווי חברות.



****

****

**חלק ג - מבנה הבחינה והיערכות לקראתה**


הבחינה מקוונת (מתקיימת כשאלון מקוון - ממש בשאילתא יהיה לכם קישור למערכת הבחינות, כעין טופס שכולל תיבות טקסט למילוי השאלות הפתוחות, ומקום לסימון התשובות בשאלות רב הברירה).

**חומר עזר מותר בשימוש:** המבחן הוא בחומר פתוח (מודפס / אלקטרוני).

**בחינה על מחשב מהבית:** אך מתנהלת ללא נעילת מחשב, וכוללת 2 חלקים:

* חלק א (48 נק׳): 4 שאלות פתוחות, תיאורטיות **בלבד**, במשקל 12 נק׳ לשאלה. המענה בגוף השאלון המקוון (תיבת טקסט) **ללא צורך בצירוף קבצים / סריקות** וכו׳. בשאלות אלו יינתן משקל משמעותי לשיקול הדעת והנמקה.
* חלק ב (52 נק׳): 13 שאלות רב-ברירה (ללא בדיקת דרך), במשקל 4 נקודות לשאלה - דומות בהיבט רמת קושי לשאלות המטלות (הדגש יהיה על שאלות חישוביות, אך תהיינה גם שאלות תאוריה).
* ניתן לדלג באופן **חופשי** בין שאלות קדימה ואחורה.
* משך הבחינה - 3 שעות.
* שאלות במהלך הבחינה - יש לשאול בדוא״ל בלבד. **פרטי הדוא״ל למענה לשאלות יפורסמו בראש טופס הבחינה**. רק אם חלה תקלה במשלוח לכתובת הרשמית פנו גם אל - [shay.tsaban@gmail.com](mailto:shay.tsaban@gmail.com). **מאד חשוב שלשאלה תצרפו צילום מסך Screenshot של השאלה עצמה ומסיחיה.** להמנע משאלות שאינן הבנת הנקרא פרופר. לעתים המענה הניתן מצד הצוות רק יבלבל בהקשרן.

באתר הקורס תמצאו מאגר שאלות אדיר לקראת הבחינה, שכולל מגוון שאלות ופתרונות, כאשר שאלות שלא ייכללו מתוכו הן על בסיס מיפוי רשימת נושאים שנציג גם כאן לשם נוחות (מחוברת המטלות).



**מיני מסלול ללמידה לבחינה - שייקה איך מתחילים?**

ההגדרה של הכנה לבחינה היא פונקציה של המצב שלכם לפני תחילת ההכנה. כמובן שאם אתם במצב טוב, עם אצבע על הדופק, **ביצעתם את כל המטלות**, **צפיתם בשיעורים**, **עברתם כבר על המחברת בויש ראשון** לפחות - אז מפה והלאה נותר רק לתרגל (מטלות רלוונטיות, מאגר שאלות) ושוב להדק ולוודא שכל הנושאים במחברת הקורס הרשמית, ללא יוצא מן הכלל, ולרבות התיאורטיים וההגדרות - מובנים לכם.

**״ואם לא התחלתי? הרי זה סמסטר משוגע לגמרי ועתיר אילוצים!״**

אם סד הזמנים שלי לוחץ מאד וצר מאד:

1. אקרא לעומק את מחברת הקורס הרשמית. אם אני מצליח להבין הכל מן הכתוב - נפלא, ואולי אפשר לפחות במפגשים מסויימים לחסוך זמן יקר של צפייה בהקלטות.
2. אם בנושא / נושאים בכלל אני מרגיש ש״זה לא זה״ והמחברת מציפה אותי בידע לא ברור, אז כן שווה לחזור להקלטות במהירות צפייה הנוחה לכם (רבים אמרו לי שמוזר לשמוע אותי במהירות כפול 1 בחיים עצמם).
3. אחרי שוידאתי שכל המחברת ברורה לי **וזה חשוב כי אני בהחלט יכול לשאול על כל מושג, תיאוריה או הנמקה במחברת גם אם לא נסקרה במפגש לייב** (ושאלתי על כל מה שלא - הפורומים פתוחים לרשותכם 24/7), אני עובר לשלב התרגול האינטנסיבי:

* פתרון חוזר של כל המטלות ללא יוצא מן הכלל. לשים את הפתרון הרשמי מול העיניים, וכן את מחברת הקורס בפרק המתאים, לנסות לפתור כל שאלה עצמאית, ולראות אחר כך דרך המשוב מה לא הסתדר, ולהציף כל התלבטות.
* באתר הקורס - המאגר כולל דוגמאות הן לשאלות פתוחות והן לשאלות סגורות במגוון הרחב של נושאי הקורס. מאגר השאלות כולל בין היתר נושאים שלא נלמדו (מבוסס על בחינות עבר). לכן בהחלט ייתכן שתשתרבבנה לשם שאלות שאינן בחומר הקורס. **בחוברת הקורס** (חוברת המטלות) בעמ׳ 7, תמצאו מיקוד ספציפי של כל התכנים ש״ירדו״ הסמסטר. אם עולה לכם התלבטות לגבי רלוונטיות של שאלה מסוימת במאגר - עיינו בעמ׳ זה, וראו האם הוא נכלל או לא. אם עדיין יש התלבטות - שתפו בפורום.

1. ברגע שסיימתי את כל התהליך: מחברת (קומפלט, ובלי לוותר על אף אות, ולא משנה עם מי למדתם), סיימתי עם חזרה על המטלות, ופתרתי ככל שאני יכול שאלות מהמאגר - אני רק יכול לנסות לסדר לעצמי את שלבי העבודה, תהליכי העבודה, הטעויות המרכזיות שאיתרתי במה שלמדתי, כדי להכין לעצמי קיט מבחן שמתאים למידותיי.

**תודה רבה לכם והמון הצלחה! נעמוד בקשר!**

**נספח - שאלות נוספות לתרגול והבהרה - תכני מפגש 5 ובראשם - תזרימי מזומנים**

**שאלה 1**

*רקע: במקרים רבים אנו נתקלים בשאלות (בעיקר - רב ברירה) שבמסגרתן יוצגו לנו נתונים בדבר הרווח (או ההפסד) הנקי בחברה מסוימת, ומגוון רחב של נתונים נוספים - והנדרש יעסוק בצורך לקבוע מהו תזרים המזומנים מפעילות שוטפת. למעשה, תזרים המזומנים מפעילות שוטפת מתבסס על הרווח הנקי (שמשקף את הפעילויות, ולאו דווקא את זרימת המזומן) ומבצע לו התאמות שונות כדי לזקק את השינוי במזומנים מתוכו. מבנה טיפוסי של שאלה כזו יהיה, למשל:*

חברת ״לינוי״ בע״מ (להלן: ״החברה״), הציגה רווח נקי לשנת 2022 שהסתכם ב-850,000 ש״ח. בנוסף, נמסרו לידיכם הנתונים הבאים לגבי שינויים ועסקאות בחברה במהלך 2022:

1. יתרת הספקים בחברה גדלה ב-210 אלפי ש״ח.
2. יתרת הלקוחות בחברה קטנה ב-182 אלפי ש״ח.
3. הוצאות הפחת בחברה הסתכמו ב-104 אלפי ש״ח.
4. עליית ערך נדל״ן להשקעה הסתכמה ב-72 אלפי ש״ח.

נדרש: מהו סך תזרים המזומנים מפעילות שוטפת בחברה בשנת 2022?

**פתרון:**

רווח נקי (רווח לפני התאמות למזומן) 850,000

**התאמות נדרשות להצגת תזרים המזומנים מפעילות שוטפת:**

הוסף:

עלייה בספקים 210,000

ירידה בלקוחות 182,000

הוצאות פחת 104,000

נכה:

עליית ערך נדל״ן להשקעה (72,000)

סך ההתאמות הנדרשות 424,000 = 72,000 - 104,000 + 182,000 + 210,000

מזומנים ושווי מזומנים שנבעו מפעילות שוטפת - התשובה **1,274,000** = 424,000 + 850,000

נתון 1: עלייה ביתרת הספקים משמעה למעשה שצרכנו משאבים או שירותים (מספקינו) מה שמהווה הוצאה בדוח רווח והפסד ומקטין את הרווח. אלא שבהגדרה - סכום זה טרם שולם. ולכן, אנחנו מעוניינים ״לנטרל״ השפעה זו בסימן חיובי. באופן דומה, אם היתה ירידה בספקים, מה שמהווה קיטון בהתחייבות כלפיהם שמלווה ביציאת מזומן - ההתאמה הייתה שלילית.

נתון 2: ירידה ביתרת הלקוחות משמעה שגבינו מהלקוחות. יחד עם זאת, הואיל ומדובר בגבייה של חוב קיים, ולא בעסקת מכר / שירות חדשה של השנה, הרי שערך זה של תקבולים לא נכלל ברווח והפסד. לכן בגין קיטון זה בלקוחות, המשקף גבייה כאמור, תיווצר התאמה חיובית. באופן דומה, אם היתה עלייה בלקוחות, מה שמשקף מצב שבו התקיימו מכירות שתמורתן טרם נגבתה, היתה מובילה להתאמה שלילית.

נתון 3: הוצאות פחת הן מבין ההוצאות המובהקות ביותר שאינן מלוות ביציאת מזומן. הואיל והוצאות הפחת בהגדרה כן נכללות בדוח רווח והפסד (בסימן שלילי), אך מאידך, אינן מוציאות מזומן - במעבר למזומנים מפעילות שוטפת יש לנטרל אותן. הוצאות מנטרלים בסימן חיובי.

נתון 4: עליית ערך נדל״ן להשקעה היא הכנסה שנרשמת בגין עלייה בשווי פריטי נדל״ן שבבעלות החברה. עלייה זו איננה מלווה כשלעצמה בכניסת מזומנים, אבל בהיותה הכנסה לפי עקרונות הטיפול החשבונאי - היא כן מגדילה את הרווח הנקי בדוח רווח והפסד. כל הכנסה שלא באמת מכניסה מזומן במועד היווצרותה - יש לנטרל, והנטרול יבוצע (כיאה להכנסה) בסימן שלילי.

**שאלה 2**

*רקע: בסוגים אחרים של שאלות בדבר הדוח על תזרימי המזומנים, במקום לציין את השינויים הספציפיים בערכים הכספיים, יספרו ״סיפור״ שממנו עלינו להסיק את ההשפעות על הערכים הכספיים - ורק לאחר מכן את הסיווג הרלוונטי שלהן לדיווח. להלן דוגמא מסוימת לשאלה כזו:*

חברת ״רז טופ G״ בע״מ הוקמה ב-1.1.2004. מיד במועד הקמתה, רכשה החברה מכונה לחימום נקניק לעובדי המשרד בעלות של 350,000 ש״ח וכן באותו המועד שילמה עבור הובלתה לחברה 70,000 ש״ח נוספים. מכונת הנקניק מופחתת בשיטת הקו הישר במשך 5 שנים וערך הגרט / השייר המוגדר לה הוא 120,000 ש״ח.

מהן סך ההשפעות של העסקה על הרישומים הכלולים בדוח על תזרימי המזומנים של החברה לשנת 2004?

פתרון (ההשפעות ברמת הסך-הכל תסומנה בצהוב):

ראשית, תזרים המזומנים שנוצר בעד רכישת השקעות (לרבות השקעות ברכוש קבוע, בנדל״ן להשקעה, בנכסי מחקר ופיתוח) מהווים תזרימי מזומנים שליליים (לאור היציאה הכספית / תזרימית) **לפעילות השקעה**.

לכן אני מזהה את ההשפעה הבאה: כתוצאה מנתוני האירוע, תיווצר השפעה שלילית על תזרימי המזומנים מפעילות השקעה בסך של 420,000 = 350,000 + 70,000 [עלות רכוש קבוע כוללת בהגדרה את כל העלויות החיוניות להבאתו למיקום ולמצב שמיש, לרבות הובלה, התקנה וכיו״ב].

כמו כן, אם בשאלה יש תיאור בדבר רכישת רכוש קבוע, מאליו יובן שפריט זה צפוי להיות מופחת (יש לרשום הוצאות פחת בגינו בשנה השוטפת). הוצאות הפחת בפני עצמן מהוות התאמה חיובית לרווח על מנת להציג את תזרימי המזומנים מפעילות שוטפת. כתוצאה מנתוני האירוע, תיווצר השפעה חיובית על ההתאמות לרווח בדוח על תזרימי המזומנים בגובה של: 60,000 = 5 / (120,000 - 420,000)

**שאלה 3**

חברת ״נדוב עם הרוב״ הוקמה ב-1.1.2022. היא רכשה במזומן 9 מכונות לחימום נקניק בעלות 10,000 ש״ח למכונה, לשימוש עובדי החברה לתקופה המוערכת ב-6 שנים. המכונות הפכו לזמינות לשימוש ב-1.4.2022, וערך השייר המוערך להן הוא 0. הרווח הנקי בחברה במהלך שנת 2022 הסתכם ב-730,000 ש״ח, ובנוסף ידוע שחלה עלייה ביתרת הלקוחות במהלך השנה בסכום של 25,000 ש״ח.

בנתונים אלו, מהו סך תזרים המזומנים מפעילות שוטפת בחברה לשנת 2022?

פתרון:

2022 - ש״ח

רווח נקי 730,000

ההתאמות הנדרשות לרווח הנקי על מנת להציג את תזרים המזומנים מפעילות שוטפת:

הוסף:

הוצאות פחת 11,250 = 9/12 \* (6 / (0 - 90,000))

נכה:

עלייה ביתרת הלקוחות (25,000)

סך תזרים מזומנים מפ. שוטפת-התשובה **716,250** = 25,000 - 11,250 + 730,000

**שאלה 4**

חברת ״שייקונים ונהנים״ בע״מ חשפה את הנתונים הבאים למשרד החשבות עמו היא עובדת, על מנת שיפיק עבורה את הדוח על תזרימי המזומנים:

* הרווח הנקי בחברה בשנת 2022 הסתכם ב-890,000 ש״ח.
* יתרת הלקוחות ליום 31/12/2021 הסתכמה ב-50,000 ש״ח, וליום 31/12/2022 הסתכמה ב-90,000 ש״ח
* יתרת הספקים בחברה עלתה במהלך 2022 ב-30,000 ש״ח
* החברה רכשה מכונות לחימום נקניק לטווח ארוך לעובדי המשרד בעלות של 100,000 ב-2022
* החברה נטלה הלוואות לזמן קצר בסך 70,000 ש״ח ב-2022
* החברה הכריזה ושילמה דיבידנד לבעלי המניות בסך 15,000 ש״ח ב-2022
* יתרת החייבים ליום 31/12/2021 הסתכמה ב-40,000 ש״ח וליום 31/12/2022 הסתכמה ב-12,000 ש״ח
* הוצאות הפחת בשנת 2021 הסתכמו ב-19,000 ש״ח ובשנת 2022 ב-28,000 ש״ח
* במהלך 2022 חלה ירידת ערך של פריטי נדל״ן להשקעה בסכום של 14,000 ש״ח.

נדרש: מהו תזרים המזומנים מפעילות שוטפת 2022?

פתרון:

2022 - ש״ח

רווח נקי 890,000

הוסף:

עלייה בספקים 30,000

ירידה בחייבים 28,000 = 12,000 - 40,000

הוצאות פחת 28,000

ירידת ערך נדל״ן להשקעה 14,000

הפחת:

עלייה בלקוחות (40,000) = 50,000 - 90,000

**סך תזרים המזומנים מפעילות שוטפת 950,000 התשובה**

הערות נוספות:

נתון סרק 1: עצם רכישת מכונות איננה משפיעה על תזרימי המזומנים מפעילות שוטפת; אלא מסווגת כתזרים שלילי לפעילות השקעה לגביו לא נשאלנו בשאלה זו. ואמנם קיימת השפעה עקיפה לאור הוצאות הפחת - אלא שבשאלה זו, סך הוצאות הפחת נתונות מפורשות.

נתון סרק 2: נטילת הלוואות, בין אם לזמן קצר (הלוואות שוטפות) או לזמן ארוך, מהווה תזרים חיובי מפעילות מימון, לגביה לא נשאלנו כאן.

נתון סרק 3: תשלומי דיבידנד מהווים גם הם תזרים מזומנים שלילי לפעילות מימון.

נתון סרק 4: הוצאות הפחת של שנת 2021 לעולם לא יהוו חלק כלשהו מהדוח על תזרימי המזומנים ו/או ההתאמות בגינו עבור 2022.

1. זכרו! לא תמיד נוכל לייחס את כל היתרה של מלאי הסגירה לקניה המאוחרת ביותר. נניח למשל שבמקרה זה היו נותרות במלאי הסגירה 6,300 יח׳. במקרה כזה, היינו משייכים ל-6,000 מתוכן עלות לפי 900 ליח׳ (כי הקניה המאוחרת ביותר כללה 6,000 יח׳) כאשר ל-300 היח׳ הנוספות היינו מייחסים עלות מקניה אחת קודם לפי עלות של 880 ליח׳. [↑](#footnote-ref-1)
2. המלאי לתום כל שנה נמדד לפי הנמוך מבין עלות לבין שווי מימוש נטו. אם נכון ל-31/12/2022 העלות 80 ש״ח ליחידה, ושווי המימוש נטו 120 ש״ח ליחידה, אין ספק שהנמוך מביניהם - זוהי העלות, ועל בסיסה ייקבע ערך המלאי ההתחלתי. [↑](#footnote-ref-2)
3. המלאי לתום כל שנה נמדד לפי הנמוך מבין עלות לבין שווי מימוש נטו. אם נכון ל-31/12/2022 העלות 80 ש״ח ליחידה, ושווי המימוש נטו 120 ש״ח ליחידה, אין ספק שהנמוך מביניהם - זוהי העלות, ועל בסיסה ייקבע ערך המלאי ההתחלתי. [↑](#footnote-ref-3)
4. פרט למדידה לפי עלות בניכוי הפחת הנצבר, קיים בסיס מדידה אלטרנטיבי לרכוש קבוע שנקרא ״הערכה מחדש״. יש להכיר את עצם קיומו, אך דיון מעמיק בו ו/או יישומו הכמותי לא יבוצע ב-2024. [↑](#footnote-ref-4)
5. שימו לב שלמעשה, פריט רכוש קבוע נמדד בטכניקה זו תמיד לפי עלותו בניכוי הפחת הנצבר בגינו; העניין הוא שכאשר הפריט נמדד באופן ראשוני, הפחת הנצבר אפס. במלים אחרות - בסיס המדידה שנקרא בצורה גסה ״עלות״ קובע שהצגה מאזנית של הנכס (נטו) במאזן, בכל מועד ומועד, היא לפי עלות (כוללת) בניכוי פחת נצבר. [↑](#footnote-ref-5)
6. קדימות משמעה: ״מי יקבל קודם״ דיבידנד; אילו בעלי מניות זכאים תחילה, ואם אין הקצאה מספקת של דיבידנד, ייתכן שבעלי המניות הללו יזכו לדיבידנד בעוד שבעלי המניות הרגילות - לא. אך **אין** משמעות הדבר **שתמיד** סכום הדיבידנד המוקצה למניות בעלות הקדימות (מניות הבכורה) גבוה יותר. כדי להמחיש זאת צריך להציג תרגילים חישוביים ובסמסטר זה נמנע מכך, אך שימו לב על מנת להימנע מבלבול מושגי זה. מניות בכורה קיימות, הן חלק מההון העצמי, מקנות קדימות לדיבידנד, אך לא נדון בסכומים. [↑](#footnote-ref-6)
7. שימו לב: לא מדובר חלילה בפרמיה על מניות שהיא חלק מההון העצמי, אלא בפרמיה בגין אג״ח, שהיא חלק מההתחייבויות בחברה. [↑](#footnote-ref-7)
8. שימו לב: אמנם הריבית תשולם בפועל רק בשנה העוקבת, 1.1.2025 – אך עיתוי ההכרה בהכנסות ובהוצאות נשען על עיתוי הפעילות העסקית וצריכת השירות. הנפקת האג״ח ב-1.1.2024 משמעה שנצרכו שירותי האשראי / המימון הנובעים מהאג״ח לאורך שנת 2024 כולה. לכן, הוצאות הריבית בהחלט תחושבנה בגין 2024 באופן מלא. [↑](#footnote-ref-8)
9. יתרת הזכאים בהיבט ההשפעות על דוח תזרימי המזומנים זהה לספקים. ברמת המהות הכלכלית שלה, מדובר בהתחייבות שוטפת של החברה שמתקיימת כלפי גורמים שאינם ספקיה, כגון: התחייבות לעירייה בגין ארנונה, התחייבות לרשות המסים בגין מסים שוטפים לשלם, התחייבות לעובדים בגין שכר לשלם וכיוצא בזה. כל אלו דוגמאות לגורמים כלפיהם נוצרת מחויבות בשוטף, אך אינם עונים להגדרה של ספקי החברה. [↑](#footnote-ref-9)
10. בפרקטיקה, ניתן לסווג את תשלומי הדיבידנד לפעילות מימון או לפעילות שוטפת, לפי מדיניות החברה. יחד עם זאת בקורסנו הצנוע ומטעמי אחידות, הסיווג יבוצע לפעילות מימון. [↑](#footnote-ref-10)